
I. Frásagnir um ísland á undan 
landnámi. 

I. Sagnir um Thule. 

E kki eru neinar líkur til þess, að mannabyggð hafi ver- 
ið á íslandi, fyrr en írar komu hingað A 8. öld; ekki 
hafa hér fundizt nein mannvirki eða menjar frá eldri 
tímum. Um allt meginland Európu og Ameriku hafa 
fundizt leifar eptir steinaldaþjóðir á mjög lágu menning- 
arstigi, ogrannsóknir visindanna benda til þess, að villi- 
þjóðir hafi búið i Norðurálfunni þegar á isöldinni eða 
jafnvel áður. ísland hefir eflaust verið orðið frálaust frá 
öðrum löndum, löngu fyrr en Norðurálfan byggðist af 
mennskum mönnum, og þjóðflokkar þeir, sem lifað hafa 
á steinöldinni og löngu seinna, voru eigi svo langt komnir, 
að þeir hefðu skip, sem gæti þolað stórsjói í úthöfum; 
smábátar illa gerðir komust að eins fram með ströndum 
og hættu sér ekki útárúmsjó; jafnvel Fönikíumenn þoi'ðu 
ekki lengi fram eptir að sigla svo langt á haf út, að þeir 
misstu sjónar á landinu. Kartverjar, Grikkir og Róm- 
verjar áttu seinna mikil hafskip og fóru langar sjóferðir; 
en starfsvið þeirra lá miklu sunnar, og var því ekki 
undarlegt, þó þeir ekki þekktu jafn fjarlægt land eins 
og ísland er, en Norðurlandabúar hafa á þeim dögum 
eigi verið orðnir þeir sjógarpar, sem þeir seinna urðu. 

Mikið hefir verið ritað og rætt um það, hvort forn- 
þjóðirnar suðrænu hafi þekkt ísland eða ekki; en allar 

rannsóknir fræðimanna virðast benda til þess, að hvorki 
Grikkir né Rómverjar hafi þekkt Island; að minnsta kosti 
er engin söguleg vissa fyrir því. Sumir hafa haldið, að 
nafnið Thule, sem svo opt kcmur fyrir í fornum bókum, 
eigi við Island, en það er mjög ólíklegt, aðsvo sé; allur 
þorri rómverskra rithöfunda heflr alls ekki vitað með 
vissu, hvað þeir sjálfir meintu með þessu nafni, en 
hafa nefnt svo ýms lönd, sem voru þeim ókunn langt i 
norðri. 

Eg ætla þó hér að fara nokkrum orðum um þetta 
efni, af þvi svo margir hafa fengizt við það, og margir 
hafa haldið þeirri skoðun fram, jafnvel fram á vora daga, 
að Thule væri Island. 

Hinn gríski landfræðingur Strabó getur í landafræði 
sinni um Thule, en telur það þó óvíst, hvar það land sé 
og hvernig því sé háttað . 1 Strabó ber annan mann fyrir 
öllu því, sem hann segir um Thule; þessi maður var Py- 
þeas frá Massilíu; hann var uppi á dögum Alexanders 
hins mikla. Massilía var grisk borg á Frakklands-ströndu, 
þar sem nú heitir Marseille; það var mikil borg og auð- 
ug o g rak verzlun viða um strendur Miðjarðarhafsins. 
Fönikiumenn og Kartverjar stofnuðu snemma á öldum 
nýlendur hér og hvar fram með Miðjarðarhafinu og áttu 
verzlun við þarlendar þjóðir; fóru þeir verzlunarferðir 
með ströndum fram langt norður eptir ; þeir sóttu sfifur 
til Spánar, tin til Bretlands og raf norðan úr Eystra- 
salti. Raf notuðu þeir til skrauts, en tin var i þá 
daga mjög nauðsynlegur málmur, því það var notað í 
eirblending, sem menn gerðu úr vopn og vcrkfæri. Fönik- 
íutnenn leyndu landafundum sínura, og því vita hinir 
elztu fræðimenn Grikkja því nær ekkert um lönd og höf 
fyrir vestan og norðan Njörvasund; Heródót nefnir að 
eins Tineyjar, Kassiterides; svo óljós cr liin fyrsta hug- 
mynd um Bretland. 

‘) Strabó fœddist i Amaseia við Pontus um 63 á.rum f. Kr., 
fór til Rómaborgar árið 29 f. Kr., og dó þargamall, liklega á dög- 
um Tiberíusar keisara. 

Grikkir fóru snemraa að keppa við Kartverja og 
leita norður með ströndum, og hafa líklega komizt allt 
norður í Eystrasalt; gamlir grískir peningar (frá 5. og 6. 
öld f. Kr.) hafa fundizt þar sumstaðar í jörðu, og bendir 
það á mjög fornar samgöngur milli landanna. Massilía 
bvggðist 600 árum fyrir Krists burð, og varð snemma 
forkólfur grískrar verzlunar og nýlendustofnana þar vestra; 
þaðan byggðust nýlcndur með ströndum Frakklands og 
Spánar. í Massilíu blómgvuðust listir og visindi langt 
fram eptir öldum, 'aðþví er rómverskir rithöfundar segja. 
Lftið vita menn um norðurferðir Fönikíumanna og Grikkja, 
því í þ«á daga var lcturgjörð fátíð, enda eru mörg af hin- 
um eldri ritum fyrir löngu týnd. Pyþeas sá, sem fyrr 
var getið, fór langferðir norður til Bretlands, til Thule og 
með ströndum Európu til Raf-landsins, sem liklega hefir 
verið við Eystrasalt; Pyþeas hefir liklega verið á ferðum 
einhvern tiraa á árunum 330 — 20;hann ritaði bækur um 
ferðir sínar og athuganir, en þær eru nú týndar. 1 Fornir 
landfræðingar tóku ýmsa kafla úr ritum Pyþeasar i sín- 
ar bækur; það eru því allt sundurlausar smágreinir, sem 
nú eru til, flestar umsnúnar og afvega færðar, og ekki 
gott að geta í eyðurnar. 

Strabó og aðrir landfræðingar til forna lögðu ekki 
mikinn trúnað á ferðasögur Pyþeasar, en þó liæla þeir 
honum fyrir kunnáttu í mælingarfræði og stjörnulist. Py- 
þeas hefir verið mikill vísindamaður, eptir þvi sem þá 
gerðist. Það sést á ritbrotum þeim, sem eptir Pyþeíis 
liggja, að hann hefir i mörgu skarað fram úr samtíðar- 
mönnum sínum; liann ákvað stöðu himinpólsins, mældi 
sólarhæð með sólspjaldi og ákvað með því breiddarstig 
Massiliuborgar furðu vel og nákvæmlega. Pyþeas var 
hinn fyrsti, sem sýndi fram á, að flóð og fjara kæmu af 
áhrifum tunglsins; hann getur lika um flóðhæðina við 
Bretlandsstrendur, en gerir hana of mikla; Grikkjum hefir 

‘) Rit hans hétu 7T£pl oxíavou og TrspLoSo' -rfjg Brotum 

úr ritum Pyþeasar heíir vei-ið safnað saman, og þau geíin útíeinni 
heild af Arwedson í U ppsölum 1824 og Schmekel i Merseburg 1848. 

1 * 

þótt undarlegt, að sjá hinn mikla mismun á flóði og fjöru 
í úthafinu, af því þeir voru ekki vanir slíku í Miðjarðar- 
hafinu. Af köflunum úr ritura Pyþeasar, sem eru ilanda- 
fræði Strabó’s, sést vel,að Pyþeas hefir haft vitneskjuum 
norðlægari lönd en Grikkir almennt þekktu í þá daga, 
en ekki er allskostar gott að vita, hvernig hin uppruna- 
lega ferðasaga Pyþeasar hefir verið. Strabó hefir að öll- 
um líkindum ekki sjálfur þekkt rit Pyþeasar, en fer eptir 
frásögn Polybíusar sagnaritara, svo að margt getur verið 
aflögu fært á svo langri leið, þegar hver segir frá með 
sínum eigin orðum. Eg set hér hið helzta, er Strabó segir 
um Tliule, þvi rit hans er heimildarrit fyrir ótal eldri og 
yngri höfunda. Helztu kaflarnir eru þetta: 

»Pyþeas segir, að Tliule sé sex daga sigling frá Bret- 
landi til norðurs, nálægt hinu frosna hafi* 1 . 

»Pyþeas kveðst hafa farið gangandi um allt Bret- 
land, og segir hann, að ummál þessarar eyjar sé'meira en 
40 þúsund skeiðrúm: bætir hann auk þess við um Tliule 
og þá staði, að þar sé hvorki jörð né haf né lopt út af 
fyrir sig, en sambland af þessu öllu, líkt hafslunga; segir 
hann, að jörð, haf og allt sveimi í þessu eins og í lausu 
lopti, og það sé eins og fjötur, til þess að halda öllu sam- 
an; þar sé hvorki hægt að fara yfir gangandi né á skipi 
og segist hann sjálfur hafa séð, að það væri líkt lunga; 
cn hitt segir hann eptir þvi, sem hann hefir heyrt. 
Þetta segir Pyþeas, og bætir því við, að hann hafi þaðan 
farið aptur um strönd Európu frá Gades allt til Tanais. 
Polybius segir, að einmitt það sé ótrúlegt, hvernig ein- 
stakur maður og fátækur skyldi geta farið svo mikla 
fjarlægð á sjó og landi«*. 

Þessa undarlegu frásögu hafa menn átt bágt með að 
skilja, og hafa haft alls konar getgátur um það, hvernig 
ætti að skilja orðið hafslunga í þessu sambandi; sumir 
hafa haldið, að Pyþeas hafi séð sjóinn fullan af mar- 

') Strabonis Geographica. Ed. C. Miiller et F. Dubner. Pari- 
siis 1853. 4to lib. I. c. 4. § 2. 

») S. st., lib. £L c. 4. § 1-2. 

glyttum eðu öðrum líkum kvikíndum, af þvi að orðið heflr 
þess konar merking hjá ýmsum fornum höfundum; sumir 
ætla, að hann hafl séð sjóinn vera að frjósa 1 o. s. frv. 
Líklegast er hér verið að tala um einhvern hugsaðan ó- 
skapnað náttúrunnar, sem menn til forna ætluðu að væri 
á endimörkum jarðarinnar, þar sem allar höfuðskepnur 
rugluðust saman. Seinna segir Strabó enn frá Thule 
hér um bil á þessa leið: 

«Pyþeas frá Massilíu segir, að það sé yzt í heimin- 
um, sem er í kringum Thule, sem er nyrzt af hinum 
brezku löndum; þar er sumarhvarfbaugur hinn sami og 
heimsskautsbaugur; hjá öðrum fæ eg ekki að vita, hvort 
Thule er ey, eða hvortallt þangað er bvggilegt, þar sera 
surnarhvarfbaugur verður heimskautsbaugur; en eg ætla 
að norðurtakmörk hinnar byggðu jarðar séu miklu 
sunnar; þeir sem nú rannsaka, geta ekki til nefnt neitt 
hinu megin við Terne (írland), sem liggr nærri Bretlandi 
til norðurs, og segja, að þar séu alvilltir menn, er búa 
illa sökum kulda; þar held eg því, að eigi að setja tak- 
mörkin*®. 

»Miklu óglöggari er frásögnin um Thule — sökum fjar- 
lægðaritinar, því menn segja hún sé nyrzt af öllum lönd- 
um, sem nefnd eru; að Pyþeas liafi sagt það ósatt, er 
hann hefir sagt um Thule og aðra staði þar, er auðséð á 
því, að hann segir flest ósatt um þá staði, sem kunnugir 
eru, svo það er bert, eins og á undan er sagt, að hann 
hefir skrökvað meira um það, sem fjarlægara er; en 
hvað snertir stjörnufræði og tölvísi, þá mætti álita, að 
honum eigi hafi farizt óheppilega, þarsem hann segir, að 


*) S. Nilsson: Njtgra Conmientarier till Pytheas’ fragmenter 
om Thule. (Physiographiska silllskapets tidskrift. Lund 1837 — 38 I., 
bls. 44 — 53). Til forna höfðu menn langt niður eptir öldum mjög 
undarlegar hugmynd ir um hið nyrzta haf á endimörkum jarðar og 
kölluðu það mare pigrum, m. concretum, m. congelatum, m. coagu- 
latum o. fl., sbr. K. Milllenhoff : Deutsche Altertumskunde. Ber- 
lin 1870, I., bls. 410—423. 

*) Strabó, 2, bók, 5. kap. § 8. 

»þeir, sem nálægt kuldabeltinu búa, hafi sumpart alls enga 
ræktaða ávexti né alidýr, sumpart liði þeir skort á þessu, 
en að þeir lifi á hirse-korni og öðru kálmeti, ávöxtum og 
rótum; þar fæst korn og hunang og úr þvi gjöra þeir 
drykk, en kornið þreskja þeir í stórum húsum, þegar þeir 
hafa fært kornöxin þangað, með því að þeir hafa ekki 
bjarta sólskinsdaga, því láfagarðar verða þeira ónýtir 
sökum sólarleysis og rigninga* 1 . 

Á þessari lýsingu er það auðséð, að ekki er átt við 
ísland heldur, eru það einhver norðlaíg iönd, en þó sunn- 
ar en Island, enda tekur Pyþeas það sjálfur fram að 
Thule sé ein af hinum brezku eyjum, og mundi hann 
varla hafa sagt það um jafn fjarlægt land eins og ísland 
er. Hirse-kornið, sem nefnt er, hefir líklega verið hafr- 
ar, og hunang notuðu bæði Keltar og Germanir mjög 
snemma til mjaðargerðar. Pyþeas hefir tekið eptir því, 
hvernig alidýr og ræktaðir ávextir hverfa, eptir því sem 
nær dregur kuldabeltinu. Öll lýsingin á einkarvel við 
norðurhluta Skotlands og eyjarnar þar norður af; korn- 
yrkja hefir þar allt af verið örðug viðfangs, þar eru sól- 
skinsdagar fáir, sífelld þoka og rigning og hráslagalegt 
loptslag. 

Grískir landfræðingar höfðu framan af sára litla þekk- 
ingu um norðuriönd; þekkingiu jókst fyrst að nokkrum 
roun eptir að Rómaríki var orðið voldugt og viðlent. Fyrir 
daga Pyþeasar vissu grískir rithöfundar svo að segja 
ekkert um vestur- og norðui’strönd Európu, og þó hafði 
þá mjög margt verið ritað um landafræði og sögu land- 
anna við Miðjarðarhafið. Hei’odót og aðrir af hinum elztu 
rithöfundum vissu eins og fyrr var getið ekkert um lönd- 
in fyrir utan og norðan Njörvasund, nema að þaðan kæmi 
tin og raf, og Aristoteles og samtíða menn hans austur 
á Grikklandi voru litlu fróðari. Eptir ferðir Pyþeasar er 
það auðséð á mörgum fornritum, að þekkingin er orðin 
töluvert meiri; nú þekkja menn Bretland og Irland og 


') Strabó, 4. bók, 5. kap. § 5. 

vitjv nokkum veginn, hvernig legu og lögun þeirra landa 
er varið; menn vita nú, að jörðin er byggileg raiklu lengra 
til norðurs en menn áður héldu, þekkja ýms sérstök 
nöfn á þjóðutn, löndum og höfura, og vita hvaðan raflð 
kom. Af þessu sést, að ferð Pyþeasar heflr verið til 
mikilla framfara og þýðingarmikil í þekkingarsðgu mann- 
anna. 

Hinn mikli stjörnuspekingur og landfræðingur Claud- 
ius Ptolemœus, sem var uppi á miðri 2. öld eptir Krists- 
burð, nefnir Thule, og segir, að hún sé fyrir norðan Orkn- 
eyjar, og að þar sé lengstur dagur 20 stundir; 'Ptolemæus 
ákveður legu landanna með breiddar- og lengdarstigum, 
hann segir, að nyrzti hluti Thule sé á 63° 15’, miðhlutinn 
á 63°, syðsti hlutinn á 62° 40’. Pomponius Mela talar einn- 
ig um Thule; hann ritar hér um bil á þessa leið: 1 »Thule 
er beint á móti ströndum Belca, og er hún fræg i grísk- 
um og latneskum kvæðum; þar eru næturnar stuttar, af 
því sólin kemur upp til þess að síga fjarri til viðar, en 
á vetrum eru þær dimmar eins og annarstaðar; á sumr- 
um eru þær bjartar, af því sólin á þeim tíma kemur 
hærra á lopt, og þó hún eigi sjáist sjálf, þá upplýsir hún 
þó hið næsta með nálægum ljóma. Um sólstöður eru 
engar nætur, af því þá verður sólin augljósari og sýnir 
eigi að eins birtu sina, heldur og lika mestan hluta af 
sjálfri sér«. A öðrum stað segir Mela, að Skyþar heiti 
einu nafni Belcar; sýnir þetta, að hann hugsar sér Thule 
mjög austarlega, enda var það skoðun manna i þá daga, 
að norðurhluti Európu tæki fljótt að dragast til austurs 
og að Svartahaf og Kaspiskahaf væri flóar, er stæðu í 
sambandi við norðurhafið; fornir landfræðingar láta því 
opt Thule og önnur norðrlönd vera mjög austarlega. 

Þessu næst kemur Plinius til sögunnar. Hann getur 
viða um Thule í náttúrusögu sinni; hann ber Pyþeas fyrir 

>) Potnponii Melae de situ orbis, libri III. Lipsiæ 1831. lib. 3., 
cap. tí. Potnponius Mela var uppi um mibja 1. öld e. Kr.; hann var 
ættaður frá Spáni og ritaði landafræði síua á dögum Claudtusar 
keisara eba á dögum Caligúlu; menn vita fátt um æfi hans. 

því, að þar só dagurinn 6 mánaða langur og nóttin sé 
jafn löng, og að frá Bretlandi sé sex daga sigling norður 
til Thule. 1 Á öðrum stað segir Plinius, að Thule sé nyrzt 
af öllu sem um sé talað; þar sé um sólstöður engin nótt, 
þegar sól er i krabbamerki; en enginn dagur um vetrar- 
sólstöður,* hann getur þess og 8 að ýmsir rithöfundar nefni 
aðrar norrænar eyjar t. d. Scandia, Dumna, Bergos og 
Nerigon, 4 sem sé stærst af öllum; frá Nerigon segir hann 
sé siglt til Thule og að eins dags sigling sé frá Thule til 
hins frosna hafs, sem sumir kalli »mare Cronium*. Á 3. 
öld ritar [Solinus um Thule og fer mest eptir þvi, sem 
Plinius segir; Solinus segir, að Thule sé yzt af hinum 
brezku eyjum; þar sé nærri engin nótt um sumarsólstöð- 
ur, en mjög stuttur dagur um vetrarsólhvörf; hann segir 
og, að frá Orkneyjum sé 5 daga og 5 nátta sigling til 
Thule; þar sé mikið af ávöxtum, og þeir sem þar búi lifi 
á vorin innan um fénaðinn á grasi, en seinna á mjólk; til 
vetranna safni þeir saman trjá-ávöxtum; hann segir og, 
að hinummegin við Thule sé frosið haf 5 . Solinus var á- 
trúnaðargoð lærðra manna á miðöldunum og flestir rit- 
höfundar á þeim tímum taka frásögnina um Thule úr riti 


') C. Plini secundi naturalis historia, rec. J. Sillig. Hamburgi 
et Gothœ 1861. Vol. I., 2. bók, 74. kap., bls. 177. 

«) S. st.. bls. 820. 

*) S. st., vol. I., 4. bók, lö. kap., bls. 820— 21. 

*) Þessi nöfn eru mjög efasöm og mismunandi í handritunum; 

1 sumum góbum handritum erVergos fyrirBergos og fyrirNerigon 
er sumstaðar Verigon. sumstaðar Berricen. 

I 

6 ) »Sed Thyle larga et diutina pomona copiosa est. Qui illic 
habitant, principio veris inter pecudes pabulis vivunt, deinde lacte. 

In hiemem compercunt arborum fructus. Utuntur feminis vulgo, 
certum matrimonium nulli. Ultra Thylon pigrum et concretum mare«. 

C. Julii Solini Polyhistor. Biponti 1794, 8vo, cap. 22. Cajus Julius 
Solinus lifði á 3. öld; hann ritaði »collectanea rerum memorabilium»; 
sú bók var stytt og dregin saman á 6. öld og síðan kölluð Poly- 
histor. Kit Solinusar er að mestu leyti samsnap úr öðrum rithöf- 
undum, einkum Pliníusi. Mommsen hefir gefið út Solinus i Berlín 
1864, með athugasemdum. 

hans; líklega hafa ekki menn eins almennt þekkt hina 

eldri rithöfunda. 

Á dögum Claudíusar keisara (41 — 54 e. Kr.) fengu 
Rómverjar fótfestu á Bretlandi, en óttu þar i sifelldum 
ófriði um mörg ár, uns Julius Agricola (f 94) tókst að 
friða landið, sefa uppreisnir, og sigra Breta og Skota í 
raörgum orustum. Um þá daga fengu suðurþjóðirnar 
miklu meiri og betri vitneskju um Bretland og löndin þar 
í kring, þó ekki sje mikið af því fært í letur. Tacitus, 
hinn frægi sagnaritari, var tengdasonur Agricolu og heflr 
ritað æfisögu hans. Tacitus segir ýmislegt frá Bretlandi. 
Meðal annars segir hann, að þá hafl fyrst rómverskur 
floti siglt i kring um Bretland og hafl nienn þá fyrst séð, 
að land þetta var eyja. Tacitus segir enn fremur, að Róm- 
verjar hafi þá fundið Orkneyjar 1 og lagt þær undir sig, 
og að þeir hafi séð Thule i fjarska, en snjór og vetur 
gekk þá í garð; segir Tacitus, að sjórinn þarsje þungur 
og mjög örðugt að i'óa, og að vindarnir þar geti þvi vai'la 
reist neina báru. Þessi Thule, sem Tacitus talar um, get- 
ur ekki verið annað en Hjaltland. Hugmyndin um þungt 
og þétt, letilegt myrkrahaf í norðrinu kemur fram hvað 
eptir annað hjá fornum rithöfundum ; kalla þeir haf þetta 
ýmsum nöfnum, og segja um það ýmsar bábyljur. Lýsing 
Tacitusar á sjóferðinni er annars ekkert ólíkleg; það var 
von þó Rómverjum þætti þungt að róa norður undir Hjalt- 
landi; það veit hver, sem þar heflr farið, hve þungt vest- 
anfallið er þar í sjónum og hve örðug úthafskvikan opt 
getur verið jafnvel fyrir gufuskip. 

Það er auðsjeð á því, sem vér hér að framan höfum 
, tilfært úr ýmsum höfundum, að þeir vita ekkert um Thule 
annað en það, sem Pyþeas hefir sagt og hefir hver tekið 
frásögn hans eptir öðrum, langt niður eptir öldum ; Taci- 

*) Liklega voru þó Orkneyjar áður kunnar; Pomponius Mela 
lýsir þeim þannig (III., C): >Triginta sunt Orcades angustis inter 
se ductæ spatiist. Eusebíus (264 e. Kr.) og Orosíus (415 e. Kr.), 
segja, ab Rómverjar liali unniö Orkueyjar á dögum Claudiusar 
keisara. 

tus er hinn eini, sera byggir frásögn sfna A öðrum grund- 
velli. Fjölda margir aðrir fornir rithöfundar nefna Thule 
bæði i óbundinni ræðu og í kvæðura; Thule er hjá þeim 
ekkert annað en hin norðlægustu endimörk jarðarinnar, 
eða eitthvað ókunnugt, fjarlægt töfraland, yzt úti í hafs- 
auga. Hér á ekki við að telja upp alla þessa rithöfunda; 
eg hefl hér að eins sett hinar eldri og merkari frásagnir 
um Thule, til þess menn geti sjeð, hvað það er, sem lærðir 
menn eru að deila um, þar sem um Thule er að ræða. 
Þegar fram líða stundir, verða frásagnirnar um Thule enn 
þá ruglingslegri. Af hinura seinni fornhöfundum segir 
Prokopius einna mest frá Thule; hann segir að Thule sé 
tíu sinnum stærri en Bretland og liggi miklu norðar; 
hann segir og margt skringilegt frá fbúum þar og siðum 
þeirra; hann segir, að þar búi 13 þjóðir og séu helztar 
þeirra Skithifinoi ogGauthoi; lýsing hanssýnist helzteiga 
við Noreg eða Skandinavfu alla. 1 Prokopius var nafn- 
frægur sagnaritari á 6. öld og hefir ritað um styrjaldirn- 
ar við Vandali, Gotha o. fl.; hann var ættaður frá Cesarea 
í Palestína. 

Hinn fyrsti, sem segir, að Thule sé ísland, er hinn 
irski munkur Dicuilus, sem ritaði landafræðisbók sína um 
825, o g hafði hann hjá írskum klerkum fengið vit- 
neskju um stórt eyland í norðri, sem eptir lýsingu hans 
auðsjáanlega er ísland. Dicuilus kallar eyju þessa Thule, 
af þvf hann hefir haft fyrir sjer frásagnir Solinusar og 
annara fornra höfunda. Frá því Island byggðist, er 
það algengt fram eptir öldum, að það er kalluð Thule, 
þó einstöku menn telji Thule annarstaðar, eins og t. d. 
Henricus Huntendunensis, sem segir, að Thule sé yzt af * 
Orkneyjum. 2 Eptir að ísland byggðist af Norðmönnum, 

') De bello Gotbico, lib. H., kap. 16. 

*) Henvicus Huntendunensis var fæddur í lok 11. aldar og 
lifði fram yfir miðja 12. öld; hann telur eyjar kring um Bretland og 
segir svo: »Habet autem a septentrione, unde oceano infinito patet. 
Orcades insulas novem, de quarum ultima Thule dictum esti : »tibi 
serviat ultima Thule«. Monumenta historica Britannica 1848, fol., I, 
hls. 691. 

trúðu Islendingar sjálflr, að Island vœri land það, sera 
fornir höfundar kalla Thule; þess vegna stendur i byrjun- 
inni á Landnámu: »í aldafarsbók þeirri, er Beda prestr 
heilagr gerði, er getið eylands þess, er Tíli heitir, ok á 
bókum er sagt, at liggi VI dægra sigling i norðr frá Bret- 
landi ; þar sagði hann eigi koma dag á vetr, ok eigi nótt 
á sumur, þá er dagr er sem lengstr. Til þess ætla vitrir 
menn þat haft, at ísland sé Tíli kallat, at þat er viða á 
landinu, er sól skín um nætr, þá er dagr er sem lengstr, 
en þat er viða um daga, er sól sór eigi, þá er nótt er 
sem lengst. En Beda prestr andaðist dccxxxv árum eptir 
holdgan dróttins vors, at þvi er ritat er, ok meir en 
hundraði ára fyrr en ísland byggðist af Noregi«. Höf- 
undurinn að þessuni kafla Landnámu hefir liklega ekki 
þekkt neinn annan höfund, er ritar um Thule, heldur en 
Beda prest, en Beda prestur tekur orðrétta kafla úr Soli- 
nusi og Pliniusi. Hinir seinni grísk-rómversku rithöfund- 
ar og elztu landfræðingar miðaldanna, eins og t. d. Dio- 
nysios Perigetes, Orosius, Isidorus Hispalensis, Priscianus, 
Gregorius Turonensis o. fl. taka orðrétt. kaflana um Thule 
úr fornritunura og bæta engu nýju við; þóThule sé mjög 
viða nefnd, er þó lítið eða ekkert að græða á því, sem 
um hana heflr verið ritað á miðöldunum. 

Adam frd Bremen, sem var uppi á elleftu öld, talar 
um Thule og lýsir henni líkt og Solinus, en ber þó Beda 
prest fyrir frásögninni. Adam þessi þekkti töluvert til 
Islands, sem siðar mun verða frásagt, og liann bætir því 
við: »þessi ey Thule er nú kölluð ísland«; svo gerir nú 
hver höfundur fram af öðrum, að kalla Island Thule, og 
er óþarfi að nafngreina þá, enda eru þeir mjög margir. 
Það er auðséð að lærðir menn hafa fegins hendi gripið 
ísland, þegar það var orðið kunnugt, til þess að geta 
smellt á það Thulc-nafninu, sem þeir voru 1 vandræðum 
með, og fram eptir öllu eru nú frásagnir hinna fornu 
höf'unda lítið rannsakaðar; fæstum dettur í hug að efast 
um að ísland sé Thule. Arngrimur Jónsson lærði verður 
einna fyrstur til að sanna, að lýsingar hinna fornu höf- 

unda á Thule eígl ekkí við fsland; f riti sínu »Crymogœa« 
1610 segir hann að Thule geti ekki verið ísland, enda 
hafi þar engin stöðug byggð verið fyrr en 874. Nokkru 
seinna reis Pontanus, danskur sagnaritari, upp á móti 
Arngrími, tekur hann í bók sina marga kafla úr fornum 
höfundum og reynir með þvi að sanna, að ekkert annað 
land en ísland geti verið Thule; leggur hann einkum á- 
herzlu á staðinn hjá Pliniusi, þar sem hann nefnir Neri- 
gon; hann heldr því einnig fram að ísland muni hafa 
verið byggt áður en Norðmenn settust hér að 874 og ber 
fyrir sig bréf og páfabullur eldri, sem nefna ísland, en 
þær eru eflaust falsaðar. l 2 Þá reis Arngrímr upp aptur 
öndverður á móti, skoðaði nákvæmlega heimildarit Pont- 
anusar og tætti sundur sannanir hans og færði með mikl- 
um lærdómi ljós rök fyrir þvi, að Thule gæti ekki verið 
ísland. 3 * Nokkru seinna kom þó fram annar íslendingur, 
sem var á máli Pontanusar og ritaði alllangt um þetta 
efni; það var Þórður Þorláksson, sem seinna varð biskup 
1 Skálholti (f 1697); telur hann fyrst upp marga höfunda, 
sem nefna ísland og segja að það sé Thule og svo þá 
sem á móti hafa mælt; því næst heldur hann þvi sjálfur 
fastlega fram, að ísland sé Thule eptir breiddarstigum 
þeim, sem fornir höfundar nefna, eptir fjarlægðinni frá 
Bretlandi og eptir dagslengdinni.* Seinna hafa enn ýms- 
ir haldið þvi fram, að ísland væri Thule og það jafnvel 
fram á vora daga t. d. Bessel og Burton, 5 en það má 


l ) I. I. Pontonus: Rerum Danicarum Historia. Amstelodaini 
1631, fol., bls. 671, 682-85, 741-55. 

s ) Sbr. íslenzkt fornbréfasafn I., bls. 14 — 18. 

s ) Amgrimur Jónsson: Specimen Isiandiœ historicum et magna 
ex parte cliorographicum. Amstelodami 1643. 4to, bls. 89 — 171. 

*) Theodoms Thorlacius: Dissertatio chorographico-historica de 
Islandia. Editio tertia. Witteberg® 1690. 4to, Thesis I. § 8 — 18. 
(1. útg. 1666). 

5 ) W. Bessel: Pytheas von Massilia. Göttingen 1858. R. Burton'. 
TJltima Thule or a Suramer in Iceland. London 1875, Vol. I. sbr. 
Vivien de St. Martin. Histoire de la géographie. Paris 1873, 

heita fullsannað, að svo er ekki. Karl Miillenhoff heldur, 
að Thule hafi verið ein af Hjaltlandseyjura og eru ýmsir 
aðrir á hans máli, 1 aptur á móti ætlar Keyser, Sv. Nils- 
son og Brenner, að Thule sé Noregr eða Skandínavía;* 
Malte Brun hélt að Thule væri Jótland (Thy), Rudbeck 
að Thule væri Svíþjóð o. s. frv. Af seinni mönnum hefir 
Miíllenhoff ritað einna mest og bezt um Pyþeas og um 
þekkingu fornþjóðanna á norðurhluta Európu; ritgjörðir 
og bækur vísindamanna um þetta mál skipta hundruð- 
um. Þó nú mörg af ritum þessum hafi mjög aukið þekk- 
ingu manna á sögu rannsóknanna og landfræðinnar, þá 
er það þó enu með öllu óvíst, hvaða land það var, sem 
Pyþeas kallaði Thule, enda má oss Islendingum standa á 
sama, úr því, það er ekki hægt að finna fullnægjandi lík- 
ur fyrir þvi að Thule sé sama og Island. Aðalfjöldi 
fornra höfunda kallar það allt Thule, sem cr ókunnugt í 
norðri; seinna liéldu Rómverjar að Hjaltland eða einhver 
af Orkneyjum væri Thulc, og á 6. og 7. öld hafa sumir 
rithöfundar sett þetta nafn á Noreg eða Skandinavíu. 
Líklega geta menn aldrei ráðið gátuna um ferðir Pyþe- 
asar til Thule, af því frumritin eru glötuð og ritbrotin, 
sem til eru hjá öðrum höfuudum, eru eflaust umsnúin og 
aflöguð. 


2. Fornar sagnir um Island áður en þaö fannst. 

Hjá ýmsurn miðaldahöfundum er getið um Island og 
það sett í samband við viðburði, er gerzt hafa löngu áð- 
ur en landið fannst; sést það berlega, að slíkt eru skrök- 
sagnir eða ýkjur seinni manna, og sanna þær alls ekki 


') K. Miillenhojf : Deutsche Altertumskunde. Berlin 1870, I. 

Ziegler: Iíeise des Pytheas. Dresden 1801. 

*) Kegser: Norges Historie. Kristiania 1866, I., bls. 38. S. 
Niteson: Skandinaviska Nordens Urinvánare. 2. Upl., II. Bronce- 
alderen. Stockholm 1862—64. Oscar Brenner: Nord- und Mittel- 
evropa in den Schriften der Alten. Milnchen 1877. bls. 29—34, 91 
— 101. G. M. Bedslob: Thule. Leipzig 1865. 

neitt samband við landið á þeim tíma, sem tilfærður er. 
Arthúr konungr, höfðingi Sílúra á Bretlandi, er nafnfræg 
hetja f gömlum riddarasögum og rlmum; þó hafa margir 
efazt um, hvort hann liefir nokkurn tíma verið til; hann 
á að hafa dáið úr sárum árið 542 e. Kr. I gömlum ensk- 
um bókum er opt talað um orrustur hans og sigurvinn- 
inga; þar er sagt að hann hafi lagt undir sig Norðurlönd 
og eyjar margar, og er þar talið ísland og Grænland. 
Galfried af Monmouth segir fyrstur nokkuð til muna urn 
Arthúr konung og samkvæmar ritum hans eru frásagn- 
irnar 1 Bretasögum. Þegar Arthúr konungr hafði barið á 
Söxum og lagt undir sig England og Skotland, er mælt 
hann hafi farið herferð til írlands, og siðan lagt undir sig 
Orkneyjar og Hjaltland og Suðureyjar, og siðan Dan- 
mörk, Noreg, Færeyjar og Gotland, og lagði svo skatt á 
öll þessi lönd. Siðan lagði Arthúr undir sig Frakkland, 
og likaði Rómverjum það stórilla og sögðu honum stríð á 
hendur; bauð hann út raiklu liði og voru með honum 
margir kappar og konungar úr skattlöndura hans; meðal 
þeirra er talinn »Malvasius Tile-konungr (þat heitir nú 
ísland)*. Einn af konungum þeim, sem komu á eptir 
Arthúr, Malgó að nafni, »lagði undir sig allt Bretland ok 
Skotland, írland, ísland, Orkneyjar, Danmörk ok Got- 
land, ok voru þessi lönd öll honum skattgild, en karl- 
menn þýddust hann en eigi konur ok þvi varð guð hon- 
um reiðr*. 1 Það sér hver maður, að frásagnir þessar eru 
eiutómar ýkjur, tilbúnar löngu eptir þann tíma, sem um 
er rætt, og verður þvi ekkert á þeim byggt. Þess er og 
getið í gömlum bókum, að Kentigern biskup 1 Glasgow, 
sem var uppi á 6. öld, hafi scnt kristniboða til Orkneyja, 
Noregs og íslands; en þetta er jafn ótrúlegt eins og fleira, 
sem sagt er um þenna biskup. Sögurnar um Sunnifu 
hina helgu, að hún hafi farið frá íslandi til Noregs til 


‘) Bretasögur í Armaler for nordisk Oldkvudighed 1849. bls. 94, 
104, 126. 

þess að boða þar kristni á 4. öld, hafa einnig við jafnlít- 
ið að styðjast. 1 

í fjölda mörgura fornkvæðura og ríraum er getið um 
ísland og íslendinga, án þess að nokkur fótur sé fyrir 
því, o g eru slfkt ekki annað en skáldaykjur, enda tóku 
ríranaskáldin fram á vora daga það ekki nærri sér, þó 
landaskipunin væri eigi sem réttust. I »Rosmers«-kvæði 
er t. d. sagt frá þvi, að íslands konungur byggir skip; 
Rosmer stígur í haf ok lætur alla konungsmenn sökkva 
til botns o g drukkna nema Alvar konungsson; hann kemst 
af o g í hús risans til Hellelille. Haun er þar í 8 ár; þá 
er Hellelille með barni hans.* í öðru kvæði er sagt frá 
því að Burmand risi fréttir, að Islands konungr eigi fagra 
dóttur o g biður hennar sér til handa og vill hafa hálft 
ríkið í heimamnund; Glorfant dóttir konungs er lofuð 
Karli keisara og vill ekki þýðast risann og biður Olgeir 
danska að hjálpa sér; hann fer á móti Burmand risa og 
leggur hann að velli. 8 I færeysku fornkvæði er Friðfróði 
látinn sigla til Islands, og þorir þá íslands konungur ekki 
annað en bjóða honura skatt til friðar sér o. s. frv. 
Margs konar aðrar ýkjur um ísland má finna hér og hvar 
í gömlum útlendum riddarasögum, ríraum og kvæðum, og 
yrði hér oflangt að eltast við slikt; þó ísland sé sumstað- 
ar i þess konar sögum sctt í samband við viðburði, sem 
gerðust löngu áður en landið fannst, þá er það þó þýð- 
ingarlaust; þvi kvæðin og sögurnar eru löngu seinna til- 
orðnar. 

Nokkur ágreiningur um fund Islands hefir fyrrum orð- 
ið meðal fræðimanna út úr nokkrum gömlura páfabréf- 
um. Þegar erkibiskupsstóll var stofnaður í Hamborg 
835, þá er ísland nefnt i páfabréfinu og hafa sumir af 


') K. Maurer: Die Bekehrung des norwogischen Stammes zum 
Christenthume. Miinchen 1855. I, bls. 8—9. 

*) Svend Grundti ig : Danmarks gamle Folkeviser. H, bls. 


72-88. 

*) S. st. I, bls. 891—96. Þar er víðar getið um ísland, t. d. I. 
bls. 160, 869, 880, o.s.írv. 

því viljað ráða, að Island hafi verið albyggt og kristið, 
áður en Norðmenn námu þar land; en hér liggur i aug- 
um uppi, að eitthvað hlýtur að vera ranghermt, því land- 
ið er nefntþví nafni, er það síðar fékk (ísland); það er því 
víst engum efa bundið, að nöfnunum ísland og Grænland 
hefir síðar verið skotið inn í páfabréfið, og öll iíkindi til, 
að Brima-biskupar hafi gert það, eptir að ísland varð 
kristið, til þess að geta talið þetta land sem önnur nor- 
ræn lönd undir biskupsstólinn. Halda sumir Aðalbert 
erkibiskup (1043 — 1072), er vígði ísleif Gissurarson til 
biskups, hafi skotið nöfnunum inn í bréfið og ef til vill í 
4 önnur brjef, sem seinna voru útgefin. Seinna spunn- 
ust ýmsar sagnir út af þessu, og í munkaritum og kvæð- 
um er Anskar hinum helga talið það til gildis, að hann 
hafi kristnað öll Norðurlönd og þar með líka ísland og 
Grænland. 1 Pontanus studdist við þessi páfabréf í rit- 
deilu sinni móti Arngrími lærða, en Arngrímur áleit, að 
bréfin mundu vera fölsuð, og á sama máli hafa flestir 
hinir merkari fræðimenn verið, t. d. K. Maurer, Finnur 
biskup Jónsson 2 og Jón Sigurðsson. Sumir hafa haldið, 
að nöfnin í frumritinu hafi mislesizt og ritararnir hafi af- 
lagað önnur nöfn og gert úr þeim ísland og Grænland. 3 
Hinn alkunni stjórnmálagarpur Gladstone hefir allmikið 
fengizt við fornfræði og í ritum um Horner hefir hann 
komizt að þeirri skoplegu niðurstöðu, að ísland sé eyjan 
Ogygia, þar sem Oddyssevs dvaldi hjá Kalypso. 4 


*) íslenzkt fombréfasafn 1, bls. 1—44. 11. Burton: Ultima 

Thttle I, bls. 79-87. 

*) Historia ecclesiastica Islandiœ I, bls. 219—20. K, Maurer: 
Bekehrung etc. I, bls. 23 — 24. 

*) I. R. Forster: Geschichte der Entdeckungen und Schiff- 

fahrten im Norden. Franki'urt an dor Oder 1784, bls. 109—110. 

4 ) Sbr. Olafur Davlðsson : Island og íslendingar. Tímarit bókmf. 
1887, bls. 107. 

3. Irar finna Island. 

Eins og kunnugt er, voru hér Irar þegar Norðmenn 
komu fyrst til landsins. Ari fróði segir í íslendingabók 1 
»þA voro her menn cristnir, þeir es Norþmenn calla Papa, 
en þeir fóro síþan A braut, af því at þeir vildo eigi vesa 
her viþ heiþna menn, oc léto eptir bæcr irscar oc bjöll- 
or oc bagla; af því mátti scilja, at þeir voru menn írscir*. 
Landnáma bætir við um bjöllurnar og baglana, 2 »þat fanst í 
Papey austr ok í Papýli, 8 er ok þcss getit i bókum ensk- 
um, at í þann tíma var farit milli landanna*. Síðar segir um 
Kirkjubæ á Siðu (Ldn. IV. 11). »Þar höíðu áðr setit Papar, oc 
eigi máttuþar heiðnir menn búa«. Irar þeirer hinir íyrstu 
landnámsmenn kölluðu Papa, hafa efiaust verið klerkar 
eða munkar frá írlandi, er liöfðu leitað i einveru norður 
í höfum. Það sést líka á riti Dicuils munks, sem skrifað 
er 825, að Irar hafa fyrstir fundið ísland. Dicuilus segir 
í riti sínu fyrst frá Thule og talar um hvað Solinus hafi 
sagt um þetta land og bcetir því næst við: »Nú eru þrir 

tigir ára síðan, að klerkar, sem dvalið höfðu á þessari 
eyju frá því í byrjun febrúarmánaðar til byrjunar ágúst- 
mánaðar, sögðu mér, að um sumarsólstöður og um næstu 
daga undan og eptir þá hyrfi sólin, er hún gengur til við- 
ar einsog bak við dálitinn hól, svo að engin dimma varð 
um sjálfa þessa stuttu stund, hvað sem menn vilja gjöra 
t. d. tína lýsnar úr skyrtunni, þá má gjöra það eins og 
sól væri á lopti; ef þeir hefðu komið upp á há fjöll þar 
á eynni, mundi sólin líklega aldrei hafa horfiðþeim. Mitt 


■) íslendingabók, 1. kap. ísl. sögur I, bls. 4. 

*) Landnáma, prol., bls. 24. Fornmannasögur I, bls. 233, XI 
bls. 410. Tbeodorici Monachi historia de antiquitate regum norwa- 
giensium, cap. III. Monumenta historica Norvegiæ, udgivne ved 
G. Storm. Kristiania 18b0, bls. 8—9. 

8 ) Papýli vita menn eigi með vissu, hvar hefir verið, Dr. Ki- 
lund heldur, að héraðið Síða hafi borið það nafn (Hist.-topogr. Be- 
skrivelse af Island II, bls. 27(5 og 314); aðrir halda, að Papýli hafi 
verið i Suðursveit (Oddsens Landaskipunarfræði II. 1822, bls 304. 
Safn til sögu íslands II, bls. 451 og 475). 

um þessa stuttu stund er miðníettí A jörðunní míðrí, það 
er því ætlun mín, að sólin sjáist aptur á móti um skemmst- 
an tima i Thule um vetrarsóistöður eða nokkrum dögum 
undan og eptir, en þá er miðdegi á miðri jörðunni. Þeim 
hefir skjátlazt, er skrifað hafa, að sjór væri frosinn kring- 
um eyna og að einlægur dagur án nætur væri frá vor- 
jafndægruin til haustjafndægra og aptur á móti saman- 
hangandi nótt frá haustjafndægrum til vorjafndægra, því 
klerkar þessir komu þangað sjóleið um þann tíma, þegar 
mikill kuldi er vanur að vera og dvöldu þar, og voru þá 
ávallt dagar og nætur á víxl nema um sólstöðurnar, en 
þegar þeir sigldu þaðan norður á við eina dagleið, hittu 
þeir frosinn sjó*. 1 Því næst segir Dicuilus frá eyjaklasa, 
sem liggur tveggja daga sigling fyrir norðan Bretland og 
eru það líklega Færeyjar. Eyjar þessar eru allar litlar 
segir hann, og þröng sund á milli, og hafa þar búið 1 
nærri hundrað ár einsetumenn frá Skotlandi, en þeir hafa 
orðið að flýja fyrir norskum víkingum, 8 segir hann að þar 
sé ótölulegur grúi af sauðfé og alls konar sjófuglum. Af 
frásögn Dicuils er það auðséð að einsetumenn írskir hafa 
fundið ísland líklega einhvern tíma á 8. öld, úr því Dicuil- 
us hefir talað við klerka, sem þar höfðu verið um árið 
795. Á írlandi og Skotlandi hefir ekki verið friðsamt í 
þá daga þegar víkingahóparuir austan um haf alltaf voru 
að gera strandhögg, brenndu borgir og þorp, kirkjur og 
klaustur, drápu fólkið og rændu fénu; guðhræddir einsetu- 
menn urðu að leita lengra og lengra burtu til þess að 
geta verið 1 friði. 

I latnesku riti um sögu Noregs, sem ritað hefir verið 


') Dicvilus. Liber de mensura orbis terræ. Berolini 1870, bls. 
41-48. 

*) Hammernhaimb segir, að 1 fjöllunum við Hvalbö séu margir 
hellar og gjótur; þar duldust Færeyingar k fyrri tímum fyrir á- 
rásum víkinga, og hengdu svart vaðmál fyrir hellismunnana ; þar 
eru lika sagnir um, að frumbyggjar Færeyja hafi dulizt í hellum 
þessum, þegar Norðmenn námu þar land, og dáið þar út. Antiqvarisk 
Tidskrift 1846-48, bis. 261. 

á Órkneyjum á miðri 13. öld, er þess getið, að þar hafi 
búið Piktar og Papar, er Norðmenn námu þar land; um 
Papana segir höfundurinn meðal annars: »Papar voru 

þeir kallaðir af þvi þeir klæddust hvítum klæðum eins 
og klerkar. Þess vegna eru allir klerkar á tevtonska tungu 
kallaðir Papar. Ennþá heitir ein eyjaPapey eptir þeim*. 1 
Allmörg örnefni á Orkneyjum og Hjaltlandseyjum benda 
á Papana. I Orkneyjum eru tvær Papeyjar, Papey meiri 
og Papey minni (Papa-Westray og Papa Stronsay) og á 
tveim stöðum heitir þar Papýli, á Hrossey (Mainland) og 
á Rögnvaldsey (South Ronaldsay). Við Hjaltland eru 
líka tvær Papeyjar, Stóra Papey (Papa Stour) og Litla 
Papey (Papa Little) o. s. frv. 51 Af þessu sézt, að klerkar 
frá írlandi mjög snemma hafa sest að á eyjum þessum 
og má svo rekja feril þeirra um Suðureyjar, Orkneyjar, 
Hjaltland, Færeyjar og alla leið til íslands. Hinir fyrstu 
ibúar, sem menn hafa sögur af á Orkneyjum, voru Piktar, 
og tóku þeir snemma við kristni, sagt er að Cormac hafi 
boðað þar kristni á 5. öld. Piktar héldu Orkneyjumfram 
ániundu öld, 3 en þá urðu bæði lærðirog leikir aðstökkva 
úr landi fyrir ofriki hinna norrænu vikinga. Munkaflokk- 
ar frá írlandi settust víða að á eyjum og útskerjum við 
strendur Skotlands á 8. og 9. öld, og finnast mjög víða merki 
eptir þá; 4 þar sem byggð var boðuðu þeir kristni, og 


‘) Breve Cronicon Norvogiæ. Symbolæ ad historiam antiquio- 
rem rerum Norvegicarum. Ed. P. A. Munch. Christiania, 1860, bls. 
6 og 38. 

*) P. A. Munch : Geografiske Oplysninger om Orknöerne (An- 
naler for nordisk Oldkyndighed 1852, bls. 54-68). 

3 ) Nennius : Historia Britonum, cap. 6. (Monumenta historica 
Britannica 1848 I, bls. 56). Nennius segir, að Piktar hafl lagt undir 
sig Orkneyjar í fyrndinni og búi þar enn. Nennius lifði fram yfir 
miðja 9. öld. 

4 ) A Orkneyjum eru mörg merki um liina eldri kristni ogklerka 
þessa, sbr. Joseph Anderson : Introduction to The Orkneyinga Saga. 
Edinburgh lb73, bls. 11-21. Þar haia meðal annars fundizt sjer- 
staklega lagaðar bjöllur, eins og þær, sem voru notaðar í hinni elztu 
kristni; eru þær líklega eptirPapana ogef tilvill líkar bjöllum þeim 

seinna settust þeir að á eyðieyjum og lifðu einsetumanna- 
lífi, fjarri róstum og ofríki vikinganna, sem þá fóru að 
koma í stórhópum að austan, einkum eptir það, að Har- 
aldur hárfagri fór að brjóta undir sig Noreg. Hinir fornu 
Keltar á írlandi og Skotlandi voru yfir höfuð að tala 
mjög gefnir fyrir sjóferðir og allt af á sífelldu flakki; það 
eru jafnvel nokkrar likur til þess, að þeir hafi fundið 
Vesturheim fyrr en allir aðrir Norðurálfumenn, þó það 
sé með öllu ósannað enn . 1 

sem fornmenn fundu hjer á landi. Mynd af þess konar bjöllu er 
hjá Anderson á s. st., bls. 14. Þessir elztu keltnesku klerkar og 
einsetumenn hafa snemma verið kallaðir Culdees (guðsmenn) af 
keltnesku orðunum cule = socius, de = dei; var nafn það brúk- 
að um keltneska munka, hvort þeir voru i klaustrum eða einsetu- 
menn. Worsaae talar um menjar eptir Pikta á Orkneyjum og Hjalt- 
landseyjum; þar eru kastalarústir (pictish towers) o. m. fl. Minder 
om de danske og Nordmændene í England, Skotland og Irland, 
bls. 230. 

*) í Vita S. Galli II, 47 (Pertz: Monum. German. historica II, 
bls. 30) er sagt um þessa flakkaranáttúru Kelta frá Skotlandi og 
Irlandi : »Nuper quoque de natione Scotorum. quibus consuetudo 

peregrinandi iam paene in naturam conversa est, qnidam advenien- 
tes« o. s. frv., sbr. Alexander v. Humboldt: Kritische Untersuchun- 
gen iiber die historische Entwickelung der geographischen Kennt- 
nisse von der neuen Welt. Berlin 1852. III, bls. 197. 

II. Hugmyndir manna um ísland fyrir 
siöaskiptiu. 

4. Ferðir Norðmanna til Islands og landnám þeirra. 

Það er ekki gott að segja raeð vissu, hver fyrstur 
fann ísland af norrænum raönnura , og eru deildar 
sagnir um það, hvor þeirra Naddaðs eða Garðars hafi 
fyrr komið til landsins; handritin af Landnámu greinir á 
í þessu efni. Ura Naddað 1 segir svo 

í Landndmu Sturlu 

Þórðar8onar : i HauksJcók : 

Svá er sagt, at menn skyldu Naddoddr hét maðr, bróðir 
fara ór Noregi til Færeyja; Exna-Þóris,mágrÖlvisbarna 
nefna sumir til Naddoð vík- -karls; hann var vikingr 
ing; en þá rak vestr í haf, mikill. Af því staðfestist 
ok fundu þar laud mikit; hann i Færeyjum, at hann 
þeir gengu upp í Austfjörð- átti hvergi annarstaðar vel 
um á fjall eitt hátt, ok sást fritt. Hann íór or Noregi 
um víða, ef þeir sæi reyki ok vildi til eyjanna, ok varð 
eða nökkur líkindi til þess sæhafi til Garðarshólms, ok 
at landit væri bygt; ok sá kom 1 Reyðarfjörð á Aust- 
þeir þat ekki. Þeir fóru fjörðum, ok gengu þeir þar 
aptr um haustit til Færeyja; á hin hæstu fjöll, at vita, ef 

‘) Réttast mun vera, að skrifa Naddaðr eða Naddoðr, en ekki 
Naddoddur, eins og optast er gert, sbr. grein eptir Jón rektor t>or- 
kelsson í Baldri I., bls. 6. 

ok er þeir sigldu af land- 
inu, féll snær mikill A fjöll, 
ok fyrir þat kölluðu þeir 
landit Snæland. Þeir lof- 
uðu mjök landit. Þar heitir 
nú Reyðarfjall A Austfjörð- 
um, er þeir höf ðu at komit. 
Svá sagði Sæmundr prestr 
enn fróði. 


Ura Garðar segir svo 
{ Sturlubók: 

Maðr hét Garðarr Svavars- 
son, sænskr at ætt; hann 
fór at leita Snælands at til- 
visan móður sinnar fram- 
sýnnar; hann kom at landi 
fyrir austan Horn it eystra; 
þar var þá höfn. Garðarr 
sigldi umhverfis landit, ok 
vissi at þat var eyland. 
Hann var um vetr norðr 
í Húsavík á Skjálfanda ok 
gjörði þar hús. Um várit, 
er hann var búinn til liafs, 
sleit frá honum mann á báti, 
er hét Náttfari, ok þræl ok 
ambátt. Hann bygði þar 
síðan er heitir Náttfaravík. 
Garðarr fór þá til Noregs, 
ok lofaði mjök landit. Hann 
var faðir Una, föður Hróars 
Tungugoða. Eptir þat var 
landit kallat Garðarshólmr, 


þeir sæi nokkorar raanna 
vistir eða reyki, ok sá þeir 
ekki tiðinda. En er þeir 
sigldu frá landinu, féll snjór 
mikill; af þvi kallaði hann 
Snæland. 


i Hauksbók : 

Garðarr hét maðr, sun Svav- 
ars hins svænska. Hann 
átti jarðir í Sjólandi, en var 
fœddr i Sviaríki. Hann fór 
til Suðreyja at heimta föð- 
urarf konu sinnar. En er 
hann sigldi í gegnum Pett- 
landsfjörð, þá sleit hann und- 
an veðr, ok rak hann vestr 
í haf. Hann kom at landi 
fyrir austan Horn; þar var 
höfn. Garðarr sigldi um- 
hverfis landit, ok vissi at 
þat var eyland. Hann kom 
á fjörð þann, er hann kall- 
aði Skjálfanda. Þar skutu 
þeir báti ok gekk áNáttfari 
ok þræll hans. ÞA slitnaði 
festin, ok kom hann 1 Nátt- 
faravik fyrir utan Skugga- 
björg. En Garðarr kom öðru 
megin fjarðarins ok var þar 

ok var þá ekógr mlllífialls um vetrlnn. Þv{ kallaöl 
ok fiöru. hann þar Húsavík. Nátt- 

fari var eptir með þræl sinn 
ok ambátt; því heitir þar 
Náttfaravik. Garðarr sigldi 
austr aptr, ok lofaði mjök 
landit, ok kallaði Garðars- 
hólm. 1 

í Hauksbók stendur frásögnin um Garðar á undan 
kaflanum um Naddað. Seinna i Landnámu (IV. 4) er 
getið um Una Garðarsson; hann fór til íslands með ráði 
Haralds konungs hárfagra og ætlaði að leggja undir sig 
landið; þar er hann nefndur »Uni, son Garðars, er fyrst 
fann fsland,c og sýnist það benda til þess, aðGarðarhafl 
fyrr komið til íslands en Naddaðr; Sturla telur Sæmund 
fróða heimildarmann fyrir þvi, að Naddaðr hafi komið hér 
fyrstur, en Hauksbók getur engrar heimildar, og þvi hafa 
fleiri lagt meiri trúnað á orð Sturlu Þórðarsonar. 

Það sýnist þó vera undarlegt, hvers vegna Haukur 
hefir vikið frá frásögu Sturlu lögmanns að orsakalausu, 
úr þvi hann hafði fyrir sér Sturlubók, eptir þvi, sem hann 
sjálfur segir: »Þessa bók ritaða ek Haukr Ellinzsun eptir 
þeirri bók, sem ritað hafði herra Sturla lögmaðr Þórðar- 
son, hinn fróðasti maðr, ok eptir þeirri bók annari, er 
ritað hafði Styrmir hinn fróði, ok hafða ek þat or hverri 
er framar greindi, en mikill þorri var þat er þær sögdu 
eins báðar.» (Ldn. V. cap. 15.). I tveim gömlum latnesk- 
um ritum um sögu Noregs er getið um fund íslands, er 
annað þeirra eptir Þjóðrek munk og ritað um miðja 12. 
öld, hins hefir áður verið getið, og heitir það »Breve 
Cronicon Norvegiæ*, og er ritað á 15. öld; i hvorugu 
þessu riti er getið um Naddað víking, en á báðum stöð- 


*) Landnáma I. cap. 1. íslendingasögur I. 1848, bls. 22-28. Sbr. 
Fornmannasögur I., bls, 234-35, XI., bls, 411-412. 

um er G-arðar talinn hafa fyrstur fundið fsland . 1 í Njálu 
er getið um Una hinn danska í ættartölu ; þar segir svo : 
«Arnguðr hét systir Gunnars, hana átti Hróarr Tungu- 
goði, son Una hins úborna Garðarssonar, sá fann Island*; 
seinna er getið «Þorgerðar Mársdóttur, Runólfssonar, 
Naddaðarsonar hins Færeyska ,*, 2 en ekki nefnt á nafn, 
að Naddaður hafi fyrstur fundið ísland. Frásögnin um 
Garðar sýnist vera miklu eðlilegri í Hauksbók en Sturlu- 
bók, þvi það er sennilegra, að hann hafi farið til Suður- 
eyja að heirata föðurarf konu sinnar, og svo hrakizt ó- 
viðbúinn norður i höf, heldur en að hann hafl farið að 
leita Snælands eptir fyrirsögn móður sinnar framsýnnar. 
Finnur Magnússon er á þeirri skoðun, að Garðar hafl 
fyrstur fundið ísland, og eins Konráð Maurer . 3 Þó nú 
margt sýnist mæla með því, að Garðar hafi fyrstur 
fundið ísland, þá er þó ómögulegt með fullri vissu að 
segja, hvað rétt er i þessu efni; sögurnar um hinarfyrstu 
sjóferðir hér i norðurhöfum eru svo óglöggar. 

Eins og kunnugt er kemur Flóki Vilgerðarson næst- 
ur til sögunnar; hann fór frá Hjaltlandi til þess að leita 
að Garðarshólma; með honum voru á skipi bændur tveir, 
Þórólfur og Herjólfur, Faxi suðureyskur maður og hrafn- 
ar þrír, þá lét hann lausaihafi; hinn fyrsti fló aptur um 
stafn til sama lands, annar í lopt upp og svo aptur til 
skips, en hinn þriðji fram um stafn i þá átt, er þeir fundu 
landið. Flóki kom að Austfjörðum eins og þeir Garðarr 
og Naddaður, og sigldi svo suður fyrir land ; þegar Faxi 
sá mynnið á Flóanum milli Reykjaness og Snæfellsness, 
hélt hann að þar væri árós, og var fjörðurinn síðan kall- 
aður Faxaós; sigldu þeir Flóki síðan norður með og inn 
á Breiðafjörð, og svo í Vatnsfjörð á Barðaströnd, rétt fyr- 


‘) Tkeodorici monachi historia de antiquitate regum Norwagien- 
sium. cap. III. MonumentaHistorica Norvogiœ. TJdg. ved G. Storm. 
Kristiania 18S0, bls. 9. Breve Cronicon Norvegiæ, bls. 7. 
s ) Njála c. 19 og 47. 

*) Grönlands historiske Mindesmærker I., bls. 89-103. K. Maurer : 
TJpphaf allsherjarríkis á íslandi. 1882, bls. 29. 

ir innan Brjánelæk. Þá var fjörðurinn fullur af veiði- 
skap, o g gáðu þeir eigi fyrir veiðum að fá heyanna og 
dó allt kvikfé þeirra um veturinn ; af þessari frásögn er 
auðséð að Flóki heflr ætlað að nema land og reisa bú, 
enda gat hann varla valið fallegri stað, þvi fjörðurinn 
o g dalurinn inn af eru ljómandi fagrir, þar er vatn í 
miðjum dalnum með silungsveiði, og fellur úr því breið 
o g vatn9mikil á til sævar, en miklir skógar eru þar enn 
á báða vegu hátt upp eptir hlíðum. Vorið næsta var 
kalt. Þá gekk Flóki upp á fjall eitt hátt og sá norður 
yflr fjöllin fjörð fullan af hafísum, þvi kölluðu þeir landið 
ísland, sem það hefir síðan heitið. Ef Flóki heflr gengið 
upp á fja.ll þar i nánd sem viðsýni er af, þá hefir hann 
varla getað farið annað en upp á Hornatær og heflr séð 
yflr á Arnarfjörð og Suðurfirðl, og ef til vill eitthvað á 
ísafjarðardjúp; hér hefir þá verið mikið isaár, þvi sjald- 
an rekur hafís inn á þessa flrði nema þegar aftök eru. 
Þeir Flóki ætluðu burt um sumarið, en urðu ekki búnir 
fyrr en litlu fyrir vetur, þeim beit eigi fyrir Reykjanes, 
og sleit frá þeim bátinn, og var Herjólfur á honum; við 
það sneru þeir aptur og voru í Borgarfirði um veturinn, 
og sigldu sumarið eptir til Noregs. Þegar menn spurðu 
af landinu lét Flóki illa yfir, Herjólfur sagði kost og löst 
á þvi, en Þórólfur kvað drjúpa smjör af hverju strái á 
landi því er þeir hefðu fundið. Það varð þó úr að Flóki 
bar beinin á íslandi, hann kom aptur miklu seinna til 
landsins og »nam Flókadal 1 milli Flókadalsár og Reykjar- 
hóls; hann bjó á Mói« ; það er norður 1 Fljótum í Skaga- 
íjarðarsýslu. 

Landnám þeirra fóstbræðra Ingólfs og Hjörleifs er 
öllum kunnugt, og þarf því ekki að fjölyrða um það hér; 
þeir komu einnig að Austfjörðum er þeir komu fyrst til 
landsins, voru þar einn vetur og fóru svo aptur til Nor- 
egs; þeir komu hingað aptur árið 874, eptir því sem al- 
mennt er talið, Ingólfur tók land við Ingólfshöfða og var 


*) Landnárna III. cap. 11, bls. 200. 

þar fyrsta veturinn, en Hjörleifur viö Hjörleifshöfða, og 
þar drápu þrælarnir hann; annan vetur dvaldi Ingólfur 
við Hjörleifshöfða, hinn þriðja undir Ingólfsfjalli fyrir 
vestan Ölfusá, en síðan settist hann að í Reykjavík, þvi 
þar voru öndvegissúlur hans reknar undir Arnarhóli, 
Ingólfur »nam land milli Ölfusár ok Hvalfjarðar fyrir ut- 
an Brynjudalsá milli ok Öxarár, ok öll nes út.« Eptir 
þetta komu óðum fleiri austan um haf, og sumir úr Suð- 
urey r jum, til þess að setjast að í hinu nýfundna landi. 

Hér á ekki við á þessum stað að skýra nákvæmlega 
frá landnámi íslands, enda getur hver sem vill lesið um 
það í Landnámu og safni til sögu íslands. 1 Smám sam- 
an varð landið kunnara fbúum þess eptir því sem það 
byggðist, og er talið að landið yrði albyggt á árunum 
870 — 930. Að vestan og sunnan varð landið fyrst numið, 
enda var þar einna hægast aðgöngu; Landnáma segir, að 
fyrst hafi Austfirðir orðið albyggðir, en þó má færa sönn- 
ur á það, að þar var siðar numið en víðasthvar annar- 
staðar, en samt getur verið fyrir því, að þar hafi fyrst 
orðið albyggt; á suðurströndinni var landtaka verst, og 
segir Landnáma, að síðast hafi byggzt milli Hornafjarðar 
og Reykjaness. »Þar réð veðr ok brim landtöku manna, 
fyrir hafnleysis sakir ok öræfis.« Hin fyrstu stórmenni, 
sem komu hér til lands, t. d. Ingólfur, Skallagrímur, Helgi 
magri, o. fi., tóku undir sig heil héruð, og leið opt lengi 
þangað til þau voru alsett mannfólki. Menn helguðu sér 
landið með því að fara eldi um það, og voru i fyrstu 
engin takmörk sett fyrir því, hvað nema mætti. »Þeim 
mönnum er siðar komu út þóttu hinir numit hafa of víða 
land er fyrri komu, en á þat sætti Haraldr konungr þá 
hinn hárfagri, at engi skyldi viðara nema en hann mætti 
eldi yfir fara á degi með skipverjum sinum. Menn skyldu 
elda gjöra þá er sól væri i austri; þar skyldi gjöra aðra 
reyki, svá at hvár sæi frá öðrum, en þeir eldar er gjörv- 


') Guðbranclur Vigfúsnon: Um timatal í íslendinga sögum í 
fornöld. Safn I, bls. 1S5-602. 

ir voru þá er sól var i austri, skyldi brenna til nætr; 
siðan skyldu þeir ganga til þess er sól væri í vestri, ok 
gjöra þar aðra elda .* 1 Um konur var svo ákveðið, »at 
kona skyldi eigi víðara nema land en leiða mætti kvígu 
tvævetra várlangan dag sólsetra millim, hálfstaðit naut 
ok haft vel.«* Þeir er síðast komu urðu að kaupa sér 
land eða berjast til landa og viidu sumir gera það þar 
sem þeir komu að byggðu landi, þó nóg væri ónumið 
annarsstaðar, eins og t. d. Kráku-Hreiðarr. Mönnum þótti 
framan af mikið varið i að fara til íslands yflr svo langt 
haf og mikið; það er t. d. sagt í Sturlungu, þar sem tal- 
að er ura Geirmund heljarskinn, að þá var mest orð á 
»at engi þætti frægðarför meirienfara til íslands ;* 8 hin- 
ir fyrstu landnámsmenn létu og mikið af landkostum, sem 
sjá má t. d. í Vatnsdælu : »Er mér sagt gott frá land- 
kostum, at þar gangi sjálfala fé um vetr, en flskr l hverju 
vatni, skógar miklir, en frjálsir af ágangi konunga ok 
illræðismanna*.* Það var frelsið, sem meginþorri land- 
námsmanna var að leita að ; hér gat hver lifað og látið 
sem hann vildi, og þurfti eigi að hræðast ójöfnuð Haralds 
hárfagra eða annara konunga; menn urðu að eins að gæta 
þess, að fæla ekki landvætti eða styggja þá, er þeir sigldu 
að landinu, enda var það upphaf heiðinna laga, að menn 
skyldi ekki hafa höfuðskip i haf, en ef þeir hefði, þá 
skyldi þeir af taka höfuð áður þeir kæmu i landsýn og 
sigla eigi að landinu með gapandi höfðum eða gínandi 
trjónum, svo að landvættir fælist við . 5 Þessi kurteisi við 
landvættina borgaði sig vel seinna, eptir því sem þjóð- 
sagan segir. Svo stóð á, að islenzkt skip braut við Dan- 
mörku ; Danir tóku upp fé allt og kölluðu vágrek; Birgir, 
bryti Dana konungs, gekkst fyrir þessu verki. Islend- 
ingar reiddust ráni þessu, og var það í lög tekið að yrkja 

') Landnáma V. kap. 1, bls. 276. 

s ) Landnáma IV. kap. 10., bls. 2G4. 

’) Sturlunga. Oxford-útg. L, bls. 8. 

*) Vatnsdæla, kap. 10.; sbr. Eyrbyggja, kap. 3. 

6 ) Landnáma IV. kap. 7., bls. 258 og 334. 

skyldl um Harald Öormsson Dana konung níðvisu fyrir 
nef hvert á landinu; það eru vlst einsdæmi, að slikt hafi 
verið í lög tekið. Haraldur Gormsson safnaði þá liði og 
ætlaði að sigla til íslands, til þess að hefna níðsins, en 
ekki varð af leiðangri þessum, og er það víst sönnust 
sögn um það, að kunnugir menn löttu hann fararinnar, 
og kváðu, eins og satt var, haflð ófært langskipum, »ok 
er Haraldr konungr varð þessa var, þá þóttist hann skilja, 
at þetta var hin mesta ófæra, ok ekki mátti þessu til 
leiðar koma *. 1 Þjóðsagan segir, að konungr hafl sent 
fjölkunnugan mann tii íslands, og fór hann í hvalsliki 
kring um landið. En er hann kom til landsins, þá fór 
hann vestur fyrir norðan landið ; hann sá, að fjöll öll og 
hólar voru fullir af landvættum, stórum og smáum ; en er 
hann ætlaði að ganga á land i Vopnaflrði, þá fór ofan úr 
dalnum dreki mikill, og með honum ormar margir, pödd- 
ur og eðlur, og blésu eitri á hann; varð hann þar að 
sntia frá, og ætlaði siðan inn á Eyjafjörð, en þar kom á 
móti honum fugl svo mikill, að vængirnir tóku út fjöllin 
tveggja vegna, og fylgdu honum ijölda margir aðrirfugl- 
ar stórir og smáir; fór hann siðan vestur um land; en á 
Breiðafirði kom á móti honum griðungur mikill, og óð á 
sæinn út, og tók að gella ógurlega ; fjöldi landvætta fylgdi 
honum; þaðan fór hann brott og suður fyrir Reykjanes, 
og ætlaði að ganga upp á Vikarskeiði, en þar kom á 
móti honum bergrisi og hafði járnstaf i hendi, og bar 
höfuðið hærra en fjöllin, og margir aðrir jötnar með hon- 
um. Siðan fór hann austur með öllu landi, og sá þar 
ekkert nema sanda og öræfi og brim mikið fyrir utan, 
sneri hann þá við svobúið heim til Danmerkur og sagði 
konungi frá ferðum sinum . 8 

Strendur landsins byggðust fyrst, en smátt og smátt 
fpjrðist byggðin upp eptir landinu upp til dala; öræfi og 

') Knytlingasaga kap. 3. Fornmannasögur XI., bls. 181-182. 
Árið 1288 er þess þó getið, að langskip haQ komið til íslands. ís- 
lenzkir annálar. Kristiania 1888, bls. 196. 

a ) Heimskringla. Útg. G. Sehönings L, bls. 227-29. 

afrétti kynntu menn sér lítt, og þeirra er sjaldan getíð í 
sögunum; þó hafa til forna verið margar byggðir lengra 
uppi í landinu en nú eru; hafa sumar síðan eyðzt af 
harðindum og sumar af manndauða, þegar svartidauði 
gekk yfir landið, en sumar af jarðeldum, öskufalli og 
jökulhlaupum. Eg ætla að nefna stuttlega hinar helztu 
eyðibyggðir uppi i landi, sem eyðzt hafa snemma. Úlfur^ 
son Grims ens háleyska, nam land milli Hvítár og Suður- 
jökla og bjó i Geitlandi; þar er nú engin byggð, og hefir 
hún líklega snemma eyðzt, þvi i hinum elzta hluta af 
Reykholtsmáldaga (um 1185) er talið til Reykholtskirkju 
»geitland meþ scoge*; 1 sagnir eru til um það, að Geitland 
hafi eyðzt af jarðeldum og hraun runnið yfir bæinn, gamla 
Reykholt. Bersi goðlaus nam fyrstur Langavatnsdal 2 og 
síðar varð þar töluverð byggð, en dalurinn hefir verið í 
eyði síðan í svartadauða eða fyrr, því 1354 á Hítardalur 
afrjett á Langavatnsdal. 3 Á norðurlandi liafa ýms lönd 
verið byggð, sem nú eruíeyði; Grenjaður Hrappsson nam 
t. d. land í Þeigjandadal 4 og þar varð síðan töluverð 
byggð, sem nú er í eyði. 5 Upp af Kelduhverfi eru marg- 
ar bæjarrústir fornar, en þar er nú engin byggð. Þá er 
Króksdalur upp með Skjálfandafljóti; þar hetir áður verið 
grösugt land og ýmsir bæir, nú er þar allt upp blásið, en 
merki sjást þar til rústa, og fornmenjar hafa fundizt þar 
nokkrar. 6 Á austurlandi hafa fjölda margir bæir farið í 
eyði, á Möðrudalsöræfum, efst á Jökuldal, 1 flrafnkelsdal, 
Laugarvalladal og viðar. 7 Flestar byggðir hafa þó eyðzt 
á Suðurlandi; upp af Hreppunum hefir til forna verið 
allmikil byggð, og sjást hér og hvar gamlar bæjarrústir 
upp eptir heiðunum fyrir austan Hvítá. Þjórsárdalur 

■) íslenzkt fombréfasafn I., bls. 280 og 471. 
s ) Landnáma, bls. 71-72, 160. 

’) ísl. Fornbréfasafn III., bls. 84. 

4 ) Landnáma, bls. 230. 

e ) Sbr. Andvari IX. 1888, bls. 22. 

») Andvari XI. 1886, bls. 77-78. 

’) Andvari 1883, bls. 43-44. Safn til sögu íslands II., bls. 464-57. 

eyddíst af eldgosum og sandfoki, líklega mest af Hekiu- 
gosum á 14. öld. Þórsmörk fyrir norðan Eyjafjallajökul 
var byggð á landnámstíð; Asbjörn Reyrketilsson og Stein- 
fiðr bróðir hans námu þar land fyrir ofan Krossá fyrir 
austan Fljót. Ásbjörn helgaði landnám sitt Þór og kall- 
aði Þórsmörk, 1 þarer getið ýmsra bæja; sagt er að byggð 
hafi eyðzt þar á 14. öld, að sumra máli af eldgosum.® 
Auk þess hafa mörg önnur héruð næst sjó eyðzt af eld- 
gosum og jökulhlaupum. Katla hefir eytt Dynskógahverfi, 
Nautadölum og Lágeyjarhverfi ; byggðarlagið Skjaldbreið 
fyrir suðaustan Síðu segja menn hafi eyðzt á 14. öld, og 
við hlaupin miklu úr Öræfajökli á 14. öld, eyddist Litla- 
hérað og Ingólfshöfðahverfi. 3 

Óbyggðir á hinu innra hálendi Islands voru seint 
kannaðar og lítið er þeirra getið í elztu sögunum, af því 
þær svo sjaldan snerta viðburði, sem i frásögur eru færðir. 
Ein hin elzta frásögn um ferðir i öræfum íslands er 
sögnin um Gnúpa-Bárð, og er hún nokkuð forneskjuleg. 
Bárður var líklega einn af þeim fyrstu, er nam land í 
Þingej'jarþingi; Guðbrandur Vigfússou heldur, að hannhafi 
verið fæddur um 840, og komið út hingað, þegar hann 
var hniginn á efra aldur. Bárður nam Bárðardal allan 
upp frá Kálfborgará og Eyjardalsá og bjó að Lunda- 
brekku; hann markaði þar af veðrum, að landviðri voru 
betri en hafviðri, og ætlaði af þvi betri lönd fyrir sunn- 
an heiði; »hann sendi sonu sina suðr um gói; þá fundu 
þeir góibeitla ok annan gróðr; en annat vár eptir, þá 
gerði Bárðr kjálka hverju kykvendi, þvi er gengt var, ok 
lét hvat draga sittfóðr ok fjárhlut; hann fór Vonarskarð, 
þar er siðan heitir Bárðargata; hann nam siðan Fljóts- 
hverfi, ok bjó at Gnúpum; þá var hann kallaðr Gnúpa- 
Bárðr.« 4 Þetta var snemma á landnámstið líklega fyrir 

*) Landnáma, bls. 280. 

*) Eggert Olafsson: Reise igjennem Island II., bls. 7G5. 

*) Sbr. Th. Thoroddsen: Oversigt over de islandske Vulkaners 
Historie. Kbh. 1882, bls. 26-27, 38, 47-48 og víðar. 

*) Landnáma HI. cap. 18., bls. 225-226. 

900. Skarðið mílli Tungnafellsjökuls og Vatnajökuls ei* 
kallað Vonarskarð. Fram á þessa öld vissi almenningur 
ekkert um þetta skarð; Pétur Brynjólfsson, sem fór Vatna- 
jökulsveg 1794, og Pétur Pétursson frá Hákonarstöðum, 
sem fór sömu leið um 1830, sáu báðir í op skarðsins, en 
héldu að þar væri að eins lægð í jökulinn; Sveinn Páls- 
son er hinn fyrsti, sem getur þess til, að Tungnafellsjökull, 
sem hann kallar Blágnýpujökul, sé frálaus og að skarðið 
muni vera Vonarskarð, er Bárður fór. Björn Gunnlaugs- 
son og Sigurður Gunnarsson fóru fyrstir gegn um skarðið 
4. ágúst 1839. Sé nú þetta skarð hið sama Vonarskarð, 
er Bárður fór, þá heflr hann farið hérumbil beina leið 
upp með Skjálfandafljóti að austan, svo um Vonarskarð, 
suður með jökli og niður með Hverfisfijóti; og í Fljóts- 
liverfi, þó er það næsta ótrúlegt, að hann hafi getað komizt 
þessa leið, eptir því sem til hagar á þessu svæði. 1 

Það sést líka á Hrafnkelssögu, að menn hafa snemma 
hætt sér á öræfi til þess að stytta sér leið. Þegar Sám- 
ur á Leikskálum sótti vígsmálið á hendur Hrafnkeli 
freysgoða, fór hann um norðurendann á Ódáðahrauni; 
þetta hefir liklega verið um miðja 10. öld. í Hrafnkels- 
sögu 2 segir svo frá þessari ferð: »Hann fer norðr til 

brúar ok svá yfir brú, ok þaðan yfir Möðrudalsheiði, ok 
váru þeir í Möðrudal um nátt; þaðan riðu þeir til Herði- 
breiðstungu, ok svá fyrir ofan Bláfjöll, ok þaðan í Króks- 
dal, ok svá suðr á Sand, ok koma ofan 1 Sauðafell ok 
þaðan á Þingvöll, ok var þá Hrafnkell ekki kominn*. 
Hrafnkell fór sunnanlands; í sögunni er sagt á öðrum 
stað, að þessi leið sé ekki almannavegur. Sámur hefir 
farið austan til um Sprengisand, úr þvi hann kemur i 
Sauðafell, þvf liklega er þetta fell, sem nefnt er, Sauða- 
fell, hjá Köldukvísl. Sprengisandur hefir eflaust verið 
heldr sjaldfarinn til forna og hvergi er hann nefndur því 
nafni í sögunum, það eg veit, í Vémundarsögu 8 er Sprengi- 

*) Andvari XVI., bls. 93-94. 

*) Sagan af Hrafnkeli Freysgoða. Kmhöfn 1847, bls. 12 og 9. 

*) ísienzkar fomsögur Q. 1881, bls. 26. 

sandur kallaður Sandleið, en í Sturlungu eingöngu Sand- 
ur; þar er meðal annars getið um eiua ferð Guðmundar 
góða, að hann fór upp Bárðardal, svo um Króksdal og 
suður Sand, 1 1242 reið Þórður kakali »norður yfir Vöðla- 
heiði, ok svá ina nörðri leið á Sand, 2 og í annað sinn 
reið hann »norðr um heiði ok upp Bleiksmýrardal, svá 
suðr um land ok kom niðr at Keldum*. 3 í Njálu er 
Sprengisandur kallaður Gásasandur. 4 

í Landnámu eru töluverðar frásagnir utn það, hyern- 
ig Kjalvegur fannst. Hrosskell hét maður; hann nam 
Svartárdal allan og bjó að ýrarfelli; hann sendi þræl 
sinn Hrærek upp eptir Mælifellsdal í landaleitun suður 
á Qöll; hann kom til gils þess, er suður vcrður frá Mæli- 
íellsdal og nú heitir Ilræreksgil; þar setti liann niður 
staf nýbirktan og eptir það hvarf hajin heim aptur. 
Vekell hinn hamrammi bjó að Mælifelli; hann spurði ferð 
Hræreks; þá fór hann litlu síðar suður á fjöll í landaleit- 
an; hann kom til hauga þeirra, er nú hcita Vekelshaug- 
ar; hann skaut milli hauganna og hvarf þaðan aptur. 
En er þetta spurði Eiríkur í Goðdölum, sendi hann þræl 
sinn suður á fjöll, er hét Raunguður; fór hann í landa- 
leitan og kom suður til Blöndukvísla og fór síðan upp 
með þeirri á, er fellur fyrir vestan Vínverjadal og vest- 
ur á hraunið milli Reykjavalla og Kjalar, og kom þar á 
mannsspor og skildi, að þau lágu sunnan að; hann hlóð 
þar vörðu, sem síðan var kölluð Raungaðarvarða; þaðan 
fór hann aptur og gaf Eiríkur honum frelsi fyrir ferð 
sina, og þaðan af tókust upp ferðir um fjallið milli Sunn- 
lendinga fjórðungs og Norðlendinga. Nokkru seinna 
þreyttu þeir Þórir dúfunefur og Örn nokkur, sem var 
fjölkunnugur landshornamaður, skeið suður um Kjöl og 
lögðu víð hundrað silfurs; Erni gekk miður og undi hann 
8vo illa við félát sitt, að hann vildi eigi lifa lengur og fór 


‘) Sturlunga 1878. I., bls. 243. 

* og *) Sturlunga H., bls. 6; I., bls. 409. 

4 ) Njála cap. 148, og 149. íslendinga sögur IH. bls. 848, 863. 

upp undir fjallið, cr nú heitir Arnarfell, og týndi sér þar 
sjálfur. 1 Það hlýtur að hafa verið nokkru eptir að ferð- 
ir hófust ura Kjöl, að Þorgeir hinn hvinverski hafði 
vetrarsetu á Hvinverjadal með 30 manns; Haraldur kon- 
ungur hárfagri sendi hann til íslands, til þess að drepa 
Asgrím Öndóttsson; en það tókst þó ekki; Asgrímur gat 
með brögðum komizt undan. 3 Það er auðséð á frásögn- 
unum í Landnámu, að ferðir hafa þá verið alltiðar norð- 
ur yfir Kjöl. 8 Á Sturlungaöld var Kjalvegur opt farinn 
og það um hávetur, og var það opt mjög örðugt, sem 
nærri má geta; einkum er þess getið, hve miklar mann- 
raunir þeir urðu að þola á Kjalvegi Oddur Þórarinsson 
og Þórir tottur; þeir riðu fimmta dag jóla norður á fjall 
með 30 manna og hrepptu mestu ófærð og illviðri, dóu 
sumir, en mestallt liðið komst þó í Hvinverjadal og hefir 
þá iíklega verið þar sæluhús. Tíuuda dag jóla komust 
þeir ofan í Svartárdal og voru þá mjög dasaðir og þrek- 
aðir af kulda. 4 Það er sagt um Árna biskup Olafsson 
hinn milda (f 1430), að hann hafi riðið á dag frá Skál- 
holti á hjarni um vetur norður Kjöl að Hólum i Hjalta- 
dal; var hann um morguninn í Skálholti við óttusöng, 
en kom til Hóla fyrir aptansöng, þá hringt var til Salve 
Regina. 5 

Stórisandur var þegar farinn í fornöld; þar fór Þor- 


*) Landnáma III. kap. 6., 7. og 8., bls. 190-191, 194-195. 

*) Landnáma III. kap. 15., bls. 217-218. 

8 ) Guðbrandur Vigfússon segir (Safn I., bls. 258-56), ab Eirík- 
ur í Goðdölum muni sem aðrir landnámsmenn í Skagafirði hafa 
komið seint út hingab (910-920), en annarstaðar (Safn I., bls. 258) 
telur hann, að þeir öndóttssynir hafi setzt að í Eyjafirði 900-902; 
þetta getur varla samrýmzt hvað við annað, úr því Eirikur í Goð- 
dölum var einn af þeim hinum fyrstu, sem lét rannsaka Kjalveg, 
áður en feröir hófust þar milli fjórðunga, en Asgrímur kom út á 
Eyrum og reið norður Kjöl. sem þá var alfaravegur. 

*) Sturlunga saga. Oxford 1878. II., bls. 187. Sbr. Sturlunga I., 
hls. 166, 862, 367, 393, II., bls. 16, 79, 218 og víðar. Grettis saga, 
Kmh. 1859. kap. 54., bls. 123. Biskupasögur H., bls. 32, o. s. frv. 

‘) Árbœkur Espólins H., bls. 14. 

björu öngull, þegar hann reið til alþingis eptir víg Grett- 
is. 1 Heiðarnar norður og vostur af Laugjökli voru þá 
mjög vel kunnar og alfaravegur um þær; það hefir, ef 
til viU, nokkuð aukið þekkingu manna á npplendi ís- 
lands, að sekir skógarmenn eins og t. d. Grettir opt urðu 
að hafast við í óbyggðum. Margir sekir menn lögðust 
út til forna og allopt í sögunum er getið um illvirkja og 
útileguþjófa, er lifðu af sauðaþjófnaði og ránum. 1 
Vígastýrs sögu er t. d. getið um Fjalla-Teit, sem var að 
illu einu kenndur, »því hann lá á fjölium úti og Ufði hann 
því líkara, sem hann væri Uldýri, en hann væri maðr. 
Teiti voru allar leiðir kunnar*. Illar fjárheimtur voru i 
þá daga kenndar fjallaþjófum.* í Sturlungu er getið um 
Geir Þóroddson; liann var sonur Þórodds Grettissonar og 
Þórgerðar lygnu göngukonu; »haun var hinn mesti óald- 
armaðr, stuldamaðr ok útileguþjófr; hann var skjótr á 
fæti, sváat engi hestr tók hann»; hann var síðar hengd: 
ur. 8 Eins og aldarhátturinn opt var til forna, var eðliiegt, 
að margir legðust út, um skemmri og lengri tíma; er opt 
getið um slíkt í sögunum og liefir það ettaust aukið þekk- 
ingu manna um öræfin nokkuð. Urn miðjöklana sjálfa 
er því nær aldrei getið, en þó hafa menn þekkt nokkuð 
til þeirra; það sést t. d. á frásögninni um Þórisdal í 
Grettlu; þó er sagan um dalinn auðsjáanlega ýkt og í 
sama stýl eins og útilegumaunasögur fra seinni tímum. 

Nú höfum vér stuttlega drepið á hin lielztu byggð- 
arlög til fjalla og fjallvegi þá, sem liggja um öræfln, og 
sést af þvi glögglega, að alþýða mauna hér á landi hefir 
þegar á 11. og 12. öld haft hér um bil sömu þekkingu á 
liálendi lslands eins og menn almennt höfðu fram undir 
miðja þessa öld. Það var nokkurn veginn nægileg þekk- 
ing til ferða og fjallleita og meira kærðu menn sig ekki 
um í þá daga; vísindaleg þekking var eðlilega ekki til 


‘) Grettissaga 1859. kap. 87., bls. 191. 

*) íslendinga sögur 11., bls. 8C0, 802, 289. 
*) Sturlunga I., bls. 45-46, 47. 

á þeim tímum; menn færðu ekki í letur neinar lýsingaí* 
á landinu eða náttúru þess og gátu staðanna að eins, þeg- 
ar þeir snertu einhverja sögulega viðburði. 

5. Menntun fommanna, ferðir þe rra og landaþekking. 

Aður en vér förum nánar að tala um það, sem ritað 
hefir verið um Island til forna, utanlands og innan, ætl- 
um vér að víkja nokkuð frá aðalefninu o g fara nokkrum 
orðum um menntunina almennt á þeim tlmum, o g þá sér- 
staklega um þekkingu manna á þjóðum og löndum; rit- 
in eru samvaxin sínum tíma og geta ekki skilizt án hans, 
og framsókn til f ullkomnari þekkingar er bundin við ótai 
ytri og innri skilyrði, samgöngur og stjórnarskipun, trú- 
arbrögð og tilbreytingar af ýmsu tagi. Einkum þarf þó 
mannkynið að vera komið á töluvert þroskastig, áður en 
þekking á löndum og íbúum þeirra er komin 1 rétt horf 
og glögglega fram sett í ritum og ræðum, því þar er 
margt að athuga og marga villu að varast, einkumfram- 
an af, áður en náttúruvísindin fara að skapast og menn 
hafa í'engið glögga hugmynd um það, að náttúra og mann- 
líf fylgja vissum lögum. Það er þvi ekki undarlegt, þó 
landlýsingar til forna séu fremur léiegar og blandaðar 
hindurvitnum og hjátrú, enda kemur varla nokkurt veru- 
legt vísindasnið á landfræði og mannfræði fyrr en á 
þessari öld; mega menn þvi ekki dæma of harðlega það 
sem fornt er, þó oss sýnist það æði barnalegt og ólikt 
* því, sem menn inuudu rita og hugsa nú á nítjándu öld. 

Það voru einkum tveir þjóðflokkar, sem snemma á 
miðöldunum urðu frömuðir þekkingar og menningar og 
því nær ósjálfrátt komu hreyfingu á andlegt og likam- 
legt lif norðurálfumanna i ýmsum greinum; báðar þess- 
ar þjóðir voru hraustar og harðfengar og brutu undirsig 
lönd og þjóðir með miskunnarlausri harðneskju. Það voru 
Arabar að sunnan og hinir norrænu vikingar að norðan. 
Báðar þessar hermannaþjóðir þutu á stuttum tíma yfir 
mikil landflæmi og fengu meiri þekkingu á löndum og 

þjóðum en nokkrir aðrir í þá daga; það gat ekki hjá því 
farið, að slíkar ferðir og sambland við margar þjóðir hefðu 
mikil andleg áhrif á jafn gáfaða menn, þegar þeir spekt- 
ust og tóku til friðsamlegra starfa. Arabar höfðu fjarska 
mikil álirif á visindin, enda voru þeir betur settir, því 
braut þeirra lá yfir öll hin miklu menntalönd fornaldar- 
innar; það varð þeirra hlutverk að kenna Európu að 
meta vísindi fornaldarinnar og að leggja hinn fyrsta 
grundvöll i verklegum fræðum, náttúruvisindum og stærð- 
fræði. Norðurlandabúar sköruðu fram úr öllum öðrum í 
siglingum og sjómennsku; þeir urðu kennarar i þessari 
grein og forfeður liinna miklu farþjóða, er nú ráða mestu 
i heiminum; vísindin gátu ekki orðið jafn margbrotin hér 
nyrðra, af því enginn grundvöllur var á að byggja, en 
þó spruttu hér upp i norðrinu þau sögurit, sem bera 
langt af öllum sams konar ritum i þá daga, i öðrura lönd- 
um Norðurálfunnar. 

Bæði Arabar og Norðmenn þekktu fleiri lönd en 
flestar aðrar þjóðir er þá voru uppi. Arabar þekktu 
mikinn hluta Asiu og Afriku; upplöndin i báðum þessum 
álfum þekktu þeir svo vel, að menn hafa fyrst á þessari 
öld fengið betri þekkingu á þeim héruðura. Norðmenn 
þekktu allar vesturstrandir Európu, Eystrasalt og Mið- 
jarðarhaf; þeir herjuðu allt austur i Miðjarðarhafs botna, 
stofnsettu riki á írlandi, Skotlandi, Englandi, Frakklandi, 
ítaliu og Rússlandi; þeir sigldu norður fyrir Noreg aust- 
ur í Hvitahaf, fundu Færeyjar og ísland, og svo fundu 
íslendingar Grænland, Helluland og Vínland, sigldu norð- 
ur á Svalbarð í Hafsbotnum norðan til á austurströndu 
Grænlands, fóru norður á Króksfjarðarheiði vestan við 
Grænland, norður i Smithssundi o. s. frv. Sýna allar 
þessar ferðir, hve ótrúlegt þol og dugnaður hefir búið í 
þessum sæförum; þeir létu ekkert á sig fá, en brutust 
fram gegnum ísa og klungur með illan útbúnað á smá- 
um skipum. Landaþekking hinna fornu íslendinga hefir 
því auðsjáanlega náðyfir mikið svæði, þó tiltölulega litið 

sé fært í letur um ferðir þeirra og rannsóknir; frásagn- 
irnar um löndin eru á við og dreif innan um söguritin. 

Þegar landnámsmenn voru setztir að á íslandi, var 
ekkert eðlilegra, en að þeir minntust á þrekvirki sin og 
forfeðranna, og héldu minningu afreksmannanna á lopti 
í kvæðum og sögum; þegar þeir lærðu að rita, settu þeir 
frásagnirnar i letur. Kringumstæðurnar voru fraraan af, 
eptir að kristni var lögtekin, mjög hentugar til ritstarfa; 
samgöngur voru tíðar; margir heldri menn voru sífellt á 
ferðura hér ög hvar um Norðurálfuna; þá var friður og 
spekt i landinu á stjórnarárum hinna fyrstu biskupa og 
næðið nóg á vetrum til ritstarfa, því litið glapti fyrir. 
Rómverska menntunin, sem hingað fluttist, varð hér á- 
hrifameiri en nokkurstaðar annarstaðar á Xorðurlönd- 
um, og voru sérstakar ástæður til þess. Meginþorri 
klerkalýðsins erlendis var annaðhvort útlendur, eða runn- 
inn upp af lægri stéttum; hann tók lítinn þátt í verkleg- 
um störfum þjóðanna, og þvi síður í stjórnaratliöfnum, 
löggjöf o g landsmálum; klerkastéttin tevgði ræturnar til 
Rómaborgar, og reyndi að svæla undir sig yfirráð yflr 
lýðum og löndum; kirkjan skipti sér ekkert af þjóðlegum 
málum nema til eigin hagsmuna; hún var andstæð og 
Qandsamleg öllu þvi, sem miunti á forna frægð, og inn- 
lendar sögur og kappakvæði voru syndsamleg; endur- 
minning um fornan átrúnað, hernað og vígaferli, varð að 
upprætast, svo kirkjan gæti risið hrein og fáguð á nýj- 
um og endurbættum grundvelli. Hér á Islandi var allt 
öðru máli að gegna framan af; kristnin hafði alls ekki 
fest neinar verulegar rætur i landinu, áður en hún var 
lögtekin; menn tóku hinn nýja sið eingöngu af pólitisk- 
ura ástæðum, til þess ekki yrði óöld og illdeilur í land- 
inu; þeir höfðingjar, sem verið höfðu mestir framkvæmda- 
menn i stjórn landsins, tóku sjálfir að sér kirkjustjórn- 
ina, lærðu latinu, rit, söng, grammatik og aðrar klerka- 
menutir, fóru i prestsskrúða og sungu messur, eins og 
ekkert hefði i skorizt; goðarnir urðu að prestum, og hofin 
að kirkjum. í Kristnisögu stendur t. d., þar sem talað 


Digitized by Google 



38 


er ura kirkjustjóm Gissurar biskups: »þá voru flestir 
virðingaraenn lærðir ok vípðir til presta, þó at höfðingj- 
ar væri*. 1 Af þessu leiddi, að mestu skörungar þjóðar- 
innar og ft’amkvæmdaraenn, urðulærðir og leiknir iþeim 
raenntum, sem klerkar þá tíðkuðu; þeir fvrirlitu ekki þá 
þjóð og það land, sem þeir voru í; þvert á móti, þeir 
voru nátengdir hinum innstu taugura þjóðlífsins, og þvi 
var það eðlilegt, að þeir notuðu hæfilegleika sína og 
menntun, til þess að viðfrægja ættir sínar og telja upp 
hreystiverk foifeðranna, sem voru eptirkomendunum til 
heiðurs og sóma; þó þeir kvnnu latínu, þá fyrirlitu þeir 
ekki móðurmálið, en rituðu sfna eigin tungu og voru í 
því fremri öllum öðrum kristnum þjóðum í Európu. Hin- 
ir fyrstu biskupar voru hinir mestu ágætismenn, og stuðl- 
uðu að þvf, sem gat orðið landinu til góðs, en þetta 
breyttist þvi miður seinna, þegar kógunarandi páfakirkj- 
unnar var runninn hingað og búinn að festa rætur. 

Það lagði hinn fyrsta grundvöll til gullaldarinnar i 
fslenzkum bókmenntum, að göfugustu ok mestu fram- 
kvæmdamenn landsins voru lærðir, en að fræðalystin jókst 
og hélzt, var mjög mikið að þakka hinu fjöruga ferðalffi. 
Ferðalöngunin var þjóðinni innrætt sfðan á víkingaöldinni; 
enginn þótti sá maður með mönnum, sem ekki hafði i 
ungdæmi sfnu verið i förum, heimsótt konunga og stór- 
menni og barizt í útlöndum sér til fjár og frama. Fram- 
an af áttu margir íslendingar hafskip og stýrðu þeim 
sjálfir. Þegar t. d. Þangbrandur kom frá Islandi og sagði 
ólafi konungi Tryggvasyni frá árangrinum af íslands- 
ferðinni, þá varð konungur svo reiður, að hann lét taka 
íslenzka menn i Niðarósi höndum og hótaði þeim drápi 
og meiðslum, en lét ræna suma; þá er sagt, að þar hafi 
verið margir fslenzkir höfðingjasynir og stýrði hver sinu 
skipi.* Opt er getið um fjölda Islendinga f Niðarósi; á 
dögum Magnúsar berfætta voru eitt sinn 300 íslendingar 


‘) Biakupasögur I., hls. 29 
') Fornmannasögur II., bls. 206, 

staddlr 1 Niðarósl, enda voru fslendingar fram eptir öllu 
með annan fótinn i Noregi, eins og sést i hverri sögu; 
þar áttu þeir œttingja og vini og stóðu i nánu sambandi 
við þá; margir voru af stórum ættum og jafnvel skyldir 
og tengdir konungum; Gissur hvíti og ólafur Tryggvason 
voru t. d. þremenningar, og i þann tíma voru margir 
aðrir fTændur Ólafs konungs á íslandi; 1 móðirJóns Lopts- 
sonar var Þóra dóttir Magnúsar konungs berfætts, og þvi 
var Páli Jónssyni svo mætavel tekið i Noregi, er hann 
kom þar til vfgslu; »allir virðu hann mikils, sem von var 
at, ok hans frændr voru allir, þeir er göfgastir voru i 
landinu*. 8 Margir höfðingjar norskir voru góðir við fs- 
lendinga; það er t. d. sagt um Gregorius Dagsson: »þat 
var almæli, at hann væri höfuð lendra manna í Noregi, 
i þeirra manna minnum, er þá voru uppi, ok verit bezt við 
íslendinga, síðan Eysteinn konungr Magnússon andaðistt.* 
Miklu seinna (1407) er sagt um Erlend Filippusson, er 
þá var einna mestur hötðingi af bændum i Noregi, að »hann 
trúði betr íslendingum en öðrum norrænum mönnum og 
hafði þá jafnan f þjónustu sinni*. 4 Svo mætti telja fleiri 
dæmi þessu lík. f Niðarósi var stöðug íslendingabyggð og 
sumir áttu þar eignir. Opt var þó Tslendingum örðugur 
fjárhagurinn erlendis, jafnvel þó tignir væru og ættstór- 
ir; skotsilfur heflr jafnan verið litið á íslandi og ekki 
var allt af hægt að gjöra sér peninga úr vaðmálum og 
öðrum fslenzkum varningi. 5 Þegar Sturla Þórðarson fór 
utan 1263, hafði hann »nær ekki fé«. 6 Þorgils skarði var 
ekki peningarikur í Noregi og var illt til tjár; 7 sama er 

*) Fornmanna8ögnr II., bls. 62. 

*) Biskupasögur I., bls. 180. 

*) Fornmannasögur VII., bls. 273. 

*) Lögmannsannáll. Isl. ann. 1888, bls. 289. 

») 1282 biður Martinus páfl IV. Jón erkibiskup að koma tiund- 
um af íslandi, Fœreyjura og Grænlandi i peninga, þvi nautshúðir, 
selskinn, rostungstennur og hvalseymi sé ekki hentugur gjaldeyrir 
fyrir páfastólinn. Dipl. island. II., bls. 235-37. 

•) Sturlunga II., bls. 269, 270. 

’j’Sturlunga II., bls. 110-111. 


✓ 

Digitized by Google 



40 


sagt um Gtssur Þorvaldsson , 1 og Þórður kakalí var eitt 
sinn orðinn svo penningalaus, að hann varð að selja ailt 
er laust var og að endingu »setti hann út hinn eina grip 
sem hann átti, þann er fé tók; þat var skarlatsskikkja 
fóðruð hvitum skinnum*; Þórður var nú revndar ekki 
mikill reglumaður, en sat optast á skytningi á kvöldin 
og barðist við drykkjunauta sina með hornum og skrið- 
Ijósum.* Árni biskup Þorláksson komst líka í fjárklipu i 
Noregi, eptir þvi sem ráða má af sögu hans. »Herra 
Jörundr erkibiskup bauð þá Árna biskupi blíðlega á sinn 
kost; er hann þann vetr með honum ok fram á sumar, 
til þess er honum komu penningarc.s 

Þó nú fslendingar væri upprunnir frá Noregi og ætti 
þar svo marga vini og venslamenn, þá skoðuðu þeir sig 
samt sem sérstaka þjóð og hjálpuðu hver öðrum, af því 
þeir voru samlandar; þessa eru nokkur dæmi i sögunum, 
eins og t. d. er Gfsl íslendingur vá Gjafvald, hirðmann 
Magnúsar konungs Ólafssonar, en íslendingar hjálpuðu 
honum allir, þeir er þar voru, hjuggu hann úr fjötrum, 
og skeyttu eigi um reiði konungs . 4 Það ber og við að ís- 
lendingum þykir minnkun að þvi, að láta útlendinga sjá, að 
þeir eigist illt við erlendis, eins og sjá má t. d. í Eyrbyggju, 
þar sem Þorleifur kimbi segir við Arnbjörn, er Arnbjörn 
lausthannmeð heitri grautarsleif: »Eigi skulu Norðmenn at 
þvi hlægja, með þvi vér erum komnir hér tveir samlendir, at 
þeir þurfi at draga okkur i sundr sem hunda, en minnast 
skal þessa, þá við erum áíslandi *. 5 íslendingar taka það 
fram, að þeir séu islenzkir, en eigi norrænir, eins og t. d. 
Hjalti Skeggjason, er hann sagði við Björn stallara og Ingi- 
björgu Tryggvadóttur: »ek em ekki norrænn maðr, en ek 
hefi spurt, at með Svíakonungi eru íslenzkir menn, kunn- 


‘) Sturlunga II., bls. 100. 

*) Biskupasögur I., bls. 635-36, Sturlunga II., bls. 343-45. 

*) Biskupasögur I., bls. 785. 

*) Biskupasögur I., bls. 221. Fommannasögur VII., bls. 80-40. 
6 ) Eyrbyggja. kap. 89. 


Digitized by Google 



41 


ingjar mínir*. 1 Hins vegar sést þó. aðmennhafa áíslandi 
álitið þá af sömu þjóð, er töluðu norræna tungu; þess- 
vegna stendur i Grágás: »þann mann scal eigi í dóm 
nefna, er eigi hefir mál numit í barnæsku á danska 
tungu, áðr hann hefir iij vetr verit á íslandi eþa lengr*. 1 

Sumir Islendingar fóru eins og kunnugt er til annara 
konunga en Noregskonunga, færðu þeim drápur og þágu 
verðlaun fyrir; sumir gengu á mála i Miklagarði, 
sumir fóru austur i Garðaríki eða lögðust í viking 
og kynntust þá mörgum þjóðum og löndum. Hér tek 
eg að eins fáein dæmi, sem flest eru alkunn. Egill 
Skallagrímsson og Þórólfur herjuðu um Austurveg og 
gerðu strandhögg á Kúrlandi, sigldu kring um Dan- 
mörku, niður raeð Fríslandi og suður með Saxlandi 
og Flæmingjalandi og svo til Englands; þar létu þeir 
primsignast og gengu á mála hjá Aðalsteini Engla- ' 
konungi með 300 manna. 8 Gunnlaugur ormstunga fer frá 
Noregi til Aðalráðs konungs á Englandi, þaðan til Sig- 
tryggs konungs i Dyflinni, svo til Sigurðar jarls Hlöðvers- 
sonar i Orkneyjum, þaðan til Konungahellu og upp í Vestra- 
gautland til Sigurðar jarls i Skörum, svo til Olafs kon- 
ungs i Eiríkssonar i Uppsölum, svo aptur til Aðalráðs 
konungs á Englandi, svo til Þrándheims og svo heim til ís- 
lands með Hallfreði vandræðaskáldi. 4 Gunnar á Hliðar- 
enda fór í hernað með Kolskeggi og Hallvarði hvita og 
herjuðu þeir um Austurveg og sigldu þaðan með tfu skip- 
um til Heiðabæjar til þess að hitta Ilarald Gormsson; 
síðan fór Gunnar norður til Þrándheims á fund Hákonar 
jarls. 5 Kolskeggur fór seinna úr Noregi til Danmerkur 


*) Fornmannasögur IV., bls. 133-34. 

*) Grágás. Útg. V. Finsen. Kmh. 1862. Þingskapaþáttur 20., 
bls. 38. 

*) Sagan af Agli Skallagrimssyni. Reykjavik 186G. kap. 46.-60., 
bls. 89-102. 

4 ) Gunnlaugssaga ormstungu. kap. 6.-10. íslendingasögur 1847. 
H, bls. 221-243. 

*) Njála, Kmh. 1772. kap. 28.-31. 

til Sveins konungs tjúguskeggs og tók þar skírn, fór svo 
austur i Garðaríki og var þar einn vetur; þá fór hann 
þaðan út í Miklagarð og gekk þar á mála; spurðist það 
síðast til hans, að hann kvongaðist þar og varð höfðingi 
fyrir Væringia-Iiði og var þar til dauðadags. 1 Helgi og 
og Grimur Njáls s.vnir voru hirðmenn Sigurðar jarls i 
Orkneyjum, og voru í herferðum á Skotlandi og Mön.* 
Björn Breiðvíkingakappi fór suður til Danmerkur og það- 
an suður til Vindlands til Jómsborgar; þá var Pálnatóki 
fyrir Jómsvíkingam. Björn gekk i lög þeirra og var 
þar kappi kallaður. 8 Þorvaldur víðförli var sem kunnugt 
er i bardögum með Sveini konungi tjúguskegg á Bret- 
landi, fór siðan með Friðreki biskupi heim til íslands, til 
þess að boða kristni, og fór síðan um mestalla Evrópu og 
austur til Jórsala og Miklagarðs og síðan til Garðarikis, 
stofnsetti þar klaustur og dó þar* Hörður Grimkelsson 
var 15 vetur utan i einu og hafði orðið gott til fjár og 
virðinga; hann átti gautlenzka jarlsdóttur.* Bolii Bolla- 
son sagði við Olaf konung, að það hefði verið ætlun sin, 
er hann fór af íslandi, að eigi skyldi til hans spyrjast i 
næsta húsi; fór hann síðan austur i Miklagarð og kom 
sér i »Væringjasetu« og var þar mörg ár. Þegar Bolli 
kom aptur heim til íslands úr utanförinni, var hann svo 
mikill skartsmaður, að hann vildi engin klæði bera nema 
skarlatsklæði og pellsklæði og öll voru vopn hans gull- 
búiu. 6 I Hrafnkelssögu er getið um Þorkel Þjóstarsson, 
sem hafði verið sjö ár utan og verið í Miklagarði og var 
handgenginn GarðskonungiJ Þorsteinn sonur Vígastyrs 
elti Gest Þórhallason alla leið suður í Miklagarð; 8 hið sama 


') Njála. kap. 82. 

*) Njála. kap. 86.-87. 

’) Eyrbj’ggja. Leipzig 1804. kap. 29., bls. 52. 
4 ) Biskupasögur I., bls. 25, 48-49. 

6 ) íslendingasögur II., 60, 118. 

*) Laxdæla. kap. 73. og 77. 

7 ) Hratnkelssaga. Kbh. 1847, bls. 13. 
e ) Íslendinga8ögur II., bls. 804. 

er sagt um Þorsteln drómund, að hann hafl elt Þorbjörn 
öngul til Miklagarðs og hefnt þar Grettis. 1 í sögu Magn- 
úsar berfætts er getið um Islenzkan mann, er Eldjárn 
hét; hann var þá nýkorninn utan af Miklagarði.* Þegar 
Haraldur harðráði var i Miklagarði, var Halldór Snorra- 
son með honum i herferðum til Sikilevjar og vfðar; þar 
var þá islenzkur maður sveitarhöfðingi meðal Væringja, 
Márr Húnröðarson. 8 Viga-Barði var á máia með Væringj- 
um og féll þar, 4 og enn fleiri íslendingar voru þar eystra. 
Sumir íslendingar fóru norður á bóginn til Finnlands og 
Bjarmalands og sumir til Hólmgarðs, eins og t. d. Skinna- 
Björn Hólmgarðsfari. 5 Höfðingjasynir islenzkir voru á 
sifelldu ferðalagi víðs vegar um lönd og er þess getið í 
hverri sögu og væri nóg efni i stóra ritgjörð að rekja það 
út i æsar, en hjer er þess ekki þörf. Á ferðum sínum 
til Grænlands og Ameríku sýndu íslendingar hið mesta 
þrek og þol; og um verzlunarferðir margra íslendinga til 
annara landa er opt talað i sögunum. Um lok 12. aidar 
eru aðkomumenn frá fslandi jafnvel nefndir i bæjar- 
rétti Slésvíkur, 6 ogmeðal útlendinga, er komi til Bergen, 
eru ísiendingar i fornu riti 7 lika nefndir, sem eðlilegt er. 

Eptir að kristni var lögtekin á fslandi, minnkuðu ekki 
utanferðir fyrir það; þá urðu suðurgöngur mjög tíðar; 
stundum þurftu menn að reka erindi sín i Rómaborg, 
stundum hétu menn að ganga suður sér til sáluhjálpar. 
Suðurferða er getið 1 flestum sögum; slíkar ferðir voru 
mjög örðugar i þá daga, og opt bar það við, að menn 
létust á leiðinni. f þá daga gátu félitlir pilagrimar hing- 
að og þangað á leiðinni ókeypis fengið gistingu og beina 


») örettisaaeja. Kbh. 1859. kap. 88.-89., bls. 193-94. 

*) Pornmannasögur VII., bls. 59. 

*) Pornmannasögnr VI., bls. 135, 856. 

4 ) ísiendiugasösur II., bls. 894. 

*) Landnáma III., kap. 1. ísl.sög. I., bls. 169. 

®) E. Baasch: Islandsfahrt der Deutschen. Hamburg 1889, 

bls. 2. 

T ) Langenbeck : Scriptores rer. Dan. V., 353. 

i klaustrum og spítölum, er lágu við þjóðbraut, og heflr 
það eflaust hjálpað mörgum áfram. í þá daga kunnu 
allir lærðir menn latínu og var það töluverður hægðar- 
auki fyrir pilagríma, að geta gert sig skiljanlega fyrir 
lærðum mönnum í löndunum, er þeir fóru yfir, því fáir 
hafa verið líkir Halli Teitssyni biskupsefni, sem »mælti 
alstaðar þeirra máli, sem hann væri alstaðar þar barn- 
fæddr, sem þá kom hann«.‘ Á Rínarhólma nálægt því, 
er fljótið fellur úr Bodenvatni, var stofnað klaustur á dög- 
um Karlamagnúsar; þar hét Reichenau ; klaustrið gjörðist 
auðugt og munkarnir tóku með mikilli gestrisni móti pila- 
grímum, er suður gengu og veittu þeim beina og hjúkr- 
un; snemma á 9. öld tóku munkarnir upp þann sið, að 
rita I bók nöfn allra þeirra pilagrima, er þar gistu og 
héldu þessum vana fram um alla 9., 10. og 11. öld; bók 
þessi er enn þá til og á henni eru meðal annars talin nöfn 
39 suðurgöngumanna frá íslandi (Hislant terra).® Sést á 
þessu, hve suðurgöngur hafa verið tíðar frá íslandi í þá 
daga, því viða lágu leiðir um til Rómaborgar annarstaðar 
en þar; hvcrgi i íslenzkum sögum er getið um Reichenau 
og ekki þekkjast nein af nöfnunum, nema ef vera skyldi 
eitt, enda hafa sjálfsagt margir fleiri farið suður en getið 
er um i sögum og annálum. Sumir Islendingar rituðu 
ferðasögur, eins og t. d. Gissur Hallsson. Um hann segir 
svo i Sturlungu: 3 »hann var bæði vitr og málsnjallr; 
hann var stallari Sigurðar konungs, föður Sverris kon- 
ungs. Hann var ok hinn bezti klerkr, 4 þeirra er hjer á 
landi hefir verit. Opt fór hann af landi í brott; ok var 
betur metinn í Róma, en nokkurr annarr islenzkr maðr 

*) Biskupasögnr I., bls. 80. 

*) Jacob Grimm: Om oldnordiske Egennavne i en i Reichenau 
skreven Necrolog fra det 9. og 10. Aarhundrede. Antiquarisk Tids- 
skrift 1843-45, bls. 67-75; sbr. íslenzkt fornbréfasafn I., bls. 170-172. 

s ) Sturlunga. Oxford 1878. I., bls. 206. 

4 ) Góðir klerkar voru þeir kallabir, sem voru vel lærðir, þó 
ekki væru þeir prestvígðir. í Rómverjasögum er t. d. sagt um 
Lúcius Sulla : »Lucius var góðr klerkr bæði á latinu ok á girzku<. 

Sýnisbók Konráðs Gíslasonar. Kmh. 1860, bls. 149. 

hafði verit fyrir hann, af mennt sinni og framkvæmd. 
Hónum var vfða kunnigt um Suðr-löndin. Ok þar af 
gjörði hann bók þá, erheitirFlos Peregrinationis*. Þessi 
bók er nú fyrir löngu týnd. Gissur Hallsson var mikill 
höfðingi og hinn mesti fróðleiks- og gleðimaður; Sæmund- 
ur Jónsson, bróðir Páls biskups, sagði um hann, að hann 
væri »hrókr alls fagnaðar, hvárgi er hann var staddr*. 1 
Nikulás ábóti (f 1158) ritaði »leiðarvisir ok borgaskipun* 
og segir þar frá þvi, hverja vegi og hverjar dagleiðir skuli 
fara suður til Rómar og svo út til Jórsalalands, og er það 
rit enn þá til.® Það sést bezt á sögu Páls biskups, hve 
tíðar utanferðir klerka hafa verið i þá daga. Páll biskup 
Ijet telja kirkjur og klerka í sínu biskupsdæmi, sökum 
þess, »at hann vildi leyfa utanferðir prestum, ef ærnir 
væri eptir i hans sýslu; en hann vildi ok fyrir sjá, ef 
svá félli, at eigi væri prestafátt i hans sýslu, meðan hann 
væri biskupc. 8 Sumir pílagrimar fóru gangandi suður til 
Rómaborgar með staf og skreppu; Þorvaldur frá Vatns- 
flrði gekk suður og var þrjú ár í ferðinni; 4 sumir riðu og 
voru þá fljótari, t. d. Orækja; hann fann á suðurferð sinni 
Valdimar konung hinn gamla og gaf konungur honum 
hest þann, er hann reið suður og sunnan. 5 Sturla Sig- 
hvatsson fór til Noregs, þaðan til Danmerkur og svo suð- 
ur; Valdimar konungur gaf honum lika hest. »Sturla 
tók stórar skriptir 1 Rómaborg ok var leiddr milli kirkn- 
anna allra í Rómaborg ok ráðið fyrir flestum höfuðkirkj- 
um ; bar hann þat drengilega, sem liklegt var, en flest fólk 
stóð úti ok undraðist, barði á brjóstit ok harmaði, er svá 
friðr maðr var svá hörmulega leikiun ok mátti ekki vatni 


*) Biskupasögur I., bls. 137. Sbr. Safn til sögu íslands II., 
bis. 26. 

*) E. Chr. Werlauff : Symbolæ ad geographiain medii ævi ex 
monumentis Islandicis. Hauniæ 1821. 4to. 

*) Biskupasögur I., bls. 136. 

*) Biskupasögur I., bls. 676. 

*) Sturlunga I., bls. 346. 

halda bæ&i konui 4 ok karlar*. 1 Kýmíleg er ferðasaga 
Ketils prests, sem var sendisveinn Guðmundar biskups 
Arasonar. Ketill var fátækur og lítt lærður, en korn þó 
fram erindi sinu í Rómaborg fyrir sérstaka heppni; hann 
fór gangandi suður og sunnan, og er hann hafði fengið 
páfabrjefið, segir sagan, að prestur hafi orðið fegnari en 
frá megi segja; »leggr land undir fót, ok hleypr svá norðr 
eptir löndum, at á tuttugasta degi ok þrettánda kemur 
hann i sjátún aptr í Rauðstokk; gengr þar þegar i kugg, 
er albúinn liggr fyrir bænum; fá þeir hraðbyri til Björg- 
ynjar«.* Menu fóru i þá daga tvær aðalleiðir til Róma- 
borgar; hina vestri leið fór Kári Sölmundarson frá Nor- 
mandí yfir Frakklund og svo sjóleið, en Flosi fór heim 
frá Róm liiua eystri leið um Þýzkaland og var hún tíð- 
farnari; þeirri leið lýsir Nikulás ábóti. Suðurferðir ís- 
lendinga voru mjög tíðar all-langt fram eptir öldum; er 
þeirra mjög opt getið í Sturlungu og i mörgum öðrum 
sögum og annálum; yrði það allt of langt mál iið segja 
frá suðurferðunum hér, þó eigi væri nema í ágripi; lang- 
mestar voru suðurferðirnar á 13. öldinni, en á annálum 
sést þó, að all-margir prestár og nokkrir leikmenn hafa 
gengið suður á 14. öldinni; sira Einar Hafliðason, er ritað 
hefir Lögmannsannál, gekk suður 1345 og kom til páfa- 
garðs í Avignon og var þar 9 nætur; fór svo um Franka- 
riki fram og aptur og var í París um nokkurn tima, og 
var í ferðinni rúmt ár. s Snorri Ketilsson andaðist á suð- 
urvegum 1347; 1391 komu út Björn Einarsson, Þórður 
Sigmundarson, Þórður Árnason og síra Halldór; og höfðu 
allir geugið til Róms; árið eptir kom út Árni Einarsson, 
er hafði gengið suður/ o. s. frv. Á 15. öld fer mjög mikið 
að minnka um suðurferðir; þá hafa ekki fai’ið nema stöku 
menn á strjálingi, einkum framan af öldinni; t. d. Björn 
Einarsson í þriðja sinn 1406, Árni biskup Ólafsson 1418, 

■) Sturlunga I., bls. 318. Biskupasögur II., bls. 149. 

*) Biskupasögur II., bls. 122-124. 

’) íslenzkir annálar 1888, bls. 274. 

4 ) íslenzkir annálar, bls. 403, 418. 


Digitized by Google 



47 


o. s. frv. 1 Meðan páfatrúin hélzt hjer á landi, heflr ekki 
algjörlega tekið fyrir suðurferðir íslendinga, þó þærværu 
miklu þýðingarminni og ótíðari en áður; það er sagt um 
Helga ábóta Höskuldsson á Þingeyrum (f 1561), að hann 
hafi farið þrisvar suður til Róm.* 

Sumir íslendingar fóru til annara helgistaða, því 
menn höfðu raikla trú á ýmsum dýrðlingum hér og hvar 
uiu Európu, 3 einkum var það títt, að menu fóru til St. 
Jago de Compostella á Spáni; það sést t. d. á Konungs- 
skuggsjá, að margir hafa farið þangað frá Norðurlöndum. 
Rafn Sveinbjarnarson sótti heim hinn helga Tómás erki- 
biskup í Kantaraborg og færði honum rostungstönn, sem 
hann hafði heitið honum; þaðan fór liann suður um haf, 
og sótti heim hinn helga Egidium í llansborg (St. Giles 
við ósa Rhone-fljótsius) ; síðan fór hanu vestur tilJakobs 
(Coinpostella), þaðan til Rómar og svo heim. 4 Olafur 
Bjarnason hirðstjóri fór 1354 með Guðmundi Snorrasyni 
til Compostella, en kuggur sá, er þeir voru á, týndist 
með allri skipshöfninni. 5 Árið 1292 er sagt, að menn á 
íslandi hafi látið krossast til Jórsalaferðar, 6 en þó hafa 


') Sain til sögu íslands II., bls. 61ö. 

! ) Annálar Björns & Skarðsá. Hrappsey 1774, bls. 100. 

*) íslenzkir dýrðlingar hafa ekki verið mikið kunnir í útlöndum 
nema helzt Þorlákur helgi; til skríns Þorláks bisknps í Skálholti komu 
peningar frá Noregi, Englandi, Svíþjóð, Danmörku, Gautlandi, Got- 
landi, Skotlandi, Orkneyjum, Færeyjuin, Hjaltlandi, Katanesi og 
Grœnlandi (Biskupas. I., bls. 124). I Kynn á Englandi lét maður 
nokkur, Auðunn að nafni, gera likneski af Þorláki biskupi og setja 
1 kirkju, og þar var það, sem enski presturinn bauð líkneskinu mör- 
bjúga og sagði: >viltu, mörlandi! þú ert mörbiskup« (Biskupa- 
sögur I., bls. 357). Norömenn kölluðu Islendinga í óvirðingarskyni, 
og í skopi: »mörianda«; líldega hefir útlendingum í þá daga, eins og 
enn, þótt íslendingar nokkuð feitmetisfrekir. 

■ ) Biskupasögur I., bls. 641-43. 

6 ) Safn til sögu íslands II., bls. 618. íslenzkir annálar, bls. 356. 

8 ) ísienzkir annálar, bls. 384. Þess er getið í gömlum frönsk- 
um annálum, að menn frá Thyle hafi verið með Guinemer de Bou- 
logne á fyrstu krossferðinni. P. Riant : Les Scandinaves en terre 
" sainte. Paris 1865, bls. 134. 

það eflaust verið tiltölulega fáir frá Islandi, er fóru píla- 
grimsferðir svo langt austur. 1 Björn Einarsson Jórsala- 
fari fór í þriðja sinn til Rómaborgar 1406; kona hans var 
með honum, og fóru þau svo frá Venedig til Jórsala og 
sneru svo við sömu leið; fór hún beina leið til Noregs, en 
Björn bóndi fór til St. Jago, svo um Frakkland ogFland- 
ur og til Kantaraborgar. Björn Einarsson fór margar 
ferðir til útlanda og flæktist meðal annars til Grænlands; 
hann ritaði bók um ferðir sínar, og var hún til i byrjun 
17. aldar, en er nú týnd. 2 

Eptir að kristni var lögtekin á Islandi, voru helztu 
Islendingar opt við nám við beztu menntastofnanir í út- 
löndum; ísleifur biskup varsettur i skóla i Herfurðu, fór 
svo til Rómar og var vígður i Brimum; Gissur biskup 
var lika i Herfurðu, fór til Róm og var vígður i Magde- 
borg; Þorlákur biskup helgi var 6 ár í Frakklandi og 
Englandi; Hallur Teitsson fór viða og andaðist í Trekt í 
Niðurlöndum; Jón biskup Halldórsson stundaði bóknám í 
Bononía á ítaliu og í Paris; Sæmundur fróði fór bæði um 
Þýzkaland og Frakkland og var lengi við bóknám í Par- 
ís; þar var Jón Ögmundsson lika um sama leyti; það er 
talið Jóni Ögmundssyni til gildis, »at hann spandi út 
liingat með sér Sæmund Sigfússon, þann mann, er ein- 
hverr hefir einn verit mestr nytjamaðr guðs kristni á þessu 
landi, ok hafði verit lengi utan svá at ekki spurðist til 
hans. En hinn helgi Jón fékk hann uppspurðan ok hafði 
hann sunnan með sér, ok fóru þeir báðir saman sunnan 
út hegat til frænda sinna ok fóstrjarðar*. 8 Af þessu 
leiddi, að hingað fluttistþað sem bezt var í bókmenntum 


‘) f Sturlungu (II. bls. 25G) er sagt um Sighvat, að hann ætl- 
aði i Jórsalaheim, en er hann kom i Rauðahalit, tók hann sótt ok 
andaðisk. Aron Hjörleifsson íór til Jórsala (s. st. II. hls. !i40), og- 
i Sturlungu er líka getið um Jórsala-Bjarna (I., bls. 40ö) o. s. frv. 

*) Safn til sögu íslands II., hls. G43. Grönlands hist. Mindes- 
mærker I., hls. 110-21. Espólins árbækur I., bls. 109, 112. Arngr. 
Jónsson : Specimen Islandiæ historicum. Amstelodami 1648, bls. 154, 
*) Biskupasögur I., hls. 156. 

hinna suðlægari þjóða. Um það leyti er þ(ýr Sæmundur 
fróði og Jón helgi voru í Paris, var menntunin sem 
blómlegust hjá Aröbum á Spáni, og barst þaðan norður til 
Frnkklands, og hafði stórmikil áhrif á allt vísindalif í 
því landi, svo menn fóru þá þegar að stunda þar nokk- 
uð náttúruvisindi og fást við verklegar menntir og rann- 
sóknir. 1 Það, sem íslenzkir klerkar höfðu numið á há- 
skólunum erlendis, kenndu þeir aptur frásér, þegarheim 
kom; þeir stofuuðu skóla, og þar lærðu heldri manna 
synir þau fræði, er þá tíðkuðust, bóklestur, rit, saitara, 
latínu, grammatik, versagjörð á latinu og söng, og auk 
þess mannfræði og ættvísi, sögur og fornkvæði. ísleifur ' 
Gissurarson hélt fyrstur skóla á Islandi í Skáiholti; auk 
þess voru skólar í Haukadal og Odda og á Hólum hjá 
Jóni Ögmundssyni; frá þeim skóla er töluvert sagt í 
Jónssögu, og hefir hann verið mjög þýðingarmikill fyrir 
vöxt þekkingarinnar á íslandi; þar lærði ÞóroddurGamla- 
son málfræði og kom lagi á íslenzkan rithátt; þar var 
Bjarni prestur Bergþórsson (ý 1173), er einna fyrstur 
kenndi rítnfræði og tölvísi, og margir aðrir merkir menn. 
Þekking lærðra manna á Islandi stóð því á 12. og 13. öld 
i mesta blóraa, svo að vísindin hvergi voru fremri í ná- 
lægum löndum. 

Seiut á 13. öld og einkum á 14. öld fór islenzkum 
bókmenntum stórum að hnigna, og voru til þess margar 
orsakir, sem hér yrði of laugt að rekja. Oöidin, illdeil- 
urnar og siðaspillingin á Sturlungaöld enduðu með þvi, að 
landið komst undir konung; höfðingjaættirnar, sem ráðið 
höfðu andlegum og líkamlegura framkvæmdum og fram- 
förum, dóu út eða misstu efni og þrótt, en páfa- og klerka- 
vald í útlendum ogóþjóðlegum búningi óx jafnframt,náði 
öllum völdum innanlands og kæfði allar sannar menntir; 

*) Ymsar uppgötv^nir og listir Arabanna bárust hér norður, 
eins og sjá má af Lárentíussögu; þar er nefndur Þrándur fisiler, 
sem gjörði herbrest með eldi, brennisteini, bókfelli og strýi. Ara- 
bar voru hinir einu í Európu i þá daga, er kunnu að gjöra púð- 
ur eða eitthvað því líkt. Bps. I., bls. 798-Ö9. 

jafnvægið milli klerka- og höfðingjavaldsins hafði hingað til 
haft heiiladrjúg áhrif á land og lýð; en nú var jafnvæg- 
inu raskað, kirkjukreddurnar urðu of sterkar, hjátrúar- 
svæluna dreif inn yfir landið, og grúfði hún yflr því eins 
og martröð nærri i 300 ár; má því telja apturför höfð- 
ingjaættanna og vöxt kirkjuvaldsins einna helztar orsakir 
til hnignunar íslands i flestum greinum. Þegar á Sturl- 
ungaöld er klerkavaldið óðum farið að ryðja sér til rúms, 
enda átti það duglegan forvigismaun, þar sem Guðmundr 
Arason var, þvi hann hafði mikil áhrif á alþýðu manna; 
sjást þess ótal dæmi i sögunura, að hjátrú og hindurvitni, 
dýrðlingadýrkun og kirkjukreddur, voru þá þegar farnar 
að festa rætur. 1 Framfarir i reynsiuvisindum voru úr 
því óhugsanlegar; páfavaldið var eptir sínu innsta eðli 
gagnstætt allri sjálfstæðri rannsókn, og var þó einkum 
andvigt öllum framförum í náttúruvísindura; kirkjan skap- 
aði sér sjálf sérstaka náttúruskoðun, sem ekki mátti út 
af bregða. Á þessum illu áhrifum klerkavaldsins barlít- 
ið framan af hér á landi, en smátt og smátt fór illgresið 
að vaxa upp meðal hveitisins, og kæfði að lokum allar 
menntir og sannar fræðigreinir. Þegar dýrðlingadýrkun- 
in og jarðteiknatrúin uxu að mun, þá spilltist smekkur- 
inn og hin sanna menntun ruglaðist, svo náttúran stóð 
á höfði, o g menn misstu alla hæftlegleika til þess að að- 
greína satt frá lognu. Til dæmis má taka læknisfræð- 
ina; á söguöldinni voru margir, bæði karlar og konur. á- 
gætir handlæknar (t. d. Rafn Sveinbjarnarson); þá voru 
lækningar byggðar á réttum grundvelli, á rannsókn og 
eptirtekt; en eptir að dýrðlingatrúin var orðin rótgróin, 
breyttist þetta giörsamlega; það þurfti ekki annað en á- 
kalla helga menn, þá bættust öll mein manna; allt var 


*) Það væri sannarlega þess vert, að einhver vildi taka sig til 
að rita eitthvað í samanhengi um trúarhugmyndir og kirkjulif ís- 
lendinga í þá daga. Skoplegt er aö sjá, hverjar hugmyndir sumir 
hafa gert sjer í þá daga um páfann. Magnús konungur segir t. d. 
við Sturlu Þóröarson, er hann hafði heyrt kvæði hans: >Þat ætla 
ek, at þú kveðir betr en páánn< (Sturlunga 11., ble. 271). 

læknað með dýrðlingabeinum, yfirsöngvum, vígðu vatní 
og hringingum; sumir drukku sér til heilsubótar vatn það, 
sem dýrðlingabein höfðu verið þvegin i, en flestir gáíu 
kerti. Ef hestur datt ofan í keldu, komst hann óskemmd- 
ur upp úr, ef heitið var á einhvern dýrðlinginn; ef kýr 
hryggbrotnaði, spratt hún upp alheil, ef heitið var á Þor- 
lák biskup; ef menn vildu fá byr, þá fékkst hann með 
áheitum; þannig mættust t. d. tvö skip í fjarðarósi og 
höfðu bæði blásandi byr, af því þau bæði’höfðu heitið á 
Þorlák biskup . 1 I hiuni elztu sögu af Þorláki biskupi er 
sagt um hann: »ef eldr kom í hús ok hann blessaði, þá 
slokknaði eldrinn; ef fénaðr sýktist, þá batnaði ávalltvið 
hans yfirsöngva, ef lífs var auðit. Vatnsvígslur hans voru 
merkilegar, svá at bæði fékk bót af menn ok fénaðr. 
Ef vatni þí var dreift yfir fénað, er Þorlákr hafði vígt, 
þá grandaði þí nálega hvárki sóttir, né veðr, eða dýr. 
Ef mýs gerðu mein á mat eða klæðum, þá kom fall í 
þær, eða burfu allar af vatninu, ef þí var yfir stökt, ok 
færi þeir svá með öllu, sem hann lagði ráð til« s o. s.frv. 
Söguritarinn er svo hreinskilinn að segja, að fáir hafi 
lofað hann of rajög í lífinu, og vitrir menn hafi farið 
varlega með að kalla þetta berar jarðteinir; en er tími 
leið frá, óx hjátrúin meir og meir. Þessi hindurvitnatrú 
byrjaði á dögum Þorláks biskups og Jóns biskups Ög- 
mundssonar, en náði þá eigi fullkomlega að festa rætur 
hjá hinum betri mönnum; Páll biskup Jónsson, einhver 
hinn vitrasti snyrtimaður, er þá var uppi, var t. d. treg- 
ur á að trúa slíku, »ok var eigi trútt, at eigi legðist sá 
orðrómr á nokkurura mönnum, at hann vildi þetta mál 
líttálopt færa, af heilagleik hins sæla Þorláks biskups *. 8 
Hindurvitna- og dýrðlingatrúin tók þó út yfir allt eptir 
daga Guðmundar biskups Arasonar. 

í hinum eldri ritum Islendinga eru hugmyndirnar um 
landaskipun allskynsamlegar innan þeirra takmarka, er 

*) Biskupasögur L, bls. 121. 

*) Biskupasögur I., bls. 97-98. 

s ) Biskupasögur I., bls. 133. 

4 * 

reynsla þeirra náði yfir; menn sem voru svo vanir lang- 
ferðum, vöndust á að gjöra sér glögga grein fyrir inn- 
byrðis legu landanna, og varia er staður eða land nefnt 
svo, að ekki sé um leið getið, i hvaða átt hann er frá 
öðrum kunnum stöðum; komst þetta svo inn í málið, að 
það er málvenja í íslenzku enn þá; þeir láta sér t. d. 
ekki nœgja að segja: að fara til Miklagarðs eða Rómar, 
en segja: austur í Miklagarð, suður i Róm; þeir kalla 
Norðmenn Austmenn, íra Vestmenn o. s. frv. Það er 
næsta undravert, hvernig fornmenn fóru að sigla yfir svo 
mikil úthöf og rata milli landanna, þar sem svo að segja 
engin hjálparmeðul voru fyrir hendi til að ákveða áttir, 
hraða skipsins og stað þess á jörðunni. Þess er líka opt 
getið, að þeir komust í hafvillur, þegar dimmviðri voru 
og vissu eigi, hvar þeir fóru, eins og t. d. Bjarni Herj- 
ólfson, er hann fór til Grænlands og enginn var á skipi, 
er áður hafði þangað farið; þeir hröktust mörg dægur í 
þoku; en »eptir þatsá þeir sól ok máttu þá deila ættir*. 
Þorsteinn Eiríksson velktist í hafi heilt sumar, án þess 
hann vissi hvar hann fór . 1 Fornmenn hafa áttað sig ept- 
ir sólu o g himintunglum og þá mest eptir leiðarstjörnu; 
rnjög lítið er þó um þetta talað í sögunum * Snemma 

*) Grönlands historiske Mindesmærker I., bls. 210, 230. 

*) Þar sem talað er um landaskipun er stundum miðað vib leið- 
arstjörnu, þó það sje eigi opt; þannig er leiðarstjarna netnd í Rým- 
beglu, bls. 464; í Leiðarvísi Nikulásar ábóta bls. 31, og svo í sögu 
Hákonar konungs Hákonarsonar (kap. 311); þar er sagt frá þvi, að 
Grænlendingar gengu á vald Hákoni konungi og játuðu að greiða 
honum skatt; »skyldi bæta öll manndráp við konung, hvárt sem 
drepnir væru norrænir menn eða grænlenzkir, allt norður undir 
stjörnu, svá at gjalda þegngildi eptir, sem Sturla kvað; 

Norðr líkar þór allt at auka 
yðart vald um heiminn kalda, 
gegnir munu því fyrðar fagna 
fjörnis álfr und leiðarstjörnu; 
þengill heiir þar annarr engi 
allvaldr enn þú riki haldit, 
lengra reiða þjóðir þangat 
þina dýrð en röðull skinic. 

fóru menn að fástvið stjörnufræði og rimfræði, enda var 
það hin mesta nauðsyn, og snemma er talað um ýmsa, er 
fengust við rimfræði og tóku eptir stjörnum; Þorsteinn 
surtur fann t. d. sumarauka um 960; 1 það er sagt um 
Einar Eyjólfsson, að hann »var árvakr ok ósvefnigr; 
gekk hann opt út um nætr, ok sá bimintungl ok hugði 
at vandliga, ok kunni þar á gott skyn«.* í fornum bók- 
um eru þeir taldir einna rim-fróðastir menn Bjarni prestur 
Bergþórsson og Stjörnu-Oddi, og eru ýmsar ritgjörðir ept- 
ir þá i Rymbeglu. Sumir hafa jafnvel reynt að sjá ó- 
orðna hluti af gangi himintungla; islenzkur maður, flún- 
röður Vefreðarson, spurði t. d. Sigitrð biskup, »hvárthann 
skyldi marka hagi sina á himintunglagang, svá sem fróð- 
ir menn höfðu fyrir honum gjört*. 8 í fornum kirkjulög- 
um eru lika bannaðar »útisetur« og hafa þær liklega ver- 
ið til stiörnuspádóma. Haukur Erlendsson ritar hina 
fyrstu tölvisi á íslenzku og kallar »algorismus«; þar eru i 
fyrsta sinni kenndar arabiskar tölur og skýrt frá notk- 
un þeirra. 4 

Hinir fornu íslendingar gátu nokkurn veginn ákveðið 
hnattstöðuna, með þvi að taka eptir sólargangi og hæð 
leiðarstjörnunnar. Þegar þeir Leifur heppni komu til Vin- 
lands, segja þeir frá sólarganginum í sögunni: 5 »Meira 
var þar jafndægri en á Grænlandi eða íslandi; sól hafði 


Fornmannasögur X., bls. 111-112. í Skáld-Helga-rímu er leiðar- 
stjarna nefnd, þar sem talað er um hrakninga Helga: 

Virða rekr, en voðir skekr 
i veðri feikna gjörnu, 
suðr í heim er sýnt frá þeim 
at sjá til leiðarstjörnu«. 

Grönlands hist. Mind. II., bls. 602. 

*) íslendingasögur I., bls. 7, 131. 

*) Ljósvetningasaga. kap. 14., bls. 43. 
s ) Fommannasögur III., bls. 1C9. 

4 ) Annaler for nordisk Oldkyndighed 1848, bls. 363-375. 

“) Grönlands historiske Mindesmærker I., bls. 218, sbr. G. Storrn: 
Studier over Vinlandsreiserne. Aarb. f. nord. Oldk., 1887, bis. 
293-98. 

þnr eyktftrstað ok dagmálastað um skammdegi*, það er 
að sefya, hinn skemmsti dagur var 9 stunda langur; þeir 
hafa þá, að ætlun Finns Magnússonar, verið staddir á 
41° 24' n. br., en H. Geelmuyden segir, að eptir þessu sé 
eigi hægt með vissu að ákveða breiddina, öðru visi en 
svo, að Vínland hafi ekki verið norðar en á 49° 55' n. br. 
í Grænlandsannál, sem Björn á Skarðsá heflr ritað úr 
þeim hluta Hauksbókar, er þá var til, er talað um norð- 
Urferðir Grænlendinga á Króksfjarðarheiði; þar er sagt 
frá pólhæðinni, en þó svo ónákvæmt, að ekki er gott að 
finna hið rétta; þar segir svo: »síðan fóru þeir suðr á 
Króksfjarðarheiði einn mikinn dagróður Jacobsmessudag 
(25. júlí); þar fraus þá um nætr, en sól skein bæði nætr 
ok daga, ok var eigi hærri, þá er hún var í suðri, ef 
maðr lagðist um þveran sexæring út at borðinu, þá bar 
skuggann í andlit honum af þvi borðinu, er nær var sól- 
inni; en um miðnætti var hún svo há sem heima i bygð, 
þá er hún er i útnorðri®: 1 Nikulás ábóti ákveður pólhæð 
Jordánar á einkennilegan hátt; hann segir: »út við Jor- 
dán, ef maðr liggr opinn á sléttum velli ok setr kné sitt 
upp ok hnefa á ofan, ok reisir þumalfingr af hnefanum 
upp, þá er leiðarsijarna þar yfir at sjá jafnhá, en eigi 
hærra«. 2 Þessi dæmi sýna, að fornmenn hafa gert sér 
nokkuð far um að ákveða hnattstöðu landanna, eptir 
þeirri ófullkomnu þekkingu, er þá var til. Framan af 
urðu menn eingöngu að fara eptir himintunglum, vindum 
og sævarfalli, því segulnálar voru þá eigi komnar hér 
nyrðra, en allsnemma hafaþær þó komið til Norðurlanda; 
þvi í Landnámu segir svo, þar sem talað er um hrafna 
þá, er Flóki lét vísa sér leið til íslands: »þá höfðu haf- 
siglingarmenn engir leiðarstein i þann tima í Norðurlönd- 
um«. 8 Eins og kunnugt er þekktu Kínverjar segulsteina 
og segulstál löngu á undan Európumönnum og er þessa 
getið i kinverskum bókum, sem ritaðar eru 120 árum 

’) Grönlanda hist. Mindesmærker III., bls. 240-212. 

*) Werlciuff'. Sj r mbolæ, bls. 31. 

s ) Landnáma I., kap. 2. ísl.sögur I., bls. 28. 

fyrlr Krists burð; lengi framan af notuðu þeir þó ekki 
segulnálar á sjóferðum, en létu þær vísa sér veg um 
eyðimerkur i upplandi Asiu. í byrjun 13. aldar voru 
segulnálar kunnar á Englandi og í Provence; hinir fyrstu 
rithöfundar sem nefna þær voru Alexander NecJcam (f. 
1157, f 1217), hann var kennari í París um 1180, og 
skáldið Guiot í Provenee, sem var uppi um sama leyti, 
Menn vita enn ekki með fullri vissu, hvort kompásar hafa 
borizt með Aröbum að austan, eða menn hafa fundið upp 
að gjöra þá hér i Európu af sjálfsdáðum 1 Viða sést, að 
fommenn hafa tekið eptir ýmsu, er gat hjálpað þeim til 
að átta sig á sjóferðum; i Hauksbók stendur t. d.: »Af 

Hernum i Noregi skal sigla jamnan í vestr til Hvarfs á 
Grænlandi, ok er þá siglt f\ r rir norðan Hjaltland svá, at 
því at eins sé þat, at allgóð sje sjóvar sýn; en fyrir 
sunnan Færevjar svá, at sjór er i miðjum hliðum, en svá 
fyrir sunnan ísland, at þeir hafa af fugl og hval«. 2 Það 
er sagt um þá Rafn og Guðmund Arason, að »þá rak 
suðr í haf, sváat þeir höfðu fogl af írlandi*; 8 Eirík rauða 


*) Oscar Peschel: Abhandlungen zur Erd- und Völkerkunde 
Leipzig 1877. I., bls. 169-176. S. Ruge : Geschichte der Zeitalters 
der Entdecknngen. Berlin 1881, bls. 21-23. Sumstaöar í gömlum 
bókum er getið um sólarstein', en ekki get jeg skorið úr, hvers kon- 
ar steinn það hefir verið, eða hvert það er sama sem leiðarsteinn, 
sem sumir haf'a haldið. I sögu' Ólafs helga (Fornmannasögur V., 
bls 341) segir svo: »Veðr var þykkt ok drifa, sem Sigurðr hafði 

sagt. þá lét konungr kalla til sín Dag ok Sigurð, sonu bónda; síð- 
an lét konungr sjá út, ok sá hvergi skýlausan himin; þá bað kon- 
ungr Sigurð segja, hvar þá mundi sól komin; hann kvað glöggt á 
þat; konungr lét taka sólarstein ok hélt, upp, ok sá hann þá, hvar 
geislaði úr steininum, ok markaði svá til, sem Sigurðr hafði sagt«. 
í Biskupasögum (I., bls. 565, 674) er getið um sólarstein, er Guð- 
mnndur biskup Arason gaf Rafni Sveinbjarnarsyni (sbr. Sturlungu 
L, 175, 186, 227-28, IL, 293); á 14. öld eiga ýmsar kirkjur á íslandi 
sólarsteina; 1318 á Saurbæjarkirkja sólarstein (Dipl. Isl. II, 451) 
og 1343 Hofskirkja á Breiðumörk (Dipl. Isl. II., 775) og i Hrafna- 
gilskirkju er 1394 »sólarsteinn kassaðr< (Pjeturs máldagi). 

J ) íslendingasögur I., bls. 25 (nmgr). 

*)*Sturlunga II., bls. 290. 

og Þorstein Eiríksson »velkti úti lengi i hafl, ok komú 
þeir ekki á þær slóðir, sem þeir vildu. Þeir komu í sýn 
við ísland, ok svá höfðu þeir fugl af írlandi*. 1 Þetta og 
fleira sýnir vel eptirtektarserni fornmanna. 'Landsupp- 
drættir eða sjóhréf voru ekki til í fornöld, svo i neinu 
lagi væri; þó eru til 2 eða 3 litlir Islenzkir uppdrættir 
af heiminum frá fornöld, en það eru auðvirðileg »hjólkort« 
(eða »heimskringlur«), af sama tagi eins og þau sem altíð 
voru framan af miðöldunum sunnar í Európu; á uppdrátt- 
um þessum snýr suðrið upp, en norðrið niður, eins og títt 
var til forna hjá Aröbum.* 

Almenn náttúruþekking stóð ekki á háu stigi tilforna, 
enda var ekki við þvi að búast, einkum eptir að klerkakredd- 
ur og hindurvitni voru orðin rótgróin hjá alþýðu manna, 
menn héldu, að náttúrulögmálin hlýddu fullkomlega boð- 
um og banni dýrðlinganna, eins og sjá má t. d. á Guð- 
mundarsögu eptir Arngrím ábóta; Arngrímur segir um 
Guðmund biskup Arason, »at hans bænir hafa svo kær- 
liga hljóðat fyrir himnakonunginum ok hans signuðum 
eyrum, er á landi hefir skepnan umvendat sinni náttúru 
i allt annat mát, en henni var sett í skapan heimsins, 
ok náttúrat með heilags anda forsögn, en sjórinn til kúg- 
aðr fvrir hans blezaða bæn, hefir æ vorðit laust at láta 
þat herfang, sem hann hefir til sin dregit meðr gráðugri 
ágirni*. 3 Frásögur fornmanna um fjarlæg héruð og aðrar 
heimsálfur, sem þeir ekki þekktu af eigin reynd, eru opt 
mjög kynlegar, t. d. i nauksbók og Rymbeglu; en þær 
tóku þeir úr ritum annara þjóða og má finna flestar 
þessar kynjasögur i erlendum ritum frá upphafi miðald- 
anna; sumt finnst jafnvel i gömlum grískum og rómversk- 
um höfundum; þó hafa Islcndingar víst varla þekkt frum- 
ritin, en hafa farið eptir ýmsum samtíningsbókum mið- 
aldanna; stundum eru heimildarritin tilgreind. Aldafars- 

*) Grönlands hist. Mindesm. I., bls. 390. 

*) Antiquités russes. Copenliague 1852, hls. 388-449. J. Lelewel: 
Géographie du moyen age. Bruxelles 1852-57. II., bls. 7. 

*) Biskupasögur II., bls. 181. 


Digitized by Google 



57 


bók Beda prests er t. d. nefnd i Landnámu, Dialogi Gre- 
gorii Magni i Rymbeglu, Guðmundarsögu og viðar, i 
Olafs sögu Trj’ggvasonar er nefnd »Imago mundi«, »ágœt 
bók ok sannfróð«; iSögubroti (Fms. XI. bls. 417) ernefnd 
•Hamborgar istorla« eptir Adam frá Bremen; og svo mtettj 
margar fleiri bækur til færa. 

6. Hinar elztu lýsingar a Islandi innlendar og útlendar, 

Xú höfum vér um stund hvarflað nokkuð frá aðal- 
efninu, svo að alþýða manna, er þetta les, hafi í huga 
hinar allra helztu greinar þeirra hluta, er áhrif höfðu á 
ritsmið o g landaþekkingu Islendinga til forna, en nú 
snúum vér aptur að efninu, að telja hið helzta, sem vór 
þekkjum af þvi, er ritað hefir verið um ísland utan lands 
og innan. 

Frá fornöld er ekki til neitt landafræðisrit, er lýsir 
íslandi i heild sinni, en alstaðar í sögunum og þó eink- 
ura i Landnámu er fjölda margt, er snertir sérstök héruð 
á íslandi og staðalýsingu. einkum ef það snertir viðburði 
sem gjörzt hafa; í sögunum er þó enn fleira, er sýnir á- 
stand ibúanna og gefur upplýsingar um atvinnuvegi 
þeirra, og er slíkt ómissandi, er lýsa skal framsókn þjóð- 
arinnar og breytingum þeim, sem hún hefir orðið fyrir, 
en það á ekki við um sinn, aðfara nánar út í það. Hinn 
fyrsti, sem fór um landið til að rannsaka það, var Grímr 
geitskór, þó það væri nú alveg i sérstökum tilgangi; um 
hann segir Ari fróði í íslendingabók: »Úlfljótr vas austr 
i Lóni; en svá es sagt, at Grimr geitscor væri fóstbróþir 
hans, sá es cannaþi Island allt at ráþi hans, áþr alþingi 
væri átt; en honum fecc hverr maþr penning til á landi 
her, en hann gaf fe þat síþan til hofa*. 1 Ekki er fleira 
sagt um ferðir Gríms, það eg veit; en haun náði aðaltak- 
markinu og valdi heppilega þingstaðinn. 

Þegar kristnin var að festa rætur hér á íslandi, hlýt- 
ur nokkur þekking á landinu að hafa borizt til útlanda 

*) Islendingasögur L, bls. 5. 

með klerkum þelm, sem hingað komu, einkum um daga 
ísleifs biskups. Auk þess komu hingað stöðugt útlend- 
ingar með verzlunarskipum til landsins, þvi samgöngurn- 
ar við útlönd voru mjög f]örugar, eins og f\ r rr heflr ver- 
ið frá aagt. í islenzkura fornum lögum er tekið tiliit til 
útlendinga frá ýmsum löndum, er komið geti til íslands, 1 
og auk Norðmanna, sem voru daglegir gestir á íslandi, 
er í sögunum getið um menn frá Hjaltlandi, Orkneyjum, 
írlandi og Suðureyjum, og með Snorra Sturlusyni var 
Herburt suðurmaður (Þjóðverji), er »kunni alira manna 
bezt vit buklara*. Nokkrir hinna útlendu presta, sem 

komu til Islands, eru nefndir 1 fslendingabók:* »Um 
daga ísleifs biskups komu út biskupar af öðrum löndum 
ok buðu margt linara en ísleifr biskup; urðu þeir því 
vinsælir við vonda menn, þar til at Aðalbertus erkibisk- 
up sendi bréf til íslands ok bannaði mönnum alla þjón- 
ustu af þeim at þiggja, ok kvað suma vera bannsetta, 
en alla í óleyfí sínu farit hafa*. Sumir af klerkum þess- 
um hafa liklega verið hálfgerðir flakkarar, eins og þeir 
flmm, sem Ari fróði segir, að hafl sagzt vera biskupar, 
»Örnólfr ok Goðiskálkr ok iii ermskir, Petrus ok Abra- 
ham ok Stephanus*; um þessa lygabiskupa er líka talað 
í Hungurvöku.® Sjálfsagt hafa fleiri útlendir kennimenn 
hingað komið en þeir, sem nefndir eru, þvi margir klerk- 
ar og munkar reyndu f þá daga að afla sér frama og 
heilagleiks, með því að boða trú i fjarlægum heiðnum 
löndum; liklega hafa nokkrar fregnir um ísland borizt 
til útlanda með þessum mönnum. í gömlu þýzku kvæði 
frá 11. öld er getið um Reginpreht, sem á að hafa kom- 
ið til íslands; höfundur kvæðisins segist hafa komið til 
Utrecht og hitt þar Reginpreht biskup, og heflr hann 
eptir honum það, sem hann segir ura ísland. 4 Á íslandi 
er, segir hann, nóg af korni og vini (Ifklega aðfluttu), en 

‘) K. Maurer: Island, bls. 430. 

*) Islendingasögur L, bls. 13. 

*) Biskupasögur L, bls. 62-63. 

4 ) Hoffmann von Fallenleben: Merigarto. Prag 1834, Sbr. K. 

trjáviður ðegirhann sé sjaldgreftir; umhafisinn talarhann 
einnig, og segir að hann sé steinharður, en geti þó brunn- 
ið. Það getur vel verið, að Reginpreht þessi hafl komið 
til íslands, og heflr kvæðishöfundurinn hent á lopti eitt- 
hvað af því, sem hann heflr sagt frá ferðum sínum; eíns 
og K. Maurer bendlr á, 1 sýnast frásagnirnar um trjávið- 
inn og um hafísinn vera vottur þess, að Reginpreht hafl 
vitað dálítið meira um ísland en almenningur; sagnirnar 
um isbrunann á íslandi taka sig upp aptur og aptur upp 
frá þvi. Kvæðishöfundurinn getur þess lika, að sól sjáist 
aldrei á íslandi, og á þessi sögn liklega rót sina að rekja 
til frásagna Solinusar um Thule, að þar sé 6 mánaða 
löng nótt. 

Vígsluferð ísleifs biskups varð meðal annars til þess, 
að fræðímenn i útlöndum fengu nokkra þekkingu á ís- 
landi. Þegar ísleifur Gissurarson var flmmtugur, var 
hann valinn til biskups af allri alþýðu á Islandi; fór hann 
siðan utan og suður til Saxlands, sótti heim Hinrik keis- 
ara 3.; fór síðan á fund páfa, því þá hefir það enn verið 
óráðið, undir hvern biskupsstól ætti að telja ísland; páf- 
inn sendi Isleif með bréfum sínum til Aðalberts erkibisk- 
ups i Bremen, og var hann vigður þar 1056.* Erkibisk- 
up tók ísleifi mæta vel; hefir honum eflaust þótt gaman 
að heyra sagt frá svo fjarlægu landi eins og íslandi, og 
hann lofaði jafnvel að koma til íslands, þó ekkert yrði 
ur þvi. Nokkru seinna kom prestur nokkur, Adam að 
nafni, i þjónustu erkibiskupsíns ; hann var lærður vel og 
var gerður að forstöðumanni skólanna í Bremen; varþað 
tigið embætti, og var Adam í miklum metum hjá Aðal- 


Maurer: Bekehrung des Norwegischen Stammes zum Christen- 

thume I., bls. 599. 

*) Deutsche Zeitschrift fiir Geschichtswissenschaft. Freiburg i. 
B. 1891, hls. 171-172. Maurer segir á s. st., að fslands sé getið 
(Pertz Archiv VI., bls. 888) í handriti af Solinus frá 13. öld, sem 
geymt er i Leydon og að þar sé einnig getið um hinu brennandi is. 
*) Biskupasögur I., bls. 61. 

berti erkibiskupl 1 Adam þessi hefir ritað sögu erkibisk- 
upanna i Bremen og Hamborp um árin 788 — 1072, og er 
íslands getið i bókinni; þá hefir koma fsleifs verið þar í 
fersku minni. Frásögn Adams um ísland er furðu góð, 
þegar litið er til þess, hve landaþekking var léleg á þeim 
timum. Ekki vita menn með vissu, hvar Adam var fædd- 
ur, en hann kora til Bremen 1067; þar fór hann að safna 
þvi, er hann gat fundið, viðvikjandi sögu biskupsstólsins, 
og notaði bæði rit og bréf og frásagnir fróðra og gam- 
alla manna; hann fór til Danmerkur og segist hafa num- 
ið mörg söguleg fræði af Sveini Danakonungi Úlfssyni. 
Aðalbert erkibiskup dó 1072, en á árunum 1072—76 heflr 
Adam að öllum likindum ritað sögu sína. 

Fyrst nefnir Adam frd Bremen Thule eptir frásögn- 
um rómverskra rithöfunda og Beda prests, og segir að 
Thule sé nú kölluð ísland; svo heldur hann þannig á- 
fram: »Þessi ey Thule er nú kölluð ísland af isnum, sem 
þekur sjóinn. Um þenna ís er lika sagt það minnisvert, 
að hann sýnist svo dökkleitur og þurr af elli, að hann 
logar, þegar A honum er kveykt. Ey þessi er mjög stór, 
svo hún rúmar margar þjóðir; þær lifa eingöngu á kvik- 
fjárrækt og klæðast ullinni af fénu. Korn vex þar ekki 
og mjög lítið er um trjávið; menn búa þvi i hellum neð- 
anjarðar og nota sama þakið og sama legurúmið eins og 
kvikfénaðurinn. Á þenna fátæklega hátt lifa þeir guð- 
rækilegu lifi, með þvi þeir sækjast ekki eptir neinu öðru 
en þvi, sera náttúran lætur i té, og geta þeir glaðir sagt 
eins og postulinn:® »ef vér höfum fæðu og skýli, þá lát- 
um oss nægja». Fjöll þeirra eru þeim i stað borga, og 
uppspretturnar eru þeim til ánægju. Eg segi þvi, að 
þessi þjóð sé sæl, af þvi enginn öfundar hana i örbirgð 
sinni, og þó sælust sökum þess, að landsmenn hafa nú 
allir tekið kristni. Þeir hafa margt til sins ágætis, og 

') Smbr. Adam af Bremen : Om Menigheden i Norden under 
Erkesœdet i Bremen og Hamborg 788-1072. Oversat af P. W. Chri- 
stensen. Kbh. 1862. 8vo. 

*) 1. Tim. kap. 6. v. 8. 

einkura sérstaka mannást, og af þvi leiðir, að þeir hafa 
allt saraeigiulegt við útlenda sera innlenda. Biskup sinn 
virða þeir sem konung, og öll þjóðin fer eptir bendingu 
hans, og það sem hann ákveður eptir vilja drottins, eptir 
ritningum eða samkvæmt vana annara þjóða, því hlýða 
þeir sem lögum. Erkibiskup vor þakkaði guði mikillega 
fyrir það, að þjóð þessi tók trú á hans dögum, þó hún, 
áður en hún lét skírast, eptir lögum náttúrunnar eigi væri 
mjög fjariæg vorum trúarbrögðum. Eptir beiðni þeirra 
vígði hann þeim biskup, ísleif nokkurn, mjög guðhrædd- 
an mann. Hann hafði verið sendur frá þessu landi til 
erkibiskups, og hafði erkibiskup hann hjá sér um nokk- 
urn tíma, og sýndi honum mjög mikinn lieiður; þá lærði 
ísleifur, hvernig hann ætti heillavænlega að kenna þjóð 
þessari, er nýlega hafði snúizt tii kristni. Með honum 
sendi erkibiskup bréf til íslendinga og Grænlendinga með 
virðulegri kveðju til safnaðanna, og lofaði þar, að hann 
innan skamms skyldi koma til þeirra, svo að þeir af því 
nytu fullkominnar og sameiginlegrar gleði. Af þessum 
orðum má lofa ágætan vilja erkibiskupsins, því vér höf- 
ura heyrt, að postulinn ætlaði til Spánar til þess að pré- 
dika guðsorð; en hann gat ekki komið fram fyrirætlun 
sinni. Þetta hefi eg heyrt sagt satt um íslendinga og 
hina yztu Thule, en eg sleppi öllum ýkjum«. Eptir að 
Adam frá Bremeu var búinn með handrit sitt, hefir hann 
bætt við ýmsum athugasemdum; menn halda að minnsta 
kosti, að flestar eða allar séu eptir hann sjálfan. Af 
þessum athugasemdum snerta 4 ísland, og eru þær svo: 
»Það er sagt, að frá höfðanum Alaburg í Danmörku sé 
30 daga ferð til íslands með góðum byr«. »Hjá íslandi 
er frosið haf, sem er sjóðandi og huiið i þoku«. »íslend- 
ingar hafa engan annan konung en lögin ; þar er skömm 
að syndga og vinningur að deyja«. »Stærsti bær á 
íslandi heitir Sealdholz*. 1 


*) Adami Gesta Hamburgensis ecclesiæ pontificum. Ed. G. H. 
Pertz. Hannoveræ 1846. lib. IV. cap. 85., bls. 208-212. 

Arabar rituðu manna mest um landafræði og fjar- 
lægar þjóðir, en þó var norðurhluti Európu þeim fremur 
ókunnur, og er Norðurlanda mjög sjaldan getið í bókum 
þeirra. íslands er, eptir því sem eg bezt veit, að eins 
getið hjá einum arabiskum rithöfundi, og það þó fremur 
óglögglega; höfundur þessi hét Edrm ; hann var af há- 
um stigum og fæddist í Ceuta í Marokko árið 1099 ; 
Edrisi fór víða um lönd og kom á einni ferð sinni til 
Sikilevjar ; þar réði þá fyrir ríki Roger konungur annar; 
liann kom til ríkis 1130, og unni mjög visindum. Þar 
voru þá margar þjóðir saman komnar, Grikkir, Frakk- 
ar, Italir, Arabar og Norðmenn. Roger konungur lét 
marga fræðimenn safna til allsherjar landafræði, erhann 
vildi gjöra láta; hann lét gjöra landsuppdrátt á silfur- 
skjöld, og átti þar að sýna legu landanna, fljótin, vötn- 
in, borgirnar og sjóinn. Edrisi komst í þjónustu kon- 
ungs, og ritaði jafnhliða landalýsingu ; sú bók er enn þá 
til og fylgja henni 70 uppdrættir. Á einum af uppdrátt- 
um Edrisi’s er stór eyja fyrir norðan Skotland, sem er 
kölluð Rislanda. Edrisi segir, að frá Skotlandi séu tveir 
þriðju hlutar úr dagleið til Rislanda, en ein dagleið frá 
írlandi; Rislanda er að sögn hans 400 milur á lengd og 
150 milur á breidd. 1 Þetta eru reyndar ekki miklarupp- 
lýsingar um ísland, en þær sýna þó, að menn þar syðra 
hafa haft einhverjar óljósar hugmyndir um landið og 
legu þess. 

Þjóðrekur munkur i Niðarósi ritaði sögu Noregskon- 
unga á latínu seint á 12. öld (1177—80), og fór að miklu 
leyti eptir kvæðum og frásögum íslendinga; hann getur 
um fund íslands, og segir frá þvi, hvernig íslendingar 
tóku kristni, en lýsir þó ekki landinu, enda heflr hann 


*) J. Lelewel: Géographie du moyen age. Bruxelles 1862. Tom. 
I. og Atlas. A. Humboldt: Kritische Untersuchungen I., bls. 371. 
Geograíisk Tidskrift VIIL Kbhavn 1886, bls. 67-65. A. F. v. Mehren: 
De islamitiske Folks geograíiske Kundskaber (Annaler for nordisk 
Oldkyndighed 1867). G. Storm: Studier over Vinlandsreiserne 

(Aarb. f. nord. Oldkyndighed 1887, bls. 862-68). 


Digitized by Google 



63 


líklega talið það svo kunnugt Norðmönnum, að honum 
hefir eigi þótt þess þurfa. 1 

A 12. öld var Giraldus Cambrensis (Gerald de Barry) 
uppi á Englandi; hann hefir ritað bók, sem heitir »Topo- 
graphia Hiberniæ*, og getur þar íslands. Giraldus Cam- 
brensis fæddist 1146 i Wales, en dvaldi fyrri hluta æfi 
sinnar á Frakklandi, varð háskólakennari i Paris og síð- 
an biskup og íékk mikil völd. G. de Barry var mjög 
mælskur maður, metorðagjarn og ráðríkur; hann var opt 
með Hinriki öðrum Engla konungi (1154 — 1189), og var 
seinna aðstoðarmaður Jóhanns landlausa og ferðaðist með 
honum til írlands; þar safnaði hann efninu 1 bók sína 
um írland. Þegar bókin var búin, las hann hana í heyr- 
anda hljóði í Oxforð í þrjá daga fyrir mörgum tignum 
mönnum og hélt höfðingjunum, sem hlustuðu á hann, 
stórveizlur á miili. Þótti mönnum nóg um kynjasögurn- 
ar surnar, og honum var jafnvel borið á brýn, að hann 
hefði eytt görnlum annálum, til þess að gjöra bók sina 
þýðingarmeiri. Árið 1188 ferðaðist G. deBarry með erki- 
biskupinum af Kantaraborg um England til þess að pré- 
dika krossferð og lét sjálfur krossast, en páfinn leysti 
hann seinna frá heitinu. Giraldus tók mjög mikinn þátt 
i stjórnardeilum og óeirðum, og gekk því upp og niður 
fyrir honum; þóttist hann ná miklu minni metorðum en 
hann ættiskilið; hann settist að í Lincoln 1192 og íékkst 
við ritstörf, og var spakari seinni hluta æfi sinnar; hann 
var enn á lifi 1220, en ekki vita menn með vissu, nær 
hann dó, sumir segja 1223. Gerald de Barry segir svo frá 
Islandi: »ísland er stærst af hinurn norrænu eyjum og 

liggur þriggja daga sigling í uorður frá írlandi; þar 
býr stuttorð og sannorð þjóð. Hún talar sjaldan og stutt, 
og brúkar enga svardaga; hún kann ekki að ljúga, því 
ekkert er þar meira fyrirlitið en lygi. Hjá þessari þjóð 
er sami maðurinn konungur og prestur, foringi og klerk- 

*) Theodorici mouachi historia de antiquitate regum Norwag- 
ensium. 0. Storm : Monuwenta historica Norvegiæ. Kristiania 
1880. 8vo (bls. VII- YIH, 8, 6, 8, 18). 

ur, því svo má heita, að þeir láti biskupa sina bæði hafa 
konungs réttindi og klerka. í þessu landi fást stórir og 
ágætir fálkar og haukar, og eru fluttir út þaðan. Sjaldan 
eða aldrei koma þar eldingar, og sjaldan eða aldrei slær 
þeim niður, en þar er annað endemi enn verra. A hverju 
ári eða annaðhvort ár brýst upp eldur einhversstaðar á 
eynni; gýs þá upp ofsastormur, eins og hvirfilvindur, og 
brennir til grunna hvað sem fyrir verður; eigi vita menn 
með vissu, hvort uppruni eða orsök þessa elds kemur að 
ofan eða neðan*. 1 

þessi lýsing heflr töluvert við að styðjast, þó hún 
beri að sumu leyti íslendingum of vel Söguna, eins og 
Adam frá Bremen. Þar sem Giraldus talar um vald 
biskupanna, þámáþað til sanns vegar færast; álit þeirra 
og riki var framan af mjög mikið, einkum frá því á dög- 
um Gissurar biskups fram um 1200; eptir það fóru ó- 
eirðir og deilur að raska ró landsins og hver höndin 
varð upp á móti annari. Gissur biskup ísleifsson var 
sannarlega bæði konungur og biskup, enda segir um bann 
i Hungurvöku.* »Þat hefir ok verit allra vitra manna 
mál, at hann hafi af guðs góðgipt ok sjálfs síns atgjörvi 
göfugastr maðr verit á íslandi bæði lærðra manna ok ó- 
lærðra: »Fálkar voru snemma fluttir frá íslandi og á 

13. öldinni hafði erkibiskupinn 1 Niðarósi einkaleyfi til 
að kaupa þá, unz konungur dró þessi réttindi undir sig. 8 
Snemma á miðöldunum var það ein af aðalskemmtunum 
höfðingja, að veiða fugla með fálkum, og það var al- 
gengt, að heldri klerkar o'g biskupar áttu marga fálka; 
í þá daga hafa þvi eflaust fálkar flutzt frá íslandi til 

‘) Topographia Hiberniæ I. cap. XII. Th. Thorodclsen: Over- 
sigt over de islandske Vulkaners Historie 1882, bls. 180-31. 

*) Biskupasögur I., bls. 70. 

*) Finnur Jónsson: Historia ecclesiastica II., bls. 16. Sbr. 
Biskupasögur I., bls. 713, 718, 720, 737-88. Dipl. Island. II., bls. 
161, ltil. Opt á 13. öld er getið um fálka, sem sendir voru til Eng- 
lands frá Noregi, og hafa sumir þeirra cflaust verið frá íslandi, 
sbr. Botuli litterarum clausarum in turri Londinensi asservati, 
accurante Th. D, Hardy. London 1833-44. FoL Vol. I-H. 

Englanda, eins og Gerald de Barry segir. Það, sera G. 
de Barry segir ura eldingarnar, er alveg rétt ; þær eru 
sjaldgæfari á íslandi en í öðrum nálægum löndum. Það 
er ekki ómögulegt, að Giraldus hafi einhversstaðar haft 
tal af Islendingum, því samgöngur voru i þá daga tíðar 
milli landanna ; ýmsir íslendingar voru á þeim tímum við 
nám í Englandi og Frakklandi, en svo mátti heita á dög- 
um Hinriks annars, að bæði þau lönd væri undir einum 
konungi. Jón Ögmundsson og Sæmundur fróði höfðu 
dvalið í París nokkru fyrir daga Giraldusar, og Þorlákur 
helgi var við nám í Lincoln, skömmu áður en Gerald de 
Barry settist þar að . 1 

tiaxo grammaticus lýsir íslandi i Danmerkursögu 
sinni; þar segir svo: »Vestur frá Noregi liggur ey, sem 
kölluð er ísey, og er hún umkringd af hinum mikla út- 
sæ á alla vegu; þar liafa menn búið mjög lengi, og er 
landið frægt fyrir furðuverk, er lýsa sér í ótrúlegum hlut- 
um og óvaualegum viðburðum. Þar er uppspretta, sem 
breytir upphaflegu eðli hvers hlutar með eyðandi afli 
rjúkandi vatns, þvi allt það, sem þessa gufu leggur á, 
breytist svo, að það verður hart eins og steinn. Hvert 
þetta er fremur furðuverk en hætta , það er efasamt, þar 
sem hið mjúka rennaudi vatn hefir svo mikinn striðleik 
í sér fólginn, að það breytir snögglega hverju þvi, sem 
að því er borið, og gufuna af því leggur um, í stein, 
þannig að mynd þess að eins helzt. Á sama stað er sagt, 
að séu margar fleiri uppsprettur, sem ýmist aukast af 
hinu vaxandi vatnsmegni, flóa út úr vatnsþrónum og 
kasta óteljandi dropum í lopt upp, eða sogast niður i hin 
djúpu fylgsni neðar i jörðunni, svo að þær varla sjást 
neðst niðri, þegar aflið fer úr gosbununum. Af þessu 
leiðir, að þegar uppspretturnar gjósa upp, sletta þær 

*) I jþá daga gengu og verzlunarskip milli landanna; það sézt 
meðal annars af bréíi Hinriks konungs þriðja 23. égúst 1224 til 
valdsmannsins í Yarmouth, þar sem hann skipar honum að léta 
laus skip fráíslandi og ýmsum öðrum löndum. ísl. Fornbrófas. I., 
bls. 481-62. 

hvitu vatnslöðri á allt, sem er í nánd, en þegar þær tæm- 
ast, þá er ekkert auga svo hvasst, að það geti greint 
þær. Á þessari ey er fjall, sem líkist sólinni(?) í sifelld- 
um ólgandi bruna og heldur við eilifu báli með ævarandi 
eldgosum. Þetta er jafn-undarlegt og hið fyrgreinda, að 
land, sem liggur undir hinu kaldasta himinbelti, skuli 
vera svo auðugt af sterkum hitakröptum, að það veitir 
eilifum eldum leyndardómsfulla næringu, og gefur þeim 
eilíft eldsneyti til þess að við halda brunanum. Á viss- 
um og ákveðnum timum rekur einnig óendanlega mikinn 
is að þessari eyju, og þegar haun kemur og tekur fyrst 
að rekast á hina hrufóttu kletta, þá heyrast drynjandi 
hljóð utan af djúpinu, og margvíslegir brestir með óvana- 
legu ópi, rétt eins og klettarnir öskruðu við. Þess vegna 
hafa menn ætlað, að sálir þær, sem dæmdar hafa verið 
í refsingar fyrir brotlegan iit'nað, taki þar út hegningu fyrir 
iligjörðir síuar í hinu mikla frosti. Ef iítill partur af þessum 
mikla ís er höggvinn frá, þá slitnar hann frá landi eins og 
aðalísinn, sem ura var getið,með hversu sterkura böndum, 
sem hann er bundinn, og halda honum hvorki lokur né 
gæzla. Hugurinn verður fullur af undrun og forviða á 
þvi, að hlutur, læstur órjúfandi lokum og luktur í marg- 
falda íjötrafiækju, skuli fylgja þannig isnum, sem hann 
áður var partur af, þegar ísinn fer burtu, svo að hann 
blekkir alla kostgæfni gæzlunnar með nauðsyn óhjákvæmi- 
legs fiótta. Þar er einnig önnur istegund, sem liggur á 
milli fjallshryggja og kletta, og ber mönnum saman um 
það, að ístegund þessi skipti um legu sina á vixl eptir 
vissu lögmáli með nokkurs konar snúningshreyfingu, þann- 
ig, að hið efra kastast niður til hins neðsta, og hið neðsta 
aptur hverfur upp á yfirborðið. Til sannindamerkis um 
þetta er það sagt, að sumir menn hafi fallið í gjár og 
djúp gapandi sprungna, sem urðu á vegi þeirra, er þeir 
fóru yflr ísfláka, og hafi þeir nokkru siðar fundizt dauðir, 
án þess að nokkur rifa á isnum gnæfði upp yfir þá. Þess 
vegna eru margir vanir að álíta, að hin djúpa isgjá 
hverfist um og gefi þá frá sór síðar meir, sem hún hefir 

gleypt í sig. Þar segja menn einuig að spretti upp lind 
með banvænu vatni, og þegar einhver hefir bergt á því, 
dettur hann til jarðar eius og af eitri. Þar eru og aðrar 
lindir, og er sagt um bunur þeirra, að þær haíi lika eigin- 
legieika og öl. Þar eru einnig eldar, sem ekki geta brennt 
hör, 1 en hið rajúka vatu eyðist í þeim eldum. Þar er og 
steinn, sem fiýgur ytir þverhnýpt fjöJLI, ekki af utan að 
komaudi afli, heldur af meðfæddri og honum eiginlegri 
hreyfingu*.* 

Saxó grammaticus ritaði Danmerkursögu fyrir til- 
stilli Absalons erkibiskups; menn segja, að Saxó hafi ver- 
ið klerkur í Hróarskeldu, eu mjög lítið vita menn um 
æíiferil hans; sagt er, að hann hafi dáið suemma á 13. 
öld (um 1208). Saga þessi er aðalrit í Danmerkursögu 
hinni fornu; liúu er rituð með miklu málskrúði og nokk- 
urri tilgerð, svo sumstaðar er örðugt að sjá, hver er 
mergur málsms; hún er þó yfir höfuð að tala stórum 
merkileg bók. Saxó hefir í mörgu farið eptir kvæðum 
o g frásögnum íslendinga; það segir hann sjálfur í for- 
málanum. Hann segir þar, að ekki megi gleyma iðni og 
atorku íslendinga; á íslandi sé jarðvegur svo harður og 
hrjóstrugur, að landsbúar hafi engarhvatir til ofuautnar; 
segir þeir séu sparsamir og hafi ailan hugann á að geyma 
og rita upp bæði sfna eigin sögu og annara þjóða; Saxó 
segist því hafa tekið allmikið af frásögnum þeirra í 
rit sitt. 

Þó lýsingin á íslandi sé fremur margorð og ruglings- 

*) P. E. Miiller heldur hér eigi að lesa lignum (tré) fyrir linutn 
(hör) og er það mjög sennilegt, sbr, Konungsskuggsjá. Christiania 
1848, bis. 38. £>egar tró er kastað á brennandi hraun, sviönar það, 
en brennur mjög seint, sökum rakans sem í því er. 

*) Saxonis Grammatici Historia Danica. Kecensuit P. E. Miiller. 
I., bis. 13-17. Útleggingar Vedels og Grundtvigs eru ekki nákvœm- 
ar á þessum kafla, enda er latínan víöa óljós og margsamtvinnuð, 
vér höfum því lagt út sem næst orðunum, til þess með því að reyna 
sem réttast að fá í ljós meiningu höfundarins, en við það heíir málið 
sumstaðar orðið óíslenzkuiegra. Guöbr. Vigfússon kallar sögu Saxo’s: 
»that umivaiied patchwork of grand phrases<. Sturl. Prolgm., bls. 127, 

Íeg, þá er þó ekki hægt að búast við henni betri áþeim 
tíma; Saxó heflr eflaust farið eptir frásögnum einhverra 
íslendinga, sem hann hefir þekkt. Lýsingin á hverunum 
er furðu góð og bendir til þess, að honum heflr verið 
sagt frá einhverjum stórum gjósandi hver, t. d. Geysi 
(ef hann hefir þá verið til); þaðvarvon, þó honum þætti 
kynlegt, að hveravatnið gerir þá hluti að steini, er það 
fellur á, enda þótti öllum það ótrúlegt undur til forna, 
af þvi náttúruþekkinguna vantaði. Lýsingin á gosunum 
er ágæt, og væri ekki óheppileg, þó hún væri rituð á 
þessari öld; Saxó talar um hveraskálarnar og um vatns- 
bunurnar, sem spýtast 1 háa lopt, hver upp fyrir aðra, 
og svo falla gosbunurnar aptur niður í samt lag, en þró- 
in tæmist á eptir; þetta hefir hver sá séð, sem komið 
hefir að Geysi. Lýsingin á eldfjöllunum og hafisnum er 
reyndar nokkuð barnaleg, en þó eðlileg á þeim tíma. 
Merkilegust er frásögn bans um ísinn eða jöklana á landi; 
þegar mesta málskrúðið er heflað utan af, verður eptir 
furðulega rétt lýsing á hreyfingu skriðjökla; Saxó hefir 
eflaust fengið þá frásögn beinlínis frá einhverjum íslend- 
ingi, og er þetta líklega hin elzta lýsing á jöklahreyfingu, 
sem til er. Ef ófróður alþýðumaður í Skaptafellssýslu 
ætti að segja frá hinni innri hreyfingu skriðjökla, mundi 
hann eflaust segja eitthvað likt þessu. Þar sem jökul- 
tangar ganga niður um skörð á milli fjalla niður á lág- 
lendi, er hreyfing þeirra opt töluverð; skriðjöklarnir haga 
sér alveg eptir landslagi; þeir eru þykkir, þar sera þeir 
fara um þrengsli og djúpa dali, en fletjast út á láglendi; 
i jöklunum eru sífelldar hitabreytingar og vatnsrennsli; 
óteljandi sprungur myndast sífellt utan og innan og frjósa 
aptur saman; þessi opnan og lokun sprungnanna heldur 
sífellt áfram í stöðugri rás eptir landslagi, hita og þrýst- 
ingi og þunga jökulsins o. s. frv. Þó hreyfing jökulsins 
sé sein, þá hefir hún þó alveg sama eðli eins og rennsli í 
á; mótspyrnan er mest við botninn og til hliðauna, og 
þar fer jökullinn hægast, en hraðast fer yfirborðið i miðj- 
unni; ísinn er eine og seigur, rennandi vökvi, og af þvi 

hlnlr ýmsu partar jökulsins hafa mismunandi hraða; þá 
mjakast grjót og möl að neðan upp eptir, og sjást opt 
grjótrákir A vfirborði skriðjökla, sem eru komnar neðan frá 
botni; í hliðarsprungum sjást stundum grjótrákirnar á leið 
upp eptir. Ef einhver hlutur dettur ofan i jökulsprungu, 
getur hann því seinna komið fram á yfirborði jökulsins 
neðar, og hefir þá mjakazt hægt og hægt upp i gegn um 
jökulinn. Þetta þekkir alþýða vel, þar sem skriðjöklar 
eru nærri byggð, og Saxó heflr eflaust heyrt sagnir þar 
að lútandi frá íslandi . 1 Ölkeldurnar eru auðþekktar; en 
undarlegri er frásögnin um steina, sem geta flogið yfir 
fjöll. Ætli hér geti ekki verið einhver óljós hugmynd 
um grjótflug i eldgosum?; það sést jafnvel í fornum is- 
lenzkum annálum, að íslendingum sjálfum hefirþóttkyn- 
legt að sjá steina hoppa upp og niður i eldinum ; sumir 
héldu, að steinarnir væru fuglar, og aðrir jafnvel, að það 
væri sálir. Það er ekki ómögulegt, að Saxó hafi haft 
einhverja slika óljósa frásögn i huga, er hann skrifaði 
þetta. 

I gamalli latneskri bók um sögu Noregs, sem fund- 
izt hefir á Skotlandi, er íslands getið. Þar er fyrst talað 
um fund íslands og landnám, og sagt, að Rómverjar hafi 
kallað eyna Tíle. Höfundurinn segir, að eyjan dragi nú 
nafn af þvi, að þar séu fjölda margir jöklar og sjáist 
þeir langt af sjó, svo sæfarendur geti haft þá til leið- 
beiningar til þess að komast i hentuga höfn; þar er Ca- 
sule-fjall (Hekla),* segir hann; skelfur það af jarðskjálft- 
um eins og Etna og þeytir úr sér brennisteinslogum; þar 
eru sjóðandi uppsprettur; veita menn köldu vatni í þær, 
svo þær verði mátulega heitar, og baða sig svo í þeim; 
þar eru lika brunnar þess eðlis, að ef ull eða fat liggur 
i þeim eina nótt, verður það að steini. Þar er einnig 
bullandi uppspretta í sendinni árbugðu, sem hefir sama 

l ) Hib sama þekkist líka i Schweiz, sbr. Á. Heim : Gletscher- 
kunde. Stuttgart 1885, bls. 229, 860. 

*) Casule segir P. A. Munch að sé preótshökull og Mons Casule 
só því sama og Heklufjall (Symbolæ, bls. 40). 

llt o g smekk eins og öl, og hressir þá sem drekka, en 
gerir þá naumlega ölglaða. Ekki segist höfundurinn 
vilja leiða hjá sér að tala um viðburði, sem gjörzt hafl á 
hans tima, að haflð hafl á þriggja mílna svreði ólgað og 
soðið eins og i potti, en jörðin hafl opnazt og kastað fram 
ár undirdjúpunum eldlegum gufum og mvndað stórt fjall 
upp úr sjónutn. Bók þessi er liklega rituð um 1230. 1 
Það er ekkert undarlegt, þó höfundurinn tali um eldgos 
á mararbotní, þvi einmitt á 13. öldinni gaus hvað eptir 
annað fyrir utan Reykjanes, t. d. 1211, 1226, 1231, 1238 
og 1240; hér er ef til vill átt við gosið 1211, því þá 
skaut upp landi fyrir utan Reykjanes; »þá fann Sörli 
Kolsson Eldeyjar«, segja Konungsannáll og Skálholtsann- 
áll.* Um eldgos í sjónum hjá Islandi er líka talað i 
•Chronicon de Lanercost*; þar er sagt, að Vilhjálmur 
Orkneyjabiskup hafi 1275 sagt frá eldgosum á íslandi. 
Þar segir svo: »Um sama leyti (1275) dvaldi Vilhjálmur 
Orkneyingabiskup, heiðvirður maður og elskur að bók- 
menntum, hjá Hertepol á Englandi; 3 hann sagði frámörgu 
undarlegu um eyjar þær, er teljast tindir Noreg, og set 
eg sumt hér til minnis. Sagði hann, að sjórinn brynni 
á einum stað við Island uin mílu vegar og þar yrði ept- 
ir svartur vikur og óhreinn. Annarsstaðar gýs eldur úr 
jörðu á vissum timum, sjöunda eða fimmta hvert ár, og 
brennir þegar minnst varir bæi og allt, er fyrir verður, 
og eigi er hægt að slökkva þennan eld eða hrekja hann 
á braut, nema með vigðu vatni, sem helgað hefir verið 
með prestshendi. Hann sagði og það, sem er enn þá 


') Symbolæ ad historiam antiquiorem rerum Norvegicarum, 
Ed. P. A. Munch. Christianiæ 1850. 4to, bls. 7-8. Sbr. G. Storrn : 
Monura. hist. Norvegiæ. Chria 1850. Sophus Bugqe: Bemærk- 
ninger om den i Skotland fundne latinske Norges Krönike (Aarb. 
f. nord. Oldk. 1873. bls. 37). 

’) Islandske Annaler indtil 1578. Udg. af G. Storm. Kria 1888, 
bls. 123 og 182. 

9 ) Hartlepool er bær i Durhamsbire á Englandi; þar kölluðu 
fommenn Hjartapoll, sbr. Fornmannasögur VII., bls. '235-230. 

undarlegra, að þar heyrðust glögglega kvein sálna þeirra, 
er kveljast i þeim eldi*. 1 

í Konungaxkuggsjá er töluvert talað um ísland og 
náttúru þess; þó er þar engin eiginleg lýsing á landinu, 
en að eins getið þeirra hluta, sera undarlegir þóttu og 
■öðru vÍ8Í en roenn voru vanir í Noregi; bókin ber þó 
með sér, að höfundurinn heflr haft allgóða þekkingu á 
þvi, er hann talar um, og reynirað skýra fyrir sér nátt- 
úruviðburðina eptir þeirri þekkingu, er menn þá höfðu; 
en ekki er það undarlegt, þó surastaðar beri á h játrú inn- 
an um; hún var svo samtvinnuð öllu liflnu i þá daga. 
Fyrst er þar lýst hvalategundum i íslandshöfum; ýmis- 
legt er þar gott innan um, en margar skrökaögur á milli, 
og hafa sumar þeirra haldizt hjá alþýðu fram á vora 
daga. Því nœst er sagt frá eldfjöllum, hverum og land- 
skjálftum, og ber höfundurinn saman eldfjöll á Sikiley og 
Islandi; hann heldur, eins og þá var titt, að píslarstaðir 
séu í eldinum. og er mjög fjölorður um það. Á Sikiley 
segir hann, að jarðeldar brenni jörð og tré, en að eldin- 
um sé öðru vísi varið á íslandi: »sá eldur, er á íslandi 
er, þá brennur eigi tréð, þó at í sé kastat og eigi jörð- 
ina; enn steina og hart berg þá dregur hann til sinnar 
nœringar og kveikist þar af sem annar eldur af þurrum 
viði og er aldrei svo harður steinn né berg, at hann 
bræði eigi sem vax, og brennir sfðan sem feitt oleum. 
En þó at þú skjótir trénu í eldinn, þá sviðnar þat at 
eins og vill eigi brenna*. Höfundurinn reynir að gjöra 
grein fyrir, hvernig á landskjálftum og eldgosum muni 
standa; hann, segir að grundvöllur landsins muni vera 


*) Chronicon de Lanercost 1201-1346, e codice Cottoniano nunc 
primura typis mandatum. Edited by Joseph Stephenson for the 
Maitland Club. Edinb. 1839. 4to. bls. 97. sbr. Th. Thoroddsen : Over- 
sigt over de islandske Vulkaners Historie 1882, bls. 131. Chronicon 
de Lanercost er ritub um 1346; þar er Vilhjálmi of snemma gefiö 
biskupsnafn, þvi Pótur var Orkneyjabiskup 1270-1284, en Vilhjálm- 
ur var vigbur til biskups 1310 (fslenzkir annálar 1888, bls. 75, 203, 
842 og Diplom. norv. IX.. nr. 83, bls. 103-104). 

•vaxinn með mörgum æðum og tómum smugum eðastór- 
um holum. En síðan kunna þeir atburðir at verða ann- 
aðhvort af vindum eður af afli gnýanda gjálfurs at þess- 
ar æðar eður holur verði fullar af vindum svo mjög, at 
þær þoli eigi umbrot vindsins og kann þaðan af þat at 
koraa, at landskjálftar þeir verði hinir stóru, sem verða 
á þvi landi. Nú ef þetta mætti vera með nokkurum lfk- 
indum eður hætti, þá mætti þat vera af því hinu sterka um- 
broti, er verður í grundvöllum landsins, at þaðan mætti 
eldur sá hinn mikli kveikjast og koma, er brennur upp 
í ýmsum stöðum landsins. Nú skal þetta eigi hafa fyrir 
sannfræði at svo sé, sem nú höfum vér um rætt, nema 
heldur þat, at draga slíka hluti saman til líkinda, er væn- 
ligastir þikir til vera, fyrir því at þat sjáum vér, at af 
afli kemur eldur allur; þar sem saman kemur högg harðs 
steins og barðs járns, þá kemur þar eldur af þvi járni 
og afli, er þau berjast; trjám mætti ogtil saman ríða, at 
þar fáist eldur af þvi erfiði er þau hafa«. Aristoteles 1 
kemur fyrstur með þessa kenning um vindana i innýfl- 
um jarðar og Plinius tekur hana eptir honum, en Plinius 
var beinlinis og óbeinlínis uppspretta mestallrar náttúru- 
þekkingar á miðöldunum. 

Höfundurinn talar og um hveri á Islandi og segir: 
»þar eru þær keldur, er æ og æ vella ákaflega bæði vet- 
ur og sumar. Nú er stundum svo mikill ákafi á vellu 
þeirra, at þær spýa langt i lopt upp vatni úr sér. En 
hvað sem menn leggja þar í hjá kelldunum í þeim tima 
er þær spýa, hvort sem þat er klæði eður tré, eður hvat 
lítið þat er, ef þat vatn kemur á í niðurfalli sfnu, þá 
verður þat at steini*. Sfðan talar hann um ölkeldur: 
»svo er sagt at kelldur séu þær á Islandi, er menn kalla 
ölkelldur, og er þvi svo kallat, at vötn sem þar eru f 
eru líkara þefurinn munngáti en vatni. Og þó menn 
drekki þar af, þá fyllast menn ekki af þvi vatni, svo 
sem af öðru vatni, heldur sjatnar það vel og rennur 1 


’) Aristoteles : Meteorol. lib. II. cap. 8. 

börund sem munngát; fleiri eru ölkelldur á þvi landi en 
ein, er ölkelldur eru kallaðar. En þó er sú ein bezt, er 
og frægust af öllum, og liggur sú i dal þeim, er heitir 
Hítárdalur. 1 Svo er sagt af þeirri kelldu eður vatni því 
er þar er í, at þat er dámat álikt munngáti og til gnots 
at drekka og þat er mælt, at þat fái svo nockut á mann 
ef þat er svo mjög druckit. En ef menn gjöra hús um 
kellduna þá hverfur hún burt úr húsinu og brestur upp 
fyrir utan húsið. Svo er og sagt at menn megi þar af 
drecka við kellduna slikt hver vill, en ef þeir fýsast burt 
at hafa með sér, þá dofnar þat skjótt, og er þat þá eigi 
betra enn annat vatn eður þaðan af verra». Þessar frá- 
sagnir um hvera og ölkeldur eru svo að segja alveg rétt- 
ar og miklu betri en búast mætti við svo snemma á öld- 
* um. Höfundurinn talar lika um rauða, og segir að hann 
sé mikill á íslandi og segir þjóðsögu um rauða-undur, að 
málmurinn hverfi úr einum stað í annan, svo menn flnni 
hann ekki. 

Höfundurinn talar um loptslag á íslandi, og segir, að 
ísland taki mikinn kulda frá Grænlandi og hafi litinn 
hita frá sólunni, og þvi séu þar svo miklir jöklar á fjöll- 
um; hann segir líka frá jökulám og segir svo: »Þar eru 

o g köld vötn þau er falla undan jöklum svo stór at berg og 
jörð er hjá liggur þá skjálfa fyrir þær sakir, at vatnið 
fellur svo strítt og með svo stórum fossum, at bergin 
skjálfa fyrir ofureflis sakir og stríðleiks; eigi mega menn 
til ganga at forvitnast á þá árbakka nema löng reip hafi 
og sé borinn á þá menn er til vilja forvitnast at sjá, og 
siti hinir fjari er gæta reipsins, svo at þeir eigi kost at 
draga þá þegar aptur til sín þegar stríðleiki vatnsins 
ærir þá«.* Menn halda að Konungsskuggsjá sé rituð í 
Noregi á árunum 1230 — 1250. 


*) Nú er ölkelda þessi fyrir löngu horfin. 

s ) Speculum regale. Ed. O. Brenner. Miinchen 1881, bls. 27-35, 
Christiania 1848, bls. 33-38. 

Arngrlmur dbóti 1 á Þingevrum (f 1361) heflr ritað 
Guðmundarsögu og lýsir þar íslandi; þó lýsing þessi sé 
stutt, þá er hún þó allmerkileg, enda er hún hin eina 
almenn lýsing, sem til er af landinu frá fornöldinni. Aðal- 
lýsingin er í byrjun sögunnarog set eg hana hér ofðrétfca; 
slðar í sögunni koma fVrir nokkrar innskotsgreinar, er 
lýsa landi og þjóð, og set eg hér hinar helztu aptan við 
aðallýsinguna, enda mega þær vel teljast sem nokkurs 
konar áframhald, þó þær séu beinlinis sprottnar af frá- 
sögunum um viðburðina, sem sagðir eru í sögunni sjálflri; 
landa og þjóðalýsing var i þá daga að eins notuð til þess 
að gjöra frásagnirnar um sögulega viðburði greinilegri og 
glöggvari. Landlýsing Arngrims ábóta er auðsjáanlega 
sett í söguna Guðmundi biskupi til frægðar, til þess að 
sýna, hvert mikilmenni hann hafi verið, er hann gat orðið 
sllkur »guðs gimsteinn* i jafnhrjóstrugu landi og gæða- 
snauðu. Arngrimur lýsir landinu á þessa leið: »Greindr 

guðs þjónn (Guðmundur Arason) var biskup á því landi, 
er bækr kalla Thile, en Norðmenn nefna ísland. Má þat 
ok vel segjast eiginlegt nafn þeirrar eyjar, þvi at þar 
er iss ínóg bæði lands ok lagar. Á sjánum liggja þeir 
haffsar, at með sinum ofvægiligum vexti taka þeir at 
fylla norðrhöfin, en yfir háfjöll landsins svá úbræðiligir 
jöklar með yfírvættis hæð ok vidd, at þeim mun útrúligt 
þykkja, sem fjærri eru fæddir. Undan þeim fjalljöklum 
fellur með atburð striðr straumr með frábærum flaum ok 
fúlasta fnyk, svá at þar af deyja fuglar i lopti, en menn 
á jörðu eðr kvikvendi. Þau eru fjöll önnur þess lands, 
er ór sér verpa ægiligum eldi með grimmasta grjótkasti, 
svá at þat brak ok bresti heyrir um allt landit, svá vítt 
sem menn kalla fjórtán tylftir umbergis at sigla réttleiði 
fyrir hvert nes; kann þessiógn at fylgja svá mikit myrkr 
forviðris, at um hásumar um miðdegi sér eigi handa grein. 
Þat fylgir þessum fádæmum, at i sjálfu hafinu, viku sjáfar 


*) íslenzkt fombréfasafn I., bls. 3S6-67. Janus Jónsson: Um 
klaustrin á ísland í iTimariti bókmf. 1887, bls. 191. Biskupasögur II. 

suðr undan landinu, heflr upp komit af eldsganginum stórt 
fjall, en annat sökk niðr í staðinn þat er uppkom í fvrstu 
með sömu grein. Keldur vellandi ok brennustein fær 
þar i nóg. Skógr er þar engi utan björk, ok þó lítiis 
vaxtar. Korn vex i fám stöðum sunnanlands, ok eigi 
nema bygg. Fiskr sjádreginn ok búnyt er þar almenn- 
ings matr. Ey þessi liggr svá norðarliga undir Zodiaco, 
at hennar neðri hlutr hefir i surnum stöðum samhaldinn 
dag með sólskini björtu, mánað eðr meirr, i enda Gemin- 
orura ok upphafi Cancri. En um vetrar tið, þá er sólin 
er in Capricornu, er hún yfir þess lands emisperium Htít 
um fjórar tiundir nátturligs dags, þótt hvárki meini fjöll 
né ský. Landit er viðast bygt með sjónum, en skerðist 
mestaustan ok vestan* (Bps. II., bls. 5.) »Þat er kynfvlgja i 
því landi, at þar gengr með öreign múgr manns hús af 
húsi á vetr ok sumar, ok hefir öngva næring nema öl- 
musugjörðir góðra manna* (bls. 44). »Svá er fsland vax- 
it viða fyrir norðan með sjónum, at standa stór björg 
með svá frábærri hæð, at i sumum stöðum gengr langt 
yfir hundrað faðma. í þess háttar björg samnasti mörg- 
um stöðum á sumarit svá margr sjófugl, at þat er ótölu- 
ligr fjöldi; verpr hann i þeim holum eðr hellum, sem 
verða i bjarginu; þessi er fjárafli margs manns, at fara I 
björgin at taka egg ok fugla; þess háttar afli fremst á 
þann hátt, at fuglarinn ferr í festarenda ofan fyrir berg- 
it; gerist þat optliga með miklum háska ok bráðum mann- 
tapa, því at festinni kann margt granda« (bls. 111). »í 
þvi kapitulo öndverðrar sögu, er greindist fslands nátt- 
úra, segist, at almenningr þeirrar jarðar fæðist með bú- 
nyt ok sjádreginn fisk; en sjá dráttr er svá laginn, at 
menn róa út A viðan sjá, ok setjast þar, sem fjallasýn 
landsins merkir, eptir gömlum vana, at flskrinn hafi stöðu 
tekit; þess háttar sjóreita kalla þeir mið; skal þá renna 
léttri línu út af borðveginum niðr i djúpit, ok festa stein 
með neðri enda, at hann leitigrunns; þar með skalfylgja 
bogit járn, er menn kalla öngul, ok þar á skal vera agnit 
til blekkingar fiskinum; ok þann tima sem hann leitar 

sér matfanga, ok gin yflr beituna, grefr oddhvast ok upp- 
reitt járnit hans kjapt; siðan flskimaðr kennir hans viðr- 
kvámu ok kippir at sér vaðinum, dregi' hann svá at 
borði ok upp i skip; er þessi fjárafli svá guðgefinn, at 
hans tilferð er eigi greiðari en nú var greind, ok þó allt 
eins verðr svá mikit megn þessarar orku, at öreigar verða 
fullríkir; má ok öll landsbygð sizt missa þessarar gjafar, 
þvi at þurr sjóflskr kaupist ok dreiflst um öll héruð* 
(bls. 176). 

Hin fornu tylfta- og fjarðatöl frá byrjun 14. aldar 
verður og að telja, þar sem talað er um rit, er snerta 
landafræði íslands; mennhalda, að skrár þessarhafl verið 
ritaðar um 1312. f tylftatalinu 1 er sagt, hve langt ís- 
land er frá öðrum löndum, hve langt er i kring um land- 
ið og milli helztu annesja, og er dægurssigling notuð sem 
mælikvarði. Af tylftatalinu eru 4 afskriptir prentaðar i 
»íslenzku fornbréfasafni® 2 og eru þær sin með hverjum 
hætti og allar merkilegar; skulum vér þó ekki tala um 
þær nánar á þessum stað, en að eins geta þess, að þar er 
talin 7 dægra sigling umhverfis fsland, »at hröðum byr 
ok skiptiz svá sem þarf, því at eigi má eitt veðr hafa«; 
»um endilangt fsland eru taldar 20 dagleiðir á sumardegi, 
en 4 um þvert«. Frá sama tima telja menn, að fjarða- 
talið sé; þar eru taldir flestallir firðir kring um ísland, 
og er skrá þessi líka mjög merkileg. Ekki vita menn, 
eptir hverja skrár þessar eru; en menn hafa getið þess 
til, að þær á einhvern hátt stafi frá söfnum Hauks lög- 
manns Erlendssonar. 

Árið 1568 kom út einkennilegur bæklingur i Venedig 
um ferðir tveggja ítalskra bræðra, Nicolo og Antonio Zeni; 
þeir áttu að hafa farið margar ferðir um norðurhöfin á ár- 
unum 1390—1405. Um þenna bækling hafa verið skrifað- 
ar ótal ritgjörðir, smáar og stórar, og hafa menn haft 

l ) Tylft = 12 vikur sjó&r. 

s ) fslenzkt Fornbréfasafn IIT., bls. 13-20; fjarba- og tylftatölin 
eru og prentuð i K. KAlunds Historisk-topografisk Beskrivelse af 
Island II., bls. 359-375 með nákvæmum athugasemdum. 

mjög ólíkar skoðanir um þessar ferðir, um landlýsingarn- 
ar og landabréfið, sem fylgir bókinni. Það hefir fundizt 
nú á seinni árum, að bókin er alls ekki eins merkileg, 
eins o g margir hugðu; en eg set hér samt aðalefni frá- 
sagnarinnar, af þvi það hefir gefið tilefni til margs konar 
sögulegra rannsókna um fornan kunnugleika erlendra 
þjóða í Norðurhöfum. 

Nicolo var ungur aðalsmaður frá Venedig; hann bjó 
skip sitt og fór vestur um Gibraltarsund og ætlaði að 
fræðast um ókunn lönd og þjóðir; hann ætlaði fyrst til 
Englands og Flandern, en lenti í hafvillum og braut skip 
sitt við eyna Frislanda; þar varð mannbjörg, þó töluvert 
af farminum týndist. Nicolo gekk nú með mönnum sín- 
um i þjónustu ríks höfðingja, er hét Zichmni; þessi 
höfðingi réði fyrir Porlanda og fleiri eyjum; hann hafði 
átt í bardögum við Noregskonung, en vildi nú leggja 
undir sig Frislanda, og hjálpaði Nicolo honum til þess; 
náðu þeir landinu á sitt vald og tóku þar raikið herfang, 
og meðal aunars nokkra farma af saltfiski. Nú skrifaði 
Nicolo Antonio bróður sinum bréf og bað hann að koma 
þangað norður. Antonio varð við bón hans og settist að 
á Frislanda og dvaldi þar í 14 ár. Þeir Zeni-bræður 
fóru nú með mikinn flota og herjuðu á eyna Estlanda, er 
Noregskonungur átti; í þessari ferð hrepptu þeir rnikla 
storma og komust með flotann í 7 eyjar, sem liggja við 
austurströnd íslands 1 og lögðu þær undir sig; þar varð 
Nicolo eptir, en Antonio fór heim aptur til Frislands. 
Nicolo fór nú 1 landaleitir norður á bóginn á 3 skipum 
og kom til Engroneland; þar fann hann klaustur og kirkju 
helgaða Sankti Tómási, og er hvorttveggja, segir hann, 
undir fjalli, sem rýkur eins og Etna og Vesuvius; þar er 
heitur hver og er vatninu veitt í klaustrið og kirkjuna 
og haft til hitunar og soðninga ; þar eru dálitlir urtagarðar 
og vaxa í þeim alls konar ávextir og blóm, af því heita 


') Eyjar þessarheita allar óskiljanlegum skrípanöfnum: Talas, 
Broas, Iscant, Trans, Mimant, Damberc og Bres. 

vatniuu er veitt þangað; annars er kuldinn og snjórinn 
fjarskalegur, af því klaustrið er svo norðarlega; margt 
fleira segir kann um munkana og lifnað þeirra. íbúarnir 
þar í landi trúa á munkana eins og guði; en þeir eru 
sjálíir litt siðaðir og búa í uppmjóum kofum; þeir hafa 
húðkeipa, sem eru mjóir 1 báða enda; yflr höfuð að tala, 
lýsir Nicolo mönnum þessum alveg eins og Skrælingjar 
eru á Grænlandi. Nicolo þoldi ekki kuldann þar nyrðra, 
og varð að snúa aptur til Frislanda og dó litlu síðar. 
Antonio langaði nú til að snúa aptur heim til Venedig, 
en Zickmni vildi ekki sleppa honum, af því Antonio var 
fyrirtaks sjómaður, svo hann varð að ílengjast í Frislanda, 
þó honum væri það móti skapi. 

Fiskimenn nokkrir frá Frislanda höfðu fundið stór 
og mikil lönd í vestri; þeir höfðu brotið skip sitt hjá ó- 
kunnu landi, sem kailað var Estotilanda. Þeir voru fluttir 
til skrautlegrar borgar og leiddir fyrir konung; enginn 
skildi mál þeirra nema einn latínumaður, er fyrrum hafði 
brotið þar skip sitt; Frislendingar settust þar að og dvöldu 
þar i 5 ár. Land þetta var litlu minna en ísland, og á 
því miðju var hátt fjall; þar spretta upp fjögur fljót; 
landið er mjög frjósamt og auðugt; þar eru stórir skógar 
og gnægð gulls og nóg af öllu, sem menn þurfa. íbú- 
arnir á Estotilanda verzla við íbúana í Engroneland og 
fá þaðan skinnavöru, breunistein og bik. Konungurinn 
sendi Fríslendinga seinna í annað land sunnar, er heitir 
Ðrogio, og þar brutu þeir aptur skip sitt ; þar búa mann- 
ætur, og átu þeir marga af þeim fjelögum, en einn þeirra 
frelsaði'Iíf sitt með því, að kenna íbúunum að ríða net 
og veiða flska, því að það kunnu þeir ekki áður. Frís- 
lendingurinn hraktist þar nú á milli margra höfðingja, 
sem allir vildu læra af honum, og var hann þar í 13 ár. 
Segir hann, að landið sé ákaflega stórt, eins og heill nýr 
heimur, íbúarnir eru villtir og ganga berir, þó þar sé 
æði-kalt. Enn þá sunnar búa þjóðir, sem hafa meiri mennt- 
un; þar eru bæir og musteri og mannfórnir alltíðar. Frá 
þessu landi komst Fríslendingurinn eptir langa mæðu 

aptur til Estotilanda; þar var hann um tíma í kaupferð- 
um; byggði sér hafskip og komst á þvi heim til Frís- 
landa eptir langa og harða útivist. Um þessar ferðir og 
hrakninga fiskimannsins ritaði Antonio Carlo bróður sín- 
um bréf. Zichmni bjó nú út flota til landaleita, og átti 
fiskimaðurinn viðförli að vera leiðsögumaður; en hanndó 
rétt áður en skipin lögðu út; engu að síður hélt flotinn 
á stað, en varð fyrir miklum stormum og hraktist hann 
svo til eyjarinnar Icaríu; þar áttu þeir ýmsa bardaga 
og gekk ýmsum betur; ekki skildu Fríslendingar mál 
eyjarskeggja nema eins, sem ættaður var ffá íslandi. 
Frá Icariu hröktust þeir Antonio og hans félagar enn um 
hafið töluvert; þeir fundu enn þá eina ókunna eyju og 
stofnuðu þar nýlendu, en skömrau seinna sneri Antonio 
heimleiðis, sigldi fram hjá íslandi og komst síðan klak- 
laust til Fríslands. 

Nicolo Zeno hinn yngri hefir gefið út þenna bækling, 
hálfri annari öld eptir að þessir viðburðir gjörðust; segir 
hann, að frásögnin sé tekiu eptir bréfum, sem Antonio 
skrifaði Carlo bróður sinum; Nicolo segist hafa haft bók 
um þessar ferðir og mörg skjöl önnur milli handa, þegar 
hann var á barnsaldri, en segist hafa rifið það allt sund- 
ur að gamni sinu og skemmt það, eins og böruum er títt. 
Þenna bækling hefir hann síðan sett saman eptir minni, 
til þess að vitneskjan um þessar ferðir ekki skyldi líða 
undir lok. Bókinni fylgir uppdráttur af norðurhöfunum 
og löndunum þar í kring; segirNicolo, að hann sé gjörð- 
ur eptir hálffúnum uppdrætti eptir Antonio Zeno, sem 
hann segist hafa endurbætt 1 . 


‘) Frnmrit bókarinnar heitir svo: De i commentarii del Yiag- 
gio in Persia di M. Caterino Zeno il K . . . . et dello scoprimento 
dell’ Isoie Frislanda, Eslanda, Engrouelanda, Estotilanda, & Icaria, 
i'atto sotto il Polo Artico, da due fratelli Zeni. M. Nicoló il K. e. 
M. Antonio .... con un disegno particolare di tutte le dette parte 
di Tramontana da lor. scoperte. In Venetia per Francesco Marco- 
lini MDLVIII. J>að sem snertir norðurferðirnir heíir A. E. Norden- 
skield lagt út i hók sinni: Studier ocb Forskningar. Om bröderna 

Um þessar ferðir hafa ýmsir vísindamenn rítaðfjölda- 
margar ritgjörðir (líklega um 100 að tölu) á ýmsum mál- 
um. Mönnura hefir þótt frásögnin mjög merkileg, eink- 
um vegna sögunnar um fiskimennina fráFrislanda og ferð 
þeirra til Estotilanda og Drogio, því það sýnist benda á 
kunnugleika um Vesturheim, löngu áður en Columbus kom 
þangað. Eins er uppdrátturinn stórum betri en búast 
mátti við snemma á 15. öld. Menn hafa haft mjög ólík- 
ar skoðanir um frásögnina og uppdráttinn ; hafa spunnizt 
út úr þessu margs konar ritdeilur og vísindalegar rann- 
sóknir. 1 Flestir hafa haldið, aðFrislanda væri Færeyjar; 
aðrir liafi. haldið, að Frislanda væri Island; sumir hafa 
leitað að þeim löndum, sem um var getið í bæklingnum, 
suður í Slesvig, austur á Rússlandi og jafnvel norður i 
Spitzbergen; aptur á móti hafa aðrir ætlað, að ferðasag- 
an væri að eins tilbúningur, sem hefði verið skrökvaður 
upp Venezfumönnum til frægðar, til þess svo liti út, að 
þeir hefði fyrr fundið Ameríku en Columbus; Columbus 
var, eins og kunnugt er, ættaður frá Genua, og jafnan 
var rígur og ófriður milli þessara miklu verzlunarborga. 
Flestir þeir höfundar, sem ritað hafa um þetta mál, hafa 
verið mjög lærðir, og hafa aukið þekkinguna á fornri 
landafræði í mörgum greinum; en litlu vissari hafa menn 
fyrir það orðið um aðalefnið. 


Zenos resor. Stockholm 1883, bls. 6-20 og eins I. H. Bredsdorff í 
Brödrene Zenos Reiser. Grönlands hist. Mindesm. III., hls. 529-624. 

') Jeg nefni hér nokkrar af hinum helztu ritgjörðum um þetta 
efni, sem jeg heíi haft fyrir mér auk þeirra, sem áöur er getið: 
R. H. Major: The Voyages of the Venetian Brothers Nicoló et 
Antonio Zeno. The Hakluyt Society. 1873. 8vo. C. Irminyer: 
Zeno's Frislanda is Iceland, and not the Færoes (Journal of the 
royal geogr. Society. London 1879). C. C. Zartmann : Bemærk- 
ninger om de Venetianerne Zeni tilskrevne Reiser i Norden (Nor- 
disk Tidskrift for Oldkyndighed II., 1833, bls. 1-35). Japetus Steen- 
strup : Zeni’ernes Reiser i Norden (Aarb. f. nord. Oldk. 1883, bls. 
55-214). E. Erslev: Nye Oplysninger om Brödrene Zenis Reiser 
(Geograflsk Tidskrift for 1884 Kbh. 1885). Fr. Krarup : Om Zenier- 
nes Reise til Norden (Geograflsk Tidskriit H.* 1878, bls. 145-154). 

Nýlepa hefir O. Brenner í Miínchen fundið merkiíeg- 
an uppdrátt af Norðurlöndum eptir Olaus Magnus erkibisk- 
up, og hefir hann verið gjörður 1539; þessi fundur breytir 
fullkomlega skoðun manna í þessu efni, því nú sést, að 
uppdrátturinn, sem fylgir Zeni-ferðinni, er miklu yngri 
en rnenn áður héldu, því nær eingöngu gerður eptir upp- 
drætti Olavusar Magnusar, en bætt inn í ýmsum vitleys- 
um, til þess að sanna skrumið og skröksögurnar i ferða- 
bók Zeníanna. Zeni-ritið, og einkum uppdráttur þeirra, 
hefir haft mjög mikil áhrif á landfræðinga um seinni hluta 
16. aldar, því þeir þekktu ekki frumrit Olavusar Magn- 
usar, en tráðu Zenibræðrum; hefir rit þeirra verið þýð- 
ingarmikið í landfræðissögunni, þvi það hefir verið und- 
irrót alls konar villu. Skal seinna getið dálitið nánar 
um Zenikortið, þegar vjer tölum um rit Olavusar Magn- 
usar. Eptir nýjustu rannsóknum er það skoðun manna, 
að ferðasaga Zeníanna sé byggð á frásögum um ferðaflakk 
eins eða tveggja þeirra braðra ura Ermarsund og suður- 
hluta Englands ; svo hefir verið bætt inn í ýmsum sögum 
úr ferðaritum Columbusar og annara ferðamanna, er uppi 
voru um byrjun 16. aldar, o'g svo hefir útgefandinn reynt 
að samrýma allt ruglið við landsuppdrátt Olavusar 
Magnusar. 1 

Eigi alls fyrir löngu (1881) var í fyrsta sinn eptir 
handriti í Wien gefin út stutt ferðasaga eptir grískan 
mann, Laslcaris Kananos (Aoíffxotpic o Kavavof); sem ferð- 
aðist um Norðurlönd á miðöldunum; útgefandinn, S. P. 
Lambros heldur, að Kananos hafi verið á ferðinni ein- 
hvern tima á árunum 1397 — 1448, en aðrir halda, að 
hann hafi ferðazt seint á 15. öld. I þessari ferðasögu er 
Island kallað »Fiskætueyjan« (v-^ffof ’lxfiuo^ocYov), og er 
talin sama eyjan og Thule. »Þar var«, segir hann, »sex 
mánaða dagur frá vorbyrjun til haustjafndægra. Eg fór 
frá Englandi til þessarar eyjar, og var vegalengdin 1000 


‘) Geograíisk Tidskrift XI., bis. 4-6, lOtí-109. 

mílur; 1 eg dvaldi þar 24 daga. Þar sá eg kröptuga og 
sterka menn; matur þeirra var fiskur, brauð þeirra fisk- 
ur og drykkur þeirra vatn. Síðan sneri eg aptur til Eng- 
lands«.* 

Frá 14. og 15. öld eru til enn þá fleiri sagnir um 
ferðir í norðurhöfum, blandaðar forneskju og hindurvitn- 
um, o g er lítið á þeim að græða; þannig er sagt um 
munk nokkurn, Nicolas de Linne, að hann hafi farið 1360 
frá Linne (Kings-Lynn í Norfolk) á 14 dögum til íslands 
og svo norður um höf, og urðu þar fyrir honum alls kon- 
ar undur og kynjar. Er þar sagt, að þá þegar hafi verzl- 
unarferðir fráEnglandi verið algengar til íslands. 8 Hinn 
spænski rithöfundur Gomera talar fyrst (1553) um ferða- 
mann, er hét Jóhannes Skolvus, er átti að hafa farið til 
Labrador á 15. öld, og segir hann hafi verið frá Noregi; 
sama nafnið kemur fyrir á landabréfum frá 16. öld, og 
einn rithöfundur frá þeirri öld (Wytfliet 1598) segir, að 
Skolvus hafi siglt 1476 hinum megin við Noreg, Græn- 
land o g Frísland, komizt inn í hin norðlægu sund undir 
heimsskautsbaugi, og farið svo til Labrador og Estotil- 
anda. Seinna kallar annar höfundur (Georg Horn 1671) 
manninn Jóhannes Scolnus, og segir hann hafi verið frá 
Pólen, og hafi hann að undirlagi Christians konungs i 
Danmörku 1476 farið til Labrador. 4 Á þessu rugli er 
ekkert hægt að græða, enda hafa menn ekkert með sanni 
getað sagt um mann þennan, en ýmsir hafa reynt á hon- 
um getspeki sína. Lelewel heldur, að hann hafi verið 
frá Pólen og heitið Szkolny; G. Storm heldur hann hafi 
verið norskur og hafi verið með þeim Pining og Pothorst, 

') Það er óvíat, hvort höfundurinn hér á við ítalskar mílur 
(1000 faðmar) eða griskar (750 faðmar). 

s ) Ymer. Stockholm 1891 XI.. bls, 67-68. 

*) C. C. Zahrtmann: Bemærkninger om Zeniernes Reiser i 

Norden. Nord. Tidskr. f. Oldk. H., bls. 26. B. F. de Costa: In- 
ventio fortunata. Bull. of the American Geogr. Society. New- 
York 1881. 

*) G. Storm: Johannes Skolvus. Norsk Hist. Tidsskrift. 2. R. 
Y., hls. 885-400. 

sem að sögn Olavusar Magnusar voru vikingar og höfðu 
aðsetur sitt á Hvitserk milli íslands og Grænlands ; en 
allt eru þetta eintómar getgátur, sem ekki er sjáanlegt, 
að hafi við neitt að styðjast. Eg hefi hér að eins nefnt 
þessar sagnir, til þess að sýna, hve fregnirnar á miðöld- 
unum um hin norðlægu lönd eru ruglingslegar, sem eðli- 
legt var, þegar þær ekki voru byggðar á öðru en munn- 
mælum og skröksögum, og skrásettar af erlendum höf- 
undura, er litið eða ekkert skynbragð báru á landaskip- 
un Norðurlanda. 


7. Island á landabréfum miðaldanna. 

Framan af miðöldunum voru landsuppdrættir krist- 
inna manna í Európu mjög lélegir og lítilfjörlegir. Sumir 
lærðir menn voru i efa um, hvort þeir ætti heldur að 
draga upp kringlótta jörð eða ferhyrnda; þó voru fleiri 
á því að gera uppdrættina kringlótta, af þvi ritningin 
talar um kringlu jarðarinnar. Hinn heilagi Augustínus 
sagði, að kringla jarðarinnar skiptist í tvennt; austur- 
helmingurinn væri Asía, en á vesturhelmingnum Európa 
ogAfrica; þessu trúðu menn fastlega og gerðu uppdrætt- 
ina eptir þvi. Þess konar uppdrættir eru algengir í 
gömlum handritum; þeireru eins og kringla, úthafið hring- 
inn í kring og Jórsalir i miðju; álfurnar takmarkast af 
beinum strykum; strandalagið var sjaldan sýnt, hvað þá 
heldur landslag eða þvi um líkt; opt létu menn sér nægja 
með að skrifa upp nöfn landa og þjóða eptir þeirri af- 
stöðu, sem menn hugðu að væri rétt, án þess að löndum 
eða höfum væri nokkur takmörk sett. Hinir fornu is- 
lenzku heims-uppdrættir, sem áður hafa verið nefndir, 
eru gerðir eptir þessum hugmyndum. Þessu lík er frá- 
sögnin í Rymbeglu; þar segir svo meðal annars: »Quad- 
rantur jarðar sá, sem stjörnubókarmenn prófa með sólar- 
gang, er gjörr í liking þess fjórðungs jarðar, er liggur frá 
miðju meginhafi og norður undir leiðarstjörnu; inn syðri 
lutur þess fjórðungs er óbygður fyrer sólarhita, en hinn 

6 * 

nyrðri er og óbygður fyrir kulda sakir, en þar á mille 
er vor byggeleg hálfa, sú er menn hafa tíðindi af. Svo 
seigir Macrobius at meginhafit gyrde um jörðina miðja af 
austri til vesturs, og rettir arraa sína af austri og vestri, 
þá sem metast fyrer norðann og sunnann jörðina. Svo 
sker hafit i sundur jörðina i iv fjordunga, og er einn 
fjorðungur af þeim sá, er vér byggjum, sem fyrr var 
sagt, en aðrir þrír megu óbyggilegir vera fyrer hita sakir 
og kullda; * enn fyrir sakir meginhafsins torfæru megu 
vær þar engi tíðendi af hafa. Þat er og sögn sumra 
manna, at hafit sé fullt af eilyfum fsi norður fra oss undir 
leiðarstjörnu, þar sem metast armar úthafsins*. 1 o. s. frv. 
Landabréfin voru framan af miðöldunum stórum lakari 
en uppdrættir Forngrikkja ogRómverja, og bendaábeina 
apturför í þekkingunni. 

Framfarirnar í landmælingu og landauppdrætti eru sára 
litlar þangað til í byrjun 14. aldar; þá verða landsupp- 
drættir allt í einu miklu betri en áður, og er sú eðlileg 
orsök til þess, að menn voru þá almennt farnir að nota 
segulnálar og leiðarsteina, gátu nú betur áttað sig á höf- 
um og gjört nákvæmari uppdrætti af ströndunum. Landa- 
bréf, sem til eru frá þeim timum, eru ætluð fyrir farmenn 
og eru alþakin kompásstrykum, sem ganga einsog köngur- 
lóarvefur um allan uppdráttinn; sjómenn létu áttavitann 
á einhverja rósina i uppdrættinum, og sáu svo, hverja 
stefnu þeir áttu að hafa; aptur réðu þeir það af styrk- 
leika vindsins, hve langt þeir koraust áfram, og voru 
furðu leiknir í því að gizka á, hve Qarlægðirnar væri 
miklar.* ítalir og Katalanar (sjómenn frá Baleareyjum) 
voru hinir fyrstu, er gjörðu þess konar uppdrætti og af 
þeim lærðu Portúgalsmenn og Spánverjar. Uppdrættir 
þessir eru sumir hverjir furðu nákvæmir, einkum að því 

*) Rymbegla. Havniæ 1780, bls. 464-GÖ. 

*) Allt fram á 16. öld gizkubu meun á vegalengdirnar, er skipin 
fóru, en þá fundu menn »log«-linur og mældu með þeim hraða 
skipsins; þær voru fyrst notabar 1677 (0. Peschel : Abhandlungen 
zur Erd- und Völkerkunde. Leipzig 1877. I., bls. 361). 

er snertir Miðjarðarhaflð og næstu strendur í kring. Menn 
byrjuðu með þvi að gjöra myndir af höfnum og minni 
strandahlutum (portulaner), og skeyttu þær svo saman i 
stærri uppdrætti. Þó voru allmiklir gallar á þessum 
landabréfum, sem vonlegt var; menn þekktu ekki i þá 
daga skekkju segulnálarinnar, og af því leiddi, að strend- 
umar færðust meir og meir úr skorðum, eptir þvi sera 
norðar dró; svo var heldur ekki tekið neitt tillit til þess, 
að yfirborð jarðarinnar er kúluflötur. Þessi landabréf 
voru því engan veginn fullnægjandi i visindalegu tilliti, 
þvi lega landanna var mjög á reiki sökura þess, að fast- 
ar lengdar- og breiddarákv’arðanir vantaði. 1 

Þess heflr verið getið hér að framan, að hinn gríski 
landfræðingur, Cl. Ptolemeus, gjörði fyrstur landafræði með 
ákv’eðnum breiddar- og lengdarstigum, og gaf mönnura 
með þvi miklu betri hugmynd en áður um legu landanna 
og hnattstöðu. Landafræðisrit Ptolemeusar var ókunn- 
ugt öllum kristnum fræðimönnum fram eptir öllum mið- 
öldum, en stjörnufræðisrit hans þekktu margir af útlegg- 
ingu Araba. 2 Hinn mesti visindamaður á miðöldunum, 
Roger Baco (1214 — 1292), reyndi þó að ákveða legu stað- 
anna með breiddar- og lengdarstrykum, án þess hann 
þekkti landafræði Ptolemeusar; en ekki varð sú aðferð 
algeng fyrir það. Hinn griski texti af riti Ptolemeusar 
varð ekki kunnur á vesturlöndura fyrr en um byrjun 15. 
aldar, en þá hafði þetta rit lika svo mikil áhrif, að öll 
landafræði breyttist til batnaðar. Um hin næstu 200 ár 
kemur út hver útgáfan eptir aðra; 3 hið upprunalega rit 
er aukið og umbreytt, eprir því sem þekkingin vex, svo 


') Þessi »kompáskort« héldust lengst á Spáni og hafnsögumenn 
í Miðjarðarhafinu notuðu þau jafnvel fram á 18. öld, shr. S. Giin- 
ther: Lehrbuch der Geophysik. Stuttgart 1884. I., bls. 273-274. 

s ) Þetta rit hót iq p.sY<*Xi) <rjvTX^i;> en Arahar kölluðu það 
Almagest, og var bókin kunnust með þvi nafni á miðöldunura. 

*) Af landafræði Ptolemeusar liafa komið út 76 útgáfur og af 
þeim 69 fyrir árið 1700, sbr. Justin Winsor: A bibliography of 
Ptolemy’s geography. Cambrigde Mass. 1884. 

að lokura er i sumum útgáfunum lítið eptir af ritinu 
sjálfu. Um allan seinni hluta miðaldanna er öll landa- 
fræði eingöngu bundin við Ptolemeus; hans bók (með 
breytingum og viðaukum) er eina handbókin við alla 
kennslu og lærdóm um gjörvallan hinn menntaða heim, 
og allir hinir helztu uppdrættir af heiminum eru tengdir 
við þetta rit því til skýringar. Það fer þó fjarri þvi, að 
þetta rit sé skemmtilegt aflestrar; nei! þvert á móti; það 
er ekkert annað en upptalningar af löndum og borgum, 
með töflum, er segja hnattstöðu hvers staðar. 

Claudius Ptolemeus segja sumir að hafi verið ættað- 
ur frá Pelusion i Egyptalandi, 1 en menn vita því nær 
ekkert um æfiferil hans; hann var mikill stjörnuspeking- 
ur o g lifði um miðja 2. öld e. Kr. i Alexandriu; kenning- 
um hans um byggingu himinsins fylgdu allir stjörnufræð- 
ingar fram á daga Kopernicusar. Landafræði sina 8 rit- 
aði hann um 140 e. Kr.; Ptolemeus segist sjálfur hafa 
samið rit sitt eptir landabréfi og ritum Marinusar frá 
Týrus; þó hefir hann mjög endurbætt staðaákvarðanir o. 
m. fl. Fönikíumenn voru eins og kunnugt er lengi fram 
eptir mesta siglingaþjóð heimsins, og þekktu fleiri lönd 
og þjóðir en nokkrir aðrir. Marinus lét fyrsta hádegis- 
bauginn ganga gegnum Canarisku eyjarnar (Insulæ for- 
tunatæ), svo Fönikíumenn hafa eiginlega fvrstir notað 
hádegisbauginn um eyna Ferro, sem nú er almennt not- 
aður á allflestum landabréfum. Breiddarstigin eru allná- 
kvæm hjá Ptolemeusi, enda voru menn þá svo langt komn- 
ir í stjörnufræði, að það mátti mæla pólhæðir nokkurn 
veginn nákvæmlega eptir dagslengdinni, sólspjaldi og 
stjörnuhæðum. 8 Þó eru breiddirnar fram eptir öldura 


') Þetta er þó mjög efasamt, sbr A. Forbiger: Handbuch der 
alten Geograpbie. I., bls. 402. 

*) rewYpa^ixiQ í 8 bókum. I fyrstu bókinni er leib- 

aryísir til að gjöra landabréf með lengdar- og breiddarstigum; 1 
n®stu 6 bókunum er upptalning landa og borga og staða-ákvörðun 
þeirra, en i 8. bókinni er yfirlit yfir allt ritið. 

*) Á elztu timum fornaldarinnar mœldu menn pólhæöir með 

dálítið of miklar, af því menn tóku ekki tillit til ljósbrots- 
ins fyrr en á dögum Tyge Brahe’s; vegna ljósbrotsins 
sýnast stjörnurnar litið eitt hærra á himninum en þær 
eru í raun og veru. Norðurlönd og einkum ísland eru á 
fle8tum gömlum landabréfum sett allt of norðarlega. 1 Verra 
áttu menn með að ákveða lengdarstig til forna, því þá 
voru ekki þau verkfæri til, sem nú eru almennt notuð, 
og þekkingunni var í mörgu of ábótavant. Ptolemeus og 

sólspjaldi (gnomon); þess heíir fyrr verið getið, at> Pyþeas mœldi 
pólhœð Massilíuborgar meb sólspjaldi, en sá, sem kom slikum mœl- 
ingum á réttan rekspöl, var hinn mikli stjörnufræöingur Hipparchos 
frá Nikæa í Biþyníu (um 150 f. Kr.). Forngrikkir i Alexandríuog 
Arabar höfðu handhægt verkfæri til að mæla pólhæðir; það var al- 
mennt á miðöldunum kallað »astrolahium«. Þessi verkfæri voru 
mjög algeng hjá Aröbum á 8. og 9. öld, en kristnir fræðimenn á 
vesturlöndum fóru fyrst að nota þau á 11. öld, og fengu þau þá 
frá Aröbum; verkfærið var tréhringur með mælistigura, með föstum 
þverspýtum i kross, er skipta hringnum í 4 jafna parta; við miðju 
krossins var festur hreyfanlegui' visir (alidad), er náði þvers yíir 
hringinn, á endum vísirsins voru smá göt og mátti miða með þeim 
stjörnuna. Regiomontanus (Johann Miiller) frá Königsberg í Franken 
(14(16-1476) nafnfrægur stjörnufræðingur, endurbætti þessi verkfæri 
og gjörði þau úr málmi. Þess konar »astrolabia« höfðu þeir með 
sér á ferðum sínum Columbus, Vasco da Gama og Magellan. Meei- 
ingarverkfæri þau, sem nú eru notuð, t. d. »theodólitar«, eru end- 
urbættir afkomendur þessa verkfæris. Regiomontanus fann líka upp 
annað verkfæri, sem sjómenn notuðu mjög lengi; Englendingar köll- 
uðu það krossstaf (cross-staíf), Spánverjar Jakobsstaf (baculo de 
Santjago); hann var gjörður svo, að þverstafur, jafnlangur upp og 
niðnr, var hreyfanlegur á langri stöng; þegar mæla átti, var endi 
stangarinnar settur við augað og þverstafurinn færður þangað til, 
að neðri endinn nam við sjóndeildarhring, en hinn efri við stjörn- 
una, er mæla átti; mátti svo á stönginni lesa þau hæðarhorn, er 
svöruðu til stöðu þverstafsins. Þetta verkfæri brúkuðu flestir sjó- 
menn á Arunum 1500-1750. Árið 1737 fann .Tohn Hadley, enskur 
stjömufræðingur, upp að búa til spegiloctanta; seinna var þeim 
breytt i sextanta, sem nú eru almennt notaðir. 

*) Fyrsta pólhæð, sem menn vita til, að mæld haíi verið á Norð- 
urlöndum, var mæld í Hróarskeldu 1274 (Scriptores rerum Dani- 
carum III. 1774, bls. 267-68). Fyrstu pólhæð á íslandi mældi Guð- 
brandur biskup Þorláksson á Hólum 1585. Arngr. Jónsson: Brevis 
commentarius de Islandia. Hafniæ 1593, bl. 7. 

aðrir fornir landfræðingar fóru optast svo að flnnalengd- 
arstigin, að þeir reiknuðu lengd ókunnra staða af þekkt- 
um stöðum; þeir ákvörðuðu t. d. fyrst breidd þriggja staða 
og voru tveir þeirra undir sama hádegisbaugi; nú fengu 
þeir hjá ferðamönnum að vita vegalengdina milli stað- 
anna og reiknuðu svo þríhyrninginn og fundu svo lengd- 
armismun þriðja staðarins, og svo koll af kolli. Af því 
menn gátu ekki nákvæmlega mælt vegalengdir, þá varð 
þetta mjög ónákvæmt, enda gekk það mjög illa fram ept- 
ir öllum öldum, að gjöra nákvæmar lengda-ákvarðanir . 1 


l ) Menn vissu þab nijög snemma í fornöld, að það mAtti reikna 
hádegismismun staða af tunglmyrkvum; þó voru tímaákvarðanirnar og 
rannsóknirnar svo ónákvœmar, að þetta varð eigi að miklu gagni ; 
Ptolemeus reiknaði þó út lengdamismun Kartagóborgar og Arbela 
eptir tunglmyrkvanum, sem varð 331 f. Kr. og varð það eigi fjarri 
sanni (K. Mannert'. Geographie d. Griechen und Römer. 2. Aufl. I., 
bls. 139-44). Arabar, sem voru svo framúrskarandi í stærðafræði 
og stjörnulist, gjörðu margar enduibætur, er snertu mæliMgar og 
ákvarðanir staða (sbr. Lelewel: Géographie du moyen age. Atlas 
bls. 1-lG). Kristnir vísindamenn á 12. og 13. öld lærðu svo af Ar- 
öbum stjörnufræði og mælingar. Þó hafði þetta litla praktiska 
þýðingu; þó vísindamennirnir væru að mörgu fróðir, þá höfðu sjó- 
menn og ferðamenn lítil not af þvi ; þeir urðu að gizka á lengdar- 
stigin eptir hraða skipsins o. s. frv. Einstöku menn reyndu þó að 
mæla hádegisbauga eptir tunglmyrkvum, t. d. Columbus; hann reikn- 
aði fyrstur longdarstig í Ameriku (á suðausturoddanum á Haiti) 
eptir tunglmyrkva 14. sept. 1494; en þó varð skekkjan svo mikil, 
að hann setti Haiti 23 mælistigum vestar en vera átti ; menn vant- 
aði í þá daga bæði góð verkfæri og nægilega þekkingu. Á 16. öld 
fóru menn að reikna lengdir eptir tunglfjarlægðum (frá sól eða 
fastastjörnum), en þó varð það heldur ekki nákvæmt fyrr en löngu 
seinna. Cook var binn fyrsti,' er notaði þessa aðferð til muna á 
sjó. Eptir að Galilei fann Jupiterstunglin, notuðu stjörnufræðingar 
þau til lengdamælinga, en það varð til lítils gagns fyrir farmenn. 
Gemma Frisius stakk fyrstur upp á þvi 1530, aö nota sigurverk til 
lengdamælinga, en það kom að litlnm notum lengi fram eptir öld- 
um, þvi menn gátu ekki smíðað nógu nákvæmar klukkur; gangur- 
inn var of óreglulegur; á seinni hluta 18. aldar fóru menn fyrst aö 
geta gjört svo góðar stundaklukkur (Kronometra), að þær voru full- 
nægjandi til lengdamælinga; nú eru þær notaðar á flestum skipurn. 
Hú á dögum má búa til svo nákvæmar klukkur, að þeim munar 

Breiddarstlgin eru hjá Ptolemeusi nærri lagi, en lengdirn- 
ar mjög skakkar; Ptolemeus sagði t. d., að lengd Miðjarð- 
arhafsins frá botni Iskanderuns-flóans til Gibraltar væri 
62° i stað 41° 41'; á uppdráttum Araba er lengd þess um 
52°. Agathodœmon frá Alexandríu gjörði uppdrætti þá, 
sem síðan hafa fylgt landafræði Ptolomeusar 1 . Um miðju 
15. aldar fóru fræðimenn i Európu almennt að nota 
landafræði Ptolemeusar, en þó komu framan af að eins 
út latneskar útleggingar. Menn vita ekki með vissu, hve- 
nær landafræði Ptolemeusar var fyrst prentuð, liklega 
ekki fyrr en 1475; ein hin frægasta af fyrstu útgáfunum 
var gefln út af Nicolaus Donis frá Reichenbach í Baiern 
1482, en hún var albúin til prentunar 1471; fyrsta gríska 
útgáfan var prentuð í Basel 1533, og hafði Erasmus frá 
Rotterdam séð um útgáfuna.* 

Eptir að rit Ptolemeusar var orðið kunnugt, fór 
landafræðin smátt og smátt að komast á réttan rekspöl, 
og fer nú allt af stöðugt fram, einkum eptir fund Ameriku, 
þvi þá varð sjóndeildarhringurinn stærri og framkvæmd- 
irnar meiri; Európa öll vaknaði úr dái; landaþekkingin 
eykst, staða-ákvarðanir verða betri og uppdrættirnir batna 
smátt og smátt, þó langt sé að biða, þangað til að út- 
jaðrar jarðarinnar verða svo kunnir fræðimönnum í Suð- 
ur-Európu, að þeir geta tilbúið þolanlega uppdrætti af 
löndum þeim, sem þar liggja. A 14. og 15. öld voru 


ekki meir en G-9 sekundum 4 mánuði. Nákvæmar lengdaákvarðanir 
hafa því ekki verið gjörðar svo neinu munaði fyrr en á þessari öld, 
og þvi var lega margra staða á jarðarhnettinum mjög á reiki á 
landabréfum, jafnvel þó staðirnir væru vel kunnir. Fyrir fáum 
árum fundu menn, at> lengdarstig Tteykjavíkur var ekki réttara en 
svo, að munaði 5' 15"; þar af leiðir, að landið allt verður að fær- 
ast 5' 15" til vesturs. Sbr. Geografisk Tidskrift 1882. IV., bls. 111. 

*) Agathodæmon þessi liefir liklega gjört uppdrætti sína eptir 
fyrirsögn Ptolemeusar sjálfs. Sumir halda þó, að þessi fræðimað- 
ur hafi ekki verið uppi fyrr en á 5. öld, en þá hefir hann eflaust 
orðið að nota landabréf, sem Ptolemeus hefir sjálfur gjört (A. For- 
biger: Handbuch der alten Geographie. Leipzig 1842. I., bls. 411). 

*) J. Leleu el : Géographie du moyen age II., bls. 207-209. 

ftalir öllum fremri í »korta«-gjörð, einkum þó Veneziu- 
menn; i Venedig voru á þeira timum aðalheimkynni 
verzlunar og visinda, lista og auðiegðar; þar voru beztu 
sjómennirnir og viðförlustu farmennirnar; þar voru fram- 
úrskarandi listamenn og nafntogaðir skrifarar, er prýddu 
handritin og landabréfln með ótal litmyndum og rósa- 
hnútum; á landabréfum frá þeim tímum eru margs konar 
myndir af mönnum og skepnum, konungura og skrýmsl- 
um, borgum og bæjum; mörg af þessum iandabréfum eru 
mestu listaverk, pentuð alls konar litum, með gyltum og 
silfruðura stöfum o. s. frv. I Venedig eru enn þá geymd 
mörg hin fegurstu og merkilegustu landabréf, sera til eru 
frá miðöldunum; þau eru til sýnis i Doge-höllinni. Á 
fyrri hluta 16. aldar urðu Portúgalsmenn og Spánverjar 
einna fremstir i þessari grein, enda var það eðlilegt sök- 
um siglinganna til hins nýja heims og Indlands; á 17. 
öldinni tóku Hollendingar við; framför landabréfanna fylg- 
ir siglingunum og framförum listanna. Framan af voru 
landabréfin ónákvæm, af því eigi var tekið nægilegt til- 
lit til kúlu-yfirborðs jarðarinnar, en Gerhard Mercator 
(Kremer) 1512— 1594, og ýrasir aðrir þýzkir stærðfræðing- 
ar, endurbættu þetta stórum, og komu því lagi á stiganet 
landabréfanna, sem reglur stærðfræðinnar heimta, og hafa 
litlar breytingar eða endurbætur orðið á þvi síðan. 

Vér höfum hér farið nokkrum orðum um landabréf, 
mælingar og almenna landaþekkingu manna á miðöld- 
unum, og snúum oss nú að því einstaka, að skoða lands- 
uppdrætti miðaldanna, að þvi er ísland snertir. Ekki má 
búast við nákvæmum uppdráttum af Islandi á hinum 
fyrstu kringludráttum i handritum miðaldanna. Á þess- 
konar uppdrætti i handriti í Turin frá 12. öld er útsær- 
inn dreginn hringinn í kring um jarðarkringluna, og í út- 
sænum fyrir utan Európu eru eyjarnar Scotia, Britannia 
og Tile, allar ferhyrndar og eins í laginu. 1 Likt er á 


‘) A. E. Nordenskiöld : Vegas fiird kring Asien och Europa. 
Stockholm 1881. II., bls. 164. 

fleiri uppdráttum frá þeim tímum. Fyrsti uppdráttur, 
sem getur Islands með réttu nafni, er engilsaxneskur upp- 
dráttur frá 10. öld; uppdráttur þessi er geymdur í British 
Museum; hann er mjög afskræmislegur að mörgu leyti; 
Eystrasalt og Skandínavíunesið vantar gjörsamlega, en 
ýms norræn héraðanöfn eru sett á norðvesturjaðar Európu, 
o g þar fyrir utan í útsænum er stór eyja aflöng, og á 
austurenda hennar stendur nafnið ísland, alveg rétt skrif- 
að; eyjan er miklu mjórri í vesturendann og liggur beint 
austur af Orkneyjum. Á kringludrætti Ranulfus de 
Hyggeden 1360 er sett stór eyja í útsænum fyrir utan 
Rínarmynni og á henni standa nöfnin Noravega og Islanda, 
og sýnir þetta bezt, hvað menn lengi fram eptir öldum 
hafa haft rammskakka hugmynd um legu landanna. 
Ranulfus Higden ritaði bók, sem heitir »Polychronicon«; 
i henni er þessi uppdráttur; liann tekur í bók sina lýs- 
ingu Giraldus Cambrensis af íslandi. 1 

Eptir að menn fara að gjöra »kompáskort« í byrjun 
14. aldar, batna uppdrættirnir stórum. Einn af hinum 
elztu heimsuppdráttum, sem gjörður er eptir segulstefnu, 
er uppdráttur eptir Marino Sanuto; hann var uppi íVene- 
dig í byrjun 14. aldar og hefir líklega gjört uppdrátt sinn 
um 1320. M. Sanuto hafði farið víða um Austurlönd; 
hann ritaði bók um það, hvernig ætti að lama veldi 
Múhameðsmanna á Egyptalandi, og réð til að stöðva alla 
verzlun fyrir botni Miðjarðarhafsins og láta herskip hindra 
þar allar samgöngur, svo Indlandsverzlunin, er soldánar 
á Egyptalandi höfðu svo mikinn ágóða af, drægist frá 
Rauðahafinu til Persaflóans og þaðan yfir Svartahafið til 
Európu; þetta rit sendi hann konungum og stórhöfðingj- 
um í Európu og gjörði um leið landabréf af hinum kunna 
heimi bókinni til skýringar. 8 Menn höfðu i suðurlöndum 
lengi þá skoðun, að Norðurlönd væri eintómar eyjar. Á 

‘) J. Leleivel : Géographie du moyen age II., bls. 14-15. B. F. 
de Costa: Inventio Fortunata. Journal of the American Geogra- 
phical society. New-York 1881. Vol. XII. 

*) 0 Peschel : Geschichte der Erdkunde 1866, bls. 191. 

uppdrætti Sanutos er Eystrasalt nokkurn veginn á rétt- 
um stað, en úr því ganga þrjú sund út í úthaflð, og 
Skandinavia skjptist i tvær stórar eyjar og margar smærri; 
Danmörk (Dacia og Dana) er langur, skörðóttur skagi, 
sem takmarkar Eystrasalt að miklu leyti að vestan; þar 
norður af kemur eyjan Scania og þar norður af minni 
eyja aflöng frá norðri til suðurs, og heitir Ysland; fyrir 
austan ísland eru 4 smáeyjar, en til norðurs og austurs 
þaðan er langur og mjór skagi út úr meginlandinu. JEitt 
af hinum merkilegustu landabréfum frá 14. öld er »Cat- 
alaniska kortið;* það hefir verið gjört 1375; nafn höfund- 
arins þekkja menn ekki, en vita, að hann var skipstjóri 
fVá Majorka; uppdráttur þessi ber vott um mikla þekk- 
ingu, eptir þvi sem þá var kostur á; höfundurinn heflr 
haft töluvert mikla vitneskju um Norðurlönd; Noregr er 
þar nokkurn veginn rétt setlur, og eins Danmörk og 
Orkneyjar, en ekki er þar íslands getið. 1 Á iandabréfl 
frá 1400 eptir HinriJc Martellus gengur Grænland eins og 
langur boginn hali út úr norðvesturhorni Európu fyrir 
norðan Skandinavíu, og er það algeng lögun á Grænlandi 
upp frá því langt fram eptir öidum; á milli Grænlands 
og Noregs er eyja, sem kölluð er Sealanda, en fyrir 
sunnan Noreg og norðvestan Jótlandsskaga er aflöng eyja, 
sem heitir Tile. 8 

í bókasafni i Nancy á Frakklandi er uppdráttur af 
Norðurlöndum eptir Claudius Clavus; uppdráttur þessi er 
gjörður 1427 og tekur hann langt fram öllum eldri upp- 
dráttum af Norðurlöndum, enda var höfundurinn dansk- 
ur. 8 Uppdráttur þessi fylgir latnesku handriti af Ptolem- 
æus, sem Guilelmus Filiastrus kardináli (1344 — 1428) lét 
gjöra. Uppdrátturinn er gjörður í sama stíl eins og upp- 
drættir þeir, sem vanalega fylgdu landafræði Ptotleme- 

>) S. liuge : Geschiohte des Zeitalters der Entdeckungen. 1881, 
bls. 78. 

*) A. E. Nordenskiöld: Ora bröderna Zenos resnr., bls. 31. 

s ) E. Erslev : Jylland, bls. 120-37. G. Storm : Den danske 
geograf Claudius Clavus (Ymer 1891, bls. 13-37). 

usar. Þar er ísland eins og hálft tungl fyrir vestan Nor- 
eg, beint undan Niðarósi, en norður af Skotlandi (milli 
64° og 68° n. br.) ; slétta kúpan snýr að Grænlandi, en 
bugðurnar að Noregi, og eru þeim megin 2 horn til end- 
anna og tveir hakar nálægt miðju; við það myndast 3 
grunnir flóar eða víkur, sem ganga inn í landið að aust- 
an. Textinn, sem fylgir uppdrættinum, er í sama stýl 
og landafræði Ptolemeusar, registur nafna og staða-á- 
kvarðanir við. Þar eru nefndir Hólar og Skálholt, og um 
ísland er sagt, að þar séu allir hestar hvítir, litlir og 
vakrir, og að þeir eti þurkaða fiska eins og hey. 1 

Á uppdrætti af Norðurlöndum eptir Andrea Bianco 
1436, sem geymdur er í Venedig, er eyja fyrir sunnan 
Noreg og vestan Jótlandsskaga, sem heitir »ixola tiles* 2 
og er ekki ósvipað á henni lagið eins og á Islands-upp- 
drætti Claudiusar Clavusar, nema hvað ej^jan hér er 
breiðari. Við vesturrönd uppdráttarins beint á móti Nið- 
arósi í Noregi er land, sem hann kallar Stoe-fis; ætli þar 
sé ekki einhver óljós hugmynd um harða fiskinn, sem 
ísland var svo frægt fyrir á miðöldunum? Að minnsta 
kosti kemur þetta nafn aptur fyrir á gömlura uppdráttum 
og er allt af nálægt Noregi. Ej’ja, sem heitir Stilanda, 
er nokkru sunnar. 8 Á uppdrætti eptir Andreas Benincasa 
frá Neapel 1476 er reyndar engin mynd af íslandi, en 
við norðausturhornið á Skotlandi er kringlótt eyja, sem 
hann kallar »isola de till«> 

Fra Mauro var uppi um fyrri hluta 15. aldar í Vene- 
dig; hann var álitinn einhver hinn merkasti landfræðing- 
ur í þá daga og kunni snilldarlega að draga upp og penta 

‘) Nordenskiöld hefir látið gjöra eptirmynd (facsimile) af landa- 
bréfi Claudíusar Clavusar og af textanum, sem því fylgir, og er 
það aptan við rit hans Om bröderna Zenos resor. 

J ) A. Bianco segir, að ey þessi sé óbyggileg; á sumrum geti 
þar ekkert vaxið fyrir hita, en á vetrum ekkert fyrir kulda sakir. 
Þetta er líklega endurminning um frásagnir fornhöfundanna um 
Thule. 

•) A E Nordenskiöld : Om bröderna Zenos resor., bls. 37. 

4 ) I. Lelewel : Géographie du moyen age. Atlas. 

landabréf. Þrjú seinustu árin, sem hann lifði, 1457—59, 
gjörði hann tvo stóra uppdrætti af heiminum; annar 
þeirra er enn þá geymdur i Doge-höllinni í Venedig, en 
hinn gjörði Fra Mauro fyrir Alfons konung 5. í Portugal 
og var sá uppdráttur aðal-leiðarvísir Portúgalsmanna, er 
þeir fóru hinar fyrstu rannsóknarferðir sinar suður með 
Afriku. Sá uppdráttur, sem eptir varð i Venedig, þótti 
frábært listaverk og var hafður opinberlega til sýnis í 
stjórnarhöllinni; stjórnin lét slá heiðurspening Fra Maure 
til lofs og dýrðar og var á honum mynd hans og orðin 
»Cosmographus incomparabilis*. Þetta sýnir, hve Ven- 
eziumenn i þá daga hafa matið landfræðisþekkinguna 
mikils. 1 Uppdráttur þessi er 3 álnir á hæð og 3 1 /* al. á 
breidd; haun er dreginn fögrum litum og skrifaður gylt- 
um stöfum. Þó Norðurlönd á þessum uppdrætti séu mikla 
betri en á sumum eldri uppdráttum, þá er þó mikiUa á- 
bóta vaut; þekkingin um Norðurlönd fiuttist seint þar suð- 
ur eptir. Á uppdrætti þessum er Skandinavfa eins og 
nes á réttum stað með allgóðu lagi; norðvestan 1 Noregi 
er þar breiður skagi, sem höfundurinn kallar Islanta, og 
fyrir norðan Irland, Utlu sunnar en suððuroddi Noregs, 
er þar stór eyja i úthafinu, sem heitir Ixilandia. Líklega 
bera þessi nöfn með sér einhverja óljósa hugmynd um, 
ísland, þó þekkingin hafi verið svona á reiki.* 

Árið 1482 kemur út í Ulm útgáfa Nicolauscir Donis 
af landafræði Ptolomeusar; hann hafði bætt við 6 nýjum 
uppdráttum og var einn þeirra af Norðurlöndum. Á þess- 
um uppdrætti er mynd af íslandi i íshafinu á 69 — 72° n. 
br.; það er sporöskjumyndað og er lengst frá norðri til 
suðurs; við vesturströndina eru 3 eyjar, 4 að austan og 
2 að sunnan. Á þessum uppdrætti sjást i fyrsta sinn 
nokkur nöfn önnur en sjálft nafn landsins; eiga það að 

‘) C. Ritter : Geschichte der Erdkunde und der Entdeckungen. 
Berlin 1861, bis. 236-237. 

*) S. Rage: Geschichte der Zeitalters des Entdeckungen 1881, 
bls. 80. A. E. Nordenskiöld : Vegas fárd kringAsien och Europa. 
1881 n., bls. 167. 


Digitized by Googl 



95 


vera borganöfn, og standa bæirnir allir fram með sjón- 
um, enginn uppi i landi; ekki er gott að sjá, hvað nöfn- 
in eiga að þýða; þau eru svo afbökuð; þó sjást þar Hól- 
ar norðvestast á landinu og nyrzt og austast er Niðarós, 
og hefir þar nokkuð blandazt þekkingin hjá landfræðingn- 
um. Á þessum uppdrætti er Grænland látið vera norður 
og austur af Noregi, langt fvrir austan Grænland. A. E. 
Nordenskiöld hefir sýnt fram á, að þessi lega landanna 
er komin af þvi, að ekki var tekið tillit til skekkju segul- 
nálarinnar. 1 

Árið 1492 gerði Martin Behaitn frá Niirnberg fyrstur 
kúlumynd jarðarinnar (globus), og dró þar upp öll þau 
lönd, sem þá voru kunn. Martin Behaim var mjög merk- 
ur landfræðingur og víðförull; hann var fæddur í Niirn- 
berg 1459, og naut á ungum aldri (1471 — 75) tilsagnar 
hins fræga stjörnufræðings Regiomontanus,sem þá dvaldi 
í Núrnberg. Behaim fór svo í ýmsar verzlunarferðir, 
fyrst til Niðurlanda og svo til Portúgal. Þá stóðu þar 
sem hæst rannsóknaferðir suður með Afríku, og var hon- 
um þar vel tekið sökum þess, hve fróður hann var í 
landafræði og mælingum, og æfður i að smíða mælingar- 
verkfæri (astrolabia). Árið 1484 fór Diego Cáo (eða 
Cam) í landaleitir suður með Afríku, og fann á þeirri 
ferð mynni Congofljótsins, og komst suður á 15° 40' s.br. 
Martin Behaim var fenginn til þess af stjórninni að vera 
með á rannsóknarferð þessari, til þess að annast mælingar 
og landabréf. Þeir komu heim aptur eptir 19 mánaða 
útivist; þótti Behaim hafa gengið svo vel fram, að kon- 
ungur sló liann til riddara. Skömmu seinna giptist Mar- 
tin Behaim dóttur landstjórans á Azoreyjum; flutti sig 
þangað og dvaldi þar í mörg ár (1486 — 90, 1494 — 1506); 
hann var nákunnur Columbusi og mörgurn öðrum merk- 
um farmönnum, og af þvi hann var álitinn einhver hinn 
fróðasti landfræðingur á þeim tímum, þá hafði hann tölu- 

‘) Om bröderna Zenos resor. bls. 46. Eptirmynd af landabréíi N. 
Donis er i A. E. Nordenskiöld: Vegas fard kring Asien och Eu- 
ropa 1880 . I. 

verð áhrif á ferðalög og landafundi. M. Behaim dó í 
Lissabon 1506. 1 Arið 1492 koni Behaim snöggva ferð heim 
til Ntlrnberg og endaði þar við jarðkúluna, og er hún 
enn þá gcymd þar, enda eru afkomendur Behaims þar 
enn á lífi. Á jarðkúlunni eru öll þau lönd dregin, sem 
kunn voru, áður en Amerika fannst; þar er ritað margt 
á kúluna um löndin, og meðal annars dálitil klausa um 
ísland. Island er þar sett norður af norðvesturhorni 
Skotlands nokkru fyrir norðan heimsskautsbaug; það er 
sporöskjumyndað og smáskorur inn i það hér og hvar. 
Hjá landinu er skrifað á þýzku: >Á íslandi eru fagur- 

lega hvitir menn, og eru þeir kristnir. Þeir eru vánir 
að selja hunda sina dýrt, en börn sín gefa þeir kaup- 
mönnum fyrir ekkert, svo hin önnur hafi fæði. Á ís- 
landi eru einnig áttræðir menn, sem aldrei hafa smakk- 
að brauð; þar vex ekkert korn, og í stað brauðs eta 
menn þurra fiska. Á íslandi fæst harðfiskurinn, sem 
fluttur er i vort land«. ! Þetta er mergurinn úr þeirri 
þekkingu, sem menn i Suður-Európu höfðu um ísland í 
þá daga; harði fiskurinn (Stockfisch) gerir landið frægt, 
því það er helzta verzlunarvara, sem útlendingar sækjast 
eptir, o g allir þekktu hann, þvi hann var algengur föstu- 
matur, uppbleyttur og soðinn; að íslendingar sjaldan 
smakki brauð, hefir vist verið satt i þá daga, 8 enda er 
það tekið upp i hverri ferðabók og lýsiugu Islands fram 
eptir öllum öldum. Sagan um börnin, sem íslendingar 

*) Sbr. A. v. Humboldt: Kritische Untorsuchungen iiber die 
Entwickelung der geographischen Kentnisse von der neuen Welt. 
2. Ausg. Berlin 1862. I., bls. 220-256. 

*) 1 bók S. Ruge : Zeitalter der Eutdeckungen 1881. bls. 230, 
er góð mynd af kúlu Behaims. Sbr. S. Giinther : Martin Behaim. 
1890, hls. 37-44. 

•) Eins og alkunnugt er, var kornyrkja í fomöld á íslandi 
fremur til gamans en gagns, ef svo mætti að orði kveða, og íslenzkt 
mjöl var t. d. á Reykhólum haft sem hátíðamatur (Sturlunga); út- 
lent mjöl hefir verið dýrt og því lítið notað ; í skrá um lausafó 
Hólakirkju 1874 eru taldar stórmiklar matarbirgðir, en ekki yema 
einir 6 fjórðungar mjöls (ísl. Fombréfasain III., bls. 289). 

áttu að gefa kaupmöimum, er ótrúlegri, en hún er líklega 
8vo til komin, að enskir kaupmenn hafa sagt, að sér 
hafi verið gefin börn þau, sem þeir stundum hötðu með 
sér frá íslandi; en menn hafa sögulega vissu fyrir því, 
að Englendingar opt tóku fullorðna menn og börn hönd- 
um, höfðu þau síðan af landi braut og hnepptu í þræl- 
dóm. 1 Arið 1445 er t. d. Villelmus nokkur Byggeman, 
er réð fyrir skipinu »Trinity«, og tveir menn aðrir á- 
kærðir á Englandi, fyrir að hafa stolið börnum á íslandi 
og haft til þrælkunar. 2 Það, sem Martin Behaim segir 
um hundana, er líka rétt; á þeim tímum og enn þá leng- 
ur var töluvert fiutt af hundurn frá íslandi til Englands. 
Þóttu þeir einkennilegir og fallegir, svo enskt kvennfólk 
hafði þá sér til skemmtunar; íslenzkir hundar voru kunnir 
á Englandi jafnvel fram á daga Shakespeare’s.® 

A landabréfi eptir Wolgemút og Pleudemcurff, sem 
gefið er út í Nilrnberg 1493, er Island kallað Yslant, og 
er stór eyja vestur af Noregi; ganga tveir stórirflóar og 
einn minni sunnan og austan í landið, og tveir að vest- 


*) Espólíns árbœkur II., bls. 18. Finnur Magnússon: Om de 
Eugelskes Handel paa Island (Nord. Tidskr. f. Oldk. 1883. II., 
bls. 117). 

a ) Monumenta Juridica (Black Book) I., bls. 273. cit. af B. F. 
de Costa: Inventio fortunata bls. 13. I verzlunarsamningi þeim, 
er gjörður var milli Eiríks af Pommern og Hinriks 6. 1432, áskilur 
Eiríkur, að allir þeir menn frá íslandi og öðrum stöðum í riki 
hans, er kerteknir höfðu verið af Englendingum, vseru látnir lausir 
og sendir heim; einnig áttu þeir að íá endurgjald fyrir vinnu sina. 
Sbr. Grönl. hist. Mind. III., bls. 162. 

s ) I leikriti Shakespeares, Hinrik 5. (Act. H., Sc. 1.) segir Pi- 
stol við Nym: »Pish for thee, Iceland dog! thou prickeared cur 

of Iceland*. Nicolaus Theophilus í Kaupmannahöfn biður Arn- 
grím lærða í bréíi 17. apr. 1601, að senda sér íslenzkan hvolp, »quo, 
in senectute mea, quæ propinqua est, me oblectem*. Apotribe Ca- 
lumniæ. Hamburgi 1626, bls. 96. Sumir útlendingar tala mikið 
um hundafjöldann á Islandi. Beseuius segir (i Descriptio Islandiæ. 
Ny kgl. Samling 1087-89. Fol): »Canes incoiis adeo in deliciis, ut 
nemo fere de vulgo conspiciatur nisi comitatus cane«. 

an. 1 Árið 1500 gerði Juan de la Cosa uppdrátt af heim- 
inum; á þeim uppdrætti kemur Ameríka í fyrsta sinn 
fram á sjónarsviðið. Á þessu landabréfi eru margar eyj- 
ar, stórar og smáar fyrir vestan Noreg; ein af þeim er 
ferhyrnd með 4 skorum, einni inn i hverja hiið, ogheitir 
»isla tille«, og á hún líklega að vera Island; þaðanísuð- 
vestur er helmingi stærri eyja, sem heitir Frislanda. 2 Á 
landabréfi eptir Johannes Ruysch 1507 er ísland aflöng 
eyja, mjórri i suðurendann (eins og pera) mitt á milli 
Noregs og Grænlands. Þar er og minni eyja milli ís- 
lands og Grænlands, og er skrifað við hana: »þessi eyja 
brann 1456 til kaldra kola«.» Hér er, ef til vill, átt við 
eyjuna, sem kom upp suðvestur af Reykjanesi 1422, og 
hvarf síðan aptur. 4 Á uppdrætti eptir Bernhard Sylvanus, 
er fylgir Ptolemeus-útgáfunni 1511, er landaskipun á 
Norðurlöndum svipuð eins og á Doniskortinu ; ísland er 
ekki ósvipað í laginu, en töluverður flói gengur inn i það 
að austanverðu. Svipað er lag íslands og lega á mörg- 
um fleiri uppdráttum frá árunum 1510 — 1540, t. d. hjá 
Essler og Ueberlin (charta marina Portugalensium) 1513, 
Benedetto Bordone 1521, Fransiscus 1526, Diego Ribero 
1529, Apianus og Gemma Frisius 1540, o. fl. Á upp- 
drætti eptir Laurent Frisius, sem fylgir 2 útgáfum af 
Ptolemeusi frá árunum 1522 og 1524, eru fjórar stórar 
eyjar fyrir suðvestan Noreg, allar aflangar og eins í lag- 
inu; þær heita Anglia, Scotia, Hibernia og Islandia; er 
ísland þeirra stærst og liggur nyrzt og vestast, rétt suð- 
ur undan Grænlandi, sem kemur þar eins og geysimikill 
kleppur að norðan og austan. 5 Sýnir þetta bezt, hve 
hugmyndirnar um legu landanna opt hafa ruglazt, þó 
menn vissu áður betur. 


‘) J. Leleicel'. Epilogue de la Géographie du moyen age. 
Bruxelles 1857. 

*) Japetus Steenstnip : Zeniernes Reiser i Norden (áarb. f. 
nord. Oldkynd. 1883, bls. 184). 

•) J. Lelewel: Atlas. 

4 ) íslenzkir annálar 1847, bls. 396. 

») A. E. Kordenskiöld ; Om brödema Zenos resor., bls. 50-62. 

Jacob Ziegler, sem ritaði bók um Sehondia, sem fjTst 
var gefin út í Strassborg 1532, hefir líka gert uppdrátt 
af Norðurlöndum; þar er ísland löng eyja við austur- 
strönd Grænlands, og nær frá 63° til 69° n. br.; hún er 
þrisvar sinnum lengri en hún er breið ; þar eru engir 
firðir ; strendurnar eru allar beinar á þessari ferhyrndu 
spöng. Vestan á landinu er mikið fjall, sem heitir Heklu- 
höfði (Hekelfol promont.), og andspænis honum á Græn- 
landi vestan við sundið er Hvítserkur (Hvetsargh pro- 
mont.). Norðarlega á landinu eru Hólar (Holen), en syðst 
Skálholt (Skalholten) ; báðir staðirnir eru stutt frá sjó. 
Úr Hjaltlandi og Orkneyjum er gjörð ein stór eyja fleyg- 
mynduð, skammt fyrir sunnan ísland, ogþar suður af er 
önnur eyja þríhyrnd, semáað tákna Færeyjar(Farensis); 
írland er sett norðvestur af Skotlandi, og er stutt þaðan 
til Grænlands. 1 I útgáfu af landafræði Ptolemeusar, sem 
Baptixta Pedrezano gaf út í Venedig 1548, er uppdráttur 
af Norðurlöndum; þar er landabréf Zieglers auðsjáanlega 
lagt til grundvallar; en þó það sé gott i sjálfu sér, þá 
er þetta þó hálfu verra; löndin eru færð til og nöfnun- 
um hringlað saman og þau stundum tvítekin og færð í 
2 eða 3 lönd. Island er líkt i laginu eins og hjá Ziegler, 
en það er þó mjórra norður; þar er flói inn í suðurend- 
ann og æxli út úr vesturströndinni sunnan til; tveim 
nöfnum er bætt við, Madher og Coas, sem eg ekki veit, 
hvað á að þýða; ísland heitir hér Thyle. Grænland er 
á þessu korti öðruvísi i laginu ; það liggur fyrir norðan 
og vestan Island og á því stendur nafnið Islandia! og 
bæir tveir, Skálholt og Hólar! Svona er öllu ruglað 
saman. 2 

Vér höfum nú getið hinna helztu landabréfa, sem 
nefna ísland frá þvi á 10. öld fram undir miðja 16. öld, 
og sjáum á því, hve litla þekkingu suðurlandabúar, sem 
þá fengust því nær einir við landafræði og kortagjörð, 

*) Ágæt eptirmynd af þessu. korti er í A. E. Nordenskiölds Ye- 
gas fárd kring Asien och Europa I. 

J ) A. E. Nordenskiöld : Bröderna Zenos resor., bls. 33. 

höfðu á íslandi og Norðurlöndum öllum. Ef vér berum 
elztu uppdrættina saman við hina seinustu, sést það þó 
glögglega, að mikið hefir lega og lögun Norðurlanda batn- 
að, þó landabréfin séu fjarska ófullkominn eptir þeim 
mælikvarða, sem vér nú höfum. A hinum elztu landa- 
bréfum vantar bæði Eystrasalt og Skandinavíu-skagann; 
Norðurlönd eru gjörð að eintómum eyjum við úthafsströnd- 
ina á Európu, og ströndin beygist jafnhallandi norður og 
austur til Rússlands og Asíu; smátt og smátt miðar þekk- 
ingunni áfram eptir því sem aldir líða, þó seint gangi; 
samgöngurnar voru litlar, vísindin á lágu stígi, verkfær- 
in engiu eða ónóg; enginn vísindamaður fór til að rann- 
saka Norðurlönd; allt var tekið eptir lausafregnum og 
munnmælasögum; hugurinn stefndi allur austur til Ind- 
lands; þaðan komu gimsteinar og gull, kanel og krydd- 
jurtir; hin köldu Norðurlönd urðu að sitja á hakanum, þó 
þau væri nærri, enda lágu þau fjarri aðalþjóðvegum 
verzlunar og herferða. Smátt og smátt fara löndin þó 
að lagast og nöfnin að fjölga, og er það mest að þakka 
klerkunum og kirkjustjórninni; hún stóð allt af í sambandi 
við yztu endimörk jarðar, enda eru nöfnin á landabréf- 
um þeirra tíma helzt nöfn á kirkjum, klaustrum og bisk- 
upasetrum. Eptir fund Ameríku og Indlands neyðast 
menn vegna siglinganna til þess að gjöra betri landabréf 
o g mæla betur; fjörið verður meira og viðskiptin marg- 
breyttari, og þó aðallífsstraumur verzlunar og siglinga 
haldist framan af suður í höfum, þá njótum vér þó líka 
af hér á Norðurlöndum. Framfarirnar í kortagjörð eru, 
ef rétt er að gáð, stórkostlegar á 16. öldinni, einkum að 
þvi er snertir hinar heimsálfurnar; 40 — 50 árum eptir 
fund Amerlku er lagið á Asíu, Afriku og Ameríku í öllu 
verulegu orðið rétt, og ber það vott utn, hve snögglega 
þekkingunni fleygir áfram; siglingamenn og landkannarar 
í þá daga verða að hafa verið fjarskalega þrautgóðir og 
afkastamiklir. Siðabótin hafði beinlinis og óbeinlínis þau 
áhrif, að suðurlandaþjóðir fá meiri vitneskju um Norður- 
lönd en áður; menn fóru þá suður frá að hugsa meira um 

þessi lönd, sem dirfðust að risa upp á móti páfanum; 
þá kom meiri hreyflng á þjóðirnar og klerkastéttina og 
ótal margir klerkar komu landflótta suður eptir, af þvi 
þeir vildu ekki þýðast hinn nýja sið; Norðurlandabúar 
fóru nú sjálfir að fræða heiminn um þessi illa þekktu 
lönd o g þjóðirnar, sem þar bjuggu. Eptir að siðabótin er 
búin að festa rætur á 17. öldinni, fer heimsmenntunin 
sjálf að þokast norður eptir o g yfirgefa sínar fornu 
stöðvar. 

8. Nokkur orð um verzlun og menningu f slendinga á 14. öld. 

Vlðskipti Islendinga við Englendinga á 15. og 16. öld. 

Nú höfum vér um stund sagt nokkuð frá þekkingu 
manna sunnan til í Európu á Islandi, að því leyti sem 
kemur fram á landabréfum miðaldanna; liggur þá næst 
að fara nokkrum orðum um samgöngurnar milli íslands 
o g útlanda um seinni hluta miðaldanna, því þekking út- 
lendinga á landinu er nátengd verzlunarsögunni. Hér 
drepum vér þó að eins á nokkur atriði, til þess að gefa 
stutt yfirlit yfir ástandið. 

Á 13. öld voru íslendingar opt í kaupferðum; hefir 
þess stuttlega áður verið getið og er óþarfi að fara frek- 
ar út i það mál á þessum stað. I gamla sáttmála er svo 
kveðið á, að sex hafskip skuli ganga á hverju ári til 
landsins að forfallalausu; þrátt fyrir þetta ákvæði er ekki 
sýnilegt af sögum og annálum, að verzlunin á seinni 
hluta 13. aldar og fyrri hluta 14. aldar hafi verið minni 
eða öðruvisi en áður. Á fyrri hluta 14. aldar er þess 
reyndar stundum getið, að ekkert skip hafi komið til Is- 
lands og stundum ekki nema eitt, en til þess voru jafn- 
an sérstakar orsakir. Sumarið 1324 kom að eins eitt 
skip til íslands og á þvi Laurentius biskup; 1326 kom 
ekkert skip til landsins og var þá svo vinlaust i Skál- 
holtsbiskupsdæmi, að menn hættu messusöngum; 1 1333 og 

>) Á 13. öld voru menn famir að nota krœkiberjavin í stað 
messuvíns; Jón biskup frá Grænlandi kenndi fyrstur að gjöra það 

1357 kom eitt skip hvert áriÖ; 1350 og 1375 ekkert skip 
o. s. frv. Þetta sannar þó eigi mjög hnignan verzlunarinn- 
ar, því fyrr er þess líka getið, að skip hafi eigi komið 
til íslands, t. d. 1187 og 1219, og var það þó á blómaöld 
íslendinga. Framan af 14. öld voru hér jafnvel smíðuð 
hafskip; 1338 var t. d. smíðað kaupskip á Eyrum á ís- 
landi o g fór til Noregs samsumars; vanalegu komu all- 
mörg skip til landsins órlega; um veturinn 1347 voru hér 
t. d. 18 hafskip, auktveggja, sem brotnuðu; 1340 er get- 
ið um 12 skip, 1345 um 11 o. s. frv. Sýnir þetta, að 
verzlunin við Island hefir þá verið allQörug, eptir þvi 
sem þá tiðkaðist. Norðmenn (Austmenn) verzluðu hér 
mest, en íslendingar áttu líka sjálfir skip, þó verzlun 
þeirra allt af væri minni. Ekkert skiptu Noregskonungar 
sér beinlínis af verzlun á Islandi fram á miðja 14. öld, 
og aldrei er þess getið, að þeir hafi sent hingað verzlun- 
arskip, og er þetta þvi undarlegra, þar sem menn héldu, 
að ákvæðin í gamla sáttmála ættu beinlínis við skip, er 
konungur væri skyldur að senda. Af gamla sáttmála 
hafa menn viljað ráða, að verzlun íslendi'nga þegar á 
miðri 13. öld hafi verið í fullu óstandi, svo landsmenn 
hafi orðið að biðja konung að hlaupa undir bagga með 
sér, en Konrad Maurer 1 hefir sýnt og sannað, að þessi 
skilningur er rangur. Noregskonungar höfðu opt fyrir 
1262 hept verzlun þar í landi á ýmsan hátt, er þeim 
þótti sér einhver hagur að þvl; stundum bönnuðu þeir 
algjörlega skipaferðir til íslands eða annara landa; Maur- 
er kemst þvi að þeirri niðurstöðu, að íslendingar, með 
því að ákveða sex skipa töluna i gamla sáttmála, hafi alls 
ekki meint, að konungur skyldi sjálfur senda svo mörg 
skip á ári, heldur hitt, að hann mætti aldrei leggja fullt 


hér á landi og hafði numið þíið af Sverri konungi (Biskupasögur I., 
bls. 135. ísl. ann. 1847, bls. 84). Arið 1237 bannar Gregor páii 9. 
að nota þetta vín til sakramenta (ísl. Fornbréfasafn I., bls. 513). 

*) Hinni ágætu ritgjörð Maurers: Kafiar úr verzlunarsögu ís- 
lands (Ný félagsrit XXH., bls. 100-135), hefi eg hór að miklu leyti 
fylgt; þeir sem vilja fá nánari upplýsingar, geta leitað þeirra þar. 

farbann milli landanna, eða að hann mætti aldrei banna 
3ex skipum sigling til fslands, fermdum með þeim gæð- 
um, sem landinu væri nytsamleg; hafa þvi íslendingar 
með grein þessari viljað slá varnagla við þvi, að bann- 
aðir væri aðflutningar af nauðsynjavöru til fslands. 
Seinna, þegar konungsverzlun var komin á, voru íslend- 
ingar búnir að gleyma hinni upprunalegu þýðingu grein- 
arinnar, og 1419 færa þeir i bréfl til Eiriks af Poramern 
það fram sér til afsökunar fyrir því, að þeir hafi haft ó- 
leyfllega verzlun við útlenda, að konungur hafl ekki sent 
hin fyrirheitnu sex skip til landsins á ári. 

Um miðja 14. öld varð mikil breyting á verzlunar- 
högum íslands. Noregskonungar færðu sig upp á skaptið 
o g gátu loksins, þó örðugt gengi i fyrstu, komið þeim 
lögum á, að þeir einir hefðu rétt til verzlunar á íslandi. 
Yrði hér oflangt að segja frá orsökum og undirrótum 
þessara breytinga; 1 þær eru nátengdar hinu pólitiska á- 
standi, sem þá var á Norðurlöndum. Á 14. öld náðu 
Hansamenn undir sig þvi nær allri verzlun i Noregi, en 
að sama skapi minnkaði verzlun Norðmanna sjálfra; ýms- 
ar óviturlegar fyrirskipanir konunganna drógu lika verzl- 
unina undan landsmönnum. Þegar á 13. öld var kvart- 
að yfir þvi, að svo raargir menn af lægri stigum drægist 
til kaupferða, að víða yrði vinnufólksskortur, svo Magnus 
lagabætir setti hin merkilegu lög, að sumarlangt, frá 
páskum til Mikaelsmessu, mættu engir fara i kaupferðir, 
er minna fé ættu en til þriggja marka veginna skuld- 
laust; þessi lög voru síðan opt endurtekin og gjörð miklu 
harðari 1364, enda hefir þá líklega verið fólksfátt til 
sveita í Noregi, er svartidauði var nýlega afstaðinn. 
Styrkur Hansamanna varð meiri og meiri; konungar urðu 
þeim bundir af' peningalánum, og auk þess voru þeir þá 
orðnir langt um styrkari en Norðmenn i hernaði; það 
sýndi ófriðurinn 1368 — 69, er Hákon 6. Magnússon átti 


>) Sbr. Ný félagsrit XXII., bls. 116-135. I. E. Sars : Udsigt 
over den norske Historie III., bls. 1-23. 

við þá; eptir það voru Hansameim einvaldir yfir verzlun 
í Noregi. 1 Verzlunin i Finnmörku hafði frá alda öðli ver- 
ið konungsverzlun, og notuðu konungar tekjur af henni 
til sinna eigin þarfa. í leyflsbréfum þeim, er konungar 
gefa Þjóðverjum, taka þeir þvi jafnan undan verzlun í 
Norður-Noregi og skattlöndum, og binda verzlunina norð- 
an og vestanfjalls, sem mest var fiskverzlun, við Berg- 
en;* þegar aðalverzlun útlendinga var þar á einum stað, 
var hægra að hafa eptirlit með henni; Norðmenn sjálflr 
höfðu eingöngu leyfl til þess, að vera milliliðir milli skatt- 
landanna og Bergen, en öll verzlunin var í raun réttri í 
höndum Hansamanna, sem opt sýndu hinn mesta ójöfnuð 
og yfirgang. Lönguseinna, þegar Hamborgarar og aðrir 
fóru að fara beinar verzlunarferðir til Tslands, voru þeir 
Hansamenn, er höfðu aðseturstað i Bergen, mjög reiðir við 
hina, þvi þeir þóttust hafa einkarétt til fiskverzlunar 
við skattlönd þau, er heyrðu undir Noregskrúnu, og kváðu 
hana samkvæmt gömlum bréfum bundna við Bergen. Þó 
islenzka verzlunin um fyrri hluta 14. aldar væri ein- 
göngu bundin við Noreg, þá var það Tslandi ekki mjög 
óhentugt, af þvi Norðmenn þá voru þess enn megnug- 
ir að stunda kaupskap, og konungar lögðu þá ekki gjöld 
eða höpt á verzlunina. Öðru máli var að gegna um 
seinni hluta 14. aldar og einkum á 15. öld, því þá voru 
Norðmenn orðnir svo aumir, að þeir höfðu engin ráð til 
að hjálpa sjálfum sér, hvað þá heldur öðrum. 8 Um 1350 
taka Noregskonungar algjörlega að troða undir fótum hin 
fornu landsréttindi íslendinga og snúa sér þá að verzlun- 
inni og öðru, er gat gefið þeim dálítinn peningaarð. Þeir 
Magnús konungur smek og Hákon sonur hans skiptu með 
sér rikjum, og hlaut Magnús skattlöndin; til þess að fá 


*) I. E. Sars: Udsigt o. s. frv. III., bls. 6-7. 

*) Björgvin hafði lengi verið ein af abalverzlunarborgum Norð- 
urlanda; Matheus Parisiensis, er kom þar 1248, segist hafa séð þar 
200 skip á höfninni í einu. 

8 ) I Danmörku var þá alls engin innlend verzlunarstétt til. 
Sbr. Sars s. st. III., hls. 10-11. 

sem mestan arð af þeim, fór hann að eigna sér verzlun- 
ina; voru þá brotin öll hin fornu réttindi íslendinga, og 
hag þeirra þröngvað á ýmsan hátt; íslendingar settu 
reyndar stundum hart á móti hörðu, en ástand landsins 
va’r þá mjög slæmt, og það er ekki útlit fyrir, að menn 
hafi haft nein veruleg samtök til þess að afstýra þeim 
háska, sem landinu var búinn. Nú er fyrst byrjað á því 
að leigja landið með sköttum og skyldum ýmsum norsk- 
um og islenzkum höfðingjum; höfðu þeir ýmsan ójöfnuð i 
frammi, og lögðu á menn ýmsar kvaðir; út úr yflrgangi 
þeirra urðu miklar róstur á íslandi, og voru sumir þeirra 
drepnir, sem kunnugt er, t. d. Jón skráveifa, Smiður 
Andrésson o. fl. Um sama leyti lögðu konungar sekkja- 
gjöld á farmenn til skattlandanna; þau voru 5°/o af verði 
farmsins; eins áskildu konungar sér fjórðung í hverju 
skipi og varð ójöfnuðurinn allt af verri og verri, uns kon- 
ungar þóttust einir eiga alla verzlun á skattlöndunum og 
sérhver kaupmaður, sem verzla vildi löglega, varð að fá 
leyfisbréf. Þetta var því háskalegra og heimskulegra, 
þar sem Norðmenn sjálfir ekki voru orðnir færir um að 
reka verzlun til útlanda; þeir bönnuðu öðrum þá verzlun, 
sem þeir ekki sjálfir gátu notað; það bætti þó nokkuð úr 
á 15. öldinni, að útlendir kaupmenn, einkum enskir, fóru 
árlega tíl íslands, án þess að skeyta um bann konungs- 
ins i Danmörku og Noregi, og konungarnir höfðu ekki 
nægan styrk til þess að þvinga menn til hlýðni. 

Um miðja 14. öld var hin mesta óöld á íslandi og 
stafaði hún að miklu leyti af yfirgangi biskupa og klerka; 
um sama levti urðu mörg og stór eldgos á Suðurlandi og 
gjörðu þau hinn mesta skaða og eyddu sumstaðar heilar 
byggðir; þá gengu og opt skæðar sóttir um landið. Klerk- 
arnir höfðu náð undir sig miklum völdum og miklu fé; 
Staða-Árni hafði fyrir lok 13. aldar náð undir kirkjuna 
fjölda mörgum jarðeignum og allt af bættist við, því 
klerkarnir voru slægir sem refir, er þeir voru að ná i 
jarðirnar fyrir sálumessur og annan hégóma, en grimmir 
sem leon að verja það, sem þeirhöfðu klófest; hinn ráð- 

ríki, kaþól8ki klerkaandi var orðinn miklu rammari en 
fyrr og vald biskupanna miklu meira en áður. Verst var 
þó, að biskuparnir voru flestir útlendir og kosnir og vígðir 
ytra, þvert ofan í rétt íslendinga og íornar venjur; margir 
þeirra hugsuðu ekki um annað en að auðgast og lifðú i 
sukki, sýndu þeir íslendingum alls konar ójöfnuð og áttu 
i sífelldu þrasi við leikmenn. Árið 1319 kvarta Norðling- 
ar fyrir Hákoni hálegg um ofríki Auðunnar biskups hins 
rauða. Þar stendur í bréfinu: »Þat heflr hér litt og 

óheyrilega orðit ok til tekizt, þá útlendir biskupar hafa 
hér þrengdir verit inn í landit 1 móti landsins vana, sem 
at fornu hefir yflr staðít, ok þeirri samþykkt ok ásetningu, 
er skiput var, þá heilagur Jón biskup var kosinn af lærð- 
um ok leikum á íslandi, þat til teikns at biskupar skyldi 
svá kjósast hér i landi æ síðan. Biðjum vér yður auð- 
rajúklega, at þér sjáit svá til með guðs miskunn, at eigi 
sé lengi saman ágjarn höfðingi ok heimskt fólk, þvi at 
þar af hefir opt mikil óhæfa sket. Sjáum vér ok fyri at 
á fárra vetra fresti heflr kongdómrinn hér ekki utan 
erfiði ok kostnað, en kirkjan allt góss með at gera i 
landinu, ok þvi bjóðum vér oss ok öll vár málefni í guðs 
vald ok yðvart, biðjandi at þér haldit oss með fornan ok 
nýjan rétt þann, sem hér heflr verit samþykktr at réttu 
þingtaki, ok styrkja oss at vér höldum váru frelsi ok 
föðurleifðum, skipandi oss örugt traust, svá at vér meg- 
um vandræðalaust várs réttar njótandi verða*. 1 Brást 
konungur vel við bæn þeirra og svarar bréfinu vel, meðal 
annars á þessa leið: »Viljum vér með engu móti þvílíka 

óhlýðni ok rangindi lengr hlýða láta, ok því fyrirbjóð- 
um vér biskupum ok lærðum mönnum at seilast á þegna 
vora móti lögum ok fornri siðvenju*. 3 En lítill árangur 
varð af slíkum boðum, sem að engu var fram fylgt af kon- 
ungs hálfu; klcrkar og biskupar héldu teknum hætti, án 
þess að hægt væri að reisa skorður við ofríki þeirra, enda 


') íslenzkt Fombréfasafn II., bls. 491. 
*) ísl. Fornbréfasafn II., bls. 495-96. 

voru konungarnir þeim optast hliðholiir. Einna mestar 
urðu deilurnar við Orm biskup Ásláksson; var hann svo 
áseilinn, að Norðlendingar gjörðu uppreisn á móti honum 
og varð hann að stökkva úr landi, en þó fékk hann með 
fulltingi konungs flestu því framgengt, sem hanu vildi; 
Ormur var biskup 1342 — 1356, en var ytra nærri helm- 
ing embættisára sinna. Bæði prestar og leikmenn voru 
ósáttir við Jón biskup skalla, sem eiginlega var vigður 
biskup til Grænlands, en settist á Hólastól, án þess að 
gjöra grein fyrir rétti sínum, þó hélt hann embætti með 
fulltingi konungs, enda gat hann borið fyrir sig páfabréf. 
1388 stökk Michael biskup í Skálholti af landi brott með 
marga presta; var lesið mótblástursbréf á móti honum á 
alþingi og þar bornar á hann margar sakir. Michael var 
danskur. Líferni presta var heldur engin fyrirmynd i þá 
daga. Það er sagt um Grím biskup i Skálholti (1320), 
að hann hafl á þeim 3 mánuðum, er hanu var biskup, 
eytt þrem hundruðum hundraða fyrir Skálholtskirkju ;* 
1343 lét Jón biskup Sigurðsson taka þrjá bræður í Veri 
og setja í tájárn og hálsjárn fyrir það, að þeir höfðu 
barið ábóta sinn og rekið hann á burt, þeir urðu og berir 
að saurlífi og barngetnaði; systir ein í Kirkjubæ var 
brennd fyrir guðleysi og saurlifl o. s. frv. Allt stjórnar- 
far var á Islandi um seinni hluta 14. aldar og á 15. öld 
á tjá og tundri; klerkar og leikmannahöfðingjar hugsuðu 
ekki um neitt annað en fédrátt; efnahagur manna var 
framan af 14. öld bærilegur, en svo fór öllu að fara aptur, 
einkum um lok aldarinnar, þvi allt þrengdi að, kirkju- 
vald, verzlunarófrelsi, drepsóttir og eldgos, og þess utan var 
óöld og apturför alstaðar á Norðurlöndum í þann mund; 
hvergi sést annað en deyfð og drungi, öll framtakssemi 
er horfln. 

Framan af 14. öld voru bókmenntir á íslandi enn 
með töluverðum blóma, en þegar leið á öldina, fór fræði- 
mönnum að fækka og forn islenzk fræði lögðust 


') Oddverja annáll. ísl. annálar 1888, bls. 489. 

nlður, en menn rltuðu mest helgísögur af jarðteSknum 
dýrðlinga, tiðabækur, riddarasögur og annála. Fátt var 
frumsamið á 14. öldinni af söguritum; helzt voru það bisk- 
upasögur og annálar, og eru sum þeirra rita mjög merki- 
leg; aptur létu margir sér annt um framan af öldinni að 
safna saman, rita upp og skeyta saman hin eldri rit; 
sumt var lagt út úr latínu og öðrum málum, og voru það 
þó helzt kynjasögur og riddarasögur. Þegar í byrjun 
aldarinnar má sjá þess vott, að sumir klerkar hafa verið 
fáfVóðir; 1307 voru hingað sendir »visitatores«, Laurentíus 
o g Björn, og voru þá klerkar settir af fyrir vankunnáttu 
sakir; 1341 var Áslákur kórsbróðir sendur til að visitera 
land allt, og 1357 komu þeir Evjólfur Brandsson og Ey- 
steinn Ásgrímsson til þess að líta eptir kirkjustjórn, því 
þá voru sem mestar illdeilur klerka og leikmanna. Fram- 
an af öldinni voru á Islandi allmargir merkir fræðimenn, 
eins og t. d. Laurentíus Kálfsson, Jón Halldórsson, Hauk- 
ur Erlendsson, Arngrímur ábóti og Einar Hafliðason. Um 
Þorstein Illugason á Grenjaðarstöðum (f 1335) er sagt: 
»um langan tíma munu sýnast hans handaverk i bókagjörð, 
uppkasti ok krossasmíð*. 1 Þegar leið á öldina hafa eflaust 
margir klerkar fengizt við að rita upp gamlar sögur og 
bréf, en lítið var þá frumsamið það, sem gagn var í. 
Framan af öldinni voru skólarnir i góðu lagi; Jörundur 
biskup hafði skóla á Hólum og tók marga til læringar 
og var Óblauður Hallvarðsson skólameistari. Auðunn 
biskup hafði þar einnig skóla og voru þeir Egill prestur 
Eyjólfsson og Jón prestur Koðránsson skólameistarar, en 
i mestum blóma var skólinn, meðan Laurentíus var bisk- 
up. Á Þingeyrum var líka skóli og var það klaustur þá 
skipað ágætlega lærðum mönnum. Árið 1308 var að ráði 
Ilauks Erlendssonar settur lærðra manna spítali í Gaul- 
verjabæ, og átti hver prestur að gjalda þangað mörk.* 
Þó menntunin væri farin að rýrna seinni hluta aldarinn- 


>) Lögmanns annáll. ísl. ann. 1888, bls. 272. 
') Dipl. Isl. n., bls. 796, 808. 

ar, þá hafa þó verið skólar hér og hvar; þannig var skóli 
á Hólum 1394 og var Böðvar djákni skólameistari, 1 og 
1380 selur Valgarður Loptsson Páli ábóta i Viðey jörð 
mót því, að hann kenni syni hans i 6 ár;* liklegt er, 
eptir þessu og öðru, að kennsla hafi þá enn þá haldizt 
við á klaustrunum. 

Á 14. öld var dálítið ritað um landfræði á íslandi; 
Arngrimur ábóti reit hina stuttu lýsing Islands í Guð- 
mundarsögu, sem fyrr hefir verið getið; þá voru rituð 
fjarða- og tylftartöl, og þá var ýmislegu snúið úr útlend- 
um bókum um landfræði Qariægra landa; en flest voru 
það kynjasögur um skrýmsli og undur á endimörkum 
jarðar, og er margt til af því enn, bæði í Hauksbók, 
Rímbeglu og innan um önnur rit, riddarasögur og helgra- 
mannasögur. Dýrðlingatrúin var þá alveg búin að taka 
frá mönnum allan skarpleik og greind, i því er snertir 
náttúruna; á 14. öld trúðu menn því fyrir fullt og fast, sem 
fornmenn á söguöldinni hefðu hlegið að. Það er mjög merki- 
legt, að bera saman hugsuuarhátt manna á söguöldinni við 
hugsunarháttinn á 14. og 15. öldinni. Á söguöldinni er skyn- 
semi manna, greind og hagsýni svipuð og nú, en á klerka- 
öldinni er hugsunarhátturinn svo frábrugðinn því sem nú 
er, að oss finnast þeir menn, er slíku hafa trúað, sem þá 
var haft fyrir satt, varla vera með fullu viti. Þetta hafði 
kirkjan af'rekað. Á 14. öld fóru mikið færri íslendingar 
utan til annara landa en Noregs, en áður hafði verið, og 
þeir sem fóru gengu flestir suður vegna synda sinna, en 
dvöldu lítið erlendis. Verzlun var eingöngu bundin við 
Noreg, og því var ekki að undra, þó lítill fróðleikur um 
ísland bærist i þá daga til útlanda; hinar suðrænu þjóð- 
ir höfðu því nær engin bein viðskipti við íslendinga. Vér 
höfum í kaflanum um landabréf miðaldanna eptir föng- 
um sagt frá hugmyndum manna um ísland í þá daga, 
eins og þær koma fram á uppdráttum frá 14. og 15. öld. 


>) Flateyjax annáll. Isl. ann. 1888, bls. 423. 
’) Dipl. Island. III., bls. 354-65. 

Menn þekkja, áður en enska verzlunin byrjar, eða fregn- 
ir ura hana berast suður eptir, ekkert annað um ísland, 
en að það sé einhverstaðar norður í höfum, nálægt Nor- 
egi og Noregi háð; Fra Mauro lætur jafnvel ísland vera 
skaga út úr Noregi; og svo hitt, að þaðan komi skreið 
eða harðfiskur. Harðfiskurinn bar í þá daga nafn lands- 
ins um alla Európu, og þegar á 14. öld eru menn farnir 
að nota fiatta þorskinn sem einkenni Islands. 1 Um harð- 
fiskinn ganga fram eptir öldum margar sögur, eirrts og 
viða mun verða gctið í þessu riti ; útlendingar heyra, að 
harðfiskurinn sé aðalfæða Islendinga, en mjöl sé þar 
sjaldgæft; svo eykst sagan sem skriða i hlíð; þá er sagt, 
að menn noti hann í brauðs stað, og að hestar og fénaður 
lika eingöngu lifi á fiski, og á endanum er sagan orðin svo 
umsnúin, að menn halda, að íslendingar mali fiskana og 
baki brauð úr íiskmjöli. Svona ganga seinna ótal sagnir 
um Island bók úr bók, mann fram af manni, og ummynd-' 
ast, aukast og vaxa, alveg eins og bæjaþvaður í munni 
göngukvenna. 

Fimmtánda öldin er hið myrkasta timabil i sögu Is- 
lands; þá var þvínær ekkert ritað um söguleg efni og 
þvi vita menn fátt um viðburðina og ástandið annað en 
það, sem lesa má saman úr bréfum og gjörningum; þá 
var ekkert ritað nema tíðabækur, riddarasögur og rimur; 
þó bókvisiu væri nærri dáin út, þá lifðu þó kvæðin á 
vörum þjóðarinnar og eru sumir kviðlingar frá þeim tim- 
um alls eigi óliðlegir. Astand landsins var þá mjögbágt; 
i nálægum löndum var þvi nær alstaðar hin mesta ó- 
öld o g óstjórn; hér á landi voru biskuparnir þvi nær all- 
ir útlendir; voru þeir ókunnugir landsháttum, eyðslusam- 
ir, ofstopafullir og ágjarnir, og beittu opt hinum mestu 
rangindum, þegar þeir voru að reyna að klófesta jarðir 
eða peninga. Eins og eðlilegt var höfðu slíkir menn ekki 
mikinn tima til að hugsa um bókmenntir og skóla, enda 


>) Jón Þorkelsson jun. heilr fundið mynd af flatta þorskinum á 
skiunbók frá 1360. Dipl. Xsland. III., bls. 162. 

hafa þeir flestir eflaust fyrirlitið fornar íslenzkar bók- 
menntir eða ekki þekkt þær. Verzlunin við Noreg var 
nærri alveg hætt; í stað þess verzluðu menn við Englend- 
inga, sem jafnan fóru mjög ófriðlega, gjörðu opt strand- 
högg og rændu og drápu. Þá gengu yfir landið hinar 
voðalegustu stórsóttir, plágan fyrri (1403) og hin seinni 
(1493); þær gjöreyddu heilar sveitir að mannfólki; þá 
hefir eflaust lagzt niður margur manndómur fyrri ttða, 
og sumstaðar byggðust eigi heil héruð upp frá því. Ofan 
á þetta bættist óáran og harðir vetrar, og hefir þetta allt 
dregið kjark úr mönnum. Þá urðu sumir menn, er heil- 
ar ættir dóu úr drepsóttum, stórauðugir að jarðagóssi, 
miklu auðugri en seinna hefir nokkurn tíma orðið. Sumir 
af höfðingjum þessum héldu sig ríkmannlega og bjuggu 
á mörgum höfuðbólum i senn, en ekki er getið um fram- 
kvæmdir þeirra landinu í hag, enda var tiðarandinn svo, 
að hver hugsaði mest um sig; helzt er það til tíðinda 
talið, þegar höfðingjar halda stórveizlur, og eru þær all- 
opt nefndar. Þegar nú því nær allar jarðeignir voru í 
höndum klerkanna og fárra höfðingja, þá urðu nær allir 
bændur leiguliðar; hafa þeir eflaust átt við þungan kost 
að búa og bjuggu mest við leigufé landsdrottnanna. Þótt 
fáeinir menn væri ríkir, hefir eflaust öll alþýða á þess- 
ari öld lifað við mikla örbirgð. 

A fimmtándu öld réðu Englendingar mjög iniklu í 
landinu, og þá voru biskuparnir stundum enskir; 1434 
var enskur biskup i Skálholti og á árunum 1424 — 36 voru 
þrir enskir biskupar á Hólum, hver eptir annan, og hétu 
allir Jónar; það er svo að sjá sem enskir víkingar hafi 
þá stundum verið nærri búnir að ná undir sig landinu; 
hefði einhver samtök verið meðal Englendinga, eða ef 
enska stjórnin hefði verið þvi meðmælt, hefði landið ef- 
laust gengið undan Dönum og orðið enskt, þvi i Dan- 
mörku var óstjórn og flokkadráttur; íslendingum likaði 
vel verzJun Engiendinga, þegar þeir fóru með friði, en 
miður var þeim um höpt þau og kvaðir, er Danir vildu 
leggja á hana; auk þess voru hirðstjórarnir dönsku najög 

illa þokkaðir. Verzlun Englendinga var að rnörgu góð, 
en opt urðu illdeilur og bardagar niilli kaupinanna og 
landsmanna og siðar milli enskra og þýzkra kaupmanna 
innbyrðis. Annálarnir geta mjög opt um óeirðir Englend- 
inga, rán og manndráp, en síður um sjálfa verzlunina, 
enda þóttu bardagarnir mestu tiðindin. Tíðarandinn var 
þá svo spilltur og svo mikil óöld í Európu, að þjóðirnar 
gátu varla haft viðskipti öðruvísi en í illu. Þýzkir kaup- 
menn voru, þegar hér var komið sögunni, búnir að ná 
undir sig allri verzlun á Norðurlöndum og vildu vera 
einir um hituna ; 1426 lentu þeir í ófriði við Eirik af 

Pommern, og meðan á þeim illdeilum stóð, óx verzlun 
Englendinga stórum. Verzlunarfloti Englendinga 1 var þá 
enn þá lítill og ekkert svipaður þvi, sem seinna varð, og 
litla verzlun höfðu þeir aðra en hór nyrðra; snemma 
leituðu þeir norður í höf til fiskiveiða og urðu í því flest- 
um fremri; æfðust þeir á sliku i sjómennsku og sigling- 
um og bar það raikla ávexti seinna, sem kunnugt er orðið. 
Englendingar áttu 1 sifelldum ófriði alla þessa öld, bæði 
við Frakka og innanlands; það var því ekki undarlegt, 
þó þeir létu ófriðlega í öðrum Iöndum, ef þeim þótti gert 
á hluta sinn, og sumir gerðu út skip sín jafnmikið til 
rána sem verzlunar; þó menn færu i verzlun&r- eðafiski- 
ferð, urðu menn að vera búnir til bardaga, því alstaðar 
voru óvinir og keppinautar á hverju strái; auk þess hefir 
eflaust valizt rusl og skríll á fiski- og verzlunarskipin. 
Þá voru og óeirðir miklar á Norðurlöndum; Eiríkur af 
Pommern réð hvorki við útlenda né innlenda, og var 
bæði ónýtur og hviklyndur, svo ekki var að búast við, 
að hann verndaði íslendinga fyrir ágangi útlendra manna. 
Þeir Englendingar, sera fiskuðu við ísland á 15. öldinni 
og verzluðu þar, voru helzt írá Brístol, York, Scarborough, 
Yarmouth og Lynn. 

Þess hefir áður verið getið, að íslendingar höfðu tölu- 

*) Árið 1540 átti London fyrir utan konunglega flotann ab eins 
4 skip, sem báru meira en 120 smálestir. Anderson: Origin of 
Commerce. London 1787. Yol. IL, bls. 67. 

verð viðskipti við Englendinga á fyrri timum; til forna 
sömdu íslendingar rithátt sinn að dæmi enskra manna, 1 og 
sumir ferðuðust til Englands til þess að afla sér mennt- 
unar, en aðrir fóru pilagrímsferðir til Kantaraborgar, því 
Tómas biskup hinn helgi var í mjög miklum metum á ís- 
iandi; þá var og nokkur verzlun milli landanna, og árið 
1200 var enskt stikumál lögtekið á Islandi. Um seinni 
hluta 13. aldar og á 14. öld er ekki getið um verzlunar- 
viðskipti milli Englendinga og íslendinga, það vér vitum; 
þó er liklegt, að enskar duggur hafi þegar á 14. öld ver- 
ið farnar að leita til fiskimiðanua kring um ísland; að 
minnsta kosti hafði Edvarð þriðji skip í norðurhöfum 
1354.* Frá þvi snemma á 15. öid er Englendinga þrá- 
falt getið i islenzkum annálum og skjölum. Hér er ekki 
ætlun vor að fara nákvæmlega út í verzlunarsögu 15. 
aldar, en vér ætlum að eins að benda á nokkur atriði.* 
Fyrst er getið um Englendinga 1412; þá segir Lögmanns- 
annáil: »Kom skip af Englandi austr fyrir Dyrolmaey, 

var róit til þeirra ok voru fiskimenn út af Englandi. 
Þetta sama haust urðu V menn af enskum mönnum frá- 
skila sínum korapanum ok gengu á land austr við Horn 
úr báti, ok létust vilja kaupa sér mat, ok sögðust hafa 
soltit í bátnum mörg dægr. Voru þessir V enskir menn 
hér á landi um veturinu, því báturinn var í burt frá 
þeim, þá þeir komu aptur«.‘ Finnur Magnússon segir, 
að Englendingar hafi komið til Vestfjarða árið áður og 
verzlað þar. Árið 1413 kom enskur kaupmaður til ís- 
lands, er Rikarður hét; hann hafði leyfisbréf Danakon- 
ungs, o g var honum skipuð höfn á Eyrarbakka, en þar 
vildi hann ekki lenda; »keyptu margir varning af hon- 
um niðri við sundin*. Verzlunin var þá enn friðsamleg; 

*) Snorra edda. Hafniæ 1848-62. II., bls. 12. 

*) B. F. de Costa: Inventio fortunata, bls. 11. 

*) A ðalrit um þetta efni er ritgjörð Finns Magnússonar Om de 
Engelskes Handel paa Island. Nord. Tidskr. f. Oldkynd. II., bls. 
112-169. 

‘) ísienzkir annálar. Kristiania 1888, bls. 290. 

Islendingar tóku kaupmönnum vel; en eptir að hirðstjór- 
ar og konungsmenn fóru að heimta sekkjagjöld og leggja 
kvaðir á verzlunina, fór að grána gamanið. Sama ár er 
sagt, að enskir fiskimenn hafi fyrir norðan tekið nokkur 
naut fyrir bónda einum, og lögðu þeir peninga i staðinn; 
eins gripu Englendingar sauði austur i Papey, en ekki 
er sagt neitt um, að þeir hafi borgað þá. Þetta sumar 
voru hér við land 30 fiskiduggiu 1 enskar eða fleiri; þá 
komu og 5 ensk verzlunarskip í Vestmannaeyjum; »komu 
þar út i bréf, send af konunginum á Englandi, til al- 
múgans og allra beztu manna í landinu, að kaupskapur 
væri leyfður með hans menn, sérlega í þat skip, sera 
honum tilheyrði; var fyrst talað um Björgvinar kaup; 
vildu enskir þar ekki til hluta; síðan keypti hver sem 
orkaði eptir efnum«. Sama ár bannar Danakonungur 
allan kaupskap við Englendinga. 1 Englendingar hafa 
auðsjáanlega í fyrstu viljað íara með friði; en er þeim 
var bannaður kaupskapur, létu þeir hart mæta hörðu, og 
spunnust út úr þvi langar deilur, gripdeildir og vigaferli. 
Sumarið 1415 lágu 6 ensk skip í Hafnarfirði; »fór Vigfús 
bóndi Ivarsson burt á einu þeirra, og hafði með sér eigi 
minna en 40 lestir skreiðar og mikið brent silfur; reyfaði 
eitt af þeim 6 nokkurri skreið á Rosmhvalanesi og svo í 
Vestmannaeyjum*. 8 Vigfús ívarsson Hólmr fór í þeirri 
ferð til Kantaraborgar, og er til um það merkilegt bréf. s 
Sama árið (1415) sendi Eiríkur af Pommern sendiboða 
til Hinriks 5., til þess að mótmæla þvi, að Englendingar 
verzluðu á íslandi; sögðu þeir, að frá gamalli tíð hefði 
enginn mátt fara til íslands, Færeyja og Hjaltlands, 
hvorki til að fiska né fremja kaupskap, undir hegning 
lífs og lima, fyrir utan sérstakt leyfi konungs, og þó þeir 
hefðu fengið konungsleyfi, mættu þeir ekki sigla þangað 

*) ísl. ann., bla. 291. 

*) ísl. ann., bls. 292. 

*) Eiríkur Magnússon: Remarks on tbe Littera Fratemitatis 
Concessa Wytfrido Iuarii Filio de Insula de Ysland, preserved at 
Canterbury. 

nema frá Björgvin, og fara svo aptur til þess bæjar frá 
eyjum þessum, til þess að borga konungi tolla. 1 Ekki 
hlýddu þó Englendingar boðum þessum, sera von var. 
Árið 1419 voru mörg fiskiskip við ísland. »Kom þá skír- 
dag svo hörð hríð með snjó, að víða í kring um landið 
brotnuðu ensk skip, eigi færri en hálfur þriðji tugur; íór- 
ust menn allir, en góssið og skipflökin keyrði upp hver- 
vetna; kom hríðin á litlu fyrir dagmál, og hélzt eigi allt 
til hádegis*.* Næsta ár (1420) gjörðu Englendingar hér 
miklar óspektir; tóku þeir hirðstjórann, Hannes Pálsson, 
og drápu mann fyrir honum, og særðu marga aðra; þeir 
komu og á Skagaíjörð með þrem skipum, og gengu upp 
með fylktu liði til rána, börðu Jón prest Pálsson ráðs- 
mann 1 nærveru biskups, og drápu Jón Iba konungsmann 
og gjörðu mörg illvirki; sá hét Rikarðr, sem fyrir þeim 
var; þeir ræntu og í Vestmannaeyjum 9 lestum fiska, og 
gjörðu enn fleira illt. 3 Finnur Magnússon heldur, að Eng- 
lendingum muni hafa þótt grunsamir hinir miklu skip- 
tapar og mannskaðar árið áður, hafi haldið, að eitthvað 
væri af manna völdum, og hafi svo viljað hefna sín.* Vér 
höfum svo litlar sagnir frá þeim timum, að ekki er gott 
að skoða viðburðina frá mörgum hliðum, eða finna orsak- 
irnar; getur vel verið, að Englendingar liafi verið íslend- 
indum reiðir fyrir eitthvað, er snerti vogrek og skipbrots- 
menn; i þá daga fóru menn ekki allt af vel að ráði sfnu, 
er mikil skipbrot urðu; merkilegt er að minnsta kosti, 
hve snögglega vínátta Englendinga breyttist 1 beran fjand- 
skap; en helzt snúa þeir sér að konungsmönnum og þykj- 
ast þeir hafa átt þeim grátt að gjalda, enda hafði Eirik- 
ur af Pommern opt og harðlega bannað að verzla við þá; 
Islendingar vildu gjarnan verzla við Englendinga, en 
gera mun á kaupmönnum, er fari með friþi, og duggur- 

') Ný félagsrit XXII., bls. 116-117. Grönl. hist. Mind. IH.. 
bls. 161. 

*) ísl. ann., bls. 2Í)3. 

*) Árb. Espólins II., bls. 16. 

*) Tidskr. f. nord. Oldkynd. II., bls. 116. 

8 * 

um, er fari með gripdeildum. í bréfi Norðlinga til Ei- 
riks af Pommern, 1. júlí 1419, segir svo: »Kom og yðart 

bréf hít 1 landit til oss 1 hverju I forbudut oss at kaup- 
slage med nokkora útlendska menn. En vorar réttar- 
bætr gjöra svo ráð fyrir, að oss skyldi koma sex skip af 
Noregi árlega, hvad sem ei hefir komið upp á langa 
tíma, hvar af ydur náð og þetta fátæka land hefir tekið 
grófan skaða, þvf upp á guðs náð og ydart traust höfum 
vi vordit kaupslaga með útlendska menn, sem með frið 
hafa farið og réttum kaupningsskap og til hafa siglt. 
En þeir duggarar og íiskarar, sem reyfat hafa og ófrið 
gjört, þeim höfum vi refsa látið. Nú stár til guðs náð 
og yður, að I skrifið oss til hvorsu vi mættum bestan 
frið hafa og yðar vinskap og hylli*. 1 * Þar var ekki mik- 
ils trausts að leita, þar sem annar eins vindhani var 
eins og Eirikur af Pommern, enda harðnaði nú allt upp 
úr þessu, og mátti heita sífelldur ófriður milli Islendinga 
og Englendinga um nokkurt árabil. 1422 — 23 rændu 

Englendingar á Bessastöðum og á Norðurlandi, í Ólafs- 
firði, Hrisey og Grímsey; þeir gjörðu enn víðar strand- 
högg, og tóku fénað og menn og færðu burt úr iandinu.* 
Ekki voru spellvirki þeirra minni 1425; þá herjuðu Eng- 
lendingar vfða og drápu marga konungsmenn, og hertóku 
marga íslendinga. Helztu víkingarnir hétu Jón Persy 
og Jón Selby; ekki gagnaðist mönnum þá fiskiveiðar né 
kaupskapur, þvi þeir spilltu veiðarfærum og vörum, og 
gjörðu landsmönnum nærri allt það illt, er þeir gátu. 3 Þá 
tóku Englendingar báða hirðstjórana, Hannes Pálsson og 
Balthasar, höndum í Vestmannaeyjum og fiuttu þá til Eng- 
lands; voru íslendingum það mikil gleðitiðindi, því hirð- 
stjórarnir voru ofstopar og illmenni. 4 Var eptir það 
meiri og minni ófriður á ári hverju, en þó verzlað við 
Englendinga jafnframt; hafa sumir kaupmenn líklega ver- 


l ) Safn til sögu íslands II., bis. 173. 

*) Árb. Espólins H., bls. 17—18. 

*) Arb. Espólíns n., bls. 19. 

*) ísl. ann., bls. 294. 

ið friðsamir, en hitt víkingar og ribbaldar, er strandhðgg- 
in gjörðu. Árið 1434 gjðrðu íslendingar aðsúg að Eng- 
lendingum 1 Skagaflrði fyrir rán þeirra og illvirki, og 
voru 80 drepnir hjá Mannskaðahól, en sumir flýðu í 
Hólakirkju, og skaut Jón biskup Vilhjálmsson, landi þeirra, 
skjólshúsi yfir þá, en fór sjálfur úr landi litlu seinna. 1 
Danastjórn bar sig opt upp við Englakonung út úr þess- 
um óspektum; Hinrik 6. lofaði öllu fögru, en efndi litið, 
enda hlýddu þegnar hans honum ekki; hann gat engan 
herail haft á mönnum sínum; þó hafði bann hans og bréf, 
28. april 1433, sem hann lét auglýsa í hafnarbæjunum, 
þau áhrif, að ófriðurinn rénaði um stund, og verzlunar- 
menn urðu spakari. 8 Þó Englakonungar áður allt af, ept- 
ir undirlagi Danakonungs, væru að banna þegnum sin- 
um óleyfilegar verzlunarferðir, þá var þvi ekki hlýtt, 
því þá var hin mesta óstjórn og óöld, bæði á Englandi 
og á Norðurlöndum; allt var i þá daga á tjá og tundri, 
og hver höndin upp á móti annari bæði á sjó og landi; 
konungar á Englandi voru í sifelldum herferðum suður á 
Frakklandi, og gátu þvi ekki snúizt við að færa það í 
lag, er afvega fór heima fyrir; svo varð Hinrik 6. geð- 
veikur og eptir það byrjaði hið alræmda Rósastríð; Ei- 
rikur af Pommern átti í sífelldum ófriði, bæði við þegna 
sína og útlendinga, og var loks rekinn frá ríkjum og lifði 
eptir það á ránum og gripdeildum. Ekki var að búast 
við góðu í svo fjarlægu skattlandi sem ísland var, þeg- 
ar ástandið var svona heima fyrir. 

Um þetta leyti hafa Englendingar þekkt töluvert til 
fslands og íslendinga, en ekki varð það vísindunum að 
miklum notum, enda var þá ekki mikil vísindaöld hér á 
Norðurlöndum. Ýmsar fregnir um landið hafa þó borizt 
með enskum sjómönnum suður eptir; má sjá það á ýmsu, 
er nefnt hefir verið i kaflanum hér á undan um landa- 

*) Arb. Espólíns II., bls. 34. 

J ) Tidskr. f. nord. Oldk. II., bls. 121. Samningur milli Eiríks 
af Pommern og Hinriks 6. nm verzlun á íslandi 24. des. 1432. 
Lovs. f. Isl. I., bls. 86 — 3G. 

bréfln. í gömlu ensku kvæði, sem prentað er i ferða- 
sögusafhi Hackluyt’s (1599), er íslands getið og ensku 
verzlunarinnar þar. Kvæði þetta eða þula gengur gegn 
ura öll lönd, og talar um gæði þeirra, og hversu mikið 
sé undir þvi komið, að halda fram kaupverzlun ogkaup- 
mönnum. Kvæðishöfundurinn segir, að Utið sé að skrifa 
um ísland, nema um harðflskinn; segir hann, að margir 
hafl farið þangað frá Bristol og öðrum stöðum nú sein- 
ustu tólf árin, og hafl þeir komið og farið hættulaust, en 
fyrr hafl menn frá gömlum tima helzt siglt þangað frá 
Searborough; nú seinasta árið, segir hann, að þangað hafl 
komið mörg skip, og hafl þau beðið mjög mikið tjón af 
hafisum(?). Þar sem höfundurinn talar um, að skip hafl 
farið frá Scarborough til íslands fyrir löngu, þá er lík- 
lega átt við fiskiskip, sem hafa verið farin að koma hing- 
að á 14. öld, þó þess sé ekki getið í annálum. Um mikla 
hafísa er ekki getið i annálum á þeim árum; en það er 
ekki að marka; þar vantar svo margt. Kvæðið er rit- 
að á dögum Sigmundar keisara (f 1437) milli 1416 og 
1437.» 

Verzlun Englendinga hin næstu 20 — 30 ár sýnist yfir 
höfuð að tala hafa verið friðsöm og heppileg fyrir landið. 
Kristofer konungur af Baiern (1440—48) leitaðist við að 
takmarka einokunarverzlun Hansastaðanna og leytði því 
Englendingum og Hollendingum kaupverzlun í löndum 
sinum; aptur á móti var Kristián I (1448 — 81) mjög háð- 
ur Hansakaupmönnum og gat því litla rönd reist við yfir- 
gangi þeirra. Til þess að verzla á íslandi áttu Englend- 
ingar að hafa leyfisbréf Danakonungs; svo var áskilið i 
samningum milli ríkjanna;* auk þess áttu þeir að gjalda 
tolla þá, sem tíðkuðust, sekkjagjöld 3 og annað þvílíkt. 


*) E. Hackluyt: The Principal Navigations of the EnglishNa- 
tion. London 1599., fol. I., hls. 201. 

*) Samningar 1449 milli Kristians I. og Hinriks VI., 1465 milli 
Kristians I. og Edvards IV. Lovsamling for Island I., bls. 36-37. 

*) Þau voru hér um bil 5-6 °/o af verði farmsins (Finn Magnus- 

Margir Englendingar fóru leyflslaust til íslands og sumir 
þrjózkuðust við að borga sekkjagjöldin; út úr þessu spunn- 
ust sífelldar deilur milli kaupmanna og valdsmanna kon- 
ungs. Árið 1463 bannar Kristián I. íslendingum að 
verzla við útlenda kaupmenn, áður en þeir hafa borgað 
sekkjagjöld, 1 og var þá farið að ganga harðara eptir 
þessum tolli en áður. Björn hinn riki Þorleifsson var þá 
hirðstjóri og gekk rikt eptir gjaldinu, og þegar honum 
var ekki hlýtt, gerði hann upptækar vörur fyrir Englend- 
ingum og Skotum og komst því i mikla óvináttu við þá, 
svo að þeir, eins og kunnugt er, réðust á hann i Rifi 1467 
og drápu hann þar og 7 menn aðra, en tóku son hans 
höndum; en Ólöf kona hans leysti út son sinn miklu 
gjaldi o g hefndi siðarbónda sins grimmilega. 8 Útúr þess- 
um manndrápum urðu miklar óeirðir, sem eðlilegt var, 
þar sem kaupmenn höfðu lagt að velli hinn merkasta og 
rikasta höfðingja, er þá var á landinu, og hafði hann þó 
eigi gert annað en skyldu sína að heimta tolla þá, sem 
lögboðnir voru. Kristián konungur heimtaði skaðabætur 
hjá Edvarði IV., en fékk enga rétting mála sinna; tóku 
þá Danir nokkur ensk kaupför i Eyrarsundi og varð út 
úr þvi ófriður milli landanna, sem eigi varð þó öðruvisi 
en svo, að hver skemmdi og hepti fyrir öðrum verzlun 
og samgöngur; loks var friður saminn i Maastricht 1474; 
samt verzluðu Englendingar á íslandi eins sem áður, þó 
ófriður væri milli landanna. 8 

Eptir þær óeirðir, sem urðu út úr vigi Björns rika, 
hélzt enska verzlunin eptir sem áður alla þessa öld, og 
voru ensk skip í förum árlega milli landa. Það er sagt að, 
Christofer Coltimhus hafl komið til íslands með ensku 
skipi fra Bristol árið 1477. í æfisögu Columbusar, sem 


sen : Om de Engelskes Handel paa Island. Nord. Tidskr. for Oldk. 
II., bls. 124). Sbr. Norges gamle Love. Retterböder III., bls. 118. 
*) M. Ketilsson : Forordninger og aabne Breve I., bls. 61. 

*) Esp. Árb. II., bls. G2 og 69. Safn til sögu íslands II., bls. 
662-G54. 

*) Nordisk Tidskrift for Oldkyndighed II., bls. 126-127. 

eignuð er Femando syni hans, 1 er frásögnin um ferð 
Columbusar til Thule, eptir þvi sem hanu sjálfur á að 
hafa ritað; þar segir svo: »Eg sigldi árið 1477 i febrú- 
armánuði raeir en 100 milur (leghe) hinn megin við eyna 
Tile; suðurendi hennar er 73 stig frá miðjarðarlínu, en 
ekki 63 stig eins og sumir ætla; hún liggur ekki innan 
þeirrar línu, sem takmarkar vestrið hjá Ptolemeusi, en 
miklu vestar. Til þessarar eyjar, sem er jafnstór eins og 
England, koma Englendingar með vörur sinar, einkum 
frá Bristol. Á þeim tíma, sem eg fór þangað, var sjór- 
inn ekki frosinn; sjórinn rís þar sumstaðar 26 faðma 
(braccia) og fellur jafnmikið aptur«. Þessi frásögn er að 
mörgu leyti undarleg. Columbus segist hafa siglt hinu 
megin við Tile, sem sjálfsagt á að vera fsland, lOOmílur 
til norðurs í febrúarmánuði(!); hann hefir þá með öðrum 
orðum komizt lengst norður í Hafsbotna, norður með Græn- 
landi við Franz-Jósepsfjörð, eða upp undir Spitzbergen, 
og það um hávetur. Columbus færir ísland norður á 73° 
n. br.; það liggur, eins og alkunnugt er, milli 63 1 /* 0 og 
66 ‘/a 0 n. br. Frásögnin um hæð flóðbylgjunnar hjá ís- 
landi nær engri átt; hún sýnist vera löguð eptir gömlu 
Pyþeasar sögunni; þó nú þessi frásögn sé svo merkilega 
ruglingsleg, þá gæti þó vel hugsazt, að Columbus hafi 
komið til íslands, þó bréfið eiginlega alls ekki sanni neitt 


‘) Bókin heitir : »Historie del S. D. Fernando Colombo nelle 
quali s’han particolare et vera relatione della vita et de fatti dell’ 
Ammiraglio D. Christoioro Colombo suo padre etc. Nuovamente di 
langua spagnuola tradotte nell’ italiana dal S. Alfonso TJlloa. Vene- 
zia 1571«. cap. IV. Frumritib spænska heiir aldrei fundizt. Eptir 
nýustu rannsóknum er þab óhugsanlegt, að Fernando hafi ritað 
þessa bók. eins og hún liggur fyrir; en þó eru mikiar likur til, að 
sumir kaflar séu eptir hann ; heíir einhver annar mjög ófróður náð 
í ritbrotin, skeytt þau saman og aukið við alls konar skröksögum, 
sem eru þvert ofan í önnur rit Fernandos. Sbr. H. Weitemeyer: 
Femando Colon og hans Historie. Geogr. Tidsskrift X. 1889, bls. 29-41. 
Fernando var launsonur Columbusar (f. 1488, d. 1539); hann var 
mesti fræðimaöur og merkismaður. 

um það; að hann hafl komið hér á höfn eða á land; 1 þar 
segir að eins, að hann hafl siglt hundrað mílur hinu meg- 
in við Tile (oltra Tile isola); það væri þá ekki óllklegt, 
að Columbus annaðhvort hafl verið á flskiveiðum, eins og 
Gustav Storm talar um,> eða hann heflr hrakizt á ensku 
skipi norður til fslands og norður fyrir ísland; tímínn 
(febrúarmánuður) sýnist helzt benda til þess, því það er 
mjög undarlegt, að Englendingar skyldu fara af frjálsum 
vilja kaupferð eða flskiferð til íslands i febrúarmánuði; 
þessi ferð hefir þá orðið að vera alveg sérstakleg auka- 
ferð, því hinar sífelldu kvartanir íslendinga yflr vetrar- 
setu kaupmanna á 15. og 16. öldinni sýna, að kaupmönn- 
um hefir ekki verið mikið um ferðalög á vetrum. 8 

Það hefir verið mikið ritað og rætt um það, hvort 
Columbus hafi á íslandi fengið nokkra vitneskju um vest- 
urferðir íslendinga til Vínlands hins góða. Finnur Magn- 
ússon hefir fyrstur ritað um þetta mál og byggir háa 
loptkastala á frásögninni um ferð Columbusar til Tile. 
Það er reyndar ekki alveg óhugsanlegt, að Columbus geti 
hafa fengið einhverjar fregnir um ferðir íslendinga til 
Grænlands og Vínlands, en vér höfum ekki hina minnstu 
visxu fyrir þvi, að svo hafi verið; eptir því, sera menn 
nú vita, sýnist allt vera á móti þessari skoðun, en lítið 
eða ekkert henni til sönnunar. Fyrst og fremst er það 
engvan veginn vist, að Columbus hafi nokkurn tíma komið 
hér á land, og það ætti að vera nóg, til að fæla menn 


‘) í dagbók þeirri, er Columbus reit 4 fyrstu ferð sinni til 
Arneriku, sem enn er til, segir liann : »Eg hefi siglt um allt Mið- 

jarðarhaflð; til norðurs hefl jeg farið allt norður til Englands og 
til suðurs allt suður í Ruinea*. Hór er fslands alls ekki getið. 
Sbr. S. Ruge : Znr 400jabrigen Jubelfeier der Entdeckung einer 
neuen Welt (Globus Bd. 61. Braunschweig 1892, bls. 6). Þetta sýn- 
ist benda til þess, að frAsögnin um íslandsferðina sé eintómur til- 
búningur, eins og svo margt annað i bókinni : »Historie del Fer- 

nando Colombo* o. s. frv. 

*) Aarböger for nordisk Ohlkyndighed 1887, bls. 370 
*) Sbr. M. Ketitison : Forordninger I., bls. 66, 80, 248. Lovsaml. 
for Island I., bls. 37-38, 41-43. 

frá að byggja raikið á slikura grundvelli. Finnur Magn- 
ússon heldur, að Columbus ef til vill hafl komið i Hval- 
fjörð ; 1 en sama ár kom Magrnis biskup Eyjólfsson þang- 
að á vísitazíuferð; nú heldur Finnur, að það geti verið, 
að þeir Columbus hafl talazt við, og að Magnús biskup 
hafl sagt Columbusi frá ferðum hinna fornu íslendinga. 
Allar þessar getgátur eru eingöngu byggðar á klausunni 
um Tileferðina, sem vér höfura lagt út hér á undan; það 
er fljótséð, hvað mikið þær hafa við að styðjast, þegar 
menn vita ekki einu sinni með fullri vissu, hvort Colum- 
bus hefir komið inn á nokkra höfn, og ef hann heflr 
komið að landi, á hvaða höfn hann þá heflr komið; svo 
er heldur ekki vist, hvort Magnús biskup hefir vitað nokk- 
uð um Vinlandsferðirnar, þó hann hefði áður verið ábóti 
á Helgafelli; auk þess er efamál, hvort þeir hafl hitzt, 
þó nú báðir hefðu verið staddir á sama tima í Hvalflrði, 
sem heldur ekki er vist. Það hefði líka verið mjög merki- 
legt, hefði Columbus farið að spyrja biskup norður á ís- 
landi um veg til Indlands, þvi hann hugsaði aldrei um 
annað en Indland, og dó með þeirri sannfæringu, að hann 
hefði fundið Indland; hann hefði þá áður orðið að fá ein- 
hverja fregn um ferðir íslendinga til Vinlands. Þó nú 
Columbus hafi, sem óliklegt er, fengið einhverjar fregnir 
um ferðir íslendinga, þá hefir það ekki haft nein áhrif á 
stefnu hans, er hann hélt frá Spáni suður og vestur i 
haf. Það er þvi auðséð, að það er ekki hægt að byggja 
neina visindalega rannsókn á þeim málgögnum, sem vér 
nú höfum, enda væri það tilgangslaust að eltast við slikt, 
þegar maður verður að vaða reyk og þoku. Þó það nú 
fyndist, að Columbus hefði fengið fregn um fund Vínlands 
á íslandi, þá verður hvorki heiður hans né fslendinga 
meiri eða minni fyrir það; það verður aldrei tekið frá 
Leifi Eiríkssyni, að hann fyrstur allra Európumanna kom 
til Ameríku, og það dettur heldur engum i hug að efast 


‘) Om de Engelskes Handel paa Island. Nordisk Tidskr. for 
Oldkyndighed II., bls. 129. 

um, að Columbus hafi fundið Ameríku 1492; og hetðí 
Columbus ekki fundið hinn nýja heim, þá hefði Cabral 
fundið hann nokkrum árum seinna. Þegar er verið að 
ræða um, hverja þýðingu fundur Amerlku hefir haft fýrir 
mannkynið, þá verða allir að játa, að ferð Columbusar, 
hvernig svo sem á henni stendur, er hinn merkilegasti 
viðburður i mannkynssögunni; þó nú ferðir fslendinga til 
Vinlands séu stórkostlegt minnismerki um þrek þeirra og 
dugnað, þá er þó ekki þvi að leyna, að landafundir forn- 
manna höfðu því nær engin áhrif á menningarstefnu heims- 
ins, enda var það eðlilegt eptir kringumstæðunum; á- 
standi Norðurlanda var svo varið á 11. öld, að uppgötv- 
un Leifs ekki gat orðið að notum; timans fylling var enn 
þá ekki komin. 

Af ritum þeira, sem liggja eptir Columbus, má sjá 
nokkum veginn vel, hvað það var sem hvatti hann til að 
leita Indlands vestur um haf. Hann segir sjálfur, að rit 
Pierre d’ Ailly (Petrus de Alliaco) kardínála hafi haft 
mest áhrif á skoðanir sínar. Bók þessi er rituð 1410; 
hún heitir »Imago mundi«; þar sá Columbus skoðanir 
ýmsra fornra höfunda um stærð hafsins og legu landanna, 
og þar er hvað eptir annað tekið fram, hve stutt muni 
vera að sigla frá Spáni vestur til Indlands. Þessar hug- 
myndir koma mjög snemma fram; Aristoteles sagði t. d., 
að hafið væri mjótt milli Spánar og Indlands, og Seneca 
hélt því fram, að sigla mætti frá Európu vestur ura haf 
til Indlands á fáum dögum með góðum byr. Um þetta 
leyti voru allir vísindamenn sannfærðir um, að jörðin 
væri hnöttótt, en mælingarnar voru svo ófullkomnar, að 
menn héldu, að jörðin væri töluvert minni en hún er, ogauk 
þess liéldu menn, að Indland og Kina gengu miklu lengra 
til austurs en seinna reyndist. Þegar Columbus er að 
bera mál sitt upp fyrir stórhöfðingjum, þá sannar hann 
mál sitt með því að vitna til þessara fornu rithöfunda. 
Við þetta bættist, að hinn italski fræðimaður Toscanelli 
hvatti Columbus ákaft til fararinnar. Toscanelli (f. 1397, 
d. 1482) hafði lesið rit Marco Polos og annara ferðamanna, 

sem ferðast höfðu um Asfu, og hafði brennandi löngun til 
að stuðla til þess, að Európumenn fyndu sjóleið til þess- 
ara auðugu landa. Portúgalsmenn voru þá. i ákafa að 
leita leiðarinnar til Indlands suður með Afríku, og þvf 
ritaði Toscanelli stjórninni í Lissabon bréf 1474 og sendi 
með þvi landabréf; hvatti hann þar mjög til vesturferða 
yfir hafið og kvað það stytzta leið og hentugasta. Portú- 
galsmenn vildu ekki sinna þessu; en er Columbus, sem 
þá var 1 Lissabon, fékk vitneskju um þetta bréf, fórhann 
að skrifast á við Toscanelli, og eru enn þá til bréf, sem 
gengið hafa þeirra í milli. Leiðbeiningar Toscanellis og 
frásögur hans um legu landanna, stefnu leiðarinnar sem 
fara þyrfti, vegalengdina o. fl., voru sennilegar og fram- 
settar með svo mikilli vissu og svo styrkum rökum, að Col- 
umbus varð nú fullviss um, að ferðin raundi heppnast, og 
var nú einráðinn í að fara, ef nokkur kostur væri. Á 
fyrstu ferð sinni hafði hann með sér landabréf eptir To- 
scanelli og fór eptir þvi. 1 

Árið 1464 er getið um það 1 fomum bókum, að Joao 
Vaz Cortereal, landstjóri á eynni Terceira, hafi farið í 
landaleit norður í höf, og þá fann hann land, sem hann 
kallar Harðfiskland fterra do bacalho); halda menn, að 
hánn hafi komið til íslands. Árið 1500 fór sonur þessa 
manns, Gaspar Cortereal, aptur i landaleit og sigldi í 
norðvestur; fann hann þá land, sem hann kallar Græna- 
land (Terra verde), og ætla menn, að það hafi verið 
Grænland. Næsta ár fór hann á tveim skipum til YNV. 
og fann ströndina á Newfoundlandi ;* þar urðu þeir varir 
við mikla gnægð fiska í sjónum og eptir það tóku fiski- 
skip að fara þangað hópum saman. Hinir nafnfrægu sæ- 
farendur John og Sehastian Cabot, er fyrst rannsökuðu 
austurströnd Norðurameriku, áttu heima f Bristol; þá voru 

*) Nánarum þetta má lesa hjá Alexander Humboldt'. Kritische 
IJntersuchungen I og S. Ruge'. Geschichte des Zeitalters der Ent- 
deckungen 1881, hls. 221-31. 

s ) O. Peschel : Geschichte der Erdkunde. Miinchen 1866, 

bls. 262. 

þaðan árlega miklar skipaferðir til íslands, og er þess 
getið í bókum, að Sebastian Cabot hafi í annari ferð sinni 
komið við áíslandi; erþað því ætlun manna, að S. Cabot 
hafi á íslandi fengið einhverjar fregnir um Vínlandsferðir 
hinna fornu íslendinga, 1 og er það ekkert ólíklegt; að 
minnsta kosti siglir hanu nærri sömu leið, eins og íslend- 
lendingar fóru til forna. 

Um seinni hluta 15. aldar verzluðu Englendingar hór 
sem áður; var nú miklu minni fyrirstaða frá hálfu dönsku 
stjórnarinnar og þess vegna voru viðskiptin yfir höfuð frið- 
samlegri. Englendingar fluttu til landsins allar nauðsynja- 
vörur, er íslendingar þurftu, mjöl, járn, timbur, lérept 
o. fl., en fluttu út skreið og borguðu hana vel. Þó slett- 
ist einstöku sinnum upp á vinfengið, því Englendingar 
voru óeirnir og ódælir og fijótir til gripdeilda og rána, 
ef svo bar undir; 1490 ræntu t. d. enskir kaupmenn í 
Hafnarfirði miklu fiskifangi frá ábótanum í Viðoy, en á- 
bótinn safnaði liði, réðst á Englendinga, haíði sigur og 
náði skreiðinni, þó við ofurefli væri að etja. 2 í þá daga 
höfðu Englendingar aðalstöðvar sinar í Hafnarfirði, og þar 
kom á land plágan seinni (1493), í ensku klæði, að því er 
sagan segir. Árið 1490 hafði Hans Danakonungur 20. 
janúar leyft Englendingum að verzla á íslandi eptir vild 
sinni og fiska við streudurnar.* Árið 1512 gjörðu enskir 
menn ýms illvirki, rændu kvikfénaði, hlóðu sér kastala 
og létu 1 veðri vaka, að þeir ætluðu að leggja landið 
undir sig; það er ekki gott að segja, bvort það hafa ailt 
af verið kaupmenn enskir, sem gjörðu sig seka í þessurn 
illvirkjum; hér 1 Norðurhöfum var í þá daga fullt af vík- 
ingum frá Englandi og öðrum löndum; gerðu þeir víða 
strandhögg og rændu jafnt frá vinum sem óvinum; sjálf- 
sagt hafa ýmsir af þessum óaldarseggjum leitað hingað 
til íslands, þvl hér var lítil vörnin fyrir. Árið 1514 


*) Oscar Peschel : Geschiclite der Erdkunde, bls. 260-61. 
*) Árb. Espólíns II., bls. 116. 

*) Lovsamling for Island, I., bls. 40. 

börðust Síðumenn við Englendinga í Vestmanneyjurn; urðu 
þeir ósáttir út úr kaupskap; þar féllu 14 Englendingar, en 
ekki er getið um, að aðrir hafl fallið af Islendingum en 
síra Jón smjörnefur, er var prestur á Skarði i Meðal- 
landi. Á þeim árum drápu Englendingar líka Svein Þor- 
leifsson skrifara og ellefu menn aðra. Mörg önnur hryðju- 
verk frömdu Englcndingar hér í þá daga, sem eigi þarf 
hér að telja; 1515 ritar Kristián annar Hinriki VIII. bréf 
og kvartar mjög undan yfirgangi Engleudinga á íslandi. 1 
Þá var sendur hingað Sören Nordby, sjókappi mikill, til 
þess að hrekja héðan enska víkinga, og hafði hann hér 
um tima hirðstjórn. Ensku kaupmennirnir voru þá hér 
á landi búnir að fá aðra skæðari keppinauta, nefnilega 
Þjóðverja, sem loks algjörlega hröktu þá á braut, og 
munum vér minuast á það i næsta kafla. 

í enskri bók eptir Andrew Boorde, sem kom út 1547, 
er stutt lýsing á íslandi; lýsing þessi er mjög ómerkileg 
og illorð um íslendinga, en þó verð eg að geta hennar 
hér; þar er sullað saman skröksögum sjómanna og öðr. 
um lausafregnum ; en þó flest sé vitlaust í lýsingunni, er 
þó dálítið rétt, er verzlunina snertir. 2 Andrew Boorde 
var fæddur um lok 15. aldar í Sussex á Englandi; hann 
varð á ungum aldri munkur, en losaði sig úr munka- 
reglu og fór að stunda læknisfræði. Hann fór víða, bæði 
um England og meginland Európu, en þótti óknyttamað- 
ur i meira lagi og dó í dýflissu í Lundúnum 1549. Bók 
hans kom út 1547 og er tileinkað Mariu prinsessu, hinni 
alræmdu Blóð-Maríu; þar átti í fyrstu að vera yfirlit yfir 
öll visindi, en aldrei kom út meira en fyrsti kaflinn, um 

‘) Sbr. Espólíns Árbœkur II., bls. 115, 122, III. bls. 31, 38-39. 
Safn II., bls. 665-68. 

*) Bit Andrew Boorde’s heitir: The Fyrst Boke of the Intro- 
duction of Knowledge made by Andrew Borde. 1547. Bókin er 
aptur gefin út af F. I. Furniwall »for the early English text so- 
ciety. Londonl870«. Eg hefi þó ekki haft þessar bækur fyrirmér, 
en eg hefi fariö eptir útdrætti, sem prentaöur er hjá C. F. Bricka 
i Danske Samlinger for Historie, Topografi, Personal- og Litera- 
turhistorie. 2. Kække, 2. Bind. Kbhavn 1872-78, bls. 135-143. 

þjóðirnar í Európu. Hver kapítuli er lýsing á sérstöku 
landi og eru myndir af íbúum landanna fyrir ofan; við 
hvern kapítula eru líka nokkrar ljóðasamstæður, og eru 
ibúunum þar lögð orð í munn. I 6. kapitula er lýsing á 
íslandi og Noregi og visur fyrir ofan; í ljóðunum er að- 
alefnið þetta, að því er ísland snertir, og er íslendingur 
látinn tala: »Eg er fæddur á Islandi, eins heimskur eins 

og dýr; að eta kertisstubba er hátíð fyrir mig; eg er 
sólginn í tólg og hráan harðfisk; það þykir dágóður mat- 
ur i mínu landi; hráan fisk og lirátt kjöt et eg, er eg 
þarfnast; svona matur þykir mér góður. Lítið hirði eg 
um morgunsöngva eða messu, og um góðan klæðnað kæri 
eg mig aldrei. Gott þykir mér að klæðast dýraskinnum, 
hvort sem það eru úlfa- eða bjarnaskinn«. Síðan kemur 
stutt lýsing á Noregi og þá lengri lýsing á íslandi og er 
hún hér um bil á þessa leið: 

»ísland er fyrir utan Noreg; það er stórt eyland, 
umkringt af ishafinu; landið er furðanlega kalt; á sum- 
um stöðum er sjórinn frosinn og fullur af ís. Þar vex 
ekkert korn; lítið brauð hafa þeir eða ekkert; í stað 
brauðs eta þeir harðfisk: þeir eru vanir að eta hráan 
fisk og hrátt kjöt; þeir eru dýrslegar skepnur, ósiðaðir 
og fákunnandi. Hús hafa þeir engin, en liggja í hellum 
saman eins og svin; þeir selja Islenzka hunda og gefa 
burt börn sin; þeir eta tólgarkerti og kertisstubba og 
gamla feiti, þráa tólg og annan óþverra. Þeir ganga 
klæddir i viilidýraskinnum og eru líkir fóikinu í hinu ný- 
fundna landi, er heitir Calyco (Kalikut). Á Islandi eru 
mörg villidýr. íslendingar eru góðir iiskimenn; mikið af 
fiski sínum láta þeir í skiptum við enska menn fyrir 
mjöl, bönd, skó og aðra smámuni. Þeir hafa enga pen- 
inga í landinu, en þeir láta einn hlut í skiptum fyrir 
annan. Þar eru nokkrir prestar, sem eru blásnauðir, en 
halda þó frillur. Á sumrum er þar að nokkru leyti eng- 
in nótt o g á vetrum er þar á líkan hátt fárra stunda 
dagsbirta. Mál þeirra get eg ekki talað, nema eitt eða 

tvö orð á stangli, og þess vegna sleppi eg að skrifa um 
það«. 

Ef bornar eru saman hin fyrsta lýsing á íslandi eptir 
Giraldus Cambrensis og þessi, þá eru þær næsta ólíkar. 
Giraldus hælir Islendingum fram úr hófi; Andrew Boorde 
lýsir þeim eins og hinum örgustu skrælingjum; tímarnir 
voru nú reyndar ólíkir; en mest kemur þessi mismunur 
eflaust af því, að Giraldus fer eptir frásögum lærðra, 
heldri manna, en Andrew Boorde fer eingöngu eptir lausa- 
fregnum, sern borizt hafa með misjöfnum sjóraannalýð; 
hann hefir líka auðsjáanlega blandað íslendingum saman 
við Eskimóa eða aðrar villiþjóðir; aldrei hafa íslendingar 
t. d. klæðzt í dýraskinn og aldrei hafa hér verið úlfar. 
Sagan um kertaátið er algeng hjá öðrum höfundum um 
ýmsar þjóðir, sein norðarlega búa, og brúka mikið feit- 
meti. Sagnirnar um, að íslendingar búi í hellum, eru 
eflaust komnar af því, að útlendingar hafa séð lítilfjör- 
lega torfbæi. 

9. Upphaf hinnar þýzku verzlunar á Islandi. 

fslandslýsingar frá byrjun 16. aldar. Olaus Magnus. 

Eins og vér fyrr höfum talað um, var aðalverzlunin 
á íslandi á 15. öldinni ensk. Englendingar verzluðu 
reyndar optast í óleyfi, en þeim hélzt það uppi, af því 
stjórnarástandið i Danmörk var svo, að konungar gátu 
eigi snúizt við að vernda verzlun á íslandi, sem þeir þó 
töldu sér einum heimila. Um miðja 15. öldina faraÞjóð- 
verjar að venja komur sinar til íslands; framan af er 
verzlun þeirra lítil, en að lokum koma þeir ár sinni svo 
fyrir borð, að þeir á 16. öldinni eru því nær einráðir. 
Fyrstu þýzku verzlunarskipin, sem komu til íslands á 
árunum 1430 — 1440, voru frá Danzig og Lúbeck; Ham- 
borgarar fara fyrst að taka þátt i íslandsverzluninni 1475, 
og fyrstu skipin eru gerð út á opinberan kostnað; 1 menn 


*) Emst Baasch : Die Islandsfahrt der Deutschen. Forsohon- 

vildu reyna fyrir sér, reyna að brjóta verzluninni nýjar 
brautir. Seinna verða Hamborgarar öllum meiri, komast 
langt á undan keppinautum sínum. Kristofer af Baiern 
(1440 — 48) hafði á ýmsan hátt reynt að takmarka einok- 
unarverzlun Hansamanna á Norðurlöndum, en Kristián 
fyrsti (1448 — 1481) var allt af í svo miklum peninga- 
kröggum, að hann varð að flýja á náðir þýzkra kaup- 
manna, og leyfði þeim opt að sigla til íslands; þó bann- 
aði hann 1480 vetrarsetu útlendra kaupmanna áíslandi. 1 
Arið 1483 var nærri orðið upphlaup í Hamborg vegna 
kornfarma, sem fluttir höfðu verið til íslands; þar var 
þá dýrtíð fnikil og skrillinn kenndi þessum útflutningum 
um, að kornvaran væri lítil og dýr. 2 Sama ár lofaði 
Hans Danakonungur því i skuldbindingarskrá þeirri, er 
hann reit undir, að hann skyldi ekki þola, að neinir kaup- 
menn frá Hansastöðum sigldu til íslands, en hann lofaði 
þar upp í ermina á sér. Hans konungur reyndi þó á 
ýmsan hátt að spilla verzlun Hansastaða á Norðurlönd- 
um, o g tókst það að sumu levti; hann leyfði Hollending- 
um að sigla til íslands, en verzlun þeirra hér á landi 
varð þó aldrei mjög mikil, og eins leyfði hann Englend- 
ingum 1490 að sigla til íslands í 7 ár; þetta gerði hann 
allt til þess að rýra verzlun Þjóðverja. Hansamenn voru 
engan veginn sáttir og sammála sin í millum; Ltlbeck- 
kaupmenn sáu brátt ofsjónum yfir verzlun Hamborgara 
á íslandi, og reyndu á ýmsan hátt að takmarka hana; 
kaupmenn frá Líibeck höfðu mjög mikla verzlun í Nor- 
egi, einkum i Bergen, en þaðan höfðu verið miklar sigl- 
ingar til íslands, sem kunnugt er, svo kaupmenn þar 
þóttust hafa einkarétt til verzlunar á Islandi. Kristián 
II. reyndi og á ýmsan hátt að hindra verzlunarferðir 
Hamborgara til íslands; en þrátt fyrir allar mótspyrnur 

gen zur Hamburgischen Handelsgeschichte L Hamburg 1839, bls. 
7-9. 

*) Lovsamling for Island I., bls. 37. Magnús Ketilsson: Forord- 
ninger I., 69-62. Historia ecclesiastica II., bls. 241-42. 

*) Nordisk Tidskrift for Oldkyndighed II., bls. 129. 

blómgvaðist verzlun þeirra meir og meir. 1 í byrjun 16. 
aldar stofnuðu Islandsfarar í Hamborg sérstakt félag 
(SunteAnnen Broderscop der Islandesvarer), ogerureikn- 
ingsbækur þessa félags enn þá geymdar í Hamborg.* 
Hamborgarar höfðu á 16. öldinni aðalstöðvar sinar í 
Hafnarfirði (Hanefiord); Brimarar verzluðu snemmaáökl- 
inni á Búðum og víðar á Vesturlandi o. s. frv.. 8 Kaup- 
menn þeir, sem tóku þátt í íslandsverzluninni, voru, eins 
og nú höfura vér sagt, flestir frá Hamborg, en sumir vort* 
þó frá Ltlbeck, Bremen, Rostock, Wismar, Danzig, Stral- 
sund og jafnvel frá Ltlneburg. 4 

Þjóðverjar eltu löngum grátt silfur við Englendinga; 
hvor vildi bola hinum burtu, og urðu opt út úr því bin- 
ar mestu óeirðir og vfgaferli. í Píningsdómi eru Eug- 
lendingar og Þjóðverjar áminntir um að hafa frið sín á 
milli, er þeir liggi hér á höfnum, 5 en lítið hirtu þeir um 
slíkar fvrirskipanir. Arið 1518 hröktu Hamborgarar Eng- 
lendinga úr Hafnarfirði. Segir Jón Espólín, að Hamborg- 
arar hafi 1518 barizt við enska um hafnaFleg í Hafuar- 
ftrði, og þakið áður skip sitt með sængum; féllH 40 af 
Þjóðverjum, en þó, með því að þeir fóru að með ráðurn, 
ráku þeir Englendinga burtu og fluttust síðan fram í eyri 
o g höfdu þar höfn þaðan af. 8 Árið 1532 börðust Þjóð- 
verjar við Englendinga í Grindavík. Enskur kaupmað- 
ur, sá er hét Jón Breiði (Johann Breye), varð missáttur 
við hirðstjórann, Diðrich af Bramsted, og vildi oigi gjalda 
toll, sem vera átti; hann átti og illt við Hamborgara, er 

‘) Nánar má lesa um aílt þetta þjark og þessa verzlunarkeppni 
hjá E. Baasch 1. c., bls. 8-30. 

*) Jahrbuch des Vereins fur niederdeutsohe Sprachforschung 
1883. IX., bls. 143-45. 

*) M. Lindemann : Die arktische Fischerei der deutschen See- 
stadte KÍ20-1808. Petermanns Mitteilungen. Erganzungsheft Nr. 26. 
Gotha 1869. 4to. bls. 5-6. 

■*) E. Baasch : Hamb. Handelsgesch., I., bls. 16. 

6 ) Magnús Ketilsson : Forordninger I., bls. 79-82. Lovsamling 
for Island I., bls. 41-43. 

*) Árbækur Espólins 111., bls. 56. 

þar líigu á Nesjunum með kaupför sín, og hélt skreiÖ 
nokkurri fyrir þeim; kom í með þeim þverúð, og fóru 
orð í milli; gerði Jón sér virki skammt frá búðum á 
Járngerðarstöðum, og bauð Hamborgurum með kalsi að 
sækja til sín skreiðina; tóku sig þá saman birðstjórinn 
og hinir þýzku menn, og komu óvart um nótt upp í 
Grindavík; komust í virkið og drápu Jón og alla bans 
menn, en tóku skip og fé, það er þeir áttu. 1 Út úr þessu 
spunnust langar deilur milli Hinriks VIII. á Englandi og 
Hamborgarmanna og Friðriks konungs fyrsta; þó fór svo 
að lokum, að sáttum varð á komið og Hamborgarar þurftu 
ekki að borga neinar skaðabætur, því það sannaðist, að 
Englendingar hefðu átt upptökin. Frá byrjun 16. aldar 
er Þjóðverja nærri árlega getið í árbókum og annálum, 
og vex verzlun þeirra smátt og smátt. Af þessum verzl- 
unarferðum Þjóðverja leiðir það aptur, að þeir eru því 
nær hinir einu útlendingar, er rita um ísland á 16. öld- 
inni. Flestar sagnir frá þeim tímum eru þó fullar af 
ýkjum og skröksögum, og finnst sannleikurinn opt ekkifyrr 
en eptir langa leit innan um allan óhroðann. 

Vér höfum áður getið um landabréf Jakobs Zieglers ; 
það fylgdi riti hans um Schondia, er fyrst kom út í Strass- 
borg 1532. í riti þessu er stutt lýsing á íslandi. Ziegler 
tekur fyrst nokkrar klausur úrSaxó og bætir svo sjálfur 
ýmsu við. Hann segir, að ísland sé frá norðri til suðurs 
nærri 200 mílur á lengd, en eyjan sé að mestu fjöllótt 
og óræktuð, en þar sem sléttlendi er, segir hann, að hag- 
arnir séu svo kjarngóðir, að menn verði stundum aðreka 
féð þaðan, svo það kafni ekki af fitu. Hann talar um 
eldfjöll, og segir, að í þeim sé fangelsi fyrir óhreinar 
sálir; hann talar lika um svipi drukknaðra manna, sem 
hann segir gangi ljósum logum á íslandi. ísnum Iýsir 
hann líkt og Saxó. Ziegler segir, að svo stutt sé á milli 
Grænlands og íslands, að farmenn þeir, sem fara þar á 


‘) Annálar Björns á Skarðsá, bls. 54-55. 
106-106. 


Árb. Eapól. III., bls. 

railli, sjái Hekluhöfða öðrum megin við sundið, en Hvít- 
serk hinum megin. 1 I þá daga tóku menn allar frásög- 
ur gildar, hvort sem þær voru náttúrlegar eða ónáttúr- 
legar; menn voru ekki að hafa fyrir að sundurliða það; 
optast mun þó eitthvað liggja til grundvallar fyrir sög- 
unura. Þar sem Ziegler talar um fitu sauðfjár á Islandi, 
er það liklega svo til komið, að þýzkir kaupmenn hafa 
heyrt getið um eða séð feita sauði, þcgar þeir á haust- 
degi voru reknir af fjalli. Sagan um pislir sálna í eld- 
fjöllum er algeng alstaðar, og menn trúðu því fastlega á 
þeim tímum, að svo væri, bæði hér á landi og annars- 
staðar; sagan um svipi drukknaðra manna er alislenzk, 
og ekki örgrannt, að sumir menn á útkjálkum á íslandi 
trúi slíku enn. 2 

Árið 1544 gefur Sebastian Miinster út landafræði 
(cosmografi), sem lengi á eptir var aðalrit í þeirri grein. 
Sebastian Milnster þótti merkismaður á sinni tíð; hann 
var fæddur í Ingelheim 1489 og dó í Basel 1552; hann 
þótti framúrskarandi- guðfræðingur og stærðfræðingur; en 


') Gamlar sagnir um leiðir til Grænlands segja hið sama um 
fjarlægðina milli Grænlands og íslands, en þar er reyndar talið, að 
Snæfellsjökull sjáist 4 Islandi (en ekki Hekla). Það er sagt, að 
síra Einar Snorrason & Staðarstað (f 1538) hafi átt tólfæring, er rak 
undan öndveiðarnesi og dreif í haf út, svo að þeir sáu báða jökl- 
ana senn, Snæfellsjökul og Bláserk (Grönlands hist. Mindesm. I., 
bls. 123, sbr. bls. 88). A öðrum stað er sagt, að séu menn í miðju 
haíi, sjáist Snæfelisjökull öðru megin, en Hvítserkur hinu megin 
(s. st. III., bls. 490-491). Olaus Magnus segir, að Hvítserkur só 
mitt á milli íslands og Grænlands, og segir, að tveir alræmdir vík- 
ingar, Pining og Pothorst, haii haft aðsetur þar 1494. Nánar um 
þetta má lesa í Grönl. hist. Mind. III., bls. 473-81. 

Eg heíi haft fyrir mór útgáfu af Ziegler, sem prentuð er aptan 
við Alberti Krantzii Regnorum Aquilonarium Daniæ, Sueciæ, Norua- 
giæ Chronica. Francofurti ad Moenum 1575. Fol. (bls. 480 481). 
Jacob Ziegler var fæddur í Landshut 1480 og dó í Passau 1649; 
hann ferðaðist töluvert um Suðureurópu, en heíir líklega aldrei 
komið til Norðurlanda, sbr. Norsk Historisk Tidsskrift, 2. Eække 
VI., bls. 331-36. 

') 8br. Andvari XIH. 1887, bls. 200, 

frægastur varð hann fyrir »kosmografIuna«, sem sagt er, 
að hafl verið gefin út 24 sinnum, enda er þar samansafn. 
aður mjög mikill fróðleikur eptir þeirra tíma sniði. 
Mtínster segir, að ísland sé tvisvar sinnum stærra en 
Sikiley; nafnið sé dregið af kuldanum og ísnum; merkl 
landsins segir hann sé krýndur fiskur, og heflr mynd af 
honum i byrjun kaflans um ísland. Hann segir, að þrjú 
há fjöll séu á íslandi, Hekla, Kreussberg og Helga; þau 
séu þakin snjó að ofan, en séu að neðan brennandi af 
brennisteinseldi. Hjá Heklu er stór gjá, sem enginn veit 
botn á; þar sjást stundum vofur drukknaðra manna og 
hverfa þangað aptur. Á íslandi eru, segir hann, stórir 
og grimmir hvitabirnir, sem berja göt á isinn með hrömm- 
unum, til þess að ná i fiska og eta þá. MUnster segir, 
að uppsprettur séu á íslandi, sem breyti öllu i stein; 
hann talar um hafísinn líkt og Saxó og segir, að hann sé 
á ferðinni 8 mánuði kring um eyna; hann segir, að heimsk- 
ir menn haldi, að það sé óp sálna i hreinsunareldinum, 
sem heyrist, þegar jakarnir berjast saman. Mttnster seg- 
ir, að á íslandi sé svo mikið af fiski, að menn gjöri af 
þeim húsháa hlaða undir berum himni; hann segir, að á 
íslandi vaxi ekkert korn, en íslendingar fái kornmat frá 
Hansastöðunum og vín frá Spáni; fyrir kornið og vínið fá 
kaupmenn fiskinn og hafa af honum mikinn ábata. 
MUnster segir, að kvikfénaður á íslandi mjólki vel, og 
þar fáist rnjög mikið af smjöri; hann segir, að Island 
heyri undir Noregskrúnu, en af því Noregur nú lúti Dan- 
mörku, þá lúti nú líka íslendingar Danakonungi. Á ept- 
ir lýsingunni á íslandi kemur faðirvor á íslenzku og er 
ekki mjög vitlaust prentað. 1 Þó nú nokkuð sé af rang- 
færslum og hindurvitnum i þessari lýsingu, þá er þar þó 
lfka töluverður fróðleikur um ísland. Bókinni fylgja ýms 
landabréf og eru Norðurlönd á einu; á þessum uppdrætti 
er Grænland ákaflega stór eyja, laus frá heimsskauta- 

*) Eg heíi haft fyrir mjer útgáfu gefna út i Basel 1598; hókin 
heitir Cosmographey : das ist Beschreibung Aller LHnder o. s. frv. 
Lýsingin á íslandi er í þossari útgáfu á bls. 1205-1206. 

löndunum, en ekki áfast við Noreg eins og á mörgum 
etdri landabréfura; uppdrátturinn af íslandi er miklu betri 
en áður; aðallag landsins alinærri sanni; þar er Grímsey 
fyrir norðan land; stóru flrðirnir fyrir norðan og vestan, 
eru markaðir á þessu korti og eins eru á þvi allmörg 
nöfn, þó þau séu ná nokkuð undarleg flest. 

Littu síðar 1546 lýsir Kranz frá Hamborg Islandi. 
Mestur hluti lýsingarinmir er auðsjáanlega tekinn úr forn- 
um rithöfundum, einkum úr Adam frá Breraen; þaðan eru 
teknnr langar klausur orðrétt, en höfundurinn heflr líka 
beinlinis eða óbeinlinis þekkt Giraldus Cambrensis og 
Saxó, en svo bætir hann ýmsu við frá eigin brjósti. 
Hann segir, að íslendingar lifl á kvikfénaði og fiskiveið- 
ura; hýbýli þeirra séu hellar eða herbergi, grafln inn í 
Qallshlíðar af mannahöndum. Kranz segir, að kaup- 
menn enskir og þýzkir leyfi þjóðinni ekki lengur að vera 
ánægðri með sitt; þeir fari til Islands með vörur sínar til 
þess að sækja fisk, en útlendingar flytji svo lika inn lesti 
sína; nú blanda, segir hann, Islendingar vatnið víni og 
láta sér ekki nægja eintómt uppsprettuvatn, og nú dást 
þeir að gulli og silfri eins og vér. Hvolpa sína og syni 
meta þeir jafnmikils, nema hvað hægra mun að fá son 
fátæklings en hvolp hans; þetta er sama sagan eins og 
á jarðkúlu Martin Behaims 1492. Kranz segir, að ís- 
lendingar telji þá sæla, sem fluttir eru til útlanda; hann 
segist hafa séð islenzkar konur og karla, sem fluttir hafl 
verið til útlanda á ungum aldri, og hafi þetta fólk gjör- 
samlega verið búið að gleyma móðurmáli sínu, nema 
nafni sinu. Kranz segir eins og Giraldus Cambrensis, að 
Islendingar meti biskupa sina eins og konunga, en samt 
neyðist þeir til að taka á móti valdsmanni Danakonungs, 
þvi Danakonungur sendir þangað árlega höfuðsmann til 
þess að taka tolla af kaupmönnum. Síðast talar Kranz 
um það, hvernig íslendingar hafl tekið trú og um ísleif 
biskup, og tekur hann það ailt orðrétt úr bók Adams 
frá Bremen. 1 

') Alberti Krantzii : Begnorum aquilonarium, Danise, Sueciae, 

A fyrri hluta 16. aldar voru tveir bræður upp í Svía- 
ríki, sem gjörðu meira en nokkrir aðrir til þess að fræða 
útlendinga um Norðurlönd. Hinn eldri, Jóhannex Magn • 
us (f. 1488, d. 1544), varð erkibiskup í Uppsölum, en varð 
að flýja þaðan um siðaskiptin; hann ritaði seinna utan- 
lands sögu biskupsstólsins í Uppsölum og konunga sögu Svi- 
þjóðar. Yngri bróðirinn, Olaus Magnus, ritaði fræga bók 
um iandlýsingu 'og þjóðir Norðurlanda, sem hafði mikil 
ábrif á landafræðina í þá daga, og var fyrir suðurlanda- 
búa aðaluppspretta alirar þekkingar um Norðurlönd i 
meira en heila öld. Olaus Magnus fæddist í Skeninge 
1490, en dó i Rómaborg 1558; hann var á yngri árum 
kanúki i Uppsölum og Linköping, fór síðan i erindagjörð- 
um Gustavs konungs Vasa til Rómaborgar og í ýmsar 
aðrar sendiferðir, en kom aldrei aptur til Svíþjóðar. Olaus 
Magnus bjó lengstum á Italíu, fékkst þar við vísindi, um- 
gekkst lærða landfræðinga og ferðamenn, og varð leikinn 
i að gjöra landabréf, eptir því sem þá var títt. Þegar 
Jóhannes bróðir hans dó 1554, varð Olaus erkibiskup að 
nafnbót til Uppsala, en aldrei kom hann þangað, enda 
var þá annar siður lögtekinn í landinu. Bók Olausar 
Magnusar um Norðurlönd 1 kom út í Róm 1555, en síðan 
komu út fjölda margar útgáfur aðrar, latneskar og út- 
leggingar á önnur mál. 

Olaus Magnus byrjar með þvi að lýsa eldfjöllum ó 
íslandi, og segist hann hafa sett þau á landabréf sitt yfir 
Norðurlönd; hann segir, að þar sé snjór á tindum eld- 
fjallanna, en stöðugur brennisteinseldur hið neðra, án þess 
hann eyðist af sjálfum sér. Hann segir að það sé mikil 
hætta að nálgast þessi fjöll, þvi menn geti kafnað i ösk- 
unni, sem úr þeim gýs, og auk þess séu þar brunagjár, 
fullar af ösku, sem gosið hafi úr eldíjöllunum, (2. bók. 2. 
kap. bls. 61). Fyrir ofan þenna kapítula er mynd af 

Noruagiæ Chronica. Francofurti ad Moenum 1575. fol., bls. 
330-8.11. 

>) Olaus Magnus Gothus. Historia de gentibus septentrionali- 
bus . . , Romee 1555. fol. 

þrern eldfjöllum, og er eitt þeirra kallað Hekla og ann- 
að Krossfjall (eins og hjá Mílnster); við tindana stendur 
skrifað »nix« (snjór); undir miðfjallinu er skrifað »Chaos« 
(óskapnaður), og á það líklega að tákna jarðelda-samsull- 
ið undir fjallinu. Þetta sama orð er á landabréfinu og 
hefir verið flutt, sem staðarnafn, á ýms önnur landabréf. 
Við rœtur fjallanna eru logar og út undan þeim renna 
lækir, og eru þrír katlar settir þar hjá, en maður er að 
ganga upp stiga upp i helli eða gjá undir raiðfjallinu. Læk- 
irnir eiga liklega að vera heitar uppsprettur, kerin ef til 
vill baðker, ef þetta ekki táknar einhverja óljósa hug- 
mynd um brennisteinssuðu? Hið siðara er líklegra eptir 
uppdrættinum 1539. 

í þriðja kapitula í sömu bólc (bls. 62) keraur nánari 
lýsing á íslandi; segir hann frá legu landsins og tekur 
svo klausur úr Saxó; hann segir, að landið liggi frá norðri 
til suðurs, og sé 100 þýzkar mílur á lengd; eyjan er að 
mestu leyti fjöllótt, segir hann, og óræktuð, einkum móti 
norðurátt, af snörpum blæstri norðvestanvindsins, sem 
jafnvel ekki leyfir runnunum að vaxa að mun. Siðan 
tekur Olaus Magnus hér um bil orðrétta draugasöguna 
úr Ziegler, og hefir mynd fyrir ofan þessu til frekari 
skýringar. Seinna i bókinni lýsir hann íslendingum. 
Islendingar eru, segir hann, hcilsugóðir, glaðværir og 
frjálslvndir og hafa lengstum vcrið án læknislyfja; lifa þeir 
jafnvel yfir hundrað ár; grípa þcir til vopna af litlum 
orsökum og lieyja allgrimmar styrjaldir; þeir eru við öll- 
um herferðum jafnt búnir, hvert þær eru á fæti eða liesti, 
hvernig sem á stendur. (21. bók, kap. 4. bls. 733). 

Olaus Magnus segir það sé ákveðið með lögum á Is- 
landi, að hver sá, cr drepur skaðlegt kvikindi, fái verð- 
laun af ríkisfé eða hjá landstjóra, og fer upphæð verð- 
launanna eptir grimmd skepnunnar, sem drepin er. Hann 
segir, að á íslandi séu fleiri hvitir hrafnar en í öðrum 
löndum, og að þeir drepi opt lömb og smágrisi, en ung- 
lingar skjóti hrafnana með boga; síðan sýni þeir fyrir- 
raönnum eintóm nefin af hröfnunum, þrædd upp á snæri, 

og fAi svo að verðlaunum jafnraargar örvar eins og þeir 
hafa drepið marga hrafna. 1 Olaus Magnus talar og um 
hvltabirni á íslandi, og segir likt frá þeim eins og MUm 
ster; hann segir, að veiðimenn gefi vanalega bjarnarfeld- 
ina kirkjum, og standi prestar á vetrum á þeim fyrir 
altari, svo þeim verði ekki kalt á fótum.* Hann segir, 
að á íslandi séu hvitir hundar loðnir, og hárin eins og 
ull, og hafl höfðingsfrúr og prestar sér þá til gamans, 
enda segir hanu, að hinn helgi Chrysostomus leyfl bisk- 
úpum og prestum að hafa þess konar hvolpa sér til hugg- 
unar. 8 Olaus Magnus talar allmikið um fisk og fiskiveið- 
ar á íslandi; hann segir, að í höfunum við ísland sé ó- 
tölulegur grúi fiska, og telur hann upp ýmsar fiskiteg- 
undir og þar á meðal þorskinn; úrvalsfiskinn kalla Spán- 
verjar og ítalir »marlucz«, og flytja Spánverjar og Portú- 
galsmenn hann alla leið til Rómaborgar. Fiskiveiðarnar 
eru mest stundaðar í febrúar, marz og apríl; þegar búið 
er að veiða fiskana, eru þeir þurkaðir í köldum vindi og 
síðan hlaðið 1 stakka á opnu svæði eins og brenniviði; 
þýzkir kaupmenn kaupa síðan fiskinn fyrir korn, öl, klæði 
og annað þvilíkt> Olaus Magnus talar mikið um, hve 
mikið sé til af söltuðu smjöri á íslandi, og komi það af 
kvikfjárfjöldanum og hagagæðunum; hann segir, að menn 
hafi ekki nóg ker eða tunnur undir það, en menn drepi 
þá smjörinu niður í kistur úr ilmtré, sem séu 30 — 40 fet 


J ) IV. bók. kap. 16., bls. 149, sbr. bls. 240 og 664. Sbr. Debes 
Færöa reserata 1673, bls. 125. 

*) Bls. 149 og 621. Það sést á mörgum máldögum frá 14. öld, 
að fslenzkar kirkjur hafa átt bjarnarfeldi ; 1374 átti Hólakirkja 
•bjarnfell Jim« ; Sauðaneskirkja átti tvö 1360; eins er getið um 
bjarnfell 4 Presthólum, Auðkúlu, Vesturhópshólum, Höskuldsstöð- 
um, Hvammi í LaxArdal, Holti í önundarfirði, og viðar. Diploma- 
tarium Isiaudicum III., bls. 290, 156, 157, 160, 168, 1 73, 324 o. s. frv. 
Á miðri 16. öld eru bjarnfell enn til í kirkjum ; 1550 á Hólakirkja 
bjarnfelldi tvo; í Munkaþverárklaustri er til einn bjarnfelldur og 
annar á Möðruvöllum, sbr. Sigurðar-registur. 

s ) Bls. 578. 

4 ) Bls. 732-733. 

á lengd, en 4 — 5 fet A hæð; smjörið hafa menn sumt til 
heimabrúkunar, en selja sumt kanpmönnum; 1 hann seg- 
ir, að íslendingar smyrji flskinn smjöri og eti haan í stað 

') Sumir hafa haldið, að smjðrsögurnar hjá Mönster og Olaus 
Magnus væru eintómar ýkjur, en þvl fer fjarri að svo sé. Eins og 
kunnugt er, Attu biskupsstólar og klaustur ógrvnni jar&a og allar 
leigur guldust í smjöri; til foma voru vahmál helr.ti gjaldeyrir; en 
þegar kemur fram á 16. öld, er vaðmálsgjörðin auðsj&anlega orðin 
minni, en smjör er aðalgjaldeyrir í öllum viðskiptum, enda voru 
kúabúin þá miklu meiri en nú. Af þessu ieiddi, að ógrynni smjörva 
safnaðist saman á biskupssetrunum og klaustrunum, og sést það 
bezt at' úttektunum í Sigurðarregistri ; menn höfðu þá ekki fyrir 
þvi að vega smjörið. en mseldu smjörhlaðana i álnum og gizknðu 
svo á, hve margar vœttir væru i hlöðunum. Þessu til sönnunar 
set jeg hér nokkrar greinir úr Sigurðarregistri. Árið 1525 er talinn 
kostur heima á Hólum, þegar Jón Arason tekur við: »smjör ij. c 
vætter, skreið lx vætter . . . . x tunnur mjöls< ; 1550 eru smjðr- 
birgðirnar orðnar auknar að mun ; þá stendur í úttektinni meðal 
annars : <Item í langa bure i kosti smior xxx alner og ij stiku há 

og stiku breið. íiogra alna kalfur (sic). lialf aunnur alin á breidd, 
á hæð ij alner minnr en kuartiel .... Beiknast þetta fyr skrifað 
smior vj hundruð vætter og xx vætter og kalbur at auki<. Þó 
var rnikið smjör geymt annarsstaðar, er Hólastaður átti, meðal ann- 
ars syðra 68 vættir, sem ætlaðar voru vermönnum, og auk þess var 
mikið af smjöri geymt á staðarbúum og annarstaðar; varþaðsmjör, 
sem geymt var utangarðs, alls 197 vættir (hundraðið tólfrætt); Hóla- 
staður heíir þá 1550 átt yfir átta hundruð (tólfræð) vættir af smjöri. 
1669 var þetta í kosti á Hólum. »Item at Jonsdegi i langabúri. smior 
viii alna langt og viii þumlungar betur, breitt tveggja álna neðan, 
en minnur kvartiel ofan, hatt ij alner, minnur iij þumlungar þar 
sem það er bæst, er sagt at í því sje c vætter og iij; annað ij alner 
og viij þumlungar, lakar ij alner á hæð og breidd so nær xl vætter. 
Summa halft annað hundrað vætta. Skreið xx vætter og ein, mjol 
half tunna, hákallz vætt . . . Item i kallda skala v. naut af öllum 
kjotum, xx sauðiraf ollum kjotum og hofðu flestir verit vetrgamlir<. 
Arið 1550 var á Munkaþverá í borðhúsi »smior half þriðja alin á 
lengd, hálf önnur alin á breidd og stiku h&tt, lausasmior ij vætter 
viij vætter fiska og v fjorðungar betur, eitt nautsþjó og uxa mag- 
áll<; A Reynistaðaklaustri 8. A.: »smior nær hálft annað hundrað 
vætter, skreið áttatige vættor, skyr 1 tunnur< o. s. frv. Hér hefi eg 
farið eptir afskript af Sigurðarregistri, er rektor Jón Þorkelsson 
vinsamlegast lánaði mér, en haft til hliðsjónar frumritið, skinnbók 
í biskupsskjalasafninu Nr. 1. 4to. 

brauðs. Mest segir hann sé af srajöri í Heigafellsklaustri, 
og að aðaltekjur þessa klausturs og kirknanna 1 Skálholti 
og á Hólum gjaldist i smjöri og fiskL Ö1 segír hann að 
Íslendíngar fái frá útlöndum, og flyti Þjóðverjar það til 
landsins, og svo talar hann um ölkeldurnar á íslandi. Á 
öðrum stað i bókinní (bls. 576) er myud frá íslandi; þar 
er fjall, sem beitir Helgafell, og er kirkja hjá fjallinu og 
þrjár smjörtunnur; skammt þaðan hjá stöðuvatni allmiklu 
er Hólakirkja og tveir nautgripir standa i háu grasi 
milll Helgafeils og Hóla. 

Olaus Magnus getur víða um kaupmenn og verzlun 
á íslandi. Hann segir, að þýzkir kaupmenn komi til ís- 
lands á hverju ári; séu þeir einkum frá Hamborg, Lu- 
beek, Wismar og Bremen, og hafi þeir ótrúlega mikinn 
ágóða af verzluninni; af þvi sumir kaupmannanna eru 
fullir af svikum, þá segir hann, að íslendingar og höfð- 
ingjar þeirra verði að kaupa riddara, til þese að verja 
menn gagnvart ágangi kaupmanna og til þess að ná hjá 
þeim tollum og sköttum, sem þeir œtla að svikjast um 
að borga. 1 Fyrir ofan þessa frásögu er mynd af þrem 
brynjuðum, þeysandi riddurum með hjálmbjargir fyrir 
andliti og spjót í hendi. Olaus Magnus segir allmikið frá 
viðureign þýzkra kaupmanna á íslandi við Englendinga 
og Skota, og segir, að þeir berjist um hafnir og skipa- 
legur;* fyrir ofan er mynd af tveim skipum í hafi, sem 
eru að skjótast á. Hann segir og (á bls. 732), að miklar 
sjóorustur verði á milli útlendra kaupmanna, er þeir fari 
tíl íslands, og þurfi þeir því að búa sig út eins og í bar- 
daga, þegar þeir fara til verzlunar og fiskikaupa uppi á 
íslandf. Þó eg hafi að eins stuttlega drepið á flest það, 
er Olaus Magnus segir um ísland, þá sést þó, að frá- 
sögnin hjá honum er miklu meiri og fjölbreyttari en hjá 
hinum, sem áður hafa ritað, og þó ýmislegt sé undarlegt 


‘) Bls. 240 og 372. 
«) Bls. 342-43. 

innan um, þá er þó aðalefnið rétt og bendir á töluverða 
þekkingu á íslandi. 

Árið 1886 fann Oxcar Brenner stórt landabréf af 
Norðurlöndum í landsbókasafninu i Mtlnchen; það var 
eptir Olaus Magnus Gothus, og á því ártalið 1539. Menn 
vissu reyndar, að Olaus Magnus hafði gert stóran upp- 
drátt, af Norðurlöndum, en uppdráttur þessi var horflnn 
i meir en 300 ár; litill uppdráttur fylgdi reyndar þeirri 
ótgáfu af bók hans, sem át var gefln í Basel 1567, o g 
héldu menn, að þetta litla kort væri rétt eptirmynd af 
hinum upprunalega uppdrætti, en þvi fer fjarri. Upp- 
dráttur Olaus Magnusar er mjög merkilegur, og skýrir að 
mörgu leyti sögu landabréfanna á 16. öldinni. Eg verð 
hér að fara mjög fljótt yfir, og að eins geta þess, sem 
snertir Island beinlinis. 

Á uppdrætti þcssum er ísland aflangt frá SV til NA, 
en inn í það ganga margir smáfirðir; þar eru margar 
myndir á landinu, sem eiga að tákna ýmislegt, og eru 
þær flestar hinar sömu eins og í bókinni (útg. 1555). 
Suður með landinu að austan eru að reka stórir isjakar, 
og á isnum syðst eru tveir stórir hvítabirnir; annar er 
að eta flsk. Á nyrzta odda landsins situr maður, sem er 
að leika á fiðlu, og koma flskar og sjófuglar (áiptir?) 
syndandi, er þeir heyra hljóminn; þar fyrir sunnan er 
refur að lilaupa yfir landið, og svo eru sýnd op á hell- 
um, sem ibúarnir búa i; á ströndinni fyrir neðan eru 
brynjuðu riddararnir, sem myndin er af i bókinni ; fyrir 
vestan hellana er ríðandi maður, en fyrir sunnan tvö 
vötn, og á hverju þeirra maður á bát. Á miðri norðvestur- 
ströndinni sitja tveir fuglar, sinn á hverju nesi, og stendur 
við annan þeirra orðin »hvitir fálkar®, en við hinn »hvítir 
hrafnar® ; þar hjá er skjaldmerki Islands, krýndur flsk- 
ur, og skjaldmerki Noregs, krýnt ljón með öxi, en þar 
vestur af er hvítabjörn i helli. Á suðvesturhluta lands- 
ins eru eldfjöllin, sem myndin er af í bókinni, með snjó hið 
cfra og eldi hið neðra; þar eru kiettar reglulega lagaðir 
með höggnu letri; þar sést Ilelgafell, smjörtunnurnar, 

nautin, Skálholt og Hólar; þar eru brennisteinskerin, fisk- 
hlaði og tjöld kaupmanna við ströndina. A vestur- og 
suðurenda landsins eru ýms staðanöfn ; Vestrabord á skag- 
anum á norðvesturhorninu á líklega eitthvað skylt við 
Vestfirði ; þar er Isafjörður og akkeri fyrir utan, sem á 
að tákna skipaleg; sunnar er yzt á nesi nafnið Jokel 
(Snæfellsjökull); svo er við flóa þar fyrir sunnan Hana- 
fiord (Hafnarfjörður), og er skip fyrir utan með landfest- 
um; svo eru Foglasker fyrir utan nes þar suður af, og 
þrjár eyjar liggja suður með landinu þar austur af, og 
þar stendur Vespean (Vestmanneyjar?) ; á ströndinni 
nokkru austar er nafnið Osfrabord, og liggja tvö skip 
fyrir akkerum fyrir utan, og stendur nafnið »Bremen« 
hjá öðru. í sjónum fyrirsunnan landið er fullt af skipa- 
og skrýmslamyndum, likt eins og vant er á landabrófum 
frá þeim timum; þar er meðal annars skip frá Hamborg 
að skjótast á við skozkt skip, og hefir skotið af þvi mastr- 
ið; á öðrum stað er skip frá LUbeck, sem er að kastaút 
tunnum fyrir illhveli, til að láta það glíma við; litlu aust- 
ar eru Englendingar búnir að festa sig við hval, og eru 
að kynda eld undir potti á baki lians; þetta hefir eflaust 
spunnizt út úr einhverri lyngbakssögunni, sem á miðöld- 
unum voru algengar um allan heim . 1 Sunnar eru í 
sjónum stórir kögglar af hvalsauka rétt fyrir norðaustan 
Færeyjar . 2 

Þegar vér berum þenna uppdrátt saman við uppdrátt 
þann, sem fylgir ferðasögu Zeni-bræðra, liggur það beint 
fyrir, að útgefandi þessarar sögu hefir auðsjáanlega orðið 
að nota uppdrátt Olaus Magnusar, og þá fara nú flestir 
gullhringar að detta af Zeni-uppdrættinum, sem svo mik- 
ið hefir verið um skrifað. Margir fengust við Zenikortið, 

‘) Sbr. sögurnar um Sindbað í Þúsund og einni nótt og um i’erðir 
hins heilaga tírandanusar (0. Peschel: Abhandlungen I., bls. 20-28; 
Heilagra manna sögur I., 274-75). 

s ) Oscar Brenner: Die achte Karte des Olaus Magnus von 
Jahre 1539 (Cbristiania Videuskabs Selskabs Forhandlinger 1886. Nr. 
15). 0. Brenner: Olaus Magnus und seine Karte des Nordens (Hi- 
Btorisk Tidskrift 2. Række, 5. Bind. Christiania 1886). 

aí því þeir undruðust, hve þckkingin á Norðurlöndum 
var þar miklu meiri en á öllum kortum fyrri manna, 
eptir því sera menn þá bezt vissu, því þá þekktu menn 
ekk uppdrátt Olaus Magnusar, og höfðu enga vitneskju 
um, hvernig hann hefði verið; nú sjá menn aptur, að 
Zeno hinn yngri hefir beinlínis brúkað kort Olaus Magn- 
usar, án þess þó að geta um það; hann hefir þó tekið 
sumt eptir öðrum uppdráttum og gert niargar breyting- 
ar, eptir þvi sem honum þótti þurfa eptir ferðasögunni. 
Það er ekki gott að segja, hvað satt er í frásögninni um 
ferðir Zenibræðranna, en líklega liggur þó einhver snefill 
af sannleika til grundvallar; hafi þeir nú ferðazt hér um 
norðurhöf, þá hefir endurminniugin verið orðin svo rugluð 
hjá Nicolo Zeno yngra, að allt hefir orðið að hrærigraut 
og sundurlausum raolum, og hefir hann svo skáldað inn 
i eyðurnar, og verður liklega aldrei hægt að skilja hism- 
ið frá hveitinu. Zenikortið hefir þó haft fjarska mikil 
áhrif á landafræðina á 16. og 17.öld, af þvi mennþekktu 
ekki frumrit Olaus Magnusar, en notuðu að eins rang- 
færða og umsnúna eptirmynd, sera var eignuð öðrum. 
Allfiest landabréf frá Suður-Európu frá 16. aldajr seinni 
hluta og fyrri hluta 17. aldar bera þess vott, að höfund- 
arnir hafa farið eptir Zeni-kortinu; á Zeni-kortiuu eru 
mörg lönd i Atlantshafi, sem aldrei hafa verið til, og 
ganga þau aptur á hverju landabréfi eptir annað, allt 
fram á 18. öld. Þegar Frobixher var i landaleit í norð- 
urhöfum 1576, hélt hann, að suðurhluti Grænlands væri 
sérstakt land, og væri það Frisland, það sem dregið er 
upp á Zenikortinu; lengi fram eptir héldu menn, að sund 
væri á milli suðurhluta Grænlands og Norður-Grænlands, 
og kölluðu það Frobisher-sund; þetta sýnir meðal annars, 
hverju ruglingurinn á Zeni-kortinu hefir komið til leiðar. 
ísland er orðið æði mun af káralegra á Zeni-kortinu, heldur 
en á uppdrætti Olaus Magnusar; höfundur eða útgefandi 
Zeniferðanna hefir misskilið frumritið stórkostlega. Haíis- 
jakarnir austan við ísland eru orðnir að eyjum (Bres, 
Mimant o, s. frv.); nöfnin eru öll meira eða miuna af- 

bökuð og færð úr stað, en aðallögun landsins er hin sama 
eins og hjá Olaus Magnus. Foglasker er orðið Floga- 
sker, Hafnarfjörður Anaford, Chaos undir rótum Heklu 
orðið að staðarnafninu Ochos o. s. frv. Hvalsaukaköggl- 
arnir suður hjáFæreyjum eru orðnir að leyndardómsfull- 
nm krossum; Færeyjar eru orðnar að einu landi (Fris- 
land) og mjög stækkaðar, og fleira er eptir þessu. I út- 
gáfum af landafræði Ptolemeusar, sem koma út eptir 
1558, er Zenikortið tekið upp eða að minnsta kosti not- 
að, t. d. í útgáfu eptir Girolamo Ruscelli, Venezia 1561, 
og viðar. 

Margir rithöfundar á 16. öld tóku í bækur sinar kafla 
úr riti Olaus Magnusar ; hinn spænski prestur Gomera er 
einn af binum fyrstu, er notuðu frásagnir Olaus Magnus- 
ar um Island. Francesco Lopez Gomera var prestur 1 
Sevilla um miðja 16. öld; hann ritaði söguAmeríku, sem 
fyrst var prentuð 1553; þar eru kaflar um landaskipun 
þeirra landa, sem næst eru Ameríku; þar lýsir hann 
Norðurlöndum og er lýsing hans mjög lík frásögnunum í 
bók Olaus Magnusar, enda hafði Gomera hitt Olaus 
Magnus 1 Bologna og Venedig, og segir, að hann hafi 
frætt sig um margt, er*snertir Norðurlönd. Um ísland 
farast Gomera þannig orð: »Islandia er á 73. mælistigi 

norðlægrar breiddar og er 100 mílur á lengd ; sumir halda, 
að ey þessi sé norðar og þar sé einn dagur jafnlangur 
o g tveir mánuðir hjá oss. Islandia þýðir ís-ey eða ís-land; 
það er ekkr nóg með það, að sjórinn frjósi kring um eyna, 
heldur hrúgast þar upp á land svo miklir ísar, að brak- 
ar í jörðinni. Útlit er til þess, að mennirnir þjáist. Þess 
vegna halda íslendingar, að hreinsunareldurinn sé þar og 
að nokkrar sálir pínist. Þar eru þrjú undarleg fjöll, sem 
spúa eldi úr rótunum, því snjór er ávallt á tindum þeirra. 
Þar eru líka tvær merkilegar uppsprettur; i annari er 
rennandi vökvi, er líkist bræddu vaxi, 1 í hinni sjóðandi 

‘) Hér er étt vib ölkeldur, því Gomera heíir, eins og G. Storm 
bendir á, misskilið orðið »oerevisia« (öl) hjé Olaus Magnus og út- 
lagt það »cera derretida*, brœtt vax. 

vatn. Allt sem látið er i hina siðarnefndu uppsprettu, 
breytist i stein, en heldur sinu upprunalega lagi. Birn- 
irnir eru hvitir; tóur, hérar, fálkar, hrafnar og aðrir fugl- 
ar og dýr eins. Grasið verður svo hátt, að menn verða 
að rifa það upp, svo kvikfénu verði eigi örðugt að bita, 
og menn reka jafnvel fénaðinn burt af högunum, til þess 
hann springi eigi af fitu. Ullin er stórgjörð, smjörið gott 
og mikið; fiskur og smjör er aðalfæða manna. Þar eru 
margir hvalir, og þeir eru svo óðir, að þeir jafnvel ráð- 
ast á skip. Menn hafa byggt kirkju úr hvalrifjum og 
öðrum beinum þessara og annara stórra fiska. íslend- 
ingar eru háir vexti og gráðugir. Sumir halda, að Is- 
landia sé sanm og Thyle, hin nyrzta ey, er Rómverjar 
þekktu, en svo er eigi, því það er stutt síðan, að Islandia 
fannst, og hún er stærri og liggur norðar. Thyle er lítil 
ey milli Orkneyja og Færeyja; hún er nokkru vestarog 
er á 77° n. br., þó Ptolemeus ekki setji hana svo norð- 
arlega. Islandia liggur 40 mílur frá Færeyjum, 60 frá 
Thyle, og yfir 100 milur frá Orkneyjura«. Þar sem Go- 
mera talar um, að braki i jörðinni undir jöklunum, þá 
er eigi ómöguiegt, að þar sé átt við jðklabresti. Hug- 
myndirnar um eld úr rótum fjallanna eru teknar eptir 
myndunum hjá Olaus Magnus. 1 


Vér höfum hér að framan athugað nokkuð hið helzta, 
er snertir þekkinguna um ísland frá fyrstu timum fram 
að siðabót, og höfum séð, hvernig þekkingin á landinu 
ávallt er nábundin menningarástandi íslendinga sjálfra 
og annara þjóða í Európu. Það er eiginlega ekkert vís- 
indasnið á þekkingunni um þá; landa- og þjóðafræði eru 
ekki orðnar sérstakar visindagreinir ; fræðigreinarnar hafa 
ekki föst takmörk; þekkingin er á ringulreið. Það erþví 
ekki réttlátt að dæma frásagnir þeirra tima um lönd og 
þjóðir eptir þeirri þekkingu, sem nú er; menn verða að 

*) Hvað frásagnir Gomera snertir, þá beii eg farið eptir útlegg- 
ingu G. Storms í Norsk bistorisk Tidskrift 2. Række V,, bls. 386-b7. 

taka tillit til tímans, sem þá var, og grennslast eptir, úr 
hverjum jarðvegi hugmyndirnar eru sprottnar. Fyrst 
framan af eru íslendiugar sjálfir fremstir í þvi að rita 
um landið og þjóðina, enda er þá gullöld íslenzkra bók- 
mennta; samgöngurnar við útlönd eru mjög örar og al- 
gengar og við það helzt Qör og táp i menntun og fram- 
kvæmdum. Eptir að landið missir sjálfsforræði sitt, fer 
smátt og smátt að draga myrkva yfir íslenzkar bók- 
menntir og íslendingar láta nú um langan tíma því nær 
ekkert til sín heyra; samgöngurnar hætta, menntir og 
manndáð sofna út af. Vér höfum þessu næst talað um 
þekkingu mánna í Suður-Európu á Norðurlöndum og sér- 
staklega á Islandi. Rit hinna fornu íslendinga voru á 
miðöldunum lítið kunn fyrir utan þau vebönd, er hin 
norræna tunga setti; en er liður á miðaldirnar fer mennt- 
un, verzlun og samgöngur að vaxa i aðallöndum álfunn- 
ar; við það víkkar sjóndeildarhringurinn og blæjan lypt- 
ist af endimörkum jarðarinnar. Norðurlönd eru í fyrstu 
alveg ókunn, en dragast smátt og smátt út úr þokunni 
og eru orðin allvel kunn um miðja 16. öld. Þetta sést 
bezt, er menn skoða landabréf frá ýmsum tímum; þau 
sýna glöggt, hvernig sjóndeildarhringurinn allt af er að 
víkka. Vér höfum reynt að gjöra oss nokkra grein fyrir 
almennu ástandi menningarinnar á Islandi og annarsstað- 
ar á þeim tímum, er hér ræðir um, og svo sett þær í 
samband við þær lýsingar á landinu, sem koma fram í 
bókum og á landabréfum. Ef rita skal sögu einhverrar 
sérstakrar fræðigreinar, þá verða menn jafnhliða að hafa 
í huga alit ástand þjóðanna, til þess að skilja framsókn 
vísindanna ; hvað eina verður að skoðast eptir þeim hugs- 
unarhætti og aldaranda, sem þá var, því engin þekking 
kemur fram snögglega, heldur vex smátt og smátt; af 
litlu fræi verður laufguð eik. 


10 

III. Siðaskiptin. Níðrit um ísland. 
íslendingar rakna við. 

10. Norðurferðir Englendinga og Dana. 

Islandslýsingar frá seinni hluta 16 . aidar. 

Vér höfum áður drepið á fyrstu ferðir Englendinga 
til Norðurameríku. Framan af 16. öldinni og einkum 
seinni hluta aldarinnar lögðu menn mikið kapp á að 
rannsaka norðurhluta Vesturheims, því Englendingar 
vildu fyrir hvern mun finna leið fyrir norðan Araeríku 
til hinna auðugu austurlanda Asiu; var varið ærnu fé til 
þessara ferða; menn sýndu mikið þrek og komust í ótal 
mannraunir, en þó tókst mönnum ekki að flnna norð- 
vesturleiðina fyrr en á miðri 19. öld. Takmarkinu, að 
finna stutta og hæga leið til Indlands, varð aldrei náð, 
en þekking manna á landafræði og náttúrufræði jókst 
mjög við þessar ferðir, og sjómannalýðnum enska jókst 
þrek og dugur við allar þær torfærur, sem þeir áttu að 
glíma við. Þó Englendingar hefðu ekki neinn beinan 
hagnað af ferðum þessum, þá stuðluðu þær þó óbeinlínis 
mjög til þess, að skapa yfirburði þeirra í sæferðtim og 
verzlun, sem brátt komu í ljós. Enskir sjómenn, sera 
fengizt höfðu við fiskiveiðar og verzlun á íslandi, voru 
þá langkunnugastir í norðurhöfum, og því taka þeir i 
fyrstu mjög þátt i ferðum þessum; mörg af skipum þeim, 
sem gerð voru út í norðurferðir, komu við á íslandi, og 
í sumum ferðasöguuum er íslands getið. 

Hinrik VIII. sendi 1517 Sebastian Cabot tíl þess að 
leita norðvestur-leiðarinuar, og korast hann á þeirri ferð 
inn í Hudsonssundið, en varð svo frá að hverfa. Eptir 
það varð nokkurt hlé á norðurferðum Englendinga; en 
1576 byrjuðu þeir aptur, og héldu ótrauðir á frara i 60 
ár; flest af skipura þeim, sem fóru, voru gerð út með 
saraskotum einstakra manna. Hinn fyrsti þessara norð- 
urfara var Martin Frobisher; hann fór þrjár ferðir til 
norðurstranda Ameríku á árunum 1576, 1577 og 1578. 
Á fyrstu ferðinni sigldi hann á heiraleið (1. — 6. sept.) frara 
með suðurströndum íslands, og á annari ferðinni getur 
hann um rekavið, sem hann sá á sjónum, og um ensk 
fiskiskip við ísland; hann segir, að íslendingar hafi nærri 
engan annan við til eldsneytis og bygginga heldur en 
rekaviðinn; ætlar hann að trén komi frá Newfoundiandi 
og reki með straumum frá vestri til austurs. 1 

Nokkru seinna var John Davis sendur á stað til 
landaleita; hann fór 3 ferðir 1585, 1586 og 1587. Á ann- 
ari ferðinni hafði Davis 4 skip; á 60° n. br. skipti hann 
liði hinn 7. júní; fór sjálfur beint til Grænlands á tveim 
skipura, en sendi hin tvö til íslands, til þess að kanna 
sundið milli íslands og Grænlands, og áttu þau síðan að 
sigla norður á bóginn allt að 80° n. br., ef hægt væri. 
Henry Morgan, sem var á skipinu »Sunshine», hefir lýst 
þeirri ferð. Hinn 9. júni komu þeir að fastri isrönd, og 
sigldu fram með henni i 3 daga, og sáu á 3. degi fjöllótt 
land á 66° n. br.; það var ísland; 12. júní komu þeir þar 
á höfn og köstuðu akkerum; það hefir liklega verið á 
Vestfjörðum. Þeir hittu marga Islendinga, og farast sögu- 
ritaranum þannig orð: »Verzlunarvörur þeirra voru fisk- 
ur, löngur, skreið og skötur, og höfðu þeir miklar birgðir 
af þessum fiskum. Þeir eiga einnig kýr, kindur og hross 
og hey handa þeim; vér sáum lika nokkra af hundurn 
þeirra. Veggirnir á húsum þeirra voru hlaðnir úr grjóti 

‘) R. Hakluyt: The principal navigations, tvaffiques and dis- 
coveries of the english nation. London 1599. Fol. Vol. III., bls. 
81, 83, 61. 

og rept yflr raeð viði og torfi, og var þakið flatt; mörg 
húsin voru fast við sjóinn. 1 Bátar þeirra eru úr tré og 
járnspöng eptir kilinum, eins og á enskum bátum; þeir 
höfðu o g nagla til þess að negla þá með; þeir hafa lika 
öngla og önnur tæki til fiskiveiða, hin sömu eins og vér 
notum hér á Englandi. Þeir eiga líka eirkatla og belti 
o g punga úr leðri, með koparhnöppum, axir og önnur 
smától, hin sömu sem vér. Þeir þurka fisk sinn í sól- 
skini, og þegar hann er þurr, hlaða þeir honum upp efst 
í húsunum. Ef vér vildum fara þangað til fiskiveiða 
meir en nú, þá mundum vér hafa af því mikinn ágóða; 
vér veiddum þar 100 þorska á einum morgni. Vér hitt- 
um þar Englendinga á skipi; höfðu þeir í ár (1586) lagt 
frá Englandi ura páska; einn þeirra kom upp á skip vort 
og færði okkur tvö lömb; hann hét John Roydon og var 
kaupmaður frá Ipswich; hann ætlaði með skip sitt til 
London. Þetta er hið helzta, er eg tók eptir á íslandi*. 
Þeir fóru frá Islandi um morguninn 16. júní, flæktust svo 
í ís og sáu Grænland 7. júli, en gátu ekki komizt i land 
fyrir ísum. 2 Lýsing þessi ber það með sér, að Englend- 
ingar hafa undrazt það, hve vel íslendingar voru útbún- 
ir til fiskiveiða; þeir höfðu áður verið i norðurferðum og 
höfðu hitt Skrælingja og hafa hálfvegis búizt við að hitta 
líkt fólk á íslandi. Hinn ágæti enski farmaður, Henry 
Hudson, kom líka til Islands 1610 i maímánuði; 8 það var 
áhinni síðustu ferð hans; þá fann hann Hudsons-flóann; 
en þar gerðu hásetar hans uppreisn móti honum og skildu 
hann eptir og hefir ekkert spurzt til hans siðan; mun það 
nfðingsverk lengi í minnum haft, 

Þegar Danir á 16. öld byrjuðu að leita Grænlands, 
fengu þeir ýmsar upplýsingar á íslandi, og skip þau, 
sem gerð voru út þangað til landaleita, komu hér við. 
Jacob Allday, er fyrstur var sendur af Friðrik H. til þess 

>) I>etta hafa líklega verið hjallar. 

*) R. Hakluyt: Principal navigations and discoveries III., 

bls. 109. 

•) J. R. Forster: Geschichte der Entdeckungen, bls. 385. 

að leita Grænlands 1579, korn við á Tslandi í ágústmán- 
uði i Kirkjuvogi fyrir sunnan, 1 og Björn á Skarðsá segir, 
að Mogens Heinesen hafi á Grænlandsferð sinni 1586 kom- 
ið við suður i Höfnum. 8 Árið 1607 voru gjörð út tvö 
skip til þess að leita austurstrandar Grænlands; Carsten 
Eichardsen réð fyrir þeirri ferð; þóttust Danir vissir um, 
að þeir mundu hitta þar afkomendur hinna fornu land- 
námsmanna, og þvi voru nokkrir islenzkir hásetar á skip- 
unum, til þess að tala við Grænlendinga; skip þessi gjörðu 
ýmsar tilraunir til þess að komast gegn um ísinn við aust- 
urströndu Grænlands; komust i miklar hættur og hrakn- 
inga, en urðu frá að hverfa við svo búið. A árunum 
1652 — 54 gjörðu Danir enn þá tilraimir til þess að flnna 
Austurbyggðina; danskur auðmaður, Hinrik Möller að 
nafni, 3 kostaði ferðir þessar, og hafði konungur 15. apríl 
1652 gefið leyfi til þess, að skip lians mættu koma við á 
islenzkum höfnum, og að þau mættu.fiska við Island og 
fá sér íslenzka háseta, bæði til vinnu ef þyrfti og eins 
sem túlka; eins máttu þeir kaupa kvikfé á íslandi, til 
þess að stofna nýlendur á Grænlandi; 4 í þá daga var allt 
smásmuglega ákveðið, því konungar þóttust einir ráða 
öllu, er snerti ísland. Hinrik Möller réð til sin dugleg- 
an skipstjóra, David Danell að nafni; hann hefir líklega 
verið Hollendingur og 'varð hann fyrirliði þriggja sendi- 
ferða til Grænlands. 5 Fyrstu ferðina fór Danell 1652 á 
tveim skipum; sigldu þeir norður fyrir ísland fram hjá 
Grímsey i maímánuði; þar sáu þeir Qölda margar enskar 
duggur, sem voru að fiska; héldu siðan vestur undir 

■) Grönlands historiske Mindesmœrker III., bls. 642. 

*) Annálar Björns á Skarðsá, bls. 147. Pingel lieldur, að Mogens 
Heinesen haíi tarið til Grænlands 1581, en ártalið 1586 á betur við 
frásögn Lyschanders i »Den grönlandske Chronica«, sem segir, að 
að Friðrik konungur annar haíi dáið sköramu eptir að Mogens Heine- 
sen kom heira, en konungur dó 4. apríl 1588. 

s ) Sonur hans var Kristján Möller til Katterup, sem var amt- 
maður á íslandi 1688-1707. 

*) Lovsaraling for Island I., bls. 242-243. 

6 ) Grönlands historiske Mindesmærker III., hls. 713-725. 

Grænland, og roru þar i rnánuð að flækjast í ís fram 
með ströndinni, og komust hvergi A land; sigldu svo suð- 
ur fyrir landið og komu inn í firði á vesturströndinni. í 
júlimánuði sneru þeir aptur til íslands, reyndu um leið 
aptur að komast að austurströndinnni, en það tókst ekki; 
komu þeir svo 5. ágúst til Reykjavikur og sendu boð til 
Brynjólfs biskups Sveinssonar, því hann þekkti þá manna 
bezt gamlar islenzkar frásagnir um Grænland, og kom 
hann til fundar við þá. Sama ár 3. mai hafði konungur 
boðið báðum biskupunuro á ísiandi að láta í té állar upp- 
lýsingar, er þeir gætu um Grænland. 1 Árið 1664, 16. 
júli, býður konungur einnig Eiriki biskupi í Þrándheimi, 
að senda stjórnarráðinu öll skjöl og bréf um Grænland 
og ísland.* Aðra ferð til Grænlands fór Danell 1653, 
og kom hann þá lika við á Islandi og lá 18 daga á 
Reykjarfirði, og á heimleiðinni kom hann við á Bessa- 
stöðum. 

Árið 1670 sendi Kristián V. Otta Axelsen til Græn- 
lands, og aðra ferð hið næsta ár á eptir. Á þeirri hmni 
seinni ferðinni hvarf Otti með skipi og mönnum og hefir 
ekkert spurzt til hans síðan. Þeir Otti komu við á ís- 
hmdi og ætlaði Þormóður Torfason að sigla með þeim 
um haustið; hvarf þeirra þótti kynlegt og gengu um það 
ýmsar sögur á Islandi, eptir þvi sem Þormóður segir. 
Otti Axelsen varð ósáttur við hollenzkan skipstjóra á ís- 
landi og drap af honum nokkra menn; þá flýðu Hollend- 
ingar, en hétu, að þeir skyldu brátt hefna sin ; sigldi Otti 
þá til Grænlands, en Hollendingar heim til sín; var það 
mál manna, að Hollendingar hefðu samsumars komið apt- 
ur til íslands á stærra skipi, hitt Otta fyrir utan Garð- 
skaga á heimleið, ráðizt á hann og skotið skipið í kaf.® 
Ekki er gott að vita, hvort nokkuð er satt í þessari sögu; 
það er alveg eins líklegt, að þeir Otti hafi farizt í ísum 
við Grænland. 

*) Maqnús Ketilsson: Forordninger III., bls. 48. 

.*) Maynús Ketilsson: s. st. III., bls. 117. 

*) Grönlands historiske Mindesraærker III., bls. 726. 


Digitized by Google 



151 


ísland varð að nokkru leyti raiðdepill þessara Græn- 
ilandsferða, af því íslendingar vissu mest ura hina fornu 
ibyggð á Grænlandi. Konungar og stórhöfðingjar í Dan- 
mörku voru mjög áfrara itm að finna hina fornu Austur- 
byggð og hvöttu isleneka fræðimenn til þess að rannsaka 
fornar bækur og skjöl, er snertu landfræði Grænlands og 
norðurhafa; varð þetta líka til þess, að menn fengu nán- 
ari bugrayndirum ísland sjálft; islenzkir fræðiraenn gjörðu 
uppdrætti af norðurhöfum og íslandi og juku töluvert 
landfræðisþekkingu manna erlendis. Munum vór síðar 
geta þess nánar. 

Ura seinni hluta 16. aldar er íslands opt getið i land- 
fræðisbókum ýmsra erlendra fræðimanna; lýsingar þeirra 
eru optast stuttar og svipaðar þeim, sem áður hafa verið 
nefndar; þær bera allar vott um það, hve fjarlæg lönd 
enn voru ókunn og hve trúgjarnir menn voru, er þeir 
hugsunarlaust færðu hverja kerlingarbókina í letur, sem 
þeim barst. Arngrímur Jónsson hinn lærði getur um 

flesta þá höfunda, er ritað höfðu um ísland á 16. öldinni. 
Vér höfum hér að framan getið um flesta af hinum eldri 
höfundum, en skulum hér að eins fljótlega minnast á 
nokkra aðra, er rituðu um Island á seinni hluta 16. aldar. 

Einn af þeim höfundum, er Arngrimur lærði einna 
optast getur um, er Gemma Frisius, sem eiginlega hét_ 
Feineru8; hann var læknir og stærðfræðingur og í mikl- 
um metum hjá Karli keisara 5.; hann var fæddurí Dock- 
um á Fríslandi 1508 og dó 1555 (eða 1558). Gemraa 

Frisius lýsir landinu og eldfjöllunum likt og Milnster, og 
segir, að í eldi Heklu geti hör ekki brunnið; hann talar 
um svipi, líkt og Ziegler, og um hafísinn, og segir, að 

ekki sé hægt að sigla til íslands nema 4 mánuði af ár- 

inu sökum ísa og frosta. Frisius segir, að á íslandi séu 
4 uppsprettur með undarlegri náttúru; ein sé sjóðandi 
heit og breyti öllu í stein; önnur er óþolandi fyrir kulda 
sakir; hin þriðja er sætari en hunang, en hin fjórða ban- 
eitruð; hann segir, að islenzkir hestar sé afarfljótir og 
geti hvildarlaust runnið 30 milur 1 einu ; Frisius segir og, 

að á íslandi séu þeir raargir, er leika svo vel á hörpu, 
að þeir lokka til sín fiska og fugla og veiða þá svo. 1 
Þetta er sama sagan, sera keraur frara í mynduniun á 
landsuppdrætti Olaus Magnusar. 

Hieronymus Cardanus (f. í Pavia 1501, dó í Róm 
1576) var merkur vísindaraaður; hann fékkst viðnáttúru- 
fræði, stærðfræði, læknisfræði og heimspeki, og gjörði 
ýmsar ágætar uppgötvanir í stærðfræði og læknisfræði; 
hann var mjög einkennilegur maður, ákafur í lund og 
sérvitur og ekki við eina fjölina felldur; hann gjörði til- 
rauuir til þess að útrvnia ýmis konar hjátrú, en gat þó 
eigi alveg hafið sig yfir tiðarandann og var sjálfur í aðra 
röndina mjög auðtrúa.* í einni af bókum sínum getur 
Cardanus um draugagang á íslandi og fer þar auðsjáan- 
lega eptir Ziegler ; hann kemst svo að orði : »íslending- 

ar halda, að þeir sjái ættingja sína, sem dánir eru, og að 
þeir faðmi þá, en segja, að þeir þá hverfi. Á íslandi er 
mjög mikið af jarðbiki; menn lifa þar enn á ávöxtum, 
rótum, möluðum fiskum og vatni ; með því eyjan liggur 
í íshafinu, getur korn eigi þroskazt þar sökum ógurlegs 
kulda, hvað þá heldur vín. Þar verða svipirnir sökum 
mataræðisins, loptsins, jarðvegsins og kuldans einna á- 
þreifanlegastir. Sökum þéttleika loptsins og gufunnar, 
sem samandregin er af kulda, reika svipirnir þar ekki 
síður en i skýjunum; þessum svipum, sem eru tilkomnir 
af villu, ótta og umhugsun, heldur hið þétta og jarðlega 
lopt, þar til þeir verða skynjanlegir ; af því imynda þeir 

') Eg hefi ekki haft fyrir mér rit eptir Gemma Frisius sj&lfan, 
en hefi farið eptir því, er Arngrímur lærði segir um hann í »Com- 
mentarius de Islandia«. Eitt af helztu ritum hans er »Charta sive 
totius orbis descriptio«. öll rit hans (opera collecta) eru geíin út i 
Frankfurt 1582. 8vo. 

*) Það er sagt um Cardanus, að hann hafi reiknað út dauða- 
dag sinn, en þegar spádómur hans ætlaði ekki að rætast, svelti 
hann sig til bana, svo ekki sæist, að honum skeikaði; liklega er 
þetta þó að eins þjóðsaga. Um æfi Cardanusar og uppgötvanir má 
lesa í A. Heller: Geschichte der Physik. Stuttgart 1882 I., bls. 
823-326. 

sér, að þeir sjái þá o g tali við þá. Þeir œtla, að þeir 
sjái kunningja og framliðna menn, af þvl þeir vita, að 
lifandi menn eru þar eigi, og af þvi þeir hverfa, er þeir 
eru faðmaðir, því enginn ætlar, að ókennd mynd t. d. 
»chimæra« eða »hippocentaurus«, sé i skýjunum, því öll 
myndbreyting verður eptir þekktum hlutum. En hvers 
vegna svara vofur þessar, að þær ætli til Heklufjalls? 
Hekla er fjall á þessari ey, sem brennur við og við á 
sama hátt eins og Etna á Sikiley; þess vegna hafa þeir 
myndað sér þá sannfæringu, að sálir hreinsist þar, en 
aðrir bæta ósannindum við söguna, svo að þeir verði 
ekki álitnir óáreiðanlegir og komist 1 missögn. Annað 
eins og þetta, sem opt er sagt að gerist á íslandi, kem- 
ur og fyrir alstaðar annarsstaðar, þó sjaldan sé*. 1 Það 
er ekki gott að komast fram úr þessu hálfvísindalega 
moldviðri, en meiningin á víst að vera sú, að svipir þeir, 
sem Islendingar sjái, séu ekki annað en missýningar, er 
verði af eðlilegum orsökum. Nokkru seinna segir lika 
Cardanus: »Á sandeyðimörkum Egyptalands, Eþíópíu og 
Indlands, þar sem sólarbruni er mikill, leika þessar 
myndir og þessir svipir á ferðamenn, alveg eins og á 
Islandi*. Cardanus heldur þvi auðsjáanlega, að svipir og 
draugar, er menn þykjast hafa séð, séu ekki annað en 
missýningar og hyllingar, og er hann í því langt á und- 
an samtiðarmönnum sínum, því allflestir trúðu þvi i þá 
daga, að þetta væru draugar og púkar, sem sloppið hefðu 
út úr hreinsunareldinum eða viti, en væru nú að »fri- 
lysta* sig á jörðunni og gjöra mönnum skráveifur. í 
annari bók nefnir Cardanus líka ísland og getur þess, að 
Islendingar gjöri brauð úr þurkuðum fiski. 2 Caspar Peu- 
cerus tengdasonur Melanchtons, var af allt öðru sauðahúsi 
en Cardanus, enda dettur honum ekki i hug að efast um, 
að til séu draugar og árar. C. Peucerus var iæknir; hann 

l ) H. Cardani: De subtilitate libri XXI. Basileæ 1G11. 8vo , 
bls. 9B2-954. 

*) H. Cardani: De rerum varietate libri XVII. Basileæ 1581. 
8vo., bls. 34. 

var fæddur 1 Lausltz 1525 og dó 1602; hann herfir ritað dá- 
lítiðum Heklu: »Áíslandi er fjallið Hekla; þar er ógurleg' 
gjá eða öllu fremur vítiadjúp; þar kveður við af eymdarlegu 
og grátlegu veini, svo raddir hinna kveinandi heyrast 
riima mílu allt i kring. Kring um þessa gjá fljúga hópax 
af kolsvörtum hröfnura og gömmum, og ætla íbúamir, að 
þeir verpi þar. 1 Á þvi fjalli spretta upp tvær lindir; er 
vatnið í annari svo kalt og í hinni svo óþolandi heitt, að 
yfirgengur allt eðli náttúrunnar. Alþýða manna er sann- 
færð um, að þar sé niðurgangur til helvítis, því þeir vita 
það af langri reynslu, að ef orustur eru háðar einhver- 
staðar í heiminum eða þegar blóðug vig eru framin, þá 
heyrist þar ógurlegur hávaði, óp og ýlfran«.* 

Nathan Chythrœus segir frá íslandi hér um bil á þesaa 
leið: »Við eyju þessa er ótölulegur grúi fiska og veiða 

íbúarnir þá á vetrum og þurka þá í norðanvindi og hræði- 
legum gaddi, þvi á ey þessari, sem liggur undir heim- 
skautsbaug, er nistandi kuldi. Þegar vorar, koma þangað 
Englendingar, Þjóðverjar og ibúar ýmsra annara landa, 
til þess að kaupa þenna freðna fisk og gefa fyrir hann 
mjöl og öl. Fiskar þessir eru svo harðir, að það verður 
að berja þá á steini með járnhömrum; siðan eru þeir í 
tvo daga bleyttir i vatni og svo eru þeir etnir með smjöri. 
Fiskafjöldinn er eigi að eins mikill við þessa ey, heldur 
um allt »skyþiska« hafið, og eru nokkrir svo stórvaxnir, 
að þeir eru líkari sjóskrýmslum en fiskum. Nokkrir þeir, 


*) Til saraanburðar má hér setja það, sem sagt er i Flatevjar- 
annál um Heklugosið 1341: »menn fóru til fjallsins, þar sem upp- 
varpit var ok heyrðist þeim sem hjargi stóru væri kastat innan um 
fjallit. Þeim sýndust fuglar fljúga i eldinum bæði smáir ok stórir 
ok með ýmsum látum; hngðu menn vera sálir«. íslenzkir annálar. 
Kristiania 1888, bls. 401. 

! ) C. Peucerus: Commentarius de præcipuis generibus divina- 
tionum. Witebergæ 157G. 8vo. fol. 144 a-b. I þessari bók eru lang- 
ar klausur nm ára og anda og öll þeirra mörgu illvirki i heimin- 
um (sbr. t. d. fol. 30 o. s. frv.). Hugsunarháttur þátímans var bvo 
ólikur þvi, sein nú er, að ose er nærri ómögulegt að skilja i þvi, 
hve einfuldir og auðtrúa menntaðir menn i þá daga gátu verið. 

sem eiglt hafa um þe8si höf, eegja, a6 þar sjáiet »-miir- 
enur«, svipaðar höggormum, svo stórar, að þær ráðast á, 
skip, grlpa háseta eða farþegja og eta þá. íbúarnir á 
þessari ey gjöra sér hús neðanjarðar og hlaða veggina 
úr hvalbeinum; þar er mikil vöntun á trjávið, því þar 
vaxa að eins á fáum stöðum örsmáar hríslur. Drottinn 
veitir þeim samt •nógan trjávið árlega, því þangað reka 
vindar að ströndunum fjölda mörg tré eins og -skipsfleka 
ör norðurátt; það eru margs konar stór og löng tré, og 
hafa hvirfilvindarnir riflð þau upp með rótum; þenna 
rekavið nota ibúarnir. Auk þess, segja þeir, að þarheyr- 
ist til anda, sera ávarpa hver annan og kalla hver ann- 
an eiginnöfnum; stundum birtast þeir lifandi mönnum og 
er sagt um andana, að þeir segi þeim til sín og hverjir 
þeir 8éu. Sumstaðar á þessari ey brýzt út hræðilegur 
eldur, kastast langt upp og hringsnýst; ennfreraur segja 
ibúar eyjar þessarar, að margt annað sé þar undarlegt 
að sjá og heyra, en eg sleppi þvi, til þess ekki að verða 
oí langorður*. 1 

Vér höfum áður getið þess, að kortagjörðin tók mikl- 
um framförum á 16. öld; voru það einkum þýzkir land- 
fræðingar, sem fremstir voru í þeirri mennt; Þjóðverjar 
voru þá á undan flestum i myndagjörð og tréskurði og 
áttu marga framúrskarandi stærðfræðinga og stjörnufræð- 
inga, en list og vísindi urðu að sameinast, til þess að korta- 
gjörðin gæti komizt í viðunanlegt horf. Sextánda öldin 
er i visindalegu tilliti mikil framfaraöld; innan um hjá- 
trúna og kreddurnar sprettur upp hinn frjóvsamasti ný- 
græðingur lista og vísinda. Gerhard Mercator (1512-1594) 
var fremstur allra landfræðinga á þeirri öld; 2 hann kom 
stærðfræðisreglu á stiganet landabréfanna og var þá miklu 
til vegar komið. í fyrstu komst þó einungis lag á upp- 
drætti þeirra landa, sem bezt voru kunn; uppdrættir 

*) Nathan Chythreus: Varioram in Europa itinerum deliciro 
seu inscriptionnm monumenta. Ed. III. 1606. 8vo , bls. 605-606. 

*) Gerhard Kremer genaunt Mercator der deutsche Geograph 
von Dr. Breusing. Duisburg 1869. 

Mercators af Mið-Evrópu eru ágætlega nákvæmir, en hin 
íjarlægari lönd á endimörkum jarðar voru enn sem fyrr 
dregin upp eptir óljósum fregnum og samkvæmt rugluð- 
um hugmyndum þátímans; þar var heldur ekki hregt að 
styðjast við neinar mælingar. Þegar Mercator dó, eign- 
aðist Jodocus Hondius (1563-1611) eirplötur þær, er Mer- 
cator hafði stungið, og gaf hann siðan út uppdráttasafn 
Mercators og jók ýmsu við. Um þessar mundir fór korta- 
gjörðin að dragast til Niðurlanda, og á 17. öld komu hin 
stærstu og beztu kortasöfn út á Hollandi. Vinur Merca- 
tors, Abraham Ortelius (f 1598), var framarlega i flokki 
þessara landfræðinga; hann gaf út safn af landsuppdrátt- 
um 1570, sem hann kallaði »Theatrum orbis*, og naut 
við útgáfuna styrks Mercators vinar sins. Af þessum 
landabréfum komu út margar útgáfur, og i 4. útgáfunni 
er, meðal annars, uppdráttur af íslandi, sem ber langt af 
öllum þeim, sem áður höfðu verið til. Ortelius segist hafa 
fengið þetta íslandskort frá Anders Sörensen Vedel, merk- 
um dönskum sagnaritara, en það er fullsannað, að upp- 
drátturinn er eptir Guðbrand biskup Þorláksson, og mun- 
um vér síðar geta nánar um það mál. Þessi íslands-upp- 
dráttur endurtekst eptir þetta í öllum kortasöfnum á 17. 
öld, þó stundum með litilfjörlegum breytingum. Veruleg 
endurbót á uppdrætti íslands kemur ekki fyrr en 1734, 
þegar Knopf gjörði uppdrátt sinn. 

í bók Ortelíusar er allöng lýsing á íslandi; 1 þar er 
ýmsu safnað saman úr bókum og líka vitnað i hið fyrsta 
rit Arngrims lærða (Commentarius de Islandia); þó trúir 
Ortelíus ýmsum skrfpasögum hinna eldri höfunda; hann 
gjörir öllum höfundum jafnt undirhöfði; frásögnin erþví 
blendingur af röngu og réttu. Lýsing Ortelíusar er þó 
mikið betri cn margar aðrar, er út komu um sama leyti 
eða jafnvel seinna, t. d. iýsing Blefkens. I mörgum bók- 
um og uppdráttasöfnum er Islandslýsing Orteliusar siðar 
notuð, þvi hver etur eptir öðrum. Fyrst getur Ortelíus 


’) A. Ortelii : Theatrum orbis 1595, bls. 103. 

um Aðalbert Brimabiskup og áhrif hans á kristni íslend- 
inga, og fer þar eptir Adam frá Bremen ; síðan getur 
hann þess, að margir kalli ísland Thule, en segir það sé 
eigi rétt, en heldur að Thule sé á Skandinavíuskaga og 
vitnar einkum i Prokopíus. 

Ortelíus talar fvrst um nöfn Islands og segir það sé 
kallað ísland, Snæland og Garðarshólmi; hann segir, að 
landið sé 100 þýzkar milur á lengd, en það sé að mestu 
leyti óræktað og fjöllótt, og fyrirnorðan geti runnarekki 
vaxið sökum harðra norðanvinda. ísland komst undir 
Noregskonung um 1260 og konungurDana ogNorðmanna, 
sendir þangað landstjóra á ári hverju og hlýða íslending- 
ar þeim, eins og þeir fyrrum hlýddu biskupum sínum; 
ísland byggðist fyrst á dögum Haralds hárfagra; heldur 
Ortelius, að það hafi líklega verið um árið 1000, en þó 
getur hann þess, að Arngrimur Jónsson telji upphaf ís- 
lands byggðar 874. Ortelíus getur þess enn fremur, að 
hann hafi lesið f riti Zeni-bræðra, að Zichmni Frislands- 
konungur hafi ráðizt á ísland, en orðið frá að hverfa. 
Þvf næst segir Ortelíus, að íslaud skiptist í 4 fjórðunga, 
og nefnir nöfn þeirra; þareru tvö biskupsdæmi, Skálholt 
o g Hólar, og skóli við hvorn biskupsstólinn ; þvi næst tel- 
urhann klaustrin og eru nöfnin rajög bjöguð; segirhann, 
að Vedel haíi skrifað sér, að þar séu auk þess 325 kirkj- 
ur. Ortelíus getur þess, að Kranz og aðrir höfundar segi, 
að íslendingar búi f hellum og holi sér híbýli inn f fjalls- 
hllðar, en sumir byggi sér hús úr hvalbeinum; þó bætir 
hann við, að Arngrímur segi, að Islendingar byggi sér 
hús úr tré, hnausum og grjóti, og séu sum þeirra stórog 
dýr. Ortelíus segir, að íslendingar tali Cimbra-mál eða 
gamla þýzku, og segist hann hafa séð íslenzka biblíu 
prentaða á Hólum 1584. Stórgripir eru ekki aðrir á ís- 
landi en hestar og naut; þar eru engin tré, nema birki 
og einir, en gras er þar svo mikið, að því er allir höf- 
undar segja, að það verður að reka féð af högunum, svo 
það ekki kafni af fitu. Á íslandi vex ekkert korn, en 
menn lifa mest á fiski, er þeir þurka og berja, svo þeir 

verða naerri að méli og nota þeir þá í brauðs stað. Til 
forna drukku íslendingar eingöngu vatn, en síðan kaup- 
menn fóru að flytja þeim vín, þola þeir ekki að smakka 
blAvatn. Hamborgarar og Brimabúar koma þar árlega 
og íiytja til íslands mjöl, brauð, öl, mjöð og brennt vín, 
en Englendingar flytja þangað ódýra ullar- og líndúka, 
járn, stál, tin, kopar, silfur, gull- og silfurpeninga, hnlfa, 
skó, kvennhúfur og kápur og hatta ; þeir flytja einnig við, 
er íslendingar byggja úr hús sín og báta. Fyrir þetta 
láta íslendingar vaðmál, ógrynni af brennisteini og fjarska 
mikið af hörðum fiski; kemur fiskurinn mesturað sunnan 
og vestan, en grasvöxtur er einna mestur fyrir norðan 
og austan, og því flyzt þaðan nauta- og sauðakjöt, smjör 
og ull. Þar fást og villidýraskinn, hvítar tóur og fálkar 
og hestar, sem flestir eru skeiðhestar. Naut og kýr eru 
allar kollóttar á íslandi, en sauðkindur ekki. Þessu næst 
talar Ortelíus um Heklu, um draugasögur Zieglers, um 
»drollos« eða tröll og annað þvi líkt; hann nefnir hver- 
ina, er geri allt að steini, og ölkeldurnar, og segir, að á 
íslandi sé svo eitruð uppspretta, að ef einhver smakkar 
á vatninu, þá dettur hann dauður niður; að lokum getur 
hann þess, að það sé algeng hjátrú, að sálir dauðra manna 
séu fluttar til Islands (líklega til pyndingar í hreinsunar- 
eldi eldfjallanna eða innan um hafísinn, eins og sumir 
segja). 

Skýringar þær, sem fylgja uppdrætti Ortelíusar, eru 
mest um illhveli og skrýmsli; það var tfzka í þá daga, 
að prýða landabréfin með myndum af alls konar óvætt- 
um og ófreskjum. Það er auðséð á skýringum þessum, 
að aðalefni þeirra er komið beina leið frá Islandi. Fyrst 
er talað um náhvalinn; hver sem etur kjöt hans, deyr 
strax ; hann hefir 7 álna langa tönn standandi fram úr 
höfðinu og hafa sumir selt hana sem einhyrningshorn 5 1 

l ) Náhvalsterinor voru í þá daga seldar dýrum dómum sem lyf 
gegn eitri, og héldu menn þœr væri horn af dýri nokkru eða skrýmsli, 
sem kallað var einhyrningur, og rituðu lærðir menn opt um þetta 
dýr. Hér er í fyrsta sinni skýrt rótt frá þvi, úr hvaða dýri hornið 

menn halda, að hún sé góð móti eitrí; skepna þessi er4Ö 
álna löng. Reyðarhvalir eru 130 Alna langir og tann- 
lausir; kjöt þeirra er gott til átu og spikið læknar marga 
sjúkdóma; á búrhvelinu er hausinn stærri en skrokkurinn 
allur; það hefir margar og sterkar tennur; enn fremur 
getur hann um sverðfiska, hrosshveli, skötuhvai, sænaut, 
steypireyði, stökkul, rostung o. fl., nefnir öll þessi dýr 
með íslenzkum nöfnum og er islenzkur blær á frásögn- 
inni um þau ; að lokum getur hann um rekaviðinn, haf- 
ísinn og hvftabirni, og endar með kvæði um ísland eptir 
Erasmus Michaölis. Ennfremur eru þar nokkrar útskýr- 
ingar á lslenzkum nöfnum, er á uppdrættinum standa ; 
er af þessu og öðru augljóst, að uppdrátturinn er kominn 
frá íslandi, og í þá daga var enginn íslondingur neina 
Guðbrandur biskup fær um að búa til landabréf. I »Atlas 
minor* eptir Gerard Mercator, er I. Hondius gaf út, 1 er 
þessi lýsing Ortelíusar prentuð því nær orðrétt; þessi bók 
var mjög mikið notuð og margir tóku kafla um Island 
aptur úr henni. 


II. Enn um viðskipti Islendinga við þjóðverja. 

Gories Peerse, Blefkenius, Fabricius. 

Á fjórða áratugi 15. aldar stóð verzlun Þjóðverja á 
íslandi með sem mestum blóma. Um það leyti var ó- 
friður mikill í Danmörku (greifastrlðið) og tóku Hansa- 
menn, sem kunnugt er, mikinn þátt i þessari styrjöld, 

er, og að það er ekki horn, heldur tönn, og er sá l'róðleikur eflaust 
kominn frá Guðbrandi biskupi til Orteliusar. Árið 1638 skrifaði 
Oii Worm ritgjörð um þetta efni: »An os illud quod vulgo pro 

cornu monocerotis venditatur verum sit unicornm? og seinna gaf 
Thomas Bartholin út bók: »De unicornu 1646«; höfðu þeir báðir 

áður spurzt fyrir á íslandi um hvali þessa og fengið þaðan lýsing- 
ar, tennur, hauskúpur o. fl. (sbr. Epistolæ O. Wormii I., bls. 104-105, 
106, 113-14; 117-18). 

‘) Atlas minor Gerardi Mercatoris a I. Hondio plurimis æneis 
tahulis auctus atque illustratus. Amstelodami 1607. Grallarabrot, 
án blaða- eða blaðsíðutals. 

euda var verzlunarkeppni ein af aðalorsökum ófriðarins; 
höfðingjar Dana höfðu þá við öðru að snúast en að skipta 
sér af verzlun á Islandi, svo Þjóðverjar gátu stundað 
hana eins og þeir vildu; Kristofer greifi af Oldenburg gaf 
jafnvel Markus Meyer einum af foringjum Hansamanna 
ísland að léni, 1 en ekki entist Meyer hamingja né aldur 
til að hagnýta sér þetta embætti. Þjóðverjar höfðu þá opt 
vetrarsetu á Islandi, án þess nokkuð væri amazt við 
þeim af stjórnarinnar hálfu, en brösótt áttu þeir enn sem 
fyrrum við Englendinga. 

Verzlun Englendinga hafði þá mjög hnignað, en fiski- 
veiðar þeirra voru i uppgangi; Þjóðverjar fengust mikið 
minna við þilskipaveiðar. I byrjun aldarinnar (árið 1500) 
er það ákveðið með dómi, að taka skuli þá Englendinga 
fasta, sem fiski meðlóðumvið strendurnar, en eigí verzli; 2 
en slikt hefir eflaust aidrei verið framkvæmt. Flestir 
Englendingar hafa eflaust fiskað leyfislaust við ísland; 
þó eru þess dæmi, að sumir sækja um leyfi til Danakon- 
ungs; 1592 fær t. d. Remund Ringe frá Harrwich eptir 
beiðni Elisabethar drottningar leyfi Danakonungs til þess 
að fiska við ísland í 7 ár, og koma inn á hverja höfn, 
sem hann vill. 8 1532 13. október ritar Friðrik I. Dana- 
konungur Ilinriki VIII. Englakonungi, og kvartar undan 
yfirgangi enskra fiskimanna á fiskistöðvum við ísland, og 
er af því bréfi auðséð, að fiskiveiðar Englendinga hafa 
þá þegar verið orðnar mjög miklar. 4 Englendingar bafa 
úr þessu miklu minni verzlunarviðskipti við íslendinga 
en fyrr, en halda sér á duggum fyrir utan strendur 
landsins, og koma að eins við og við inn á hafnir. Enska 
stjórnin reyndi á ýmsan hátt að styðja þenna atvinnuveg; 
1548 var með lögum bannað að leggja nokkurn skatt á 
atvinnu þeirra skipstjóra og háseta, sem fiskuðu við New- 

*) E. Baasch: Forschungen zur hamburgischen Handelsge- 

schichte I., bls. 31 og 136. Sbr. Safn til sögu íslands II., bls. 676. 

*) Finnur Jónsson: Historia ecclesiastica II., bls. 247. 

*) Magnús Ketilsson: Forordninger II., bls. 148-60. 

*) E. Baasch: Hamb. Handelsgesch. I., bls. 59. 

foundland og Island. 1 Eflaust hafa fiskiskip ýmsra ann- 
ara þjóða i þá daga fiskað við Island, þó litt sé þess get- 
ið i islenzkum bókum; Englendingar voru á 16. öld eng- 
anveginn einirum hituna hér norður í höfum. 2 1613 er 
getið um 18 gaskónsk hvalveiðaskip, er komu fyrir vest- 
an, og 1614 og 1615 gerðu Spánverjar strandhögg og 
rændu á Vestfjörðum, og hefndu íslendingar sín grimmi- 
lega; 3 eins eru til sagnir um Spánverja á Austfjörðum. 4 

Þjóðverjar höfðu litla þil8kipaútgjörð, en þeir héldu 
opt úti róðrarskipum í verstöðunum, uns það var bann- 
að 1544; um það leyti var farið að festast ýmislegt ófrelsi, 
hvað snerti útgjörð skipa og kvaðir kotunganna, og hafði 
það sem kunnugt er hin verstu áhrif á sjóþorpin; 1511 
lét Stefán biskup dæma róðrarkvaðir á landseta staðar- 
ins;* höfuðsmenn, kaupmenn og jarðeigendur tóku fljótt í 
sama strenginn. 

Þegar Kristián III. var orðinn fastur i sessi í Dan- 
mörku, tók brátt að sverfa að verzlunarfrelsi Þjóðverja á 
Islandi, enda átti konungur þeim grátt að gjalda fyrir ó- 
vináttu þá, sem þeir höfðu sýnt honum í greifastríðinu; 
Norðurlandabúar voru og orðnir leiðir á verzlunarofriki 
Hansastaðanna, og fóru nú að reyna að bjarga sér sjálf- 

‘) J. R. Forster: Gesohichte der Entdeckungen und Schif- 
fahrten im Norden. Frankfurt a. 0. 1784, bls. 838. 

’) Til samanburðar má geta þess, að Anton Parkhurst, skipstjóri 
frá Bristol, segir í skýrslu um fiskiveiðar við New-foundland 1678, 
að þar hafi þá árlega komið tii fiskiveiða 50 skip ensk, 100 skip 
spönsk (5-6000 smálestir) og 20-30 skip baskisk, er eingðngu fengust 
við hvalaveiðar; auk þess komu þar 50 skip frá Portúgal (3,000 
smálestir) og 150 skip frá Frakklandi, einkum Bretagne (7000 smá- 
lestir) sbr. J. R. Forster: Geschichte der Entdeckungen, bls. 339. 

*) Espólins árbœkur V., bls. 129, 132, 135-37. Fróðleg frásögn 
um rán Spánverja á Vesttjörðum og um dráp þeirra er í þeetti 
Jóns Guðmundssonar lærða eptir Gisla Konráðsson í hdrs. J. S. nr. 
291. 4to, bls. 6-43. Sbr. Æfidrápa Jóns Guðmundssonar hdrs. J. S. 
Fol. nr. 92. Síra Ólafur Jónsson á Söndum kvað Kka drápu um 
rán Spánverja. 

*) Andvari IX. 1883, bls. 74-75. 

“) Árbækur Espólíns III., bls. 30-31. 

ir. Um langan tíma liöfðu Þjóðverjar óátalið rekið verzl- 
un á Islandi, haft þar vetrarsetu og útgjörð til fiskiveiða; 
en nú fer danska stjórnin, er henni vex fiskur um hrygg, 
að vitna i forn bróf og fornar lagavenjur, er banna út- 
lendum verzlun á íslandi; konungur skoðar verzlunina 
sem eign krúnunnar, sem hann hafi einn yfirráð yfir, og 
vill nú aptur ná rétti þeim, sem undan var genginn. 
Árið 1542 gefur konungur út bréf, er bannar eptirliggj- 
urum og útlendum kaupskap á íslandi, og hið sama er 
endurtekið í alþingisdómi 1545. 1 Ennfremur ræðst stjórn- 
in á fiskiútgjörð Þjóðverja; 1544 krafði Otti Stigsson höf- 
uðsmaður lögmenn báða, Erlend Þorvarðarson og Þorleif 
Pálsson, til að dæma um fiskiskip útlendra kaupmanna, 
er þeir höfðu mót lögum, en drógu landsmenn til að eiga 
hlut í til hilmingar sér; dæmdu lögmenn, að hvað skipa 
sem útlendir ætti þannig, skyldu falla hálft undir kon- 
ung, en hálft undir hirðstjórann, en íslendingar haldi þvi, 
er þeir eiga; þetta kölluðu kaupmenn ójöfnuð, og báru 
fyrir konung, en hann skaut því til landslaga. Lauk svo 
þeim málum, að hirðstjórinn lét dæma konungi fiskiskip 
þeirra öll, hálfan fimmta tug, en banna þeim vetrarlegu 
að mestu; sagt er, að Danir hafi haldið skipum þeirra í 
tvö ár eða þrjú. 2 Hið sama var endurtekiö á þingi næsta 
ár, og voru þá viðstaddir 7 skipstjórar þýzkir og 5 kaup- 
menn. 8 Danir færa sig nú meira og meira upp á skapt- 
ið, o g 1547 gjöra þeir fyrstu atrennuna til þess að steypa 
verzlun Þjóðverja; þá leigir Kristián konungur 4. janúar 
borgarstjórn Kaupmannahafnar alla tolla og tekjur af 
íslandi um 10 ár; 4 þetta hafði þó minni áhrif en til var 
ætlazt; Danir höfðu enn eigi nóg afi til að keppa við 
Þjóðverja. 

Um miðbik aldarinnar, þegar ófriðurinn var milli 

‘) Espólíns árbækur IV., bls. II. Magnús Ketilsson : Forord- 
ainger I., bls. 248-49. Lovsamling for Island I., bls. 6b. 

*) Espólíns árbækur IV., bls. 17. Safn II., bls. 686-87. 

*) Lovsamling for Island I., bls. 60-68. 

4 ) Magnús Ketilsson: Forordninger ble. 258-66, 820-822. 

Jóns Arasonar og konungsmanna, veittu þýzkir kaup- 
menn kaþólskum mönnum ýmsan styrk, þó þeir sjálfir 
væru lútherskir, og opt voru þýzkir menn í ferðum með 
Jóni Arasyni; hefðu Þjóðverjar eflaust ekki harmað það, 
þó landið hefði gengið undan Dönura. I bréfi 15. sept. 
1550 til bæjarráðsins í Hamborg ber Danakonungur Þjóð- 
verjum á brýn, að þeir hvetji íslendinga til uppreisnar 
og trúarvillu; 1 Danir héldu jafnvel, að Hamborgarar hefðu 
verið milligöngumenn milli Jóns biskups og Karls keis- 
ara, til þess að reyna að ráða land undan konungi.* 
Kristján skrifari bar upp á Jón Arason, að hann hefði 
»lofað og tilsagt þeim Hamborgar-kaupmönnum, að hann 
og hans synir skyldu svo leika og spila við þá Danska, 
að hér skyldi ekki einn finnast eptir lifandi að vori kom- 
andi«. 3 Víst er það og sést á mörgu, að óvinátta mikil 
hefir þá verið milli Þjóðverja og Dana hér á landi, þó 
ekki væri opinber ófriður, 4 enda var eðlilegt, þó Ham- 
borgarar reyndu að spyrna á móti, þegar reynt var að 
bola þá burt úr landinu. Var sífellt þref út úr þessu 
milli Hamborgara og Danakonungs, en þó gátu kaupmenn 
frá Kaupmannahöfn lítið á unnið; íslendingar voru orðnir 
svo vanir þýzku verzluninni, að þeir eigi sinntu Dönum, 
meðan verzluuarkeppnin var nokkurn veginn frjáls; seinna 
var verzlunin með valdboðum dregin úr höndum Þjóð. 
vcrja, enda voru þeir sjálfir sundurþykkir sín á millum, 
þvl Hamborgarar vildu vera einir um ágóðann og öm- 
uðust t. d. við verzlun LUbeok-manna, 5 og svo var afl og 
vald Hansamanna þá stórum að réna. 

‘) E. Bactsch: Hamb. Handelsgeschichte I., bls. 36. 

*) Finnur Jónsson: Historia ecclesiastica II., bls. 674. 

a ) Biskupasögur II., bls. 466. 

4 ) Af konungsbréíi til Eske Bilde 1651 um sendif'ör þeirra Axel 
Jul og Kristofer Trondssen til íslands sést meöal annars, að Ham- 
borgarar hafa átt í brösum við Dani út úr verzluninni, hafa tekið 
frá Dönum íisk o. s. frv. Magn. Ketilsson: Forordn. I., bls. 270. 
Sbr. Kancelliets Brevböger 1551-55. Kbh. 1885-86, bls. 18. Safn til 
sögu íslands II., bls. 691. 

s ) E. Baasch: Hamb. Handelsgesch. I., bls. 38-39. 

Friðrik annar (1559 — 88) tók þar við, cr Kristián III. 
kafði hætt; hann skoðar ísland som séreign krúnunnar og 
reynir sjálfur að hafa sem mestan arð af þeim verzlun- 
vörum, sem mest voru verðar á íslandi. Fyrst tckur 
hann undir sig brennisteinsverzlunina á Norðurlandi; 15. 
ág. 1563 keyptu þeir Hans Nielsen og Franz Lauritsson 
brennisteinsnámurnar nyrðra af þeim Nikulási og Vigfúsi 
Þorsteinssonum fyrir konung. 1 Aður hafði Finnbogaætt 
frá Ási í Kelduhverfi átt brennisteinsnámurnar, og þeir 
Vigfús og Nikulás höfðu erft þær eptir Þorstein Finn- 
bogason föður sinn. Hamborgarar höfðu fyrrum keypt 
brennisteininn og haft mikinn hagnað af þvi; þóttust þeir 
þar missa mikil hlunnindi; sendu þeir þá sendimenn til 
Danakonungs 1560, er þeir fréttu, að hann ætlaði að taka 
af þeim brennisteinsverzlunina, en það kom fyrir ekki. 
Samt sóktu nokkur skip frá Hamborg brennistein til ís- 
lands, en konungur lét þá taka nokkur skip fyrir Ham- 
borgurum í Eyrarsundi og annarsstaðar, og 4. maí 1562 
neyðast Hamborgarmenn til þess að taka þeira kostum, 
er konungur býður, og urðu þeir þá að afsala sér brenni- 
steinsverzluninni á íslandi.* Konungur hafði síðan mik- 
inn ágóða af brennisteinsnáminu á íslandi. 8 Um sama 
leyti fór konungur að draga undir sig verzlun með ýms- 
ar aðrar vörur, þær sem mestan hagnað veittu; fjárhag- 
ur Dana var mjög bágur um byrjun sjöárastríðsins, svo 
konungi veitti ekki af að reita saman allt er hann gat. 
23. marz 1562 auglýsir konungur, að hann ætli framveg- 
is sjálfur að kaupa allt lýsi, er fáist á Islandi, og bannar 
að selja það útlendingum, 4 og ári seinna (20. marz) kem- 
ur út konungsbréf, er bannar íslendingum að selja út- 


*) Espólins árbækur IV., bls. 132-33. Bogi Benediktsson : Sýslu- 
manna ælir I., bls. 64, 70-71. 

*) E. Baasch: Hamb. Handelsgesch., bls. 39-42. 

*) í riturn lærdómslistafélagsins IV. 1783. Kmh. 1784, bls. 1-48 
heilr Hannes biskup Finnsson ritað ágæta ritgjörð um brennisteins- 
verzlun á íslandi. 

‘) Magnús Ketilsson: Forordninger II., bls. 10. 

lendingum hesta, skínnavöru, rostungstennur og hvaltenn- 
ur, nema þeir hafl áður boðið þær lénsmanni konungs og 
hann hafi eigi viljað kaupa; hver sem braut þetta boðorð, 
átti að gjalda jafnmikið og vörurnar voru verðar, »og 
þar til straffast sem við ber*. 1 Sama árið (1563) krefst 
konungur þess, að Hamborgarar borgi sér 30,000 dali, er 
áttu að vera heimanmundur systur hans; en þegar þeir 
eigi vilja borga, hótar konui]gur þeim að banna alla 
þýzka verzlun á íslandi; samt varð ekki af þvi, þó pen- 
ingarnir ekki fengjust. 8 Það er auðséð á öllu, að kon- 
ungur finnur svo styrk sinn, að hann þykist geta boðið 
Hamborgarmönnura byrginn, enda var vald þeirra þá 
mjög að þrotum komið. 

Næsta stig sem konungur stigur er það, að hann ekki 
leyfir ótakmarkaða verzlun á íslandi, heldur leyfír sérstök- 
um mönnum, þýzkum eða dönskum, að verzla á einstök- 
um höfnum, en eigi annarstaðar; þessi siður hélzt út öld- 
ina o g eru enn þá til mörg slík leyfisbréf fyrir einstaka 
menn. íslenzka verzlunin hlýtur i þá daga að hafa ver- 
ið mjög arðsöm; það sést á þvi, hve ólmir Hamborgarar 
eru í að halda henni og vilja heldur allt til vinna en 
missa hana, og á því, að ýmsir stórhöfðingjar fá leyfi til 
þess að láta verzla á ýmsum höfnum; 1585 fær t. d. 
Hans greifi af Oldenburg leyfí til þess að láta verzla á 
Kumbaravogi, og 1584 fær Hinrik erkibiskup i Breraen 
leyfi til þess að verzla á Grundarfirði. Þetta útlán á ein- 
stökum böfnum líkaði íslendingum miður, og báðu stjórn- 
ina 1593 að leyfa kaupmönnum að sigla á hverjar hafn- 
ir, er þeir vildu, en landsmenn fengu eigi áheyrn. Við- 
vikjandi þessu atriði komst ríkisráðið svo að orði (Christian 
IV. var þá á barnsaldri): »Epter þvi það kann að finnaz 

landinu og þess Innbyggiurum að vera til hins mesta 
skaða og fordiörfunar, að það skule vera hvörium manne 
heimilt að sigla til landsins án vorra Passabrefa, því 

*) Magnús Ketilsson : Forordninger II., bls. 18-20. Lovsamling 
for Island I., bls. 78-79. 

*) E. Baasch: Hamb. Handelsgesch. I., bls. 42-43. 

kann það 1 aungvann máta tillátaz eðr til vilia giöraz*. 1 
Rikisráðið bannar 23. apríl 1596 að selja útlendum nokk- 
urn flsk eða aðrar vörur, fyrr en búið sé að borga land- 
skuldir til konungs, og alla aðra skatta og álögur.* Þá 
var hart i ári og hefir liklega gengið illa að ná inn 
sköttum; sarnt átelur Jón lögmaður 1595 á Ökrum í 
Skagaflrði almenning fyrir það, að þeir selji naut, sauði, 
vaðmál, prjónles, smjör, lýsi og fisk út úr landinu, en 
taki aptur hjá Þjóðverjurn eintóman óþarfa, svo sem 
strútsfjaðrir, borðabönd, þunnflókahatta og konupunga; 8 
hér eru Þjóðverjar ásakaðir fyrir að flytja óþarfa, líkt og 
Sverrir konungur bar þeim á brýn forðum daga. 4 

Árið 1601 hinn 24. júli ritar Kristián konungur 4. 
borgarráðunum i Hamborg og Bremen og kunngjörir þeim, 
að framvegis vilji hann láta sina eigin undirsáta eingöngu 
njóta hagnaðar af verzlun á íslandi, og árið eptir, 1602 
20. apríl, er hin airæmda einokunarverzlun leidd i lög; 
með þvi er verzlun Þjóðverja á Islandi dauðrotuð i einu 
höggi. Árið 1602 var útrunnið það tfmatakmark, sem 
ákveðið var í ieyfisbréfunum flestum, og þvi komst ein- 
okunin einmitt á þetta ár; þó var levfistiminn ekki al- 
staðar útrunninn; í Hafnarflrði máttu Þjöðverjar t.d. enn 
þá verzla i tvö ár. Verzlun Dana varð fljótt mjög illa 
þokkuð, og var þegar i fvrstu byrjun almenn óánægja 
og kvartanir um land allt. Sumrin 1602 og 1603 fengu 
Þjóðverjar leyfi til að sigla til þeirra hafna, sem þeir 
höfðu áður haft, til þess að ná inn skuldum, en enga 
verzlun máttu þeir reka; 1608 voru verzlunarhús Þjóð- 
verja, þau er eptir stóðu, rifin eða brotin niður. Þannig 
lauk verzlun Þjóðverja á íslandi; samt komu mörg þýzk 
skip hingað eptir það árlega um langt árabil, þvi borg- 
arar i Málmey, Kaupmannahöfn og Helsingjaeyri, er leigt 
höfðu verzlun á íslandi, urðu að taka á leigu þýzk skip 

‘) Magnús Ketilsson: Forordninger II., bls. 157. 

*) Lovsamling for Island I., bls. 185. 

*) Árbækur Espólíns V., bls. 80-81. 

4 ) Fornmannasögur VIII., bls. 250-51. 

o g þýzkar skipshafnir, af þvi þeir gátu ekki rekið verzl- 
un til íslands af eigin ramrnleik, og auk þess urðu þeir 
að selja vörur sínar í Hamborg eða með milligöngu þýzkra 
kaupmanna; þannig gekk arðurinn af íslenzku verzlun- 
inni ekki lir greipum Þjóðverja, þó þeir misstu réttinn 
til beinnar verzlunar; skellirnir mestu lentu á islenzkri 
alþýðu; hún varð að borga beinlínis og óbeinlinis allan 
þann kostnað, sem þessi nýi danski verzlunármilliliður 
hafði i för með sér; hun fékk verri og dýrari vörur, og 
varð að þola hið þrælslegasta ófrelsi í öllum viðskiptum. 

Hér höfum vér ritað þetta stutta ágrip um verzlun 
Þjóðverja, 1 til þess að gera Ijóst það samband, sem i þá 
daga var milli Þjóðverja og íslendinga; það lítið sem rit- 
að er um Island á 16. öld, á rót sína að rekja til þess- 
ara verzlunarviðskipta; Þjóðverjar komu hingað að eins 
til þess að græða fé, og því er sönn þekking þeirra á 
landinu ekki mikil; Þjóðverjar áttu mest saman aðsælda 
við sjómannalýðinn í sæþorpunum, og því bera þeir ís- 
lendingum optast illa söguna, og lýsa þeim eins og skræl- 
ingjum. Islendingar af betra taginu kynntust i þá daga 
líka töluvert háttum og siðum hinna æðri stétta á Þýzka- 
landi, enda ferðuðust margir til Þýzkalands og Hollands. 
Um siðbótartimann voru hin beinu áhrif frá Þjóðverjum 
á menntun Islendinga töluverð. Á 16. öld stunduðu ýmsir 
íslendingar bóknám á Þýzkalandi, og bæði á þeirri öld 
og hinni næstu fóru íslendingar miklu meir til annara 
landa i Európu, heldur en seinna varð; samband Islend- 
inga við meginland Európu og ferðir þeirra þangað hafa 
eflaust mjög stutt að endurreisn fslenzkra bókmennta 
eptir siðabótina. í latnesku sögubroti um Jón biskup Ara- 
son er þess getið, að íslenzkir biskupar og ábótar hafi 
sumir fengizt við bóknám á Englandi, Frakklandi og 
Þýzkalandi. 2 Eins og kunnugt er, var Ögmundur biskup 

*) Um verzlun Þjóðverja eru til ótal skjöl og skilriki, prentuð 
og óprentuð og v®ri vonandi, að þess vœri ekki Iangt að bíða, að 
vér fengjum fullkomna verzlunarsögu íslenzka. 

’) Biskupasögur II., bls. 427. 

Pálsson á yngri árum við bóknám á Hollandi o g Eng- 
landi ; öissur biskup Einarsson var 3 ár við nám A I>ýzka- 
landi, og Oddur Gottskálksson menntaðist í Noregi, Dan- 
mörku og Þýzkalandi; Marteinn Einarsson var 9 vetur 
8amfleytt á Englandi, enda var systir hans gipt enskum 
manni; sira Pétur, bróðir Marteins biskups (Gleraugna- 
Pétur), ferðaðist um Þýzkaiand. Sigurður Jónsson, er 
varð skólameistari á Hólum 1573, hafði verið lengi í 
Kaupmannahöfn og Rostock; hann hafði fyrstur íslend- 
inga lært hebresku. 1 Síra Jón Guðmundsson,* sem var 
skólamei8tari i Skálholti 1585 — 89, var 3 ár i skóla f Bre- 
men, og sonur hans Guðmundur lærði lika i Bremen. 
Gísli biskup Jónsson fór 3 eða 4 ferðir til útlanda; er 
sagt um hanu: »ekki hafði hann kunnað latínu, en var 

góður þýzkur*. 8 Um Gissur biskup Einarsson segir Jón 
Gissurarson: »í þýzkri tungu var hann svo fimur og ferð- 
ugur, að þýzkir höfðu opt sagt, að hver hann þekkti 
ekki, mætti hyggja að hann va'ri fæddur þýzkur*. 4 A 
dögum Guðbrands biskups var það talið til almennrar 
menntunar að kunna þýzku, og þvi lét hann dætur sínar 
læra þetta mál. 5 Framan af öldinni, meðan hinn forni 
siður drottnaði, fóru stöku menn lengra suður; Helgi 
Höskuldssoji ábóti áÞingeyrum (|1561) gekk t. d. þrisvar 
tilRóm að taka lausn af páfa; »hann átti börn við meina- 
lausum konum«. 8 

Sigurður Jónsson vav haltur frá öndverðu, þótti harður og 
refsingaaamur við pilta ; hann varð líkþrár og dó á jörð sinni Hóli 
i Kinn. Árb. Espólins V., bls. 14-16, 57. 

*) Jón Guðmundsson var fæddur á Hvoli í Saurbæ 1558, var 3 
ár i Bremen, 5 ár í Höfn; hann var nefndur til að vera í biskups- 
kjöri með Oddi Einarssyni 1588, en af þvi menn grunaði, að bann 
væri eigi nógu mótfallinn Kalvins kenningu (hann hafði lært í kal- 
vinsmanna-skóla í Bremen), var eigi mjög fram fylgt hans kosningu; 
hann var vel lærður og röggsamlegur; 1690 vigðist hann til Hítar- 
dals og dó þar 7. sept. 1634. Hdrs. J. S. nr. 380 og 323. 4to. 

*) Biskupasögur II., bls. 630. Safn I., bls. 134. 

4 ) Safn til sögu íslands I., bls. 676. 

*) Árbækur Espólins V., bls. 72. 

*) Annálar Björns á Skarðsá. Hrappsey 1774, bls. 109. 

Það voru ekki eingöngu klerkar, sera ferðuðust til 
Þýzkalands á 16. öldinni; fjöldaraargir leikmenn af æðri 
og lægri stéttum fóru þangað til að menntast eða í öðr- 
um erindum, og sumir staðfestust á Þýzkalandi. Hannes 
Eggertsson, sonur Eggerts riddara, bjó 13 ár i Altona og 
ýmsir afkomendur hans voru sumpart á Islandi, sumpart 
I Hamborg. Magnús Jónsson liinn prúði var á yngri ár- 
um mörg ár á Þýzkalandi og Páll bróðir hans (Staðar- 
hóls-Páll) sigldi opt, og er sagt um hann, að hann hafi 
verið »góður þýzkur*. 1 Jón Gissurarson sagnfræðingur 
sigldi i ungdæmi sinu, og var »vel forframaður 1 þýzku«, 
en Magnús bróðir hans nam læknislist eða varð bartskeri, 
sem þá var kallað. 8 Gísli Gunnarsson, dóttursonur sira 
Magnúsar Jónssonar, Arasonar biskups, stúderaði á Þýzka- 
landi, og Páll bróðir hans drukknaði í Hamborgarelfi ; 8 
þeir voru bræður Solveigar, fyrri konu Arngriins lærða. 
Benedikt Pálsson, sonarsonur Guðbrands biskups, lærði 
bartskeraiþrótt i Hamborg, og sigldi svo til Spánar, en 
var hertekinn af Tyrkjum, og var hjá þeim i þrjú ár; 
»var svo leystur af Hamborgurum og útborgaður af frænd- 
um sínum og vinum hér fyrir lítið miður en 1000 dali«.* 
Árni Árnason var bartskeri í Hamborg og giptist þar. 5 
Eirikur Árnason, umboðsraaður i Skriðuklaustri og sýslu- 
maður, flutti sig til Haraborgar 1579, og giptist þar i 
annað sinn. 6 Á 16. og 17. öld fóru margir íslendingar 
tii Englands og Hollands. Björn Gislason (vísa Gisla-) 
sýslumaður í Barðastrandarsýslu og Magnús Jónsson sýslu- 
maður i Strandasýslu sigldu til Hollands og menntuðust 

*) Annálar Björns á Skarðsá, bls. 164-66. 

*) Annálar Björns á Skarðsá, bls. 161. Safn I., bls. 646. 

8 ) Biskupasögur II., bls. 386. 

4 ) Biskupasögur II., bls. 701. 

5 ) Biskupasögur II., bls. 392. Bartskerar voru í þá daga nokk- 
urskonar handlæknar; á verzlunarskipum Þjóðverja voru bartsker- 
ar opt í læknis- og prestsstaö (Niederdeutsches Jahrbuch IX., 
bls. 111. 

8 ) Jón Þorkelsson : Digtningen p& Island i det 16. og 16. Ár- 
hundrede. Kbh. 1888, bls. 413. 

þar; 1 Þórður Þórðaraon og Guðmundur Stefndórsson sígldu 
í Holland og England; Jón Jónsson græddi á Englandi 
mikið fé* og Brokeyjar-Jón, forfaðir hinnar alkunnu Boga- 
ættar, fór 1591 til Englands, var þar við kaupskap, og 
varð stórauðugur maður; kom svo heim og staðfestist hér. 3 
Björn á Skarðsá nefnir mann, sera kallaður var Árni 
gull, sem hafði siglt 1 England, verið þar um tima og 
komið út hingað með gull mikið. 4 Svo mætti marga fleiri 
upp telja; en þessi dæmi eru nóg til þess að sýna, hve 
tíðar utanferðir íslendinga voru 1 þá daga til annara 
landa en Danmerkur. Þó reyndu ýmsir embættismenn 
seint á 16. öld að takmarka utanferðir Islendinga, lfklega 
mest af óvináttu við Guðbrand biskup, en konungsbréf 
20. marz 1573 bannar allar slíkar tálmanir. 5 

Eins og kunnugt er, stóðu þeir Guðbrandur biskup 
Þorlúksson og Amgrímur Jónsson í sambandi við lærða 
menn á Þýzkalandi og Hollandi, og mun þess síðargetið. 
Þorkell, sonur Arngríms, varsíðar við bóknám á Hollandi; 
þannig viðhéldust námsferðir islenzkra fyrirmanna til 
Þýzkalands og Hollands alla 17. öldina; mun eg tala 
nánar um það seinna; en hér þarf ekki að nefna nema 
tvö dæmi, Þórð biskup Þorláksson, sem »dispúteraði« í 
Wittenberg, og var við nám i Danmörku, Þýzkalandi og 
Hollandi, og ferðaðist um England og Noreg, og tengda- 
föðurhans, Gisla sýslumann Magnússon á Hlfðarenda,sem 
var 4 ár við bóknám ytra, einkum við háskólann i Lei- 
den. 6 Þess hefir fyrr hefir verið getið, að utanferðir fs- 
lenzkra námsmanna af heldra tagi voru aldrei eins tíðar, 

*) Biskupasögur II., bls. Sfil, 363. 

s ) Biskupasögur II., bls. 6‘20, 625. 

s ) Bogi Benediktsson : Feögaæli. Viöey 18*2.5, bls. 9-10. 

4 ) Ann&lar Björns á Skarösá, bls. 143. 

s ) Magnvs Ketilsson : Forordninger II., bls. 71. Safn til sögu 
íslands II., bls. 336-37. 

s ) Eptir skrá háskólans i Rostock yoru 7 Islendingar innskrif- 
aðir námsmenn við þann skóla á árunum 1480-1598. Sbr. afskripti 
hdrs. J. S. nr. 536. 4to. Af bréfl 12. april 1600 frá Frederus há- 
skólakennara í Rostock til Arngríms lærða sést, að íslendingurinn 

eins og meðan gullöld islenzkra bókmennta stóð semhæst 
til forna, og það er líka eptirtektavert, að mikill Qöldi 
íslenzkra höfðingja menntast á Þýzkalandi og Hollandi á 
16. og 17. öldinni, þegar íslenzkar bókmenntir aptur voru 
að risa úr dái. 

Þjóðverjar sumir hafa líka setzt að á íslandi að stað- 
aldri; Espólfn getur þess, að Jacob Hildibrandsson Vinoch, 
sem 1598 var sýslumaður i Múlaþingi, hafi verið Ham- 
borgari; 1 Jacob Lazason, sem var margfróður maður og 
lengi hreppstjóri á Rauðasandi, var af þýzkri ætt, hinni 
sömu og Lazi, sem brenndur varáalþingi 1675,* og eins 
er getið um þýzka Júkkum nokkurn á Keldunesi; 8 1587 
var þýzkur bartskeri á Bessastöðnum, Hans að nafni, 4 
o. s. frv. 

íslendingar fengust i þá daga einnig nokkuð sjálflr 
við siglingar, skipasmiðar og verzlun. Marteinn biskup 
Einarsson var á yngri árum tvö ár kaupmaður i Grinda- 
vík; Guðmundur Steindórsson var kramari Hollendinga i 
Bjarneyjum; Jón prestur Eiriksson í Vatnsfirði var svo 
hagur, að hann smfðaði haffært skip. 5 Ólafur Pétursson 
fógeti Iét smiða hér i landi haffæra duggu; var hún fyrst 
við fiskiveiðar, og var svo send til Bergen með skreið. 6 
Sjálfsagt hafa margir fleiri fengizt við verzlun, þó þess 
sé ekki getið; það er t. d. nefnt 1571, að Guðbrandur 
biskup hafi gert áminningu Halldóri presti Benediktssyni 
um kaupverzlun hans mikla og aðra hluti, því Halldór 
prestur var fédráttamaður mikill. 7 Það er kunnugt, að 

Loptur Skaptason fer þaö ítr heim til íslands frá námi í Rostock. 
Apotribe Calumniæ. 

') Árbækur Espólíns V., bls. 88. 

s ) Biskupasögur II., bls. 380. Vísa eptir hann er i Tímar. hók- 
mf. VIII.. bls. 90. 

*) Bisk.sög. II., bls. 886. 

4 ) Annálar Björns á Skavösá, bls. 148. 

6 ) Árbækur Espólfns III., bls. 91. 

ð ) Annálar Björns á Skarðsá, bls. 245. Safn til sögu íslands II., 
bls. 786-787. 

') Árbækur Espólíns V., bls. 11. 

ögmundur biskup hafðiáyngri árum verið i fðrum; hann 
var formaður á skipi Skálholtsstaðar til Noregs nokkrum 
sinnum á dögum Stefáns biskups Jónssonar; 1 hann lét 
síðar gera skútu vestur í Vatnsfirði, og gekk hún 
tvisvar á ári til Noregs, og hafði Ögmundur biskup kaup- 
skap á viði og öðru.* Á dögum Gottskálks biskups átti 
Hólakirkja 701esta hafskip, 8 og Jón Arason hafði ogkaup- 
skip í förum til Noregs; það týndist í stormi fyrir vestan 
Tindastól.* Guðbrandur biskup keypti 60 lesta skip af 
Hamborgurura, en lögmenn báðir og lögréttan lögðust á 
móti slíku fyrirtæki biskups, og kærðu fyrir konungi; 
kváðu mikinn óþarfa og hættu, að landsmenn ættu sjálfir 
kaupfar. Tókst svo illa til, að skipið týndist nokkru sið- 
ar á útsiglingu; 5 skip þetta átti að fara til Noregs að 
sækja timbur og járn o. fl.; hafði Guðbrandur biskup 15. 
marz 1580 fengið konungsleyfl til þess að verzla á Skaga- 
firði. Þjóðverjar hafa líklega lítið flutt af timbri og ann- 
ari þungavöru; allt af er talað um timbureklu, og með- 
fram vegna hennar hafa biskupsstólarnir orðið að hafa 
skip í förum til Noregs. Jón prestur Egilsson segir líka, 
að Skálholtskirkja hafi í þá daga átt skóg í Noregi, og 
garð, er var kallaður íslendingagarður, og haldið því 
fram á daga Marteins biskups; þá brotnaði skútan fyrir 


J ) s. st. m., bls. 7. 

’) Biskupasögur II., bls. 238, 26G. Arbækur Espólins III., bls. 
91, 94, 108, 111. Ariö 1534 segir ögmundur biskup i bréfi til bisk- 
upsins i Staí'angri, að hann hafi misst 3 hafskip, hvert eptir annaö: 
>Vildum vi gjarnan heim mót sumarið með guðs náð og miskunn, 
nær vi kunnum fá nokkuð skip; hefði yðar n&ð góð ráð upp á 
malt eða korn, þá biðjum vi yður um nockra hjálp til sjós í vort 
skip, þvi nu er ganske hörð tið i Beren, þvi vér aktum oss að 
hlaða i Stor« (Storð) J. S. hdrs. nr. 375. 4to. Sbr. Hist. eccles. Isl. 
II., bls. 628. 

*) Árbækur Espólíns III., bls. 42 og Sigurðarregistur. 

4 ) Árbækur Espólins III., bls. 130. 

*) Árbækur Espólíns V., bls. 24. Magnús Ketilsson : Forord- 
ninger II., bls. 93-94, 98-99. Hist. eccles. ni., bls. 420-426. 

Eyrarbakka og lagðist af siglingin, en skógarítakið gekk 
undan. 1 

Þessu næst liggur (yrir að segja frá lýsingum ferða- 
manna þýzkra, er komu eða þóttust hafa komið til Is- 
lands á 16. öld; þær frásagnir um landið, sem vér höfum 
getið um i næsta kafla hér á undan, voru eigi eptir ferða- 
menn, er hingað höfðu komið eða sjónarvotta; þær voru 
samsettar af lausafregnum og munnmælum, er fræðimenn 
erlendis höfðu hent á lopti og borizt höfðu frá kaupmönn- 
um o g sjómönnum. 

Fyrsta þýzk lýsing á íslandi eptir sjónarvott var 
prentuð í Hamborg 1561 hjá Joachim Löw; það var lýs- 
ing i ljóðum á lágþýzku® eptir Gories Peerse. Um höf- 
undinn vita menn ekkert, en það er auðséð, að hann hefir 
ekki verið íslendingur, þó svo standi á titilblaðinu, enda 
talar höfundurinn ura íslendinga með mikilli fyrirlitningu. 
Arngrimur lærði heldur, að hann hafi verið skipstjóri, en 
það getur lika vel verið, að hann hafi verið skipslæknir 
(bartskeri) 3 og hefir hann liklega verið frá Hamborg, 
enda var siglingin þaðan langmest. Gories Peerse hefir 
aó öllum líkindum komið til íslandsum 1554; segist hann 
sjálfur hafa komið til norður-,suður-,austur- og vestur- 

*) Safn til sögu íslands I., bls. 65-67. 

*) Eg fer hér eptir útgáfu W. Seelmann's i Jahrbuch des Ve- 
reins fiir niederdeutsche Sprachforschung. Jahrgang 1883. Norden. 
u. Leipzig 1884, bls. HO-1‘25. W. Seelmann heíir haft fyrir sér út- 
gáfu prentaða 1594, átta blöð í 8vo með titlinum : »Van Ysslandt 

wat vor egenschop, wunder und ardt des voikes, der deerte, vögel 
und vische darsulvest gefunden werden. Geschreven dörch einen 
gebaren Ysslander, und dörch de yennen so jaerlikes yn Isslandt 
handeln yn den driick vorferdiget« . Aptast á blaðinu 8. stendur 
»Gories Peerse, Anno Domine LXI gedriicket im jarel594«. Atitil- 
blaðinu er mynd af manni, sem rífur sundur gin á ljóni. 

*) Bartskerar voru opt með þýzkum skipum og sumir dvöldu 
vetrariangt á íslandi, enda er það tekið fram í alþingisdóminum 
1645 um verzlun útlendinga, að »bartskerar megi hér eptir liggja 
nm vetur með fógetans ráði, þó svo, að þeir græði fólk fyrir bil- 
legan betaling og fremji engan kaupskap né hafi skipaútgjörð«. Safn 
til sögu íslands II., bls. 687. 

stranda landsins, en það er nú ef til vill orðura aukið ; 
hann hefir líklega komið á nokkrar hafnir og séð sjó- 
mannaskril i fiskiverum, heyrt ýmsar munnmælasögur 
þýzkra báseta og hefir svo fært þær í stilinn. Þó Peerse 
beri íslendingum mjög illa söguna, þá er lýsingin þó að 
ýmsu leyti allmerkileg; hún varð orsök til þess, að Arn- 
grimur Jónsson ritaði hina fyrstu bók sina um ísland og 
hún var aðalheimildarrit Blefkens; hann skrifaði á latinu 
og breiddi út skröksögurnar meðal lærðra manna og voru 
þær í höndum hans orðnar hálfu verri. Eg iæt hér fylgja 
stutt yfirlit yfir frásöguna um ísland eins og húu kemur 
fram í kvæðinu. 

Gories Peerse segir, að Islnnd liggi norðvestur í hafi 
hérumbil 400 milur frá Þýzkalandi og beri nafn sitt með 
réttu, þvi þar sé frost, regn, vindur og snjór og ógurleg 
fjöll alstaðar. Þar vex ekki gras nema í dölunum. Snæ- 
fellsjökull er aldrei snælaus og sést langt að; þar er 
Heklufjall og halda bændur, að þar sé helviti; segir hann 
ýmislegt frá eldgosunum og lýsir þeim rétt; hann talar 
um eldgos úr Heklu, sem nýlega sé afstaðið og hefir það 
líklega verið gosið 1554, sem Jón Egilsson getur um. 1 
Peerse talar og um jarðskjálftana, dynkina, öskufallið og 
um eldinn, sem bræði grjót og steina. Peerse nefnir 
brennisteinsfjöllin og segir þau brenni svo, að menn sjái 
þau i 12 milna fjarska; hann nefnir og bæði sjóðandi 
uppsprettur og laugar, sem menn geti baðað sig í; hann 
segir, að fiskiveiðar séu beztar fyrir sunnan og vestan; 
fyrir austan og norðan segir hann menn kunni að gera 
góð vaðmál; þar sé nóg af kindum, kúm og geitum. 
Peerse segir, að strendur íslands séu frjóvsamar, en hver 
sem vill ferðast inn í landið, verður að þola frost, liung- 
ur og þorsta; þar eru óteljandi lækir og vatnsföll, en 
sjaldan finna menn þorp eða bæi; hver sem vill ferðast 
yfir fjallvegi, verður að hafa með sér tjöld og mat; þegar 
allir vegir eru þaktir af snjó og menn sjá ekkert fyrir 


‘) Safu til sögu íslands I„ bls. 101. 

snjó, verða menn að setjast að oggeta ekki farið lengra, 
því menn verða að átta sig eptir fjallatindum. Á íslandi 
eru hvorki hirtir né hérar og engin villudýr, nema hvitir, 
gráir og mórauðir refir, og drepa þeir margar kindur; 
þar eru mörg ótamin hross, og hvítabirnir koma á isnum 
frá Grænlandi. Á hverju ári kemur mikill hafís fyrir 
norðan, svo að skip komast eigi að landiuu; hann er 
20 — 30 faðma þykkur og brýtur skipin, sem í hann kom- 
ast. Um Jónsmessu sigla menn inn í hafnirnar fyrir 
norðan, þvi þá er ísinn optast farinn; 1 hlaða farmenn þá 
skipin með brennisteini, því hann grafa menn út úr fjöll- 
unum fyrir norðan; brennisteinn er fluttur á hestum til 
sævar, því ekki er hægt að nota vagna á fjöllunum. Á 
íslandi eru stærri hrafnar en i öðrum löndum; þar eru 
og fyrir austan og norðan margir fagrir fálkar; þar eru 
og rjúpur mjög algengar; hvorki er þar bjór né brauð, 
og korutegundir geta ekki vaxið vegna kuldans; jarðar- 
ávextir eru þar engir nema grasið, en þar er mikið af 
feitum nautum og kindum; kvikfé verður þar á fjórum 
vikum svo feitt, að það fitnar i öðrum löndum ekki bet- 
ur á höfrum ; hestar eru þar aliir skeiðhestar og fótvissir; 
tré vaxa þar engin nema birki; til eldsneytis nota menn 
mó, þang, kúamykju og fiskabein. Um hvalina segir 
Peerse ýmsar kynjasögur, eins og allir aðrir á þeim tím- 
um; hann segir, að menn geti ekki ráðið við hvalina, 
sem sumir séu 100 álna langir, og ekkert geti grandað 
þeim nema ísinn, því þeir verða milli lands og íss og 
láta þar líf sitt og komast svo á vald manuanna. Peerse 
segir, að ísland sé aflangt og liklega um 100 mílur á 
hvern veg; því næst segir hann hundasöguna gömlu; 
snýr sér þá frá landinu og fer að tala um íbúana. 

Peerse segir, að íslendingar séu mjög guðræknir, 
þeir hafi vanalega kapellur hjá húsum sinum og biðjast 
þar daglega fyrir á morgnana undir eins og þeir koma 


‘) Þetta er rétt, sbr. Den grönlánska driáaen vid Island af Th. 
Thoroddsen (Ymer. Stockholm 1884). 

úr rúmunum, og tala ekki orð við mann, fyrr en þeir 
eru búnir að biðjast fyrir. Daglega lesa þeir Davíds- 
psaltara A latinu og flestir skilja þó ekki ögn í honum ; 1 
margir prestar prédika þar ekki nema tvisvar á ári. 
Peerse segir, að á íslandi sé saurlifl algengt o g að al- 
þýðu þyki engin skömm að svíkja Þjóðverja (í kaupum 
og sölum). Þegar íslendingar heilsast, kyssast þeir, og 
margir eru svo sterkir, að þeir geta tekið upp litla bjór- 
tunnu og drukkið úr sponsgatinu eins og bændur úr legli. 
íslendingar álíta það engin óhreinindi, þó nokkur óhrein 
hár blandist i matinn eða jatnvel stundum nokkrar lý'S, 
»því þetta er lúsug þjóð«, segir Peerse. Hákarl og fisk 
eta þeir hráan og ósaltaðan, og með mögru kjöti eta 
þeir tólg; þeim stendur á sama, þó maturinn sé ósaltað- 
ur og brauðlaus; auk þess eta íslendingar skyr, drafla, 
mélgraut ogblómur; hrátt tómt selspik, án saits ogbrauðs, 
eta þeir eins og sælgæti, og eins sjálfdauða gripi. Þegar 
þeir fá öl, drekka þeir meðan eitthvað er til, og sitja svo 
fast við drykkinn, að þeir gefa sér ekki tíma til að 
standa upp, en húsfreyja hefir næturgagnið til taks, ef 
einhver þarf þess; sér til skemtunar urra þeir (raula) 
eins og birnir eða hundar; bjórinn drekka þeir úr rennd- 
um nautshornbikurura. Aldrei bera þeir á sér peninga 
og það er ekki nein sköram að eta og drekka án þess 


‘) í formála fyrir »VII Idranar psalraar Davíds« segir Guð- 
brandur biskup Þorláksson : »1 þeim blinda pavadómi hjá oss, voru 

þessir 7 psalmar mjög tíðkaðir og lesnir, þó með litlum skilningi 
(af þvi þeir voru á latínu). Þar var nálega enginn, sem kunni að 
lesa, að hann læsi ekki, eða ætti ekki að lesa, þessa psalma dag- 
lega. Og ekki voru þeir haldnir vel kristnir, sem þá ekki liöfðu 
og lásu optar en sjaldnar. Mönnum fór þá ekki ólíka, so sem þá 
blindur maður þreifar á einum gimstein eða dýrgrip, en sér hann 
þó ekki ; samt heíir hann gaman þaraf; með sama móti voru þessi 
orö í pávadóminum mörgum góðfúsum hjörtum til uppvakningar, 
og slíkan krapt höfðu þessi óskilin orð, að menn klökknuðu þaraf 
og uppkveiktust í hjarta og hugarfari til guðrækni og góðfýsit. Jón 
■ Espólín segir, að leikmenn haíi eptir siðaskiptin haldið langfastast 
i latínuþulurnar, sem þeir ekkert skildu i. Árbækur IV., bis. 18. 

að borga fyrir síg. Húsin eru grafin niður 1 jörðina og 
er þar ekki hægt að verja sig fyrir lúsum; tíu eða fieiri 
sofa saman í hrúgu, karlmenn og kvennfólk, og liggja 
andfætis uudir vaðmálsvoðum; allir hafa eitt næturgagn 
og þvo höfuð og munn úr því á morgnana. Á vetrum 
verða börn og vinnufólk að bera húsbændunum mat og 
drykk í rúmið, og skemmta þeir sér síðan með þvi að 
teíia kotru og skák, því þeir geta ekki komizt út fyrir 
snjó ; vinnumennirnir verða þó að fara út til þess að leita 
að dauðum kindutn og úldnum fiskum, sem þeir hafa sér 
til matar. 

Svona er nú fyrsta ferðasagan frá Islandi. Það er 
enginn efi á þvi, að Gories Peerse einhvern tima liefir 
komið til Islands; lýsing hans á sjáifu landinu er engan 
veginn svo fjarska fráleit; en þegar hann fer að lýsa 
þjóðinni, kastar tólfunum; það er auðséð, að hann hefir 
ekki umgengizt annað fólk en hinn argasta sjóbúðaskríl, 
sem í þá daga líklega ekki hefir verið beysinn; þó sumu 
sé ef til vill logið til uppfyllingar, þá styðjast þó allflest- 
ar sögurnar við einhvern snefll af sanniudum. Frá Heklu- 
gosunum segir Peerse mikið sennilegar en flestir samtíða 
menn hans, og það sem hann segir um ferðalög inni í landinu 
er furðu rétt; þar sem hann nefnir ýmislegt, er snertir nátt- 
úru og afurðir landsins, sést, að hann hefir tekið allvel 
eptir; hann segir og rétt frá hafísnum og segir engar 
kynja- eða draugasögur um hann. Yfir höfuð er það 
merkilegt, hve lítið er af hjátrúarsögum í riti Peerses, og 
er rit hans i því tilliti ólikt ritum lærðra manna i þá 
daga; líklega kenmr þetta af þvi, að Peerse hefir verið 
lítt Jærður eða ólærður maður, og hafa þvi hin latnesku 
rit fræðimanna engin áhrif haft á hann. Rit Peerses er 
hreint og beint yfirlit yfir þær hugmyndir, sem ólærðir 
sjómenn og verzlunarmenn i þá daga hafa gjört sér ura 
landið; fátt er það í riti hans, sem áður er algengt i 
lýsingum á íslandi; hundasagan er eitt af þvi fáa; hún 
er þegar komin á gang á dögum Martin Behaims, eins 
og vér áður höfum getið. Það sem hann segir um elds- 

12 

neyti er rétt, því enn nota menn við sjóarsíðuna nió, 
þang, flskabcin og klíning til eldsneytis; hvalsögur hans 
eru hinar sörau eins og algengar voru í þá daga, og þó 
talar hann rainna ura sjóskrýmslin en margir aðrir. Frá- 
saga hans um kapellurnar er eðlileg á þeim timura, því 
hálfkirkjur voru um siðaskiptin mjög viða; eins vita menn 
hve opt verður messufall á útkjálkakirkjum á vetrum, 
þegar illa árar, enda hefir um siðaskiptin verið töluverð 
óregla á kirkjustjórninni. Hvað ósiðsemi Islendinga 
snertir, er þeir Peerse og Blefken eru svo margorðir um, 
þá eru eru það eflaust mestmegnis ýkjur, sprottnar af 
sjómannaþvaðri, og er auðséð, að þeim þykir gaman að 
tala um slikt. Um krapta Islendinga er það að segja, að 
það hefir verið og er enn mjög algengt hjá vermönnum, 
að grobba af kröptum sínum og ganga ýmsar þjóðsögur 
um slikt. Jafnvel þó Peerse ekki hafi umgengizt nema 
hinn lélegasta skril, þá eru óþrifnaðarsögur hans efiaust 
mjög ýktar; frásögnin um að íslendingar eti sjálfdautt, 
er afleit fásinna, ef til vili byggð á einhverjum einstök- 
um atburði, sem sjómenn þýzkir hafa misskilið. Athæfi 
það og siðir, sem Peerse, og síðar Blefken, segja, að ís- 
lendingar hafi i samdrykkjum, hefir aldrei heyrzt á ís- 
landi eða neitt þvílikt, og er allt útlit til þess, að sögur 
þessar séu uppspunnar viljandi til smekkbætis fyrir les- 
endurna. Það sem Peerse segir um rúm íslendinga og 
svefnsiði, er liklega byggt á því, aðhann eða aðrir Þjóð- 
verjar hafakomið i litilfjörlega baðstofu hjá fátæklingum 
eða i sjóbúð, og er þá skiljanlegt, að lýsingin verði svona, 
þó hún sé rangfærð; Peerse hefir undrazt að sjá 2 eða ef 
til vill 3 sofa saman andfætis, eins og alsiða er enn á 
íslandi; eins hefir það hneykslað hann, að kvennfólk og 
karlmenn á íslandi sofa i sama herbergi, i baðstofunni, 
og hafa jafnvel útlendir ferðamenn á þessari öld talið 
það sem mark upp á ósiðsemi íslendinga og vöntun á 
blygðunartilfinningu. 

Árið 1607 kom út i Leiden bók um ísland eptir 
Dithmar Blefken. Bókþessi er orðin alræmd fyrir ýkjur 

þær og skröksögur, sem i hcnni eru; Blefken beríslend- 
ingum mjög illa söguna. Þó bókin i sjálfu sér sé sérlega 
ómerkileg, neyðumst vér þó til að tala nokkuð nánarum 
hana, af þvi hún hafði mjög mikil Ahrif á hugmyndir 
útlendinga um ísland, var gefin út i fjölda mörgum út- 
gáfum og útleggingum, og varð til þess, að Arngrimur 
lærði ritaði bók, til þess að hrekja allar þær lygar, sem 
í henni voru. Ferðasaga Blefkens er liklega tilbúningur 
frá upphafi til enda; hún er samsull af lygasögum, sem 
Blefken hefir heyrt hjá sjómönnum eða lesið i eldri rit- 
um, og er mjög efasamt, hvert höfundurinn hefir nokkurn 
tima komið til Islands; Guðbrandur biskup og Arngrím- 
ur lærði sanna, að hann hefir ekki komið til íslands á 
þeim árum er hann segir, en það er þó ekki með öllu 
ómögulegt, að hann hafi einhvern tima flíukzt hingað á 
einhverjar hafnir með þýzkum verzlunarskipum; en hafi 
hann komið, hefir hann liklega komið mikið seinna en 
hann segir; Arngrímur heldur, að Blefken segist hafa 
skrifað bókina og komið til Islands svo snemma i þvi 
skyni, að þeir sem þekktu ísland 1607, skyldu fremur 
trúa þvi, cr hann segir um hag landsins 44 árum áður. 1 
Blefken segist lýsa öllu eptir sjón og reynd, og er þó 
auðséð, að hann skrökvar sumu visvitandi; i þá daga 
voru slíkar lognar ferðasögur ekki óalgengar; þegar lýst 
var fjarlægum þjóðum oglöndum, þurftu höfundarnir ekki 
að óttast, að landar þeirra vefengdu söguna, því lærðir 
menn og leikir voru á þeim öldum flestir ákaflega auð- 
trúa. Nú á dögum getur slikt ekki haldizt lengi uppi; 
þó eru þess nokkur dæmi á þessari öld, að logið hefir 
verið upp lieilum ferðasögum um Afriku og önnur fjar- 
læg lönd, og hafa jafnvel fróðir menn látið glepjast af 
sliku, þegar líklega hefir verið logið. 

Eptir því sem Blefken segir, hafa örlög bókarinnar, 
áður en hún kom út, verið mjög merkileg; segir hann frá 
öllum hrakuingunum i formálanum. Blefken kveðst hafa 


*) Aaatome Blefkeniana. Hambnrgi 1013, bls. 24-25. 

12 * 

komið til íslands lf)tí3, en erhann fórþaðan 1565, hrakt- 
ist hann víða um lönd og gat ekki gefið bókina út fyrr 
en ltí07; hann fór frá íslandi til Lissabon; þar heyrði 
hann, að konungsskip nokkur væri ferðbúin til Indlands við 
Herkúlessúlur; langaði Blefken til að sjá Indland, o g fór 
því landveg með tveim Þjóðverjura suður til Gades, en 
þeir náðu ekki fari; skipin voru farin áður en þeir komu. 
Þegar þessi von brást, fór Blefken til Afríku allt til Go- 
letta ; það er hafnarborg við Túnis ; þar sneru fylgdar- 
menn hans aptur. ' í Goletta hitti Blefken NorðurAlfu- 
mann, sem hafði tekið Múhameðstrú og átti heima í Tin- 
git í Maroccoriki. Þessi Múhameðsmaður hvatti hann til 
að ferðast með sér, og gerðist Blefken þjónn hans og 
vinnumaður, af því hann var sjálfur peningalaus. »Þ»ó 
mér væri það örðugt«, segir Blefken, »tók eg bagga á 
bak mér, þvi eg vissi, að heimskt er heiinalið barn, og 
margs verður sá visari, er viða ratar«. Ferðuðust þeir 
siðan um Túnisriki og Marocco alla leið til Tingit; á 
þessu ferðalagi var Blefken í 5 ár, og gevmdi allt af hjá 
sér handritið af ritlingi sinum um ísland. Þaðan fór 
hann til Austurríkis til Vinarborgar, og var þar með 
greifa nokkrum, er Ottó hét, en vegna sífelldra ferðalaga 
gat harn ekki gefið út bókina. Arið 1582 sendi Turckxess 
erkibiskup í Köln 1 Blefken til Bonn; féll hann þá í ræn- 
ingjahendur; tóku þeir fé hans og poka, færðu hann úr 
fötunum og skildu hann eptir dauðvona með 23 sárum; 
þar missti hann íslandslýsinguna, og bjóst aldrei við að 
sjá hana aptur, en fékk hana þó seinna af hendingu; 
Blefken segir, að Schenck nokkur hafi tekið Bonn 1588; 

l ) Turckxess þessi, sem hér er nei'ndur, er líklega Gebhard II. 
Truchsess von Waldburg; hann var valinn til erkibiskups 1677, 
snerist til mótmœlend&trúar 1682 og gekk að eiga Agnesi greifa- 
innu af Mansfeld; s. á. 22. marz var hann settur af og bannfærður 
af Gregor páfa XIII., og Alexander Farnese lór með her manns í 
lönd hans til að reka hann frá völdum; Gebhard varðist drengilega 
og á árunum 1684-89 var hin grimmasta styrjöld í löndum hans, en 
eptir bardagann við Zutphen varð Gebhard að fara frá og dó 21. 
mai 1606 í Strassburg. 

þá fann riddarl, sem Blefken þekkti, bókina i húsi, er 
íbúarnir voru flúnir úr, og rueð þvi nafn Blefkens stóð 
á henni, skilaði riddarinn honum skræðunni, svo nú var 
loksins hægt að prenta hana; þó beið prentunin enn í 19 
ár, af hverjum orsökum segir Blefken ekki. 

Blefken segist ekki kæra sig eins um málfegurð eins 
og sannleika, »þvi ekkert hefl eg ritað», segir hann' 
»nema það, sem eg hefi heyrt og séð. En margir eru 
þeir nú á dögum, sem ekki halda að neitt sé satt, nema 
þeir hafi sjálfir séð það eða reynt það«. Seinast f for- 
málanum heldur hann hrókaræðu um sannleiksást sina 
og annað þvilikt; það er eins og hann sé að slá var- 
nagla og hann gruni, að margir muni þeir verða, er ekki 
vilji trúa skröksögum hans. Á undan formálanum er 
löng tileinkun mjög guðrækileg, en fyrir aptan hann tvö 
lofkvæði latnesk um Blefken; telja skáldin það mikinn 
heiður fyrir ísland, að annar eins maður eins og Blefken 
skuli hafa þangað komið. Allur þessi hlægilegi inngang- 
ur tekur yfir 18 blaðsíður, og þá kemur lýsingin sjálf á 
bls. 19—71. 

Eg fer hér fljótt yfir vitleysurnar og kynjasögurnar 
í bók Blefkens, en nefni heldur hitt, sem einhver fótur 
er fyrir, til þess að fá yfirlit yfir þær hugmyndir, sem 
verzlunar- og sjómannalýðurinn hafði um ísland. 1 

í fyrsta kapitulanum segir Blefken frá ferð sinni til 
íslands 1563, og talar um fund íslands. Svo stóð á, að 
tvö kaupskip ætluðu frá Hamborg til íslands, og vildu fá 
með sér klerk; dr. Páll von Eitzen var þá biskup í 
Hamborg, 8 og útvegaði hann þeim Blefken. Skipin lögðu 
af stað 10. apríl ; sáu þeir ísland 14. júní og stigu á land í 
Hafnarfirði daginn eptir. Þessu næst fer Blefken að lýsa 
landinu: »ísland er«, segir hann, »hrjóstrugt, fjöllótt og 

’) Þeir sem nánar vilja kynna sér bók Blefkens, geta annað- 
hvort lesið liana sjálfa eða þá. útdrætti þá, sem prentaðir eru í 
hinni fróðlegu ritgjörð Ólafs Davíðssonar í Timar. bókmf. VIII. 1887. 

*) Þetta er ósatt; P. v. Eitzen hafði flutt sig til Slésvfkur ár- 
inu áður (1502). 

smevi þakið; ætla menn að það sé tvöfalt stærra en Sikil- 
ey, og það kvað vera 100 mílur á lengd, eptir þvi sera 
Olaus Magnus segir; nafn sitt hefir það af frostunum, sera 
þar eru mjög hörð, og af hinum ævarandi is; isinn þjak- 
ar landið árlega i samfieytta 8 mánuði, en þó er þar á 
mörgum stöðum jarðhiti mikill og jarðeldar«. Blefken 
segir, að heimsskautsbaugurinn nyrðri skeri landið mitt. 
Blefken segir, að Frisar og Briniabúar, er farið hafi um 
norðurhöfin um árið 900, hafi fyrstir fundið ísland og 
Grænland, en siðan hafi Norðmenn farið þangað og byggt 
löndin. 

í öðrum kapitula segir Blefken frá trúarbrögðum 
íslendingft, og segir, að íslendingar hafi tekið kristni 1398; 
því næst segir hann frá þvi, hvernig siðabótin hafi kom- 
izt á á Islandi, og er sú frásaga hin hiægilegasta vitleysa 
frá upphafi til enda. 1 

í þriðja kapitula lýsir Blefken lifi og siðum íslend- 
inga; segir hann, að heldri menn áíslandi skiptist í þrjár 
stéttir, en alþýðumenn séu í áþján hinna rikari, af því þeir 
eigaekki sjálfir skip til að fiska á. Fremstir hinnaheldri 
manna eru lögmennirnir; þeir annast dómsmálin; þeir eru 
12 að tölu, og hlýða allir boðum þeirra og dómum. Ann- 
ar flokkurinn kallast »Bonden«; þeir eru nokkurs konar 
aðalshienn; því fieiri skip sem þeir eiga og því meira 
kvikfé, þvi fleiri fiskimenn og skjólstæðinga hafa þeir; í 
þriðja fiokki eru biskupar og prestar, og eru margir þeirra 
á strjálingi um allt landið ; þeir borga eigi skatta sem 
aðrir menn ogeru lausir við allar álögur. Blef ken segir, 
að margir íslendingar séu drambsamir og montnir, eink- 
um af kröptum sínum, og svo segir hann sömu söguna 
og Gories Peerse, að þeir geti tekið upp bjórtunnu og 
sopið á henni. Blefken segir, að karlar og konur séu 
svo likt búin, að erfitt sé að þekkja þau i sundur; kvenn- 
fólk só undrafagurt, en haldi sér ekki til. Blefken segir, 
að íslendingar séu ákaflega hneigðir til hjátrúar, en saga 


') ólafur Davíðason hefir ílt lagt þessa sögu á bls, 139-40. 

Blefkens ber það raeð sór, að hann er engan veginn laus 
við hjátrú sjálfur; hann segir að íslendingar hafl púka 
til þjónustu, og að þeir hafi ráð yfir vindi og selji hann 
til byrjar, og fer hann um það mörgura ljótum orðum. 

Blefken segir, að íslenzkir foreldrar kenni sonum 
sínum þegar i æsku lestur og íslenzk lög, og sárafáir séu 
ólesandi á íslandi; íslendingar hafa og nokkra sérstaka 
stafi, er tákna heil orð, en þau orð er illt að skrifa, segir 
hann, með vorum stöfum. Frá ungum aldri venjast ís- 
lendingar við þrautir og fiskiveiðar, því »allt þeirra lif er 
flskirí*; akuryrkja er þar engin. íslendingar hafa til 
matar fisk, ósaltað smjör, mjólk og ost; fiskinn berja þeir 
með steinum og hafa hann í brauðs stað; flestir íslending- 
ar sjá aldrei brauð; til drykkjar hafa þeir vatn eða áir. 
Islendingar lifa lengi án lækna og læknislyfja; margir 
verða 150 ára, og Blefken segist sjálfur hafa séð einn 
öldung, 8em þá sagðist vera orðinn 200 ára. Þegar ís- 
lendingar fá mél hjá kaupmanninum, þá blanda þeir 
mjólk saman við, geyma það lengi sem herramannsmat, 
og kalla þetta krydd »drabbel«. Þjóðverjar, sem verzla 
á íslandi, hafa aðsetur sitt í Hafnarfirði; þar leggja þeir 
fram varning sinn i tjöldum sínum: skó, föt, spegla, hnífa 
og annað lítilsvert glingur. íslendingar gefa i móti lýsi, 
fisk, brennistein, hvit tóuskinn og smjör. Blefken segir, 
að islenzkar stúlkur séu mjög lauslátar og það með vilja 
og vitund foreldra sinna; segir hann, að þær stúlkur séu 
i heiðri hafðar, sem hafi átt vingott við Þjóðverja. Þeg- 
ar íslendingar fá vín eða öl hjá kaupmönnum, geyma 
þeir það ekki lengi, en drekka það hver hjá öðrum og 
meðan þeir drekka, kveða þeir um hreystiverk forfeðra 
sinna, ekki með neinu vissu lagi, heldur eins og hverjum 
dettur i hug; því næst segir Blefken frá ýmsum rudda- 
legum borðsiðum íslendinga, er það mest lapið upp úr 
Gories Peerse, en fært nokkuð i stilinn; hann leggurmik- 
ið út af þvi, hversu íslendingar séu lúsugir, og segir, að 
þeir þvoi sér úr hlandi, og telji það nauðsynlegt fyrir 
heilsuna; sjálfdautt kjöt segir Blefken, að íslendingum 

þykl bezt Á vetrum, á undnn og eptir vetrarsólstöðum 
(frá 12. nóv. til 9. febr.), segir Blefken, að ekki sjáist 
bóI, og sé þá engin skíma nema af tungli og stjörnum; 
aptur á móti er þar engin nótt um vorsólstöður. Á vetr- 
um liggja íslendingar marga daga i rúminu og tefla skák 
og bera þjónustumenn þeim tilbúinn matinn i rúmið; sumir 
hafa lýsislampa, sumir kerti. I febrúarmánuði kemur 
sólin upp fyrir sjóndeildarhringinn, og fer þá dagurinn 
smátt og smátt að lengjast; þá byrja íslendingar að fiska, 
og er þá svo mikill urmull af fiski, að þvi nær er ótrú- 
legt; flskarnir, sem samfleytt i þrjá mánuði hafa synt í 
myrkri, flykkjast að önglunum og krækjast þeir eigi að 
eins i kok þeirra, heldur hér og hvar i skrokkinn og eru 
þeir svo drepnir; siðan taka menn úr þeim beinin, inn- 
ýflin og fituna, hlaða þeim upp undir beru lopti, og svo 
er loptið hreint, að fiskarnir þorna og harðna saltlaust 
af vindi og sólskini, og það betur en þó þeir væru lagðir 
í salt. Ef íslendingar slátra skepnu, þá herða þeir kjötið 
í vindi og gevma það, án þess það úldni eða rotni. 

Fjórði kapitulinn er um undarlegar tjarnir og upp- 
sprettur á íslandi. Um allt ísland segir Blefken að séu 
sjóðandi uppsprettur; þegar vatnið kólnar, sezt úr því 
brennisteinn; þó vatnið sé svo heitt, að ekki sé hægt að 
halda niðri i því fingri, þá sjást þó langt að syndandi 
rauðir fuglar á þvi, en ef komið er nær, hverfa þeir, en 
koma upp aptur, þegar maður er genginn burt; þannig 
leika þeir heila daga á menn. 1 Á Vesturlandi er stórt 
kalt vatn sem rýkur úr, og allt sem i það er látið verð- 
ur að steini; ef staur er rekinn niður i það, er neðsti hluti 
hans, sem i jörðu er, á tveim dögum orðinn svipaður 
járni og harður sem járn; sá hluti hans, sem er i vatni 
verður likur steini, en það sem upp úr er breytist ekki. 
Þetta segist Blefken sjálfur hafa séð, en þegar hann setti 

4 ) Þessi þjóðsaga um hverafugla hefir lengi haldizt; Eggert ólafs- 
son getur opt um þá (Reise gjennem Island II., bls. 890, 893, 896) 
og eg hefi sjálfur talað við alþýðumenn, sem eru sanufœrðir um, 
að slikir fuglar sjeu til og þykjast jafnvel hafa séð þá. 

þann hlutann, sem var likur járni í eld, þá brann hann 
sem kol. Við Þorlákshöfn segir liann að séu tvær upp- 
sprettur, önnur köld, en hin heit; þeim sé veitt sarnan á 
einn stað og verði þar laugágæt til heilsubóta. Skammt 
þaðan er uppspretta, sem Blefken segir að lækni frönsku 
sýkina, sem sé algeng á íslandi. Nálægt Hafnarfirði seg- 
ir hann sé ógurlega djúp sprunga, svo vatnið sjáist ekki 
í botninum, en ef kastað er niður í hana steini, þá heyr- 
ist hann koma niður eptir hálfa stund og þá vex vatnið 
upp á barma. Á miðri eynni er vatn, sem banvæna 
gufu leggur af, svo fuglar deyja sem yfir fljúga. 

Finnnti kapitulinn er um undarleg fjöll á íslandi. 
Blefken segir, að þrjú fjöll séu merkilegust á íslandi: 
Krossfjall, Snæfellsjökull og Hekla. Krossfjall og Snæ- 
fellsjökull eru svo há, að þau ná upp úr skýjum; þau 
eru aldrei snjólaus og á þeim eru daglega þrumur og eld- 
ingar, þó heiðrikt sé i næstu dölum. Þriðja fjallið 
(Hekla) er eigi eins hátt; það er norðan á landinu eigi 
flarri sjó og leikur sjór að nokkru leyti urn það; í kring 
um Heklu eru engir hagar, því hún eyðir öllu með ösku 
og vikri. Segir Blefken ýmsar kynjasögur um Heklu, 
þær sömu sem lika sjást hjá eldri höfundum, og yrði of- 
langt að fara út í þær hér; þar er fullt af öndum og 
draugum, sem ekki er kyn, þar sem hreinsunareldur og 
helviti eru í fjallinu; á fyrri öldum gengu margar sögur 
um útlönd um undrin i Heklu, og var mörgum forvitni 
á að heyra þaðan nýjungar. 1 Sama árið sem Blefken 
kom til íslands, segir hann, að í hafinu hjá Heklu hafi 
gosið 29. nóvember um miðja nótt, og sló birtu yfir alla 
eyna, og gerir hann roikið úr öllum þeim ógnum, sem þá 
hafi gengið á. Þvf næst segir Blefken frá gömlu sögunni 
um hafísiun og trú manna um sálir, sem þar eigi að 
kveljast. 

') í ritgjörð .Tóns Gizurarsonar (Safn til sögu íslands I., bls. 
67G) er getiö um fund þeirra Gissurar biskups Einarssonar og Krist- 
iáns konungs þriðja 1540, og »þótti Gizuri þá kóngur spyrja sig 
m&rgra óþarfra hlula, sérdeilis um Heklufjall«. 

í sjötta kftpltulanum talar Blefken um afrakstur 
landsins og Ibúana. Segir hann, að á íslandi séu engir 
akrar, ekki minnsta kálgarðshola, og engír ávextir. f*ó 
ótrúlegt sé, segir hann, neyta íslendingar hvorki salts n6 
brauðs, og eru þó vel útlítandi og sterklegir. Engin borg 
er á eynni og sjaldan eru tvö eða þrjú heimili hvert við 
annað. íslendingar búa víð sjó sökum fiskiveiðanna, og 
vegna hinna miklu hvassviðra hafa þeir bústaði sina neð- 
anjarðar. Brennisteinn er þar mikill i landi, einkum að 
sunnan, og selja þeir hann hreinsaðan fyrir litið verð. 
Málmar eru þar ekki til, en járnið, sem þeir brúka, er 
flutt inn í landið; sjaldgæft er að flnna menn, sem ekki 
hafa hestskónagla í pússi sínum. Tré eru engin á eynni 
nema birki á einum stað, þó ei nema mannshæðarhátt: 
trén geta ekki vaxið sökum hvassviðranna. Birkið spring- 
ur út eptir sumarsólhvörf og er af þvi hinn sætasti ilm- 
ur. Með sjó og is rekur mikið af greni frá Tartaralandi 
eða annarstaðar frá til íslands. Þvi næst talar Blefken 
um fltu kvikfénaðarins og um smjörið, lfkt og Kranz og 
Olaus Magnus. Af alidýrum hafa Islendingar kollóttar 
kýr og hesta, sem eru ágætir til áburðar, og stórvaxnar 
sauðkindur, en hvorki hafa þeir svin né hænsni. Þegar 
Islendinga vantar hey á vetrum, ala þeir kvikfénaðinn á 
fiski. Á fslandi eru loðnir hundar, eyrnalausir og rófu- 
iausir; meta fslendingar þá mikils og selja varla, en börn 
sín gefa þeir hverjum sem hafa vill ókeypis; þetta er 
gamla sagan, sem getið hefir verið um áður. Á íslandi 
eru hvitir úlfar og hvitir birnir; fuglar eru þar fáir nema 
sjófuglar og hrafnar, sem stundum eru hvítir; þar eru 
ágætir fálkar og eru sumir hvitir, og veiða Spánverjar 
og Portúgalsmenn 1 þá með miklum kostnaði; þar eru og 
hvítar rjúpur. Ar eru þar margar og fiskisælar og veið- 
ast í þeim laxar, silungar og styrjur(!). Á íslandi er 
ein brú tilbúin úr hvalbeinum; engir eru þar vegir um 

') Þossar þjóbir hafa, svo menn viti til, aldrei veitt fálka á Is- 
landi, og þó segist Blefken hafa siglt héðan með portiigisku skipi, 
er var að sœkja fálka! 

öræfln, en raenn verða að hafa segulnálar til leiðbeining- 
ar eins og á sjó. Haflð kring um ísland er ákaflega 
djúpt, og,i því eru stórkostlegir hvalir og skrímsli; hval- 
ina geta menn ekki unnið, en ísinn og vindurinn rekur 
þá upp á sker, svo þeir drepæt. Blefken segist hafa séð 
einn rekinn hval, sem var 30 álnir á lengd og meir en 
spjótslengd á hæð. Úr hvalbeinum gjöra íslendingar hús, 
bekki, fótaþrep, borð og aðra muni, og fægja þá, svo 
þeir likjast fílabeini; er sagt, að þá dreymi ekki um ann- 
að en skipbrot, sem sofa i þessum hvalbeinshúsum. Því 
næst segir Bleíken frá háhyrningum, sem hvalirnir ótt- 
ast mjög; hann segir ýmsar hvala- og skrimslasögur og 
talar um hákarlaveiðar. Þjóðverjar voru áður vanir að 
skilja eptir þjóna sína á íslandi vetrarlangt, en árið 1561 
segir Bletken, að Konráð nokkur Bloem Hamborgari hafl 
dvalið vetur á Islandi, og narraði hann þá einhyrnings- 
tönn út úr Skálholtsbiskupi, og seldi hana siðan fyrir 
mörg þúsund gyllini i Antwerpen, en þegar Danakon- 
ungur heyrði þetta, bannaði hann Þjóðverjum framvegis 
vetrarsetu á Islandi. 

í sjöunda kapítulanum er mest talað um alþingið. 
Fyrst er þar mjög skrítin lýsing á Þingvelli. Blefken 
segir, að á miðri eynni sé yndislegur staður, sem er eins 
og aldingarður á vorin; þar var forðum eldfjall eins og 
Hekla; en þegar það var útbrunnið, myndaðist slétta, en 
klettnrnir, sem voru kring um eldfjallið, standa enn; stað- 
ur þessi er þvi víggirtur af náttúrunnar völdum, svo þeir, 
sem þangað koma, verða að fara um einstígi. Þar eru 
tveir fossar, er fljót falla fram af háum klettum; þau 
sameinast á sléttunni og hverfa niður i jörðina um hyl- 
dýpisgjá. Þar koma Islendingar saman um 29. júni, 
þeir er eiga i einhverjum málum, því mál eru eigi dæmd 
nema á þessum stað og þessum tima; landstjóri hefir þar 
liðsmenn sína til gæzlu; hver sem vill má koma þangað, 
en enginn fær að fara burtu nema með vilja landstjór- 
ans. Þegar búið er að halda guðsþjónustu, setjast 12 lög- 
œenn á jörðina og hafa þeir hver í hendi sér lögbók, 

8em rituð er á alþýöumáli; þegar borin hafa verið frara 
múlin, skipta þeir sér og hver flettir upp i sinni bók; 
ganga síðan saman aptur og kveða upp dóminn. Ef eitt- 
hvert málið er mikilsvert, ræða þeir um það við land- 
stjórann, en hann heflr ekkert úrskurðarvald. Þessir 12 
iögmenn eru hafðir i miklum metum og er einn þeirra 
æðstur; þeir ihuga, rannsaka og dæma öll mál og ákveða 
hegninguna. Þeir sem eru dæmdir til dauða, eru höggn- 
ir með öxi, en aðrir eru brennimerktir á enni, og þykir 
það ein hin þyngsta hegning; sumir eru hýddir. »Eg sá« 
segir Blefken »föður og son, sem voru í haldi fyrir sauða- 
þjófnað; föðurnum var þröngvað til að hýða son sinn, og 
sfðan var hann flengdur sjálfur*. 

í áttunda kapítulanum segir Blefken frá Grænlandi; 
segir hann, að landstjóri íslands hafi fengið ýmislegt að 
vita um það land hjá munki einum blindum í Helgafells- 
klaustri, sem lengi hafði verið á Grænlandi, og svo kveðst 
hann sjálfur hafa spurt hann. Munkur þessi var fæddur 
i Grænlandi; hann var dökkur á hörundslit og breiðleit- 
ur. Því næst lýsir Blefken Grænlandi eptir sögn munks- 
ins. Frásaga Blefkens ber það ljóslega með sér, að hún 
er eintómur uppspuni sjálfs hans og samsull úr gömlum 
lygaritum, eins og úr Zeni-bókinni og öðrum eldri og 
yngri ritum. Segir Blefken, að landstjóri hafi sent sig 
með skipi, er hann gerði út til að leita Grænlands; voru 
á skipinu 60 manns, íslendingar og Danir; áttu þeir, ef 
hægt væri, að fara frá Grænlandi um íshaflð og tartar- 
iska hafið til China. Á Grænlandi komust þeir ekki á 
land fyrir ísum; héldu svo lengra norður í höf allt aust- 
ur að Nova Zembla; komust þar eigi heldur lengra fyrir 
isum og urðu svo að snúa aptur til íslands, og komu 
þangað 16. júní 1564. Hinn 29. dag sama mánaðar seg- 
ist Blefken hafa farið til alþingis með landstjóranum; þá 
komu þar menn, sem bjuggu nálægt Heklu, og af því 
Blefken langaði til að sjá þetta undraQall, sendi landstjóri 
hann þangað á sinn kostnað; voru í för með honum 2 
íslendingar og einn danskur maður. Héldu þeir um fjöll 

og öræfi i 4 daga, uns þeir komu i nánd við Heklu; þar 
voru héruðin öll þakin svartri ösku og vikri; réðu Islend- 
ingar honum frá að fara lengra, en hann lét það ekki á 
sig fá og hélt enn áfram með hinum danska manni; en 
þegar að fjallinu kom, varð sá danski eptir lika, en Blef- 
ken hélt ótrauður áfram. Þar var þá undarleg kyrrð og 
hvorki sást eldur né reykur, en ailt i einu heyrðust á- 
kafar dunur niðri i jörðunni og bláir logar gusu upp; 
fylgdi þeim brennisteinssvæla með svo andstyggilegri 
fýlu, að Blefken var nærri kafnaður og gat hann naum- 
lega komizt aptur til förunauta sinna og hestanna. Af 
geðshræringunni og hræðslunni varð Blefken veikur og 
fóru íslendingar með hann til byggða, en danski maður- 
inn sneri aptur til landsstjórans, og sagði honum og Ham- 
borgarmönnum frá afdrifum Blefkens. Blefken lá í tvo 
mánuði og lifði aumu lífl hjá íslendingum, og kvartar 
einkum undan matnum; loks varð hann þó svo hress, að 
hann komst aptur til landstjórans, og dvaldi hjá honum 
á Bessastöðum um veturinn, því Hamborgarar voru farn- 
ir, með því þá var orðið svo áliðið. Næsta ár komu eng- 
in þýzk né dönsk skip, svo Blefken varð að taka sér far 
með Portúgalsmönnum, er komið höfðu til íslands til 
fálkaveiða. Islendingur nokkur, Jónas að nafui, kunningi 
Blefkens, hnýtti að skilnaði 3 hnúta á vasaklút Blefkens 
og lofaði honum hagstæðum vindi, og sagði honum að 
leysa hnútana, ef illa byrjaði. 1 Þegar þeir Blefken voru 
komnir svo nálægt Spáni, að sá til lands, varð logn og 
kom enginn vindgustur i þrjá daga: »þá datt mér í hug,« 
segir Blefken, »loforð vinar míns og langaði tii að reyna, 
og leysti fyrsta hnútinn; þá kom strax eptir eina stundu 
hagstæður vindblær; þá leysti eg annan og þriðja hnút- 
inn og þá fór veðrið meir og meir að vaxa, svo að vér 


*) í þá daga voru þaö annars einkum Finnar, sem að trú manna 
voru mestir veðurgjörðamenn (sbr. t d. Troels Lund'. Danmarks 
og Norges Historie i Slutningen af det 16. Aarh. I., bls. 126-29). 
Hjátrú um galdraveður bélzt lengi i mörgum löndum. 

eptir tvo daga komumst inn i Tagofljót, sem rennur frara 
hjá Lissabon*. Þannig endar þessi skoplega ferðasag-a- 

I formálanum fyrir »Anatome Blefkeniana* sýnir 
Guðbrandur biskup Þorláksson fram á lygar Blefkcns um 
ferðir hans. Guðbrandur kom sjálfur frá Danmörku 1564 
á því konungsskipi, sem vant var að flytja höfuðsmann- 
inn; kom Guðbrandur þá að Bessastöðum og talaði lengi 
við Pál Stígsscn höfuðsmann; sögðu þeir hvor öðrum frétt- 
ir frá Danmörku og íslandi, en enginn gat Blefkens; 30. 
júní fóru þeir báðir til Þingvalla, og svo fór Guðbrandur 
að Skálholti til skólameistara-embættis síns, en Páll Stígs- 
son fór i júlí s. á. til Danmerkur, og kom ekki til ís- 
lands aptur fyrr en í júní 1565. Þenna sama vetur, sem 
Páll Stígsson var ytra, segist Blefken hafa gist hjá höf- 
uðsmanni á Bessastöðum. Guðbrandur segir, að ekkert 
konungsskip hafi haft vetrarlegu á íslandi á árunum 1563 
— 65, og ekkert skip hafi farið frá íslandi að leita Græn- 
lands, og enginn Islendingur hafi tekið þátt i neinni Græn- 
landsferð á þeim árum. Eins er það allt lygi, er Blefken 
segir um grænlenzka múnkinn og um portúgisku fálka- 
fangarana. Á þeim árum (1564 — 67), sem Guðbrandur 
var i Skálliolti, segist hann heldur ekki hafa heyrt getið 
um neinn útlendan mann, sem farið liafi til Heklu. 

Þeir sem hafa lesið frásöguna hér á undan, rnunu 
fijótt flnna, að bók Blefkens er að mestu leyti samtining- 
ur úr eldri ritum; i þessa samsuðu hefir hann notað kafia 
úr ritum eptir Kranz, Gemma Frisius, Olaus Magnus og 
einkum Goris Peerse, en svo hefir hann sjálfur bætt við 
nokkrum sjómannasögum, fært allar þessar skröksögur i 
stílinn og logið í eyðuruar. Bók Blefkens var í útlönd- 
um alla 17. öldina, og jafnvei fram á 18. öld, aðalheim- 
ildarrit fjölda margra rithöfunda, er fengust við landa- 
fræði og eitthvað minntust á ísland; þó rit Arngrims lærða 
væru lika mjög mörgum kunn, þá var tíðarandinn svo, 
að mörgum þótti skemmtilegast að grípa skröksögurnar á 
lopti; bláber sannleikurinn var miklu þurrari á bragðið. 
Þvf verður heidur ekki neitað, að Blefken skrifar Ijóst 

og lipurt; bókin er stutt og aðgengileg og efninu allvel 
skipt niður; aptur á móti er ritháttur Arngrims, þrátt 
fyrir allan hans mikla lærdóm og miklu yfirburði yfir 
flesta aðra rithöfunda á þeim dögum, stundum fremur 
þunglaraalegur, og sá sem vill fá glögga vitneskju um 
Island af bókum hans, verður að safna þvi saman á 
mörgum stöðum með töluverðri fyrirhöfn, því bækur hans 
eru striðsrit, en ekki landlýsingar; hefði Arngrímur samið 
stutta og glögga íslandslýsingu, þar sem fljótlega mátti 
fá yfirlit yfir náttúru landsins og mannlif, þá hefði hann 
eflausl mikið fljótar getað fullkomlega útrýmt öðrum eins 
þvættingi, eins og sögum Biefkens og hans fylgifiska. 1 

Árið 1616 kom enn út dálitið rit um ísland; það var 
eptir Ðavið Fabricius, prest i Austur-Fríslandi. Davið 
Fabricius þessi var að mörgu leyti merkur maður; hann 
var fæddur i Esens 1564; um ætt hans og foreldra vita 
menn ekkert með vissu; hann tók snemma að stunda 

*) Titillinn af bók Blefkens er þessi; Dithmari Blefkenii Islandia 
sive populorum et mirabilium quæ in ea insula reperiuntur accura- 
tior descriptio ; cui de Gronlandia sub íinem quædam adjecta. Lug- 
duni Batavorum 1607. 8vo. 71 bls. Bæklingur þessi kvað hafa 
komið út í 2 eða 3 latínskum útgáfum og var mjög opt þýddur; 
Ólafur Davíðsson* segist bafa séð 10 útg. á hollenzku. Á þýzku 
kom Blefken út í ritsafninu : Hier. Megisters Septentrio Novanti- 
quus oder die newe Nort Welt. Leipzig 1613 (bls. 12-95); þessi bók 
var líka út gefin í Frankfurt og Leipzig 1728 og heitir þá »Neuent- 
decktes Nordeu* ; i I. C. Adelungs Geschichte der Schiífahrten und 
Versuche zur Entdeckung des nordöstlichen Weges nach Japanund 
China unternommen worden. Halle 1768. 4to, er á bls 295-98 út- 
legging af Grænlandsþætti Blefkens, og trúir höf., að ferðasaga 
Blefkens sé sönn; eins lítur út fyrir, að jafnvel annar eins maður 
eins og Forster (bls. 633-34) hafi trúað Grænlandssögu Blefkens. í 
ýmsum fleiri þýzkum bókum eru stærri og minni kaflar úr Blefken. 
Á dönsku var ferðasaga Blefkens 1825 lögð út i Journal for Politik, 
Natur- og Menneskekundskab, udg. af O. Wolff I., bls. 42-61, og var 
þar þýdd úr þýzku eptir útgáfu Megisters. Finnur Magnússon skrif- 
aði í sama tímariti (bls. 173-81) ritgjörð, til að sýna, að ferðasaga 
Bleikens væri eintómt bull og tilbúningur, en O. Wolfi' svarar því 
aptur (bis. 181-86) og er svo mikill bjáni, að hann trúir Blefken 
betur en Finni. 

guðfræði, en hneigðist þó helzt að stærðfræði og stjörnu- 
fræði. Fabrieius varð prestur 1584 og var myrtur 1617 
af bónda nokkrum, sem hann hafði dróttað að þjófnaði 1 
opinberri prédikun. Fabricius gaf ót ýms ágæt rit um 
stjörnufræði og aðrar vísindagreinir og hann gerði mæl- 
ingar og uppdrætti af nálægum héruðum; en frægastur 
er hann orðinn fyrir það, að hann með syni sínum fann 
fyrstur sólblettina og lýsti þeim 1611. Það sýnir bezt, 
hve menn í þá daga voru auðtrúa á aliar bábyljusögur 
um Qarlæg lönd, að annar eins maður og Fabricius skyldi 
glæpast á að trúa skröksögum Blefkens og verða til að 
breiða þær út, því efnið i bók hans er að miklu leyti 
tekið úr riti Blefkens. 1 Þó nú Fabricius trúi mörgum 
sögum Blefkens um Islendinga, þá er hann þó of mennt- 
aður til þess að taka allt fyrir góða og gilda vöru, er 
Blefken segir um hinar almennu landfræðislegu hugmynd- 
ir, legu landsins, sólarganginn o. s. frv. 

Fabricus segir, að miðbik Islands liggi á 6ö t js° n. br. 
og fjarlægðin frá hádegisbaugnum um Ferro sé hérumbil 
14°; það sé því hér um bil 260 milur frá Þýzkalandi til 
íslands ; hann segir, að landið sé frá austri til vesturs 20 
dagleiðir á lengd og á breidd 4 dagleiðir, þar sem það 
sé breiðast; að ummáli muni það ekki vefa yfir 288 míl- 
ur þýzkar. Sumir kalla ísland Snjóland og margir lærðir 
menn hafa haldið, að ísland væri land það, er Rómverjar 
kölluðu Thule, »en eg trúi því ekki« — segir hann — »af 
þeirri einföldu ástæðu, að landið fannst ekki fyrr en 874 
e. Kr.« Fabricius segir ennfremur, að Norðmenn hafi 
nurnið land á Islandi sökum ófriðar, er þeir áttu i við 
konung sinn. Þegar Fabricius i 4. kapitulanum fer að 
lýsa ibúunum, fer að slá út i ; þá fylgir hann alveg Gories 


') David Fabricius'. Van Isslandt unde Grönlandt, eine korte 
beschryvinge uth warhafíen Scribenten mit vlyte colligeret unde in 
eine richtige Ordnuung vorfahtet. s. 1. 1616. Uno Troil segir, að 
þessi útgáfa sé prentuð í Rostoch; bókin er lika prentuð í Ham- 
borg 1639, og nýiega út gefin á ný af Karl Tannen í Bremen 
1890. 8vo. 

Peerse og Blefken og dregur saman aðalefnið úr skrök- 
sögum þeirra. Lýsingin á híbýlum íslendinga er betri 
en hjá hinum höfundunum; hann segir, að kofar íslend- 
inga séu á við og dreif um allt land, eins og bæir Þjóð- 
verja á dögum Tacitusar; úr ferhyrndum moldarhnausum 
og tré byggja íslendingar hús sín og prýða þau fagurlega 
að innan; á hverju vori sprettur nýtt gras á bæjunum; 
gluggarnir eru á þakinu, til þess að lopt og ljós geti kom- 
izt inn. Húsaviðinn fá þeir mest á rekum, því þar vaxa 
að eins smárunnar og fáein kræklótt tré, sem að eins er 
hægt að nota í eldinn; mó brúka þeir líka til eldsneytis. 
Akuryrkja er þar lítil sökum kuldans, en menn lifa mest 
á fiskiveiðum. Islendingar verzla við Þjóðverja og aðrar 
þjóðir og skiptast á vörum við þá; ekki álíta þeir nein 
kaup né sölu fullgilda, nema þeir fái sér i staupinu um 
leið. íslendingar halda enn hinni gömlu norrænu tungu, 
því útlendingar hafa haft mjög litil áhrif á mál og siðu 
landsmanna. Fabricius tekur þá vitleysu eptir Blefken, 
að íslendingar hafi eigi tekið kristni fyrr en 1398 ; hann 
getur um siðabótina, sleppir úr skröksögum Blefkens, en 
getur þess, að biblian hafi verið gefin út á íslenzku og 
margar aðrar góðar guðsorðabækur. Fabricius talar líka 
um beitilöndin á íslandi, hve þau séu góð, og kemur með 
gömlu söguna um kvikféð, sem springur af ofáti; hann 
segir, að svo mikill ilmur sé af íslenzka grasinu, að sjó- 
menn láti það milli fata í kistum sínum, til þess af þeim 
leggi sætan ilm. 1 Af smjöri er svo mikið til á íslandi, 
að menn troða því alstaðar í horn og smugur í húsum 
til uppfyllingar. Því næst talar Fabricius um dýrin á 
íslandi, fuglaua, hvalina o. s. frv., og leggur þar bein- 
línis út bók Blefkens; kapítulinn um þingið er líka þvi 
nær orðrétt útlagður, og eins frásagnirnar um hverina, 
eldfjöllin og hafisinn. Að endingu talar Fabricius (1 11. 
kap.) um lengd dagsins og þar er hann of fróður til þess 


l ) Hór er átt við reyrgresið (hierochloa borealis ), sem kvenn- 
iólkiö í sveitinni enn þá leggur i fatakistur sinar. 

að elta vitleysur Blefkens. Stytzti dagur er sunnan á 
landinu ura vetrarsólhvörf 2 stundir, hinn lengsti á sumr- 
ura 22 stundir; nyrðstá landinu erá vetrura nokkra daga 
engin birta og á sumrura engin nótt; sólin gengur þá 
aldrei til viðar, svo þá er bjart dag og nótt. Seinasti 
kapitulinn, hinn tóifti, er um Grænland. 

Árið eptir að Fabricius dó kom út nýr bæklingur 
eptir Arngríra lærða; 1 þar sýnir hann ljóslega, að mest 
alit rit Fabriciusar er útlegging úr Blefken; 1 þessu riti 
er haun mjög kurteis og hógvær í máli, enda hefir Arn- 
grímur liklega vitað, að Fabricius var merkur maður, þó 
honum tækist svo illa ritsmíðið um ísland. 

12. Menntun á Islandi um siðaskiptin. Islenzkar bókmenntir 
rakna við. Guðbrandur þorláksson, Arngrimur Jónsson. 

Á fimmtándu öld hnignaði islenzkum bókmenntum 
stórkostlega, eins og alkunnugt er; þó dóu þær aldrei 
gjörsamlega út; allt af lifði einhver neisti i eisunni; það 
þurfti ekki nema eina almenna utanaðkomandi hreyfingu 
til þess að glæða hið andlega líf, sem svo lengi hafði 
verið falið. Hin andlega endurlífgun Európu gerði hér á 
landi fyrst vart við sig um siðaskiptin; um smáar æðar 
streymdi menntunin hingað furðu fljótt, einkum um seinni 
hluta 16. aldar; á 17. öid var jarðvegurinn undirbúinn, 
svo bókmenntirnar komust hér á það stig, sem menn 
frekast gátu búizt við, því kringumstæðurnar voru i alla 
staði örðugar; einokun og einveldi sugu merg og blóð úr 
þjóðinni. Enduriifgun íslenzkra bókmennta var einkum 
falin í því, að menn nú tóku að snúa sér að hinum fornu 
fræðum, fóru að fást við sögu forfeðranna og önnur rit, 
er fornmenn höfðu eptir sig látið. Það var ekki við því 
að búast, að hér vaknaði mikið sjálfstætt vísindalif; til 
þess var þjóðin allt of fámenn og fjarlæg. Náttúruvís- 


>) Amgrimi Jonœ epistola pro patria defensoria scripta ad Da- 
videm Fabritium. Eamburgi 1618. 4to. 

indin voru þá að myndast í hinum suðrænu löndum; þau 
hafa siðan umskapað mannlífið og rutt mannsandanum 
nýjar brautir; þegar á 17. öld, og jafnvel fyrr, voru þó 
allmargir íslendingar farnir að hnýsast i þess konar fræði; 
það nám leiddi reyndar ekki af sér mikla sjálfstæða rann- 
sóku á eðli o g náttúru Islands, en hafði þó dálitla þýð- 
ingu fyrir þekkingu innlendra og útlendra manna um 
landið. Samhliða hinum fyrstu frjóöngum náttúruvisind- 
anna óx líka upp hin rammasta hjátrú í skauti kirkj- 
unnar og kæfði hún og kyrkti margan góðan vísi, sem 
annars hefði getað orðið að notum. Lengi framan af eru 
það þvi nær eingöngu fornritin, sem gjöra ísland kunnugt 
í öðrum löndum. 

A undan siðabótinni, í byrjun 16. aldar, var lær- 
dómurinn lítill á íslandi; að eins örfáir prestar höfðu 
menntast að nokkrum mun. I sögubroti um Jón Arason 
segir svo: 1 »Engir sinntu bóknámi, hvorki latínufræðum 
né öðrum tungum, nema einstöku biskupar eða ábótar, 
einna helzt þeir, sem nokkuð höfðu dvalið erlendis*. 
»Þeir sem eigi fóru utan til náms, la;rðu naumast eða 
ekki Dónatinn. Einar ábóti i Munkaþverárklaustri kunni 
þá hartnær einn í Hólabiskupsdæmi latínulærdóra og í 
Skálholtsbiskupsdæmi Sigvarður ábóti*. »1 þá daga urðu 
foreldrar að fá múnka eða aðra klerka af hinum lægri 
vígslum eða einhverja aðra, sem fróðari voru en almenn- 
ingur, til þess að kennapiltum að lesa og skrifa islenzku, 
þó ekki væri meira; og kvað eigi hafa verið kostnaðar- 
minna en nú að halda pilt í skóla*. »Svo þótti mönn- 
um, að hver sá væri fullfær til að taka allar vigslur og 
gegna öllum kirkjulegum embættum, er skammlítt kynni 
lestur og saung að tiðum, sem til var sett«. Þó hér sé 
ef til vill tekið nokkuð djúpt í árinni, þá er það þó vist, 
að lærdómurinn var lítill í latínu fyrir siðaskiptin; en 
latína var í þá daga lykill að öllum visindum, og allir 
vegir til æðri menntunar voru þeim lokaðir, sem ekki 


‘) Biskupasögur II., bls. 427-28. 

kunnu það mál. Dálítil skólamynd hefir þó eflaust verið 
í Skálholti um 1500; séra Jón Egilsson segir um Stefán 
biskup Jónsson (1491 — 1518):« hann var vel lærður og 
hans iðja ekki annað en kenna«,> og um 1493 var Ás- 
björn Sigurðsson skólameistari í Skálholti;* á Hólura er 
einnig sagt, að hafi verið skóli á dögum Gottskálks bisk- 
ups Nikulássonar (1498 — 1520). 8 Við klaustrin hélzt nokk- 
ur menntun og fróðleikur; á Helgafelli ætla menn t. d., 
að Narfi ábóti hafi haft skóla á árunum 1512 — 27; þar 
lærði MagnúsEyjólfs son mókolls; 4 og á Munkaþverá lærði 
Jón Arason hjá Einari ábóta Benidiktssyni. 5 í Þykkva- 
bæjarklaustri er getið um nokkurn lærdóm framan af 16. 
öldinni og þar var töluvert af bókum, sem Gissur Einarsson 
naut góðs af, meðan hann dvaldi þar. 6 Það er sagt um 
síra Sigurð Jónsson á Grenjaðarstað, að hann hafi opt 
haft rikra manna syni til kennslu hjá sér. 7 Gisli biskup 
Jónsson lærði og að lesa, skrifa og syngja hjá Alexiusi 
Pálssyni presti á Þingvöllum; 8 Alexius varð seinna ábóti 
í Viðey sem kunnugt er. Klaustralærdómurinn hefir í 
þá daga verið mjög litill i samanburði við það sem áður 
var, enda voru munkarnir fáir rétt fyrir siðaskiptin. 9 Þó 
nú prestlingar gætu fengið örlitla fræðslu í hinum fyrstu 
firumfræðum hjá einstökum mönnum eða á klaustrunum, 
þá var menntunin í heild sinni á mjög lágustigi og bók- 

*) Safn til sögu íslands I., bls. 50. 

*) Safn I., bls. 666. Árb. Espólíns III., bls. 8. 

’) Jón Þorkelsson : Digtningen paa Island, bls. 9. 

*) Árbækur Espólíns III., bls. 37. 

*) Biskupasögur II., bls. 326. I Sigurðarregistri er 1550 neind 
>skólabaðstofa< á Munkaþverá. 

6 ) Safn til sögu íslands I., bls. 676. 

’) Annálar Björns á Skarðsá, bls. 56. 

•) Finnur Jónsson: Historia eeclesiastica Islandiæ III., bls. 297. 

*) Árið 1542 voru í Skálholtsbiskupsdæmi 150 prestar alls og í 
öllum (5) klaustrunum þar 18 munkar og 7 nunnur. 1 Skriðuklaustri 
var príor og 3 bræður, á Þykkvabæ ábóti og 5 bræður, í Viðey 4 
bræður, á Helgafelli ábóti og 3 bræður og í Kirkjubæ abbadís og 
6 systur. Bréfabók Gissurar biskups Einarssonar. Sbr. J. S. hdrs. 
nr. 875. 4to. 

menntirnar engvar. Þó hefir eflaust ýmislegt verið skrif- 
að upp af hinu forna, en flestir hafa skrifararnir liklega 
fengizt við að rita tíðabækur; Jón Egilsson segir um Jón 
nokkurn Þorlákson, sem var afbragðs skrifari, að hann 
hefði skrifað flestar messubækur á Vestfjörðum. 1 Síra 
Sveinn sá, sem lif fékk á Kirkjubóli, er Kristián skrifari 
var veginn, var kallaður »meistaramaður upp á skrif og 
latínu«; 8 sýnir þetta með öðru, að stöku menn hafa hald- 
ið við fornri kunnáttu. 

f lok fimmtándu aldar voru prestar og biskupar þvi 
nær einvaldir á íslandi; t.lþýðan var hneppt í hinahörð- 
ustu fjötra hjátráar og vankunnáttu, og heflr prestum 
liklega varla þótt taka því að mennta sjálfa sig; engin 
h\öt var til þess og ekkert tækifæri; það var álitinn 
nógur lærdómur fyrir prest að kunna að lesa, skrifa og 
syngja, 8 og með slikum lærdómi gat hann náð æðstu völd- 
um kirkjunnar, ef kringumstæðurnar voru heppilegar og 
maðurinn nógu einarður og ásælinn. Klerkarnir voru 
búnir að ná undir sig öllum beztu fasteignum landsins og 
áttu alstaðar itök, þar sem eitthvað var fémætt að fá; 
leikmanna-höfðingjar voru fáir, þeir er nokkurn styrk 
höfðu, svo kirkjan gat hæglega ráðið við þá, og skömmu 
fvrir siðaskiptin höfðu biskuparnir eigi að eins allt kirkju- 
valdið, heldur voru jafnvel hirðstjórar og umboðsmenn 
konungs yfir öllu h ? nu veraldlega. í þá daga leyfðu 
prestar sér allt, og má færa til þess mörg dæmi, hve 
miklir ofstopar þeir voru ; sumir urðu jafnvel uppvísir að 
glæpum; Jón prestur Snorrason hafði drepið tvo menn, 
sært annan prest og farið með rán og gripdeildir, en 
samt messaði hann og hélt embætti sinu óskertu; en þá 
varð honum það á, að hann rændi tveim köplum úr lest 
Hólastaðar suður á Suðurnesjum og valdi Hólabiskupi 
mörg vond orð; það þoldi Ólafur biskup Rögnvaldsson 


') Safn til sögu íslands I., bls. 57. 

*) S. st. I., bls. 98. 

s ) Finnur Jónsson: Historia ecclesiastica III., bls. 129. 

ekki, en setti hann af og hótaði honum bannfæringu. 1 
Prestur sá, er Þorkell hét, lét í tíð Stefáns biskups smiða 
sér lykla að Skálholtskirkju og stal þaðan gulli og silfri.* 
Þórður prestur Einarsson í Hítardal hafði átt 5 börn í 
frillulifi, flogizt á við annan prest, og margt fleira sak- 
næmt bar Ögmundur biskup honum á brýn. Siðleysi prest- 
anna var mikið í þá daga; kaþólskir klerkar máttu ekki 
giptast, en mjög margir þeirra höfðu trillur og gátu við 
þeim börn. Á 15. öld er getið um tvo merkispresta, 
Þorkel prest Guðbjartsson og Sveinbjörn Þórðarson oflfi- 
cialis; átti hinn fyrri 30 börn, hinn síðari átti 50 börn, 
er hann kannaðist við, og að auk alla hálfrefi. 3 Fyrir 
siðaskiptin urðu prestar að borga biskupi tvö eða hálft 
þriðja hundrað fyrir hverja barneign;* þó var þvi ekki 
allt af fram fylgt. Siðir leikmanna voru ekki betri, og 
löguðust ekki fyrr en löngu seinna. 

Litt gátu leikmenn bugað ofstopa klerkanna, og ekki 
voru margir, sem sýndu aðra eins röggsemi eins og Björn 
Guðnason, er hann lét afhýða Jörund. prest, 5 sem Stefán 
biskup hafði sent til hans með bannfæringarbréf. Árið 
1517 gera leiktnenn loks saratök í Leiðarhólmi, til þess 
að hepta ágang biskupa og presta ; segjast þeir þar vilja 
»vort írelsi sjálfra og alls vors afsprengis styðja og styrkja 
undan því ánauðaroki, sem yfir oss er komið og álagt 
af kirkjunnar valdi. Vér viljum öllum kunnugt gera, að 
vér höfum yfirséð og undirstaðið, samjafnað og sannan 
skilning yfirborið, sumir af raun reyndri og framkomnu 
verki, og þann stóra skaða fjártjóna, fjármissu og fastra 
eigna og annars ósvarlegs ágangs og ofbeldis, er almúgi 


') Árbækur Espólins II., bls. 80. 

») S. st. III., bls. 7-8. 

*) Árbækur Espólíns II., bls. 104, 112. 

‘) Safn til sögu íslands I., bls. 690. 

*) Jörundur prestur bar sig karlmannlega; varbann fyrsthýdd- 
ur af tveim mönnum, en er þeir voru þreyttir, fékk Bjöm hinn 
þriðja, er hét Loptur og var tveggja manna maki ; sagði prestur þó 
við kann: »ljúga höggin þín, langi Loptur:* Safn I., bls. 55. 

alls þessa umdæmis fær af biskupum, prestum, klerkum 
o g þeirra meðfylgjurum, eru fyrir orðnir, sumir af harð- 
ligum hótum og heitum umsagninganna, en flestir með 
fVamkomnu ofbeldisverki þeirra rangs og langs ágangs, 
sem forboðs útsetningar af heilagri kirkju og skriptar- 
mála o g þjónustutekju, graptar heilags legstaðar, synjan 
allrar slfkrar þjónustu, hvað lítið sem til ber; hér með 
banns áfelli, ef nokkur synjar þeim þess, er þeir beiðast, 
og bönnun samneytis alls kristins fólks, kúgaðir með 
þessu áfelli og ágangi frá sfnum görðum, gripum og gang- 
andi fé, reknir slðan i armóð, eymd og útlegð og þeirra 
afsprengi móti lögum og tilsettum guðs rétti*. 1 Þó sam- 
þykkt þessi sé grautarlega orðuð, sýnir hún þó ágætlega, 
hvernig ástandið hefir verið. Þar sem klerkalýðurinn 
var orðinn svo spilltur, ágjarn og hrokafullur, var ekki 
að búast við mikilli menntun eða andlegum framförum. 

Um miðja 16. öldina fór menntunarlöngunin að glæð- 
ast, og þá fór að færast Qör í lærða menn við nýbreytni 
þá f trúarbrögðum, sem breiddist út frá Þýzkalandi. Nú 
fóru margir Islendingar að leita sér menntunar erlendis, 
einkum á Þýzkalandi, og höfum vér fyrr stuttlega drepið 
á þessar utanferðir, er urðu svo þýðingarmiklar fyrir 
menntalífið á íslandi. Jón Arason stofnar fyrstnr prent- 
smiðju á Islandi, 60 árum áður en nokkur prentsmiðja 
var komin i Noregi; prentverkið varð siðar, sem kunn- 
ugt er, mjög þýðingarmikið fvrir siðabótina og guðfræð- 
ina, en lengi framan af voru sárfáar aðrar bækur prent- 
aðar en guðsorðabækur. Um miðja öldina eru stofnaðir 
skólar á Hólum og í Skálholti, og hafa þeir eflaust gert 
mikið gagn til þess að fræða prestastéttina, sem fyrir 
siðabótina var svo fákunnandi.* Fyrst urðu menn að fá 


Finnur Jónsson : Historia ecclesiastica II., bls. Bll-12. 

*) Þab sést & Sigurðarregistri, að ekki hefir skólamenntunin 
1569 verið víðtœk ; þar eru (bls. 82b-38a) taldar bœkur þœr, er skól- 
inn A Hólum þá átti ; þar er ekki um auðugan garð að gresja ; 
ekkert var til nema örfáar ómerkilegar latneskar orðabækur og mál- 
fræðisbækur og nokkrar guðsorðabækur latneskar ; skólinn átti enga 

dftnska skólaraeistara til skólanna; var ólafur nokkur, 
danskur maður, fyrst skólameistari í Skálholti; hann 
drukknaði í Brúará 1555; á Hólum var Lárentius danak- 
ur og fyrstur skólameistari, og þá Marteinn, líka danskur. 
Þetta lagaðist þó skjótt; ýmsir ungir íslendingar urðu 
brátt svo færir, að þeir gátu með heiðri og sóma, veitt 
skólunum forstöðu; þó var kvartað undan því, að sumir 
væri litt lærðir, eins og t. d. Ólafur Ólafsson lærðikarl, 
f Skálholti fór lærdómurinn að rétta við á dögum Gísla 
biskups (1558 — 1587); Gissur Einarsson og Marteinn Ein- 
arsson höfðu að eins stutta stund setið á biskupsstóli, og 
gátu þvi ekki mikið framkvæmt, þó báðir væru lærðir 
vel. Marteinn var líka mesti listamaður í málverki; 
hafði hann lært það í Englandi. Um Gisla biskup seg-ir 
Jón prestur Egilsson: »Frá þvi herra Gisli kom í Skál- 

holt, þá jókst lærdómurinn, en lagðist af víða sú pápiska 
visa; fram dróg hann i öllu eptir megni guðs orð, bæði 
i útlagningu og skrifi alla sína daga, á hvers dögum að 
kennilýður fjölgaði mjög, og hann styrkti þá marga um 
bækur, postiliur og pappir, og um hvað þeir vildu biðja, 
og hvar hann fann nokkurn þann, sem iðinn var að lesa 
og skrifa og læra, á honum hafði hann þóknan. Eg má 
það meðkenna; hann varð mér bæði faðir og móðir í 
þeim greinum alla tima, og svo mega flestir segja, sem 
hér voru i Skálholti á hans dögum, hvers margir hafa 
enn not*. 1 Um seinni hluta 16. aldar fjölgar mjög guðs- 
orðabókum i landinu, eptir að Guðbrandur biskup Þor-' 
láksson kemur til sögunnar, og fer þá kaþólskan, sem 
lengi var fastgróin i mönnum eptir siðaskiptin, að láta 
undan; þá fór að myndast islenzkur, lútherskur sálma- 
kveðskapur, og trúarlífið glæðist meir og meir. A seinni 
hluta 16. aldar voru og uppi á íslandi ágæt skáld, t. d. . 
eins og þeir bræður, Magnús prúði og Staðarhóls-Páll, o. 


vísindabók. Þess má geta, að þá er til í skólastofunni á Hólum 
»stundaklucka lítil of' er spillt*. Sig.reg., bl. 33a. 

*) Safn til sögu Islands I., bls. 106. 

m. fl . 1 Fyrst ura siðaskiptín var hin mesta prestafæð á 
Í8landi; göralu prestarnir vildu ekki taka upp nýja siðinn 
og sögðu af sér, en engir vildu vígjast, sem foreldra áttu 
á lífi, því þeir bönnuðu þeira það, en þeir,' sera enga áttu 
að, vfgðust; biskupar urðu að vígja hvern,er þeir náðu í, 
ef hann að eins var læs. Þetta breyttist ekki fyrr en garala 
fólkið, prestar og leikmenn, voru dánir, en ungir menn 
komnir í þeirra stað. 2 Til þess að bæta úr þessari presta- 
fæð o g mennta klerkana, hafa skólarnir verið einkar 
hentugir, 8 en einkum hafa þó utanferðir hinna heldri 
raanna aukið þekkinguna i landinu beinlínís og óbein- 
linis. 

Eptir að stjórnin um siðaskiptin fór að hafa meiri 
afskipti af innlendum málum á Islandi en áður hafði 
verið, var eðlilegt, að hún þyrfti beinlfnis eða óbeinlínis 
að fá skýrslur um landið og ástand þess, og því eru til 
frá þeim tfma dálitlar lýsingar hagfræðilegs efnis. Á 
háskólabókasafninu í Kaupmannahöfn eru til tvö handrit 
af stuttum íslandslýsingum frá seinni hluta 16. aldar; 4 i 
þeim er lftið landfræðislegs efnis, en ýmislegt, er lýtur 
að hagfræði landsins. Hin meiri lýsingin 5 er rituð 1569 á 
Bessastöðum, og heldur Dr. Kálund, að höfundur hennar 
muni vera Ólafur J&nsson Bagge ; hann hafði verið þjónn 
Páls Stfgssonar; var fyrst umþoðsmaður á Bessastöðum 
1566 og svo aptur 1569 fyrir Christopher Walkendorph; 
1579 var hann sendur til konungs með bænarskrá lög- 


*) Um þetta má má margt lesa í hinni einkar-fróðlegu bók Jóns 
Þorkeissonar : Om Digtningen paa Island í det 15. og 16. Ár- 
bundrede. Kbhvn 1888. 8vo. 

’) Sbr. Espólíns árbækur IV., bls. 18, 100-101. 

*) A dögum Guðbrands biskups voru sumir prestar enn lítfc 
lærðir; einn var settur af fyrir afglöp í embættisverkum, en hann 
var lika illa læs og kunni ekki fræðin. Hist. eccles. III., bls- 
389-390. 

4 ) Hér fer eg eptir K. KAlund : Historisk topografisk Beskri- 
velse af Island II., bls. 378-79. 

6 ) Addit. 120. fol. »En iiden Beretning og Undervisning om Is- 
Iandt och Islandtz Handell*. 11 blöð. 

manna og annara fyrírmanna á Islandi um nauðsynjar 
landsins og bágindi. ólafur bjó A Nesi við Seltjörn fram 
til 1600, en sigldi síðan og var borgari í Málmey. 1 í lýs- 
ingu þessari er talað um legu landsins, um skipting’u þess 
i fjórðunga og sýslur, og um klaustrin, um afrakstur hér- 
aðanna, um hafhir, um brennistein og útgerð konungs til 
flskiveiða á Suðurlandi, um tekjur konungs af íslandi og 
loks um kirkjustjórn og tekjur presta. f hinu handrit- 
inu,* sem ritað er um 1600, er efnið svipað, en þar er 
þó bœtt við nokkru um landaura-reikning A íslandi. 
Þriðja handritið er i Upsala á háskólabókasafninu; 8 þar 
er efnið likt og í hinum handritunum, nema hvað þar eru 
einnig taldir firðir á íslandi. 

Hér að framan höfum vér getið um viðskipti útlend- 
inga við íslendinga og um frásögur þeirra um landið og 
þjóðina. Seint á 16. öld verður sú breyting til hins betra, 
að íslendingar sjálflr fara að rita um landið og leitast 
við að fræða útlendinga um landafræði þess, um þjóðina 
og bókmenntimar; þar eru tveir íslenzkir fræðimenn í 
broddi fylkingar, Guðbrandur biskup Þorláksson og Arn- 
grímur Jónsson hinn lærði; Sigurð skólameistara Stefáns- 
son má og telja framarlega, því hann fékkst einna fyrst- 
ur við landfræði Islands, þótt fátt liggi eptir hann. Mun 
eg hér stuttlega og eptir föngum geta um æfi þessara 
manna og um ritstörf þeirra, og þá fvrst um Sigurð Stef- 
ánsson, af því hann kemur einna fyrstur til sögunnar. 

Sigurður Stefdnsson. Um æfiferil Sigurðar vita menn 
mjög lítið; faðir hans var sira Stefán Gislason biskups 
Jónssonar, prestur í Odda. Sigurður Stefánsson var við 
nám ytra, liklega mest i Kaupmannahöfn, og lærði með- 
al annars málverk; kom svo til íslands og varð skóla- 
meistari í Skálholti 1594, en var að eins búinn að vera 
nokkrar vikur i þeirri stöðu, þegar hann drukknaði i 
Brúará. Rithöfundar eldri tíma geta litið um annað en 

*) Safn til sögu íslands II., bls. 226 og 710. 

>) Addit. 147. 4to. 

*) Coil. Delagard. 24. fol. 

æfilok hans, þvl dauða hans bar að á sérstakan hátt. 
Sigurður skólameistarl reið á öndverðum vetri nokkuð 
ölvaður frá Mosfeili heimleiðis með sveini sínum Ormi 
Narfasyni; við Brúará dvaldist ferjumanni, svo þeir urðu 
að bíða; lögðust þeir þá til svefns við ána og veltistSig- 
urður sofandi í ána og drukknaði; Ormur fylgdarmaður 
hans gat þó lítið sagt um, hvernig þetta atvikaðist, því 
hann svaf líka. 1 Var mönnum mjög tíðrœtt um þenna 
atburð, og var það trú alþýðumanna, að álfar mundu 
hafa orðið honum að bana. Sigurður hafði ritað um álfa 
og sögðu menn, að álfarnir mundu hafa hefnt sín á hon- 
um fyrir það, að hann hefði ljóstrað upp leyndarraálum 
þeirra. Líkami Sigurðar fannst siðar hjá Laugum við 
Brúará, og var hann grafinn 1 forkirkjunni i Skálholti.* 
Sigurður Stefánsson var ágætt latínuskáld, söngmað- 
ur o g málari; hann hafði meðal annars snúið Samúels- 
bókum í latnesk ljóð, og orti latínskt kvæði til Arngríms 
lærða, sem prentað er aptan við »Brevis Commentarius 
de Islandia*. Sigurður hafði einnig skrifað um islenzka 
réttritun, og 1591 reit hann bók um álfa, drauga, svipi, 
vættir og forynjur; 3 hefir þetta rit liklega verið sniðið 
eptir útlendum bókum, því í þá daga var álfa- og drauga- 
trúin viða erlendis, af sumum beinlinis, skoðuð sem vis- 
indagrein, og svipum og draugum lýst eins og áþreifan- 
legum hlutum. Sigurður Stefánsson ritaði líka íslandslýs- 
ingu og gjörði uppdrátt af Norðurhöfum. íslandslýsingin 
er liklega týnd; Þórður Þnrláksson segir, að lýsing þessi 
hafi verið í eigu Þormóðar Torfasonar, en hvað síðan 


*) Ormur Narfason var sonur Narfa bónda Ormssonar í Reykja- 
vík; hann vígðist 1600 og fékk Borg & Mýrum og svo Breiðabóls- 
stab á Skógarströnd 1620. 

*) Æíi Skálholtsrektora eptir Jón Halldórsson i Jóns Sigurðs- 
sonar handritasafni nr. 880 og 823. 4to og viðar. Sbr. J. Thorchillii 
Specimen Islandiæ non barbaræ. J. S. hdrs. nr. 383. 4to, bls. 161. 

*) Hdlfddn Einarsson : Sciagraphia historiæ literariæ islandicæ. 
Havniæ 1777, bls. 15, 61, 148, 163-64 Finnur Jónsson : Historia 
ecclesiastica III., bls. 176. 

heflr orðið af henni, vita menn ekki- 1 Uppdrátturínn er 
enn þá til* og stendur á honum, að hann sé gjörður af 
Sigurði Stefánssyni 1570. Uppdrátturinn nœr yfir Norð- 
urhaflð frá 40° til 75° n. br.; er á honum að vestanverðu 
Grænland, Helluland, Markland o g Vinland, o g eru þessi 
lönd öll samföst, og að norðan gengur frá Grænlandi 
strönd mikil austur undir Noreg, og á henni nöfnin Risa- 
land og Jötunheimur. en að austan sést Bjarmaland, Nor- 
egur, Bretland og írland; í haflnu eru Orkneyjar, Het- 
land, Færeyjar, Frisland og ísland. ísland er á þess- 
um uppdrætti með miklu betra lagi en áður tíðkaðist, og 
nærri á réttum stað; þar sjást Vestfirðir, Breiðifjörður, 
Faxaflói, Grimsey og Langanes, og er lögun alls þessa 
allnærri sanni. Það hefir leikið töluverður efi á þvi, 
hvert uppdráttur þessi er eptir Sigurð Stefánsson; sé ár- 
talið rétt, getur uppdrátturinn ekki verið eptir hann. s 
Árni Magnússon geturþess til, að Sigurður Jónsson skóla- 
meistari i Skálholti (um 1580) sé ef til vill höfundur þessa 
uppdráttar, en það þykir mér ólíklegt; miklu liklegra er, 
að hann sé eptir Sigurð Stefánsson, en ártalið hafi mis- 
skrifazt (1570 fyrir 1590); Sigurður Stefánsson ritar bæði 
íslandslýsingu, og skarar fram úr i dráttlist, enda er nafn 
hans glöggt á uppdrættinum. Það er liugsanlegt, að 
landabréf það, sem vér nú höfum, sé að eins eptirmynd 

*) Sbr. So.bachtii Collectanea de (frönlandia. Cap. VTII. A. M. 
864. fol. og Árni Magnússon i nr. 772a. A. M. 4to. Dr. Kálund heGr 
vinsamlegast gefib mér afskript af þvi, sem talað er nm uppdrátt 
Sigurbar Stefánssonar í þessum bandritum. 

*) "Uppdrátt þenna hefir K. J. Y. Steenstrup látib prenta i Med- 
delelser om Grönland IX., bls. 7 og i Geografisk Tidskrift VIII., 
bls. 124. 

8 ) Eins og sagt er bér ab framan, var Siguibur skólameistari 
sonur síra Stefáns Gíslasonar i Odda. Dr. Jón Þorkelsson i Kaup- 
mannahöfn skrifar mér : »Sira Stefán fékk Odda 1576. Eptir árs- 

tíbaskrá einni hér, þá devr síra Stefán 28. febrúar 1615 og er þá 
69 ára. Eptir því er hann fæddur 1546 og heíir þá verib 24 ára 
gamall árib 1570, og er þab aubsætt, ab sonur hans gat þá ekki 
verib kominn til háskólans. Þab er víst óhætt ab segja þab, ab 
Sigurbur muni varla vera fæddur fyrr en 1570 eba litlu ábur«. 

eptir frumbréfinu; fyrirsögnin sýnist benda tíl þess; heftr 
ártalið ruglazt hjá þeim, er dró upp myndina, enda hefir 
það ef til vill verið óglöggt í frumritinu. 1 

Guðbrandur biskup Þorláksson fékkst töluvert við 
landfræði íslands, og er hinn fyrsti, sem gjörir vísinda- 
legar athuganir þar að lútandi; þetta er almenningi síður 
kunnugt en önnur störf hans, er snerta kristindóm og 
siðabót, enda er Guðbrandur biskup margra hluta vegna 
einn að binuin merkustu mönnum, sem uppi hafa verið á 
íslandi. Ilér skal að eins geta æfiatriða hans laus- 
lega. 8 Guðbrandur biskup Þorláksson var fæddur að 
Staðarbakka i Miðfirði árið 1542; faðir hans var Þorlák- 
ur prestur Hallgrímsson, er seinna varð prestur að Þing- 
eyraklaustri; móðir hans var Helga Jónsdóttir lögmauns 
Sigmundarsonar. Ellefu vetra fór Guðbrandur í Hóla- 
skóla og var þar 6 ár; eptir það var hann tvo vetur 
heyrari við Hólaskóla, og sigldi siðan til Kaupmannahafn- 
ar vestur á Patriksfirði; var hann að eins tvo vetur við 
háskólann, og sneri svo heim aptur 1564, og varð skóla- 
meistari í Skálholti um haustið; var hann hinn fyrsti ís- 
lendingur, er sökum latinulærdóms var álitinn fær til þess 
embættis, þó eigi væri hann þá nema 22 ára gamall. 
Þessu embætti gegndi hann í 3 ár, en vígðist 1567 til 

*) A 16. öld bafa líklega fáir átt landabréf á Islandi; í Sigurð- 
arregistri eru taldar bækur á Hólum yið ýmsar úttektir, en hvergi 
eru þar nefndir landsuppdrættir nema á einum stað : á Munkaþver- 
árklaustri var til 1550 >eitt landablað* (bl. 14a). 

*) Af ritum þeim, sem eg heli stuðztvið, eru, auk árbóka Jóns 
Espólins, þessi hin helztu: Finnur Jónsson: Historia eoclesiastica 
III., bls. 368-443. P. Pjetursson : Æíiágrip Guðbrandar biskups í 
Arsriti prestaskólans 1850, bls. 123-84. Amgrimur Jónsson: áð'a* 
vacta Gudbrandi Tborlacii. Hamburgi 1630. 4to. Æfi Hólabiskupa 
eptir Jón Halldórsson, og auk þess ýmislegt um æfi Guðbrands 
biskups í handritasafni Jóns Sigurðssonar t. d. í nr. 380, 333, 523, 
494, 485. 4to og víðar. Jón Halldórsson segir, að Arni Magnússon 
hafi ritað æfisögu Guðbrands biskups, en hún brann 1728. Það væri 
mjög æskilegt, að einhver ritaði ýtarlega æfisögu Guðbrands bisk- 
ups; til þess eru mörg skjöl og skilríki bæði í söfnum hér og er- 
lendis. 

prests að Breiðabólsstað i Vesturhópi. Um það leyti 
komst Guðbrandur í raálaferli út úr ójöfnuði þeim, er 
Gottskálk Hólabiskup Nikulásson hafði sýnt afa hans Jóni 
Sigmundssyni lögmanni; hafði Gottskálk biskup ranglega 
dregið undan Jóni Sigmundssyni miklar jarðeignir. Út úr 
þessu spunnust miklar þrætur og málaferli, sem Guð- 
brandur biskup átti í alla æfi, og mun eg lauslega drepa 
á þau málaferli i æfiágripi Arngríms lærða. Út úr þess- 
um málum fór Guðbrandur utan 1568, en þegar hann kona 
aptur, tókst hann á hendur skólameistaraembætti á Hól- 
um. Um veturinn 1569 andaðist Ólafur biskup Hjaltason 
og var þá sira Sigurður Jónsson á Grenjaðarstað kjörinn 
til biskups, en konungur vildi eigi sinna þeirri kosningu, 
og vildi eigi annað, en að Guðbrandur Þorláksson færi 
utan til biskupsvígslu. Danskur maður Hans Gillebrun 
var þá settur i skólameistaraembættið á Hólum. Guð- 
brandur Þorláksson var vígður til biskups af Dr. Páli 
Matthíassyni Sjálandsbiskupi; var hann mikill vinur Guð- 
brands og dró hans taum alla æfi. Um sumarið 1571 
kom Guðbrandur biskup út hingað, og tók þegar til starfa 
með hinum mesta dugnaði og röggsemi; bætti hann kjör 
presta á margan hátt og lagði meðal annars fátækum 
prestum sex af Hólastólsjörðum til uppeldis, þær erhann 
sjálfur átti að hafa tekjur af. 

Guðbrandur biskup lét sér mjög annt um að bæta 
menntun klerka, og þó einkum að fræða alþýðu manna 
í kristindómínum; enn þá var páfatrúin allrik í hjörtum 
manna, og ýmsar hégiljur höfðu haldizt í kirkjusiðum og 
kristindómi. Guðbrandur biskup sá, að eigi var hægt að 
laga kristindómsþekkinguna og betra siðferðið með öðru 
en því, að útvega alþýðumönnum góðar guðsorðabækur á 
þeirra tungu. Fyrir þvi stofnaði hann prentsmiðju eða 
bætti þó fyrst og endurnýjaði hina fornu prentsmiðju, er 
Jón Arason hafði fengið út hingað, en keypti sér svo ný 
áhöld til prentunar 1578. Jón sonur Jóns prests Matthí- 
assonar hins sænska, sem komið haíði hingað með prent- 
smiðju Jóns Arasonar, tókst á hendur prentverkið og 

kenndi öðrum iðnina, og var nú farið að prenta íslenzk- 
ar guðsorðabækur af hinu mesta kappi; lét Guðbrandur 
biskup sér mjög annt um, að prentun og annar frágangur 
bókanna væri sem bezt af hendi leystur, og smíðaði og 
gróf sjálfur bókahnúta, rósir og myndir til þess að prýða 
bækurnar; bókbindara fékk hann frá Hamborg, og lét 
hann kenna Islendingum að binda bækur. Guðbrandur 
ritaði sjálfur ýmsar guðsorðabækur, en lagði sumar út úr 
latinu, þýzku og dönsku, eða fékk aðra góða menn til 
þess; slika framúrskarandi atorku sýndi hann i þessu, að 
hann lét prenta 80 — 90 bækur og var það í þá daga með 
jafnlitlum tökum og tilfærum hið mesta þrekvirki. Hið 
mesta verk hans var þó, að hann að miklu leyti sjálfur 
lagði út og lét prenta alla heilaga ritningu á islenzku, 
og var því verki lokið 29. júní 1584. 

Allan seinni hluta æfi sinnar átti Guðbrandur biskup 
í sifelldu stimabraki við Jón lögmann Jónsson og aðra 
höfðingja, bæði út úr máli Jóns Sigmundssonar og ýmsu 
öðru; hann gjörði sér far um að innkalla undir Hóla- 
kirkju jarðir þær, er lionum þóttu ranglega hafa gengið 
undan af völdum Gottskálks biskups; fékk hann af þessu 
óvild margra manna, enda var hann ráðríkur og óeirinn, 
er þvi var að skipta. Guðbrandur biskup leitaði opt með 
mál sin beinlinis til konungs, og hefír verið sagt um hann, 
að hann víða hafí komið fram sem talsmaður konungs- 
valdsins danska, en honum er varla frekar gefandi sök 
á þessu en öðrum höfðingjum á íslandi i þá daga, enda 
hafði danska stjórnin um siðaskiptin náð þvi tangarhaldi 
á íslendingum, sem hún ekki hefir sleppt siðan. Guð- 
brandi biskupi sárnaði, að biskupsvaldið skyldi allt vera 
gengið undan í hendur konungs, en hann fékk ekki að 
gjört, enda veittu íslenzkir höfðingjar honum hina römm- 
ustu mótspyrnu. í hinum afar þýðingarmiklu verzlunar- 
málum, sem síðan á 16. öld hafa verið kjarninn í allri 
islenzki pólitik, var Guðbrandur biskup miklu frjálslynd- 
ari en islenzkir höfðingjar, er þá voru uppi; þeir voru i 
því efni ótrúlega skammsýnir, og hjálpuðu sjálfír til þess 

að draga á síg einokunar-snarvölinn, þrátt fyrir mót- 
spyrnu Guðbrands biskups. 

Guðbrandur biskup hafði hin mestu áhrif á uppfræð- 
ingu lærðra og leikra; hann efldi bókmenntir og fróðleiks- 
ást og upprætti páfadóminn; verða allir að dázt að þreki 
hans og atorku. Þrátt fyrir öll málaferlin, ritstörfin og 
bókagjörðina, hafði Guðbrandur biskup tíma til þess að 
gjöra margar endurbætar á stjórn kirkjunnar og kjörum 
prestanna; hann var röggsamlegur í kirkjustjórn og vand- 
lætingasamur; hann var gagnorður og sléttorður, kapp- 
samur og viljamikill, i hverju sem hann tók sér fyrir, og 
berorður var hann i meira lagi við mótstöðumenn sína. 
Eptir dauða Jóns lögmanns 1606 slotaði nokkuð ófriði 
þeim, er biskup hafði svo lengi átt i, en þó átti hann 
lengst af í málaferlum, meðan hann stóð uppréttur, þ>ví 
óvinir hans voru margir og reyndu að finna hvern högg- 
stað á honum, sem þeir gátu. Guðbrandur biskup var 
básýslumaður mikill og fésæll, og varð mjög auðugur; 
hann var mjög gestrisinn og veitingasamur og hélt vinum 
sinum árlega nýjársveizlu, enda var hann flugríkur, ör- 
látur og vinfastur. 

Árið 1572 eignaðist Guðbrandur biskup laundóttur, er 
Steinunn hét, með Guðrúnu dóttur Gfsla prests Finnboga- 
sonar; 1 hún giptist Skúla bónda Einarssyni á Eiríksstöð- 
um í Svartárdal; þeirra sonur var Þorlákur Skúlason, 
sem biskup varð á Hólum eptir afa sinn; synir Þorláks 
voru þeir Gisli og Þórður, er báðir urðu biskupar, Gisli 
á Hólum og Þórður í Skálholti, og voru þeir allir merk- 
ismenn. Sama árið (1572) gekk Guðbrandur að eiga 
Halldóru dóttur Árna Gislasonar á Hlíðarenda, og átti 
við henni þrjú börn, 2 dætur og einn son. Halldóra 
Árnadóttir var hin mesta merkiskona; hun dó 1585. Ept- 

*) Gisli Finnbogason var raeð Jóni biskupi Arasyni í Sauða- 
fellsreið og bauðst til að skjóta Daða, en biskup vildi ekki (Bisk- 
upasögur II., bls. 447-48). Síra Gísli haíði áður vegið mann, Þór- 
arin Staindórsson, en fékk aptur prestsembætti hjá Jóni Ara- 

syni 1544. 

ir dauða hennar fór Guðbrandur biskup að verða heílsu- 
tæpur, en sýndi þó hina sömu ástundun við öll sín marg- 
brotnu störf; hann varð þó 1596 að taka Arngrím Jóns- 
son frænda sinn sér til aðstoðarmanns. Árið 1624 sýkt- 
ist Guðbrandur biskup af hálfvisnun, missti að mestu mál- 
ið og lá í kör síðan, þangað til hann dó 20. júlí 1627. 1 
Um þessi sjúkdómsár þjónaði Arngrímur Jónsson bisk- 
upsembættinu, en Halldóra dóttir biskups stýrði búinu 
með frábærum skörungsskap.* 

Guðbrandur biskup var binn mesti lærdómsmaður og 
unni fróðleik og vísindum; hafði hann mikil áhrif á heima- 
menn sína, því jafnan vakti hann samtal um andleg og 
veraldleg visindi, einkura undir borðum; af því urðu heirna- 
rnenn hans, þeir sem höfðu skynsemi til þess að færa sér 
fróðleik hans í nyt, fróðari og betur menntaðir en aðrir 
menn; má meðal þeirra telja Arngrím Jónsson, Þorlák 
Skúlason, Guðmund prest Einarsson að Stað og Magnús 
prest Ólafsson í Laufási. Guðbrandur biskup var í mikl- 
um metum hjá lærðum mönnum erlendis, og skrifaðist á 
við marga útlenda fræðimenn. Meðal vina hans erlendis 
voru þessir helztir: Páll Matthíasson, Pjetur Winstrup 

og Jóhann Páll Resenius, er urðu Sjálandsbiskupar hver 
eptir annan; i Hamborg var hann einkum í vinfengi við 
Nicolaus Hemming og Pbilipp Nicolai; hinn síðarnefndi 
tileinkaði honum bók eina og fer i tileinkunarorðunum 
mörgum fögrum orðum um Guðbraud biskup og þann 


*) Sveinn Pálsson segir, að Guðbrandur biskup hafi sj&lfur 
höggvið legstein þann, sem yfir hann var lagður, og þetta letur & 
hann: >Gudbrandus episcopus, Jesu Christi peccator, exspecto re- 

surrectionem carnis et vitam œternam*. Journal holden paa en 
Naturforskerreise i Island I., bls. 267 (hndrs. bókmf. Kmh. nr. 
1-3. Fol.). 

*) Hólabúið var í þ& daga ekki lítið. Þegar Guðbrandur bisk- 
up tók við staðnum (28. júni 1671), voru & heimabúinu & Hölum 
50 kýr, 282 œr, tvævetur naut og eldri 95, veturgömul 13, ungk&lf- 
ar 6, tvævetrir sauðir og eldri 243, veturgamlir 126, hestar fullorðnir 
9, hross 13 ; hin höfðu dáið veturinn fyrir (úr hor ?). Sigurðarre* 
gistur, bi. 41a. 

blessunarríka ávöxt, sera leitt hafi af störfum hans, og 
kaliar hann meðai annars >raáttarstoð hinna íslenzku 
safnaða* og deiðarstjörnu kristins lýðs undir norðurheiras- 
skauti ». Guðbrandur biskup skrifaðist á við enn fleiri 
útlendinga; í safni Haekluyt’s er t. d. bréf frá honum 
(1595) til Hugo Branhams prests i Harwich á Englandi. 1 
Branham þessi hefir skrifað Guðbrandi og spurt hann 
um fornmenjar á íslandi, iiklega sökum þess að Olaus 
Magnus, Kranz o. fl. höfðu ritað, að á íslandi hjyggu 
menn letur á steina ura afreksverk forfeðranna; Guð- 
brandur ber þetta til baka og vísar honum i »Brevis 
Commentarius de lslandia< eptir Arngrim Jónsson, sern 
þá var fýrir skömmu kominn út. Branham hefir einnig 
spurt um nálœg lönd, einkum um Grænland. Segir Guð- 
brandur að menn ætli, að Grænlandsóbyggðir nái kring 
um Hafsbotna alla leið til yztu endimarka Noregs, en þar 
heitir Bjarmaland; þvi næst nefnir hann, að íslendingar 
fyrrum hafi nuraið land á Grænlahdi. Enn fremur segir 
hann að orð liggi á, að Bretar árlega muni eiga viðskipti 
við Grænlendinga, og segir hann, að sér væri kært, ef 
Branham vildi fræða sig eitthvað um þá hluti. Það er 
auðséð af þessu, að einhverjar fregnir um ferðir Frobi- 
shers og annara Englendinga til Grænlands hafa þá geng- 
ið milli manna á íslandi. 

Guðbrandur biskup var hinn mesti hugvitsmaður og 
svo mikill þjóðhagi á smiðar, að hann gat nálega smiðað 
eptir öllu þvi er hann sá, en upp á mörgu fann hann 
sjálfur. Meðan hann var skólameistari í Skálholti, hafði 
hann litla smiðju austur á hlaði og smiðaði þar og gróf 
látún; á Hólum gróf hann eins og fyrr var frá sagt tré- 
myndir, er prentaðar voru í bibUu hans; eru sumar þeirra 
enn geymdar á forngripasafninu í Reykjavík. Guðbrand- 
ur Þorláksson var ágætlega að sér í stjörnufræði og 

*) Hackluyt: Frincipal navigations I., bls. 590. í »Libellas i 
epistolarum Jac. Coleri. Francf. 1587« kvað vera prentað bréf fri 
Guðbrandi biskupi til Job. Staunich í Hamborg, en þá bók hefi 
eg ekki sóð. 

stömulist (astronomia og astrologia) og stærðfræði; fékkst 
auk þess við rímfræði og gaf tvisvar út íslenzkt rím 1576 
og 1611; hann var vinur Tycho Brahesog skrifaðist á við 
hann. Guðbrandur biskup átti og las bækur hinna helztu 
stjörnu- og stærðfræðinga, er þá voru uppi; segist Arn- 
grimur lærði hafa séð hjá honum bækur í stjörnufræði og 
stærðfræði eptir Purbach, Reinhold o. m. fl., er Guðbrand- 
ur hafði bætt ýmsu inn í raeð eigin hendi. Við skóla- 
lærdóm var Guðbrandur, að því er hann sagði sjálfur, í 
fyrstu nokkuð tornæmur, en hann hafði ágætt minni. 

Guðbrandur biskup smíðaði himinhnött, sem lagaður 
var eptir hnattstöða Islands og gafhann Jóhanni Bucholt 
höfuðsmanni, sem líka var lærður maður og þá í vin- 
fengi við Guðbrand biskup, þó annað yrði seinna. Hann 
byrjaði líka að smíða jarðarhnött og ætlaði þar að sýna 
mynd og stöðu íslands betur og augljósar en þá var á 
landabréfum, en ekki gat hann lokið því starfi sökum sí- 
fellds annríkis og veikleika á seinni árum. Við þetta 
starf notaði hann verk Apianusar og Orontiusar 1 og voru 
það hin beztu heimildarrit í þeirri grein, er þá voru til. 
í landfræði, stjörnufræði og stærðfræði hefir Guðbrandur 
biskup verið langfremstur allra íslendinga í þá daga og 
miklu framar en Arngrímur Jónsson, sem lítið eða ekk- 
ert skyn sýnist hafa borið á þær fræðigreinir, Það mætti 
kalla Guðbrand biskup ættföður vísindalegrar landfræði 
á íslandi, en Arngrímur vekur hina íslenzku sagnfræði 
úr löngum dvala. Guðbrandur hefði eflaust látið mikið 
fleira eptir sig viðvikjandi landfræði og stjörnufræði, hefði 
hann ekki ávallt haft við svo mörgu öðru að snúast, en 
það er nóg, þó eigi væri annað, til þess að halda á lopti 


') Apianus (Peter Bienewitz) var háskólakennari i Ingolstadt og 
orðlagður fræðimaður (f. 1495 d. 1552); hann gaf út »Cosmographia. 
Landeshuti 1624. 4to» ; i þvi riti eru töflur yíir hnattstöðu margra 
staða, og voru breidda- og lengdaákvarðanir hana furðu nákvæmar. 
Orontius J'Hnœus gaf út bók »De mundi sphæra«. Paris 1555, og i 
henni gefur hann góðar reglur til þess að ákveða jarölengdir staða 
af gangi tunglsins gegn um hádegisbauginn. 

landfræðisþekkingu hans, að hann fyrstur mældi hnatt- 
stöðu íslands 1585. 1 Eins og fyrr hefir verið frá sag-t, 
var hnattstaða íslands á landabréfum miðaldanna rnjög 
skökk og landinu var hringlað fram og aptur í allar átt- 
ir, en öuðbrandur biskup tók af öll tvímæli með því að 
mæla hnattstöðu Hóla og reiknaðist honum breiddarstig 
biskupssetursins 65° 44'. Ekki er greint frá þvi, hvaða 
verkfæri Guðbrandur biskup hefir notað við athuganir 
sínar; rithöfundarnir nefna það ekki, enda hafa líklega 
fáir eða engvir i þá daga aðrir en Guðbrandur sjálfur 
borið skynbragð á slíka hluti. 

Vér höfum hér að framan i 7. kapitula getið um 
mynd Islands á landabréfum miðaldanna; hið síðasta og 
bezta kort af íslandi var uppdrátturinn eptir Olaus Magn- 
us 1539 og þó er hann mjög fjarri sanni. Þá kemur 
þessu næst út uppdráttur íslands i kortasafni Orteliusar 
1595 og ber hann eins og gull af eiri af þvi sem áður 
var til, Ortelius segist hafa fengið þenna uppdrátt frá 
hinum danska sagnaritara Anders Sörensen Vedel (f. 
1542, d. 1616) og hafajafnvel sumir ætlað, að uppdráttur 
þessi væri eptir Vedel sjálfan,* en það nær engri átt; 
Vedel hafði engin tæki til slíks starfa; hann hafði aldrei 
komið tii íslands og þekkti ekki ísland betur en aðrir • 
Danir í þá daga. Á uppdrættinum stendur reyndar, að 
A. S. Vedel (Andreas Vellejus) hafi gjört hann og tileink- 
að hann Friðriki konungi öðrum, en aðrir höfundar, sem 
voru uppi um sama leyti, taka það skýrt fram, að upp- 
drátturinn sé eptir Guðbrand biskup Þorláksson, enda 
gat enginn þá gjört slikan uppdrátt annar en hann. 
Þórður biskup Þorláksson segir á íslands-uppdrætti sinum 
1668, að hann sé gjörður eptir breidda og lengdarmæl- 
ingum Guðbrands biskups Þorlákssonar. Enginn hafði 
fyrr en Guðbrandur mælt hnattstöðu íslands og á mæl- 

*) Amgrimur Jónsson : Brevis Commentarius de Islandia. 

fol. 7a. 

*) C. F. Wegener : Om Anders Sörensen Vedel. Kjöbenhavn 
1846, bls. 286. 

íngum hans og uppdrætti eru allir þeir uppdrættir af fs- 
landi byggðir, sem gjörðir voru á 17. öldinni. Guðbrandi 
ber því með réttu sá heiður að hafa verið hinn fyrati, 
er gjörði visindalegar athuganir, er snertu landfræði fs- 
lands, og mælingar hans geraþað að verkum, að uppfrá 
þessu þurfti ekki lengur neinn efi að vera á því, hvar 
setja skyldi ísland á jarðarhnettinum, þó sumir útlend- 
ingar af vankunnáttu ekki seti það á réttan stað að held- 
ur. Með Guðbrandi Þorlákssyni byrjar nýtt tímabil i 
landfræðissögu fslands; hann stigur eitt hið þýðingar- 
mesta spor i þvi efni, sem stigið er, áður en þeir Eggert 
ólafsson og Sveinn Pálsson koma til sögunnar. 

Lögun fslands er á öllum þeim landabréfum, er eiga 
ætt sina að rekja til uppdráttar Guðbrands Þorlákssonar, 
að mestu leyti rétt; þó er landið heldur langt og hornótt 
og meginlandið ekki eins breitt til suðurs eins og það á 
að vera. Allir helztu firðir landsins sjást á uppdrættin- 
um og eru nöfnin sett við, einna flest á Vestfjörðum. 
Landinu er skipt í fjórðunga og viða eru héraðanöfn; þar 
eru og nöfn biskupsstólanna, klaustranna, verzlunarstaða 
og helztu bæja og einnig nöfn ánokkrum fjöllum ogjökl- 
um. Á eptirmyndunum eptir frumriti Guðbrands eru 
þó uöfnin allflest nokkuð afbökuð; þau hafa gengið í gegn 
um margar hendur þeirra manna, er ekki skildu orð í málinu. 
Guðbrandur biskup lét sér mjög annt um, að útlendingar 
fengi rétta hugmynd um landið; honum grömdust skrök- 
sögurnar og þvættingurinn 1 útlendum bókum, sem minnt- 
ust á ísland, og þess vegna hvatti hann Arngrim lærða 
til þess að rita »Commentarius« o. fl. bækur, og skrifaði 
sjálfur formála og inngangsorð fyrir ýmsum ritum Arn- 
gríms, og eru þessir stuttu formálar opt fróðlegir. 

Árið 1588 leituðu Sunnlendingar ráða til Guðbrands 
biskups um biskupskosningu; hann gat eigi sjálfur sökum 
lasleika farið til alþingis, en hann ritaði þeim bréf og 
mælir i því mjög fram með Oddi Einarssyni og hrósar 
honum mjög fyrir lærdóm, enda var Oddur bæði stjörnu- 
fróður og vel að sér í öðrum þeim menntum, er Guð- 

brandur unni. Guðbrandur biskup segir meðal annars í 
bréflnu, að það sé mjög nauðsynlegt að hafa sem lær?i- 
astan biskup, bæði til þess hann geti hrakið villulærdóma, 
veitt ekólanum góða forstöðu og aukið menntunina; hann 
segir, að það sé sómi og heiður fyrir landið að hafa sem 
líorðastan mann í sliku embætti, »sem bæði hefir mennt 
og lærdóm guðsorð að kenna og svo mörgum lastskript- 
um svar að gefa, sem út eru gengnar um vort föðurland 
eða ganga kunna«. 

Um daga Guðbrands biskups fóru menn, sem fyrr 
hefir verið frá sagt, bæði Englendingar og Danir, að 
forvitnast um Grænland og fornbyggðir þar ; leituðu raenn 
þá frétta til Islahds, því íslendingar voru hinir einu er 
nokkuð vissu um landnám fornmanna á Grænlandi. Guð- 
brandur biskup gjörði sitt til að fræða menn um Græn- 
land, þvi 1606 gjörir hann uppdráttaf Norðurhöfum, 1 sem 
enn þá er til, og fylgdi riti Arngrims Jónssonar um Græn- 
land. Uppdráttur þessi er allmerkilegur og sýnir, hve 
vel Guðbrandur hefir þekkt fornritin um Grænland. Hér 
á ekki við að lýsa nákvæmlega þvi, er Grænland snert- 
ir; þó má geta þess, að Grænland er látið ná norður 
fyrir Hafsbotna, norðaustur undir Noreg; eins sýnir Guð- 
brandur skipaleiðina fornu til Grænlands og lætur hana 
liggja fyrir suðurodda landsins inn í stóra firði suðvestan 
í landiriu; sést af þessu, að hann hefir ekki hugsað sér 
austurbyggðina á austurströnd Grænlands eins og margir 
gerðu i þá daga og eins á seinni timum. Zenikortið hefir 
haft nokkur áhrif á uppdráttinn, þvi Frísland er látið 
vera mikil ey suður og vestur af íslandi, og heldur Guð- 
brandur það sé sama og Nýjaland. Mvnd íslands er á 
þessum uppdrætti í öllum aðalefnum rétt, en uppdráttur- 
inn er auðsjáanlega fljótlega gerður, að eins til þess að 
sýna almenna legu landanna, og er því hið einstaka ekki 

') í stóru konunglegu bókhlöðunni í Kmhöfn. Gl. kgl. Saml. 
4to, nr. 2876. K. I. V. Steenstrup hefir út gefið uppdrátt þennan í 
Meddelelser om Grönland IX. Tah. 2, og fylgja honum ýrasar skýr- 
ingargreinar á s. st., bls. 11, 16-18 og 42-44. 

nákvæmlega teiknað. Flóarnir vestan á landinu og Isa- 
fjarðardjúp eru rétt sett; hinir aðrir firðir fyrir norðan 
og austan eru fremur settiraf handahófl, og Langanes er 
oflangt 1 samanburði við önnur útnes; fyrir norðan land 
er Grimsey sett á réttum stað og Vestmanneyjar fyrir 
sunnan land; Snæfellsnes er of breitt og á því geysi- 
mikil hrúga, sem á að tákna Snæfellsjökul. 1 

Guðbrandur biskup hafði mikla löngun til þess að 
fræðast um ísland og höfln þar í kring; þessvegna fékk 
hann þá Hvanndalabræður, Bjama, Jón og Einar Tómas- 
syni, 1580 til þess að leita að Kolbeinseyju (Mevenklint), 2 
og hafði biskup boðið þeim til þess mikið fé, að því er 
Jón EÍnarsson segir. Þessi ferð er allmerkileg meðal 
annars vegna þess, að hún er hin eina rannsóknarferð, 
er íslendingar fóru í þá daga. Tveir þeirra bræðra voru 
yngri en tvítugir, en Bjarni var 28 ára, en allir voru 
þeir knálegir menn og kunnu vel til á sjó, sterkir og 
hugaðir vel, Þeir fóru til Kolbeinseyjar þrir á áttæringi 
og rákust i haf í hinni fyrstu ferð, en náðu þó landi að 
tveggja daga fresti. I annað sinn náðu þeir eynni með 
hinum sama útbúnaði og var hún full af fugli; meðan 
þeir gengu upp á eyna, voru þeir svo óheppnir að missa 
skipið út, svo það rak frá eynni, en svo lygndi og skipið 
færðist nær, svo þeir fengu kastað steini undir stafnlokið 
og dregið það síðan að sér; gátu þeir síðan i makindum 
safnað fugli og eggjum og voru alls 7 daga við eyna. 
Ferð þessi þótti hin mesta frægðarför og var mikið orð 
gjört af karlmennsku og þreki þeirra bræðra sera von- 

') Hinn danski ferðamaður Graah skírði rnjótt nes með hánm 
höfða á Austuretröndu Grænlands Cap Gudbrand til heiðurs við 
Gnðbrand Þorláksson ; höfða þennan kalla Grænlendingar Tornar- 
sik; hann liggur á 65° 14' n. br. og er 1810 fet á hæð, sbr. Med- 
delelser om Grönland IX., bls. 202; i sömu bók, bls. 245 er jarð- 
fræðisuppdráttur (profil) af höfða þessum. Á hinum nýjustu upp- 
dráttura er nafninu Cap Gudbrand enn þá haldið. Það mun eins- 
dsemi nú á timum í útlöndum, að örnefni séu kennd við íslendinga. 

*) Árbækur Espólíns V., hls. 85 ; Jón Ámason : íslenzkar Þjóð- 
sögur II„ 125-127. 

legt var. Séra Jón Einarson orti brag um ferðina, er 
byrjar svo: 

Ritubust forðum rimur og sðgur 
um röskva drengi og hreystimennn o. s. frv. 

Þriðja erindið er svo: 

Kunnir voru aí» karlmannshörku 
kapparnir um œíistund, 
ekki fjarri eyðimörku 
uppólust við síldargrund; 
vantaði hvorki afi né orku 
ofurhuga í sinni lund. 

Og seinast 1 bragnum stendur: 

Ekkert n&ði eptirliggja. 
unga menn eem prýddi þá. 

Kolbeinsey er að eins sker eða lítill hólmi og segir 1 
bragnum, að þeir Hvanndalabræður hafi mælt það með 
vað, og reyndist þeim hólminn 400 faðmar á lengd 
og 60 á breidd; grastó var þar engin, en skerið var 
hrjóstrugt með hólum og gjótum, en allt hvitt af fugli. 
Þegar þeir fyrst sáu eyna i fjarska, héldu þeir, að þar 
væri hafskip á siglingu, en svo var eigi: 

Eylands var það efsti balinn, 
alhvltur at bjargfýling; 
augun fengu hann ekki talinn, 
eins og sœi á fifubyng. 

Frá Kolbeinsey var land allt horfið nema þrjár þúfur. 
Þegar þeir fóru frá eynni, fengu þeir hagstæðan byr, 
farnaðist vel og tóku land á Maríumessu. 1 Seinna hafa 
menn opt farið til Kolbeinseyjar; Olavius getur þess, 8 að 
menn hafi farið þangað á vorin á áttæringum eptir dún, 

*) Jón Espólin segir, að þeir Hvanndalabræður hafi farið þrjár 
ferðir til Kolbeinseyjar, en Jón Einarsson getur eigi nema tveggja. 
Bjarni Tómasson drukknaði 1617 með annan rnann á Skagafirði : 
»þeir fóru fram á haf til fiskjar tveir, sem Bjarni hafði svo opt 
leikið á stórum dirfsku sjóferðum*. Annálar Björns á Skarðsá, 
bls. 196. 

*) Oeconomisk Reise, bls. 323. 

sel o g fugli. Jón stólpi, bóndi í Grirasey, fór þangað eið- 
astur. Á þessari öld hafa hákarlaskip opt koraið þar og 
1853, er Ari Eyfirðingur kom þar, var eyjan svo þakin 
af fugli og sel, að eigi sá til jarðar. 1 

Arngrímur Jönsson var fæddur 1568 á Auðunarstöð- 
um í Víðidal; 8 þar bjó faðir hans Jón Jónsson Hallvarðs- 
sonar; Jón Hallvarðsson átti Guðrúnu Jónsdóttur Sig- 
mundarsonar, systur Helgu, móður Guðbrands biskups; 
Guðbrandur biskup og Arngrimur voru þannig náskyldir, 
að öðrum og þriðja; móðir Arngrfms var Ingibjörg, dóttir 
Lopts prests Þorkelssonar. Árið 1576 fór Arngriraur 
Jónsson til Guðbrands biskups frænda sins, fór brátt að 
stunda skólanám og naut tilsagnar Bjarna Gamalielsson- 
ar í 8 ár; Bjarni var skólameistari á Hólum 1576 — 86. 
Arngrímur sigldi 17 ára gamall með ráði og tilstilli Guð- 
brands biskups til Kaupmannahafnar, og var þar 4 ár á 
háskólanum undir tilsjón Jóhanns Haggeus’ar, kennara i 
rökfræði; 1589 fór Arngrimur heim aptur með beztuvitn- 
isburðum, 8 og varð þá þegar skólameistari á Hólum ; litlu 
síðar (líklega 1690) tók hann prestsvigslu og gegndi dóm- 
kirkjuprestsembættinu, jafnframt þvi er hann var skóla- 
meistari; um sömu mundir fékk hann, að því er menn 
ætla, bæði Miklabæ í Blönduhlíð og Melstað i Miðfirði, 

J ) Ingólfar I., bls. 72. 

*) Um æfi Arngríms Jónssonar er eg hér nokkub langorður, af 
því engin íslenzk æfisaga þessa merkismanns er til á prenti, það 
eg veit. Heimildarrit þau, sem eg hefi notað, eru þessi helzt: 
Finnur Jónsson'. Historia ecclesiastica Islandiæ III., bls. 443-49; 
Annálar Björns á Skarðsá ; rit Arngrims sjálfs, einkum Apotribe 
virulentæ et atrocís calumniæ. Hamb. 1622. 4to. Epistolæ O. Wormii. 
Havniæ 1751. Jón Olafsson frá Grunnavik: Um þá lærðu Vída- 
lina. Add. B. U. H. nr. 47 A. Fol. afskript í hndrs. Jóns Sigurðss. 
68. fol. Biskupaæfir Jóns Halldórssonar , hndrs. J. S. 70. Fol. 
Presbyterologia Hálfdáns Einarssonar í Biskupsskjalasafninu nr. 
67. Fol. J. Thorchillii : Specimen Islandiœ non barbaræ, hndrs. 
J. S. 4to, nr. 333; ýmislegt um Arngrim er líka i sama safni i nr. 
300, 380. 4to og viðar. 

>) í bók Jóns Þorkelssonar >Digtningen paa Island« stendur, 
að Arngrimur hafi orðið skólameistari 1587, en það er prentvilla. 

og haföl kapellána tll aö þjóna þelm brauðum, meðan 
hann dvaldl á Hólum. Skólameistaraembsettinu gegndi 
hann þangað tll 1598, nema hvað Jón Einarsson þjónaði 
þvi embætti fyrir hann 1593, er Arngrimur fór utan. 
Arngrimur sigldi þrisvar, fyrst til háskólans, siðan 1592 
fyrir Guðbrand biskup í málum hans við Jón lögmann, 
og i þriðja sinn 1602 i erindum sjálfs sin og biskups. 

Árið 1598 giptist Arngrímur Jónsson i fyrsta sínn, Sol- 
veigu Gunnarsdóttur ; hún var hverri konu fríðari sýn- 
um og kölluð »Solveig kvennablómi*. Faðir Solveigar, 
Gunnar Gislason, var fyrst ráðsmaður á Hólura og siðan 
sýslumaður 1 Skagafjarðarsýslu;* hann dó 1605, 77 ára 
að aldri; segir Hálfdán Einarsson, að hann hafl verið 
grafinn að Mlklabæ i Blönduhlið og þar hafl verið lat- 
neskt grafletur yflr hann, er Arngríraur tengdasonur hans 
hafði sett. Móðir Solveigar var Guðrún Magnúsdóttir 
Jónssonar biskups Arasonar. 

Á sama ári bar það við, að Gvendur Loki var graflnn 
upp, og var Arngrímur við þá sögu riðinn; sést á þvi, 
hve hjátrúin þá var farin að magnast, jafnvel hjá beztu 
og lærðustu mönnum þjóðarinnar. Gvendur Loki var 
húsgangskari, illorður og leiðinlegur; hann vildi ná hrepps- 
vist i Hjaltadal, en Þorkell Gamlason ráðsmaður á Hól- 
um og hreppstjóri bægðu honum frá; hétzt hann þá við 
Þorkel og hans niðja; dó nokkru seinna uppi i Skaga- 
fjarðardölura og var graflnn í Goðdölum. Þorkell átti 
unga dóttur, er Sigriður hét; hún varð skömmu síðar 
undarlega veik og fékk aðsóknir og ónáðir miklar, og 
var það kennt Gvendi Loka. Eina nótt vakti Arngrím- 
ur prestur Jónsson hjá henni um stund, og hafði hana í 
fangi sér með guðsorðalestri og góðum bænum; kvaðst 
hann þess vænta, að vondur andi mundi henni enga ó- 
náð veita, meðan hún væri sér í höndum; varð það og 
eigi þann tíma og þótti brugðið venju. Litlu siðar reið 
Arngrlmur prestur leið sína norður tröðina frá staðnum; 


*) Bogi Benedictsson: Sýslumannaæfir I., bls. 868-69. 

féll þá undir honum hesturinn og «vo hann ejálfur, o g 
fékk hann áverka af steini í andlitið og bar örið alla 
æfl síðan; þóttust surair hafa séð Loka hrinda hestinum, 
Þá tóku Hólamenn það ráð, sem menn áður höfðu haft 
við þá, er heitazt höfðu, að þeir riðu upp að Goðdölum; 
var Loki graflnn upp og afhöfðaður, og Sigríður látin 
ganga milli bols og höfuðs, og svo var búkurinn brennd- 
ur. Batnaði Sigríði sfðan, þó veikleg væri, en hán varð 
ei gömul. Óvinir Hólamánna lögðu þeim þetta mjög til 
lýta, eigi síður Guðbrandi biskupi en Þorkeli ráðsmanni, 
og ætla menn þó, að Guðbrandur biskup hafl engu um 
valdið og eigi hafi verið um ráðizt við hann; þó er sagt, 
að Gvendur Loki hafi drepið kýr fyrir biskupi, en hann 
keypti aðrar og kvaðst kaupa mundu, meðan nokkur 
fengist i Skagafirði; létti þá kúadauðanum. 1 Óvinir Guð- 
brands biskups báru fregnir um þetta fyrirkonung, bisk- 
upi til ófrægðar, og því var gefln út tilskipunin 25. fe- 
brúar 1609; segist konungur hafa frétt, að íslendingar 
sumir leggi það i vana sinn, að grafa upp dauða menn, 
skera af þeim höfuðið og brenna þá siðan, og bannar 
konungur það stranglega.* 

Þegar Arngrimur var nýgiptur, flutti hann sig að 
Melstað, og bjó þar alla æfi siðan, þó opt hafl hann orðið 
að vera lengi í burtu sökum starfa sinna við biskups- 
stólinn. Það er sagt, að Arngrímur Jónsson hafi verið 
lítill búmaður; þegar síra Erlendur Ólafsson tókviðbrauð- 
inu eptir sira Arngrím 1648, voru þar t. d. engin hús 
fyrir hross. Arngrimur hafði svo mörgu að sinna, að 
það var ekki undarlegt, þó hann stundaði miður búskap- 
inn; Arngrímur var hinn starfsamasti rithöfundur bæði á 
íslenzku og latínu, og liggur fjöldi rita eptir hann; hann 

1 ) Annálar Björns á Skarösá, bls. 166. Árbaskur Espólíns V. 
bls. 89. 

*) M. Ketilsson: Forordninger og aabne Breve II., bls. 250. 
Lovsaml. forlsland I., bls. 171-72. Magnús Ketilsson trúirþví auð- 
sjáanlega, að afhöfðunin sé heillaráð gagnvart slikum aptur- 
göngnm. 

varð um mörg Ár að annaat biskupsstólinn, vigja presta, 
vísitera kirkjur og vera að öllu leyti í biskups stað; auk 
þess áttí hann I sifelldum málaferlum bæði fyrir Guð- 
brand biskup og sjálfan sig; sðkura þessa hefir Arngrfm- 
ur um miðbik æfl sinnar sjaldan verið heima, en optast 
á ferðalögura. Þó nú búskapurinn hafl, ef til vill, gengið 
tregt, þá hafði Arngrímur hins vegar töluverðar tekjur 
á ýmsan hátt, svo hann heflr varla átt við mjög þröng 
kjör að búa, enda gat hann sett börn sin til mennta, þó 
þau væru mörg. Með Solveigu Gunnarsdóttur átti Am- 
grímur þrjú börn: 1. Jón, sem giptist Ólöfu Jónsdóttur 
lögmanns Sigurðssonar; þau voru skilin með dórai; Jón 
bjó fyrst á Ökrum, svo 1 Sælingsdalstungu. 2. Gunnar, 
dó barnlaus; 3. Helga; hún var seinni kona Björns sýslu- 
manns Magnússonar i Bæ á Rauðasandi; þeirra sonurvar 
hinn alkunni lærði guðfræðingur sira Páll Björnsson i Sel- 
árdal. Fyrri kona sira Arngrims, Solveig Gunnarsdóttir, 
dó 22. júni 1627. 

Eins og fyrr var frá sagt, var Arngrimur náskyldur 
Guðbrandi biskupi, og hafði biskup i alla staði annazt 
hann eem faðir; málastappið út úr eigum Jóns Sigmund- 
arsonar var Arngrími því einnig viðkomandi, enda var 
Arngrimur önnur hönd biskups í þeim málaferlum. Óvild 
sú, sem biskup varð fyrir af deilum þeim, er hann átti 
í, bitnaði þvi ekki siður á sira Arngrimi. Þó málaferli 
þessi séu fjarstæð efninu, verð eg þó stuttlega að drepa 
á þau, því þau höfðu svo mikla þýðingu fyrir líf Arn- 
grims, og urðu að sumu leyti orsök til mótspymu þeirrar 
og óvildar, sem Arngrimur mestan hluta æfi sinnar átti 
við að stríða, og voru visindastörf hans því minna metin 
af mörgum löndum hans en annars hefði verið. Arið 
1590 gerðu þeir Guðbrandur biskup ogArngrimur frændi 
hans á alþingi tilkall til tveggja jarða, Hóls og Bessa- 
staða 1 Sæmundarhlíð í Skagafirði; hafði Jón Sigmundar- 
son, afl Guðbrands biskups, en langafl Arngrims, átt 
þær jarðir, en Gottskálk biskup hafði tekið þær af hon- 
um, þá fyrir 86 árum; höfðu bræður tveir, Markús og 

Jón Olafssynir (kallaðir Stóradals-bræður), haldið þær; 
kom málið undir dóm Lárusar Kruse höfuðsmanns, en þó 
var ekkert aðgert i það sinn, þvi þeir bræður vildu eng- 
in skjöl leggja fram fyrir þessum jörðum. Amgrimur 
prestur skaut þá málinu til konungs; kom þá út 1591 
konungsbréf til Hinriks Krags höfuðsmanns um, að láta 
síra Arngrím ná rétti sínum af erfingjum Gottskálks bisk- 
ups ogdæmamálið, hvort sem þeir legðu fram bréf fyrir 
jörðunum eða ekki. Þá tók höfuðsmaður mál þeirra Arn- 
grims undir dóm 24 manna. Þá voru af mótmælendun- 
um lögð fram hin alræmdu »morðbréf«, falsbréf, sum 
undir nafni Gottskálks biskups, gerð þeim Guðbrandi og 
Amgrími til skaða og skapraunar. Eitt brófið var um 
Hól og Bessastaði, og i þvi sagt, að Björg Þorvaldsdóttir, 
kona Jóns Sigmundarsonar, amma Guðbrands biskups, 
hefði fengið þær Gottskálki biskupi fyrir það, að hún 
hefði eytt miklu fé fyrir stólnum; annað var um Jón Sig- 
mundarson, að hann hefði að ófyrirsynju drepið Ásgrím 
bróður sinn i kirkjugarðinum í Viðidalstungu og drekkt 
tveim börnum sinum, öðru í soðkatli, en hinu í Gljúfurá. 
Guðbrandur biskup sagði þegar, að bréfin væru fölsk og 
uppspunnin sér til ófrægðar, en hann flékk þó engu fram- 
gengt fyrir ofríki Jóns lögmanns, og stefndi þá hver öðr- 
um fyrir konunginn og ríkisráðið. Sigldi þá Jónlögmað- 
ur og tókst um leið á hendur að bera fram fyrir rikis- 
ráðið ýms opinber mál, er snertu landsstjórnina, og fékk 
hann alþingi til þess að samþykkja, að hver skattbóndi 
skyldi leggja fimm álnir til farar þessarar. Af hendi 
Guðbrands biskups fóru þeir utan Arngrimur Jónsson og 
Guðmundur Einarsson frá Útskálum, sem líka var ná- 
frændi biskups; þeir Arngrimur fóru til Hamborgar og 
svo um Holtsetaland og gegn um Danmörku til Hafnar; 
kynntist Arngrimur á þeirri ferð mörgum tignum og lærð- 
um mönnum, t. d. Filip Nieolai, Dedekennus, Chytræus, 
o. m. fl. Jón lögmaður bar mikinn róg fyrir konunginn 
um biskupa og klerka, og reyndi Arngrímur að beraþað 
á móti, er hann gat, en þá vildi svo illa til, að Jóhann 


Digitized by Google 



222 


Bucholt, Bem áður hafði verið hér höfuðsmaður, mikill 
vinur Jóns lögrtíanns, en óvinur Guðbrands biskups, var 
kvnddur til vitnis af stjórnarráðinu, og átti hann að bera 
um þessi mál og skera úr þrætunum ; Bucholt var í öllu 
samdóma Jóni lögmanni og ófrægði Guðbrand biskup o g 
klerka hans mjög fyrir stjórninni. Arngrímur fékk því 
engu áorkað. Gaf konungur þá út tvö ávitunarbréf til bisk- 
upanna, en skipaði höfuðsmanni Hinrik Krag að láta 24 
manna dóm dæma málið á alþingi. Um sumarið komu 
þeir til þings, Guðbrandur biskup og Jón lögmaður, en 
Arngrímur kom eigi til landsins fyrr en eptir þing. Guð- 
brandur vann sigur á þinginu, að þvi leyti að »morð- 
bréfln* voru dæmd upplogin falsbréf, ónýt og að engu 
hafandi, og voru klippt i sundur og fengin biskupi, svo 
að þau yrðu ekki Jóni Sigmundarsyni né afkomendum 
hans til neinnar bneisu; en svo var mikið riki Jóns lög- 
manns, að ekki gat Guðbrandur haft hendur í hári þeim, 
er bréfin höfðu gert, og eigi náðu þeir Arngrímur heldur 
jörðunum Hóli og Bessastöðum; Guðbrandur biskup varð 
meðfram að vægja sökum þess, að hann hafði í kæru- 
skjali sinu til stjórnarinnar verið mjög harðorður um Jón 
lögmann og Jón Magnússon á Svalbarði föður hans, en 
gat ekki sannað; hafði hann meðal annars borið Jóni 
Magnússyni á brýn galdra og fjölkynngi. 1 

Árið 1595 tóku þeir Guðbrandur og Arngrímur apt- 
ur upp málið um Hól og Bessastaði, en náðu eigi jörð- 
unum að heldur, mest vegna stóryrða biskups um einn 
af mótstöðumönnum sinum, og fengu þeir aldrei iarðirn- 
ar. Þegar Guðbrandur biskup hafði fengið falsbréfln i 
hendur, ritaði hann og lét prenta bæklinga um þau, og 
spunnust út úr þvi ný málaferli og æsingar; mest kvað 


l ) í bréfi Guðbrands biskups til ríkisráðsins er svo komizt að 
orði : »í aunan máta kunngjöri eg yður, hvernig Jóns lögmanns 

faðir hefir meðkennt upp á sig allra handa galdra og hefir þá 
hrúkað i langa tið, og það, að hann hafi þar með mörgum manni 
skaða gjört>. Hndrs. J. Sig. nr. 523. 4to, 

þó að bæklingi þeim, er Gktðbraadur biskúp gaf út 1608, 1 
þá var Jón lögmaður dáinn ; en biskup er mjög harðórð- 
ur um hann, og dróttar falsbréfagerðinni að þeira Stóra- 
dalsbræðrura ; ámælti hann í riti þessu mörgum embætt- 
ismönnum og leikmönnum fyrir ranglæti og misjafna 
dóma. Var Guðbrandur mjög ákafur og óvarkár í orði, 
og fékk hann af bæklingi þessum mikla óvild margra 
manna, og gerðu þeir honum alls konar árásir, svo bisk- 
up komst enn í mörg máiaferli ba'ði útúr þessu ogöðru, 
og var Arngrimur jafnan skjaldsveinn biskups og að- 
stoðarmaður. Um þenna seinasta morðbréfabækling var 
dæmt að fullnustu af 24 manna dómi á alþingi 1620, og 
gat biskup sjálfur ekki komið sökum veikinda, en Ara 
Magnússyni, tengdasyni hans, tókst óhönduiega að verja 
málið, og hefir hann, ef til vill, ekki fram fylgt því eins 
röggsamlega, af því hann var bróðursonur Jóns lögmanns; 
flestir höfðingjar, sem i dóminum sátu, voru og frændur 
og vinir Jóns lögmanns og fullir heiptar og gremju gegn 
Guðbrandi biskupi; féli málið því á biskup; dæmdu þeir 
ritið róg og biskup til konungs náðar eða ónáðar, eptir 
því sem honum litist, en mæltust þó til, að konungur 
vægði honum sakir elli hans og veikleika og dugnaðar 
þess, er hann hefði sýnt við útbreiðslu guðsorðs hér á 
iandi. Dómur þessi var auðsjáanlega ákaflega ranglátur, 
þvi þó Guðbrandur biskup væri æði harðorður ura mót- 
8töðumenn sina, þá hafði hann fulla ástæðu tilað reiðast 
yfir þeirri rangsleitni, er honum hafði verið sýnd, er 
hann ekki náði rétti sínum yfir höfundum falsbréfanna, 

*) »Sönn undirvlsun um þau ómannlegu, hæðilegu og óviður- 
kvæmilegu morð- og manndrápsbréf og nokkra aðra gjörninga, sem 
skrifaðir og lognir hafa verið upp 4 Jón Sigmundsson löngu eptir 
hans dauða og afgang. Hóium 1606». Guðbrandur gat ekki með 
vottum sannað falsið upp á höfundana; hann safnaði þá með að- 
stoð manna sinna öllu »upplaginu< af þessum bækling og brenndi. 
Þegar málið kom til dóms 1620, þá fékkst ekkert exemplar af bók- 
inni handa réttinum, en þá er sagt, að einn þeirra, sem i dóminum 
voru, hafl murrað nokkuð fyrir munni sér og hafi þá dottið eitt 
eintak fram úr ermi hans. J. Sig. hndrs. sr. 523. 4to. 

þó bréfln væru dæmd á þingi upp login i illum tilgangi. 
Með því Guðbrandur biskup var þá orðinn gamail og 
sjúkur og átti örðugt með að eiga í þessu þrasi, þásendi 
hann dótturson sinn, Þorlák Skúlason, utan á konungs- 
fund til þess að biðja konung vægðar; hafði hann þá 
verið mjög affluttur ogrægður af óvinum sinum, en fyrir 
milligöngu góðra raanna varð sú endalykt á, að konung- 
ur gaf Guðbrandi kost á, annaðhvort að láta málið ganga 
til hæstaréttar eða gjalda 1000 dali; kaus biskup seinni 
kostinn, því bann var þá orðinn leiður á málaferlum og 
hrumur af elli; þó galt hann aldrei nema lítinn hluta 
sektarinnar. 

t 

Ovild sú, er Guðbrandur biskup varð fyrir, bitnaði 
einnig á Arngrimi. Báðir þessir menn stóðu i visinda- 
legri þekkingu, framkvæmdum og ritstörfum langt fyrir 
framan íslendinga þá, sem uppi voru um aldamót 16. og 
17. aldar, og höfðu menn hér á landi þvi ekki vit á að 
meta verk þeirra að verðugleikum, en dæmdu þá ein- 
göngu eptir þeim þrönga sjóndeildarhring, er þeir sjálfir 
fengu litið yflr; smásmuglegur kritur, öfund og sérgirni 
blekktu lika sjónir manna, sem opt vill verða hjá litlum 
þjóðum. í formálanum fyrir riti Arngríms gegn Davið 
Fabricius kvartar Guðbrandur biskup undan þvi, að ís- 
lendingar meti það alls ekki við Arngrim, hve drengilega 
hann hafi varið íslendinga gegn árásum útlendra illhryss- 
inga; segir hann, að landar Arngríms séu vanþakkiátir 
og ofsæki hann með hatri og öfund; þó láti fáeinir hann 
njóta sannmælis, t. d. þeir, er orkt hafa kvæði um hann, 
sem prentuð eru í sumum bókum hans. Aptur á móti 
var Arngrimur í hinu mesta áliti utanlands, í Þýzkalandi, 
Danmörku, Hollandi og víðar; með ritum sinum hélt hann 
uppi heiðri íslendinga meðal fjarlægra þjóða; flestir út- 
lendingar höfðu áður haldið, að á íslandi byggju ein- 
göngu fífl og skrælingjar, en Arngrímur sýndi með ritum 
sinum, að hér voru menn á þessu íjarlæga landi, sem í 
þeirra tíraa lærdómi stóðu jafnfætis fræðimönnum á meg- 
inlandi Európu. Aukþess endurreisti Arngrímur íslenzka 


V. 

sagnfræði, og opnaði fjársjóðu fornaldarínnar, sem islenzk- 
ar bókmenntir síðan því nær eingöngu hafa lifað á. ís- 
lendingar kunnu ekki að meta þetta, enda segir máltæk- 
ið, að fáir séu spáraenn í sinu föðurlandi. Á seinni ár- 
.um Arngrims var þó hugsunarkátturinn farinn að breyt- 
ast; þá voru komnir fram margir ungir menntamenn ís- 
lenzkiij sem unnu íslenzkum fróðleik og virtu Arngrim 
fyrir það, sem hann hafði gert. 

Þegar Guðbrandur biskup sýktist af hálfvisnun 1624 
og lagðist í kör, varð Arngrimur »offieialis« og tók við allri 
stjórn kirkjunnar og biskupsdæmisins; löngu áður- (1596) 
liafði konungur leyft Guðbrandi biskupi að hafa Arngrím 
sér til aðstoðar við embættið, en 2. júlí 1624 gaf Holger 
Rosenkrantz út bréf á Bessastöðum, um, að Arngrímur 
Jónsson skyldi veita biskupsembættinu forstöðu; átti Arn- 
grímur að hafa umsjón með kirkjum og prestum og visi- 
tera kirkjurnar ; hann átti einnig að hafa yfirumsjón yfir 
skólanum; Arngrimi var og boðið í viðurvist ráðsmanns- 
ins, skólameistara og dómkirkjuprestsius, að safna saman 
öllum bréfum og skjölum dómkirkjunnar og stólsins og 
leggja þau í góða geymslu, unz »guð gerði euda á bisk- 
upsins sjúkdómi eptir hans þægilegum vilja, þó að bisk- 
upsins myndugleika og embætti í allan máta óforkreinktu, ' 
svo lengi sem hann vildi því sjálfur forstöðu veita*. Árið 
1626 fékk Arngrímur konungsbréf um að vígja presta og 
vígði hann alls 6 presta, meðan hann þjónaði embættinu; 
fyrstu kararár Guðbrands biskups, vigði Oddur biskup 
Einarsson í Skálholti 3 presta að norðan. Fyrir óraak 
sitt fékk Arngrimur Jónsson 50 jóachimsdali að launum 
og afgjald af 7 jörðum Hólakirkju. Meðan Arngrímur gegndi 
biskupsembættinu, þjónaði Iilugi Ingjaldsson fyrir hann á 
Melstað; en þegar Arngrimur aptur tók við brauðinu, 
varð Illugi að hverfa frá og giptist um það leyti, en var 
embættislaus um tíma; lét Arngrímur sér mjög annt um, 
að útvega Illuga gott brauð og gekk það treglega í fyrstu. 1 


‘) Epistolœ 0. Wormii. Havni® 1761, bls. 302-303, 318. 

Seínna fékk Illugi Tjörn á Vatnsnesi; hann var haldinn 
margkunnugur. 1 

Eptir andlát Guðbrands biskups var um sumarið (20. 
ágiist) haldin fjölmenn prestastefna á Flugumýri í Skaga- 
firði, til þess að kjósa nýjan biskup; ætluðu allir, að Arn- 
grímur mundi verða kosinn; hann stóð næstur sökum ald- 
urs, embættis og lærdóras. Arngrímur tók þá fyrst að 
afsaka sig og teljast undan jafn vandasömu embætti, og 
halda menn, að það hafi eigi verið með fullri alvöru. 
Norðlingar vissu, að Arngrimur var ráðríkur og ákafur í 
að fylgja fyrirætlunum sínum og þvi var þeim ekki um, 
að hann hlyti embættið; héldu, að hann mundi verða mörg- 
ura örðugur, er hann væri setztur i völdin; þó vildu þeir 
ekki á hinn bóginn ganga í berhögg við hann með beinni 
óvináttu; urðu fegnir undanfærslu síra Arngrfms og léL 
ust því taka þessa undanfærslu hans gilda; samsinntu 
honum og sögðu, að hann svo vitur maður vissi, hvað 
réttast vaíri, að þó einbættið væri virðulegt, þá fylgdu því 
þó miklar og þungar áhyggjur og kusu þeir því næst í 
einu hljóði Þorlák Skúlason til biskups. 2 

Sira Arngrimur giptist í annað sinn 1628 Sigrioi dótt- 
ur síra Bjarna Gamalíelssonar á Grenjaðarstað; var hann 
þá 60 ára að aldri, en hún 27 ára; áttu þau saman 9 
börn og fæddist hið slðasta 16, ágúst 1646, og var Arn- 
grimur þá fullra 78 ára. Af þeim hjónum eru kornnir 
margir merkismenn og koma sumir þeirra við þetta rit. 
Þessi börn þeirra komust á fullorðinsaldur: 1. Þorkell 
prestur i Görðum á Álptanesi, 2. Þorlákur prestur á 
Staðarbakka, 3. Bjarni presturá Höskuldsstöðum, 4. Guð- 
brandur sýslumaður í Húnavatnssýslu, 3 5. Solveig, giptist 


*) Árbœkur Espólins VI., bls. 56. 

*) Jón Grunnvfkingur ber Pál Vídalin fyrir því, ab Halldóra 
Gnbbrandsdóttir haíi fengib prestana á prestastefnunni til þess ab 
kjósa sira Þorlák, þó Gubbrandur biskup hefbi helzt viijab hafa 
Arngrim. Hndrs. J. Sig. 124. fol. (v). 

*) Gubbrandur Arngrimsson brann inni meb konu sinni Ragn- 
heibi Jónsdóttur á Lækjamóti i Víbidal 1719, 79 ára gamall; hann 

Jóni Jónssyni Árnasonar frá Narfeyri, 6. Ingibjörg, áttí 
Gísla hinn eldra son Jóns Halldórssonar á Fróðá, og 7. 
Hildur, er giptist frænda sinuna, Jóni Þorlákssyni i Víði- 
dalstungu; þeirra son var Páll lögmaður Vídalín. Arngrím- 
ur Jónsson tók sér fyrstur ættarnafnið Vidalín og báru 
margir ættmenn hans það eptir hann. 

Arngrímur Jónsson bjó á Melstað til dauðadags; var 
hann jafnan heilsugóður, en þó fór hann nokkuð að finna 
til ellilasleika seinustu árin og þjáðist þá við og við af 
skyrbjúgi og gikt; kvartar hann um Jasleika sinn í bréf- 
um til vinar sins Ola Worms og spyr hann til ráða; ræð- 
ur Worm honum til þess, að nota skarfakál við skyr- 
bjúgnum, en segir að mörgum hafi gefiztvel á móti gikt, 
að hafa á hendi hring úr rostungstönn. Arngrimur sendi 
honum þá tannarbrot, en það var svo hart, að eigi var 
hægt að vinna; líklega liefir tönnin verið gömul og stein- 
gjör; 1641 sendir Worm Arngrlmi rostungstannarhringi, 

var gœflyndur rnaður, og er sagt, að hann haíi haft heldur mikið 
konuríki; hann var skáld gott og var bendlaður við ýmislegtmála- 
þras og galdramál. Sonur hans var Þorlákur sýslumaður i ísa- 
fjarðarsýslu (f 1707); hann orti Últ'arsrímur. Jón Ólafsson frá 
Grunnavík segir svo frá, að sá orðrómur hali legið á, að Þorlákur 
væri í raun réttri sonur Galdra-Páls, er bjó i Ánastaðakoti á Vatns- 
nesi; um aídrif Galdra-Páls segir Grunnavíkur-Jón þessa sögu, er 
eg set hér, af því hún lýsir hugsunarhættinum og menntunarástand- 
inu á 17. öld; »Páll Jónsson, móðurfaðir minn, þá búandi í Kirkju- 
hvammi, átti mál við Galdra-Pál, að gjört hefði sér galdraveiki og 
glettingar mörgum. Tók þá Guðbrandur hann sem annan fanga 
heim til sín að Ási, eu þá hann færði hann til alþingis; skyldi 
Ragnheiður hafa skipað honum, að muna sig um, að færa Pál heim 
aptur jafngóðan. Páll var dæmdur til eldsins, og er sagt hann hafii 
beðið að heilsa heim konunni og barninu; hann skyldi hafa rétt 
sitt skeggjaða höfuð út úr eldinum og sagt: »sjáið nú mitt sak- 
leysi«. Tókst samt, þó tregt veitti, að brenna hann og eigi fyrr en 
skómir voru af honum leystir ; en í öskunni fannst hjartað óbrunnið. 
Bað böðullinn, er Hafliði hét, Guðbrand að ljá sér hnif til að saxa 
það, en þá hraut ögn eða slindra úr því upp i auga böðlinum og 
varð hann einsýnn síðan ; en Guðbrandur vildi eigi aptur hafa hníf- 
ana, sem silfurskeptir voru«. Addit. B. U. H. nr. 47. FoL Jóns 
Sigurðssonar handritasafn, nr. 68. Pol. 

15 * 

en skipið kom eigi fram. 1 Arngrimur hélt þó likams- og 
sálarkröptum, meðan hann lifði. Um vorið 1648 gekk 
landfarsótt fyrir norðan og úr henni andaðist Arngrimur 
Jónsson 27. júni 1648, áttatíu ára gamall. í bréfi til Ola 
Worms segir sira Einar Arnfinnsson á Stað í Ilrútafirði: 
•Arngrímur sálugi dó sitjandi í rúminu eins og Símon; 
hann kallaði saman ástvini sína, til þcss að hvetja þá til 
þolinmæði í trúnni og lauk orðum sinum með sálmi; hann 
hallaði sér því næst hægt aptur ú bak eins og hann ætl- 
aði að sofna og á sama augnabliki andaðist hann«.* Arn- 
grímur var grafinn í kirkjunni á Melstað, kvennamegin, 
fyrir framan kórdyr og var þar hengt á vegginn fyrir of- 
an grafleturmeð gyltum stöfum og mynd hans hjáogvar 
hurð fyrir. Arngrimur hafði sjálfur samið grafietur í lat- 
neskum ljóðum og hafði Oli Worm látið grafa það átöfl- 
una.® 

Sigríður, ekkja Arngrims Jónssonar, bjó fyrsta árið 
á Melstað; hún var skörungur í framkvæmdum og skap- 
mikil; segir Jón Grunnvíkingur, að hún hafi viljað, að 
einhver sona sira Arngríms fengi brauðið, en er sira Erlend- 
ur Ólafsson fékk Melstað, lokaði hún kirkjunni cg náði 
síra Erlendur eigi að fremja embættisgjörðiua um sumarið 
og prédikaði úti i kirkjugarði. Sigríður hafði fulla ástæðu 
til að vera óánægð með brauðveitinguna, því Arngrímur 
hafði löngu áður fengið loforð kanslarans danska fyrir 
þvi, að enginn skyldi verða tekinn fram yfir syni hans, 
til þess að fá brauðið eptir hann. 4 Frá Mclstað flutti Sig- 
riður sig að Torfustöðum og bjó þar nokkur ár, en 1659 
eða 1660 flutti hún sig suður að Görðum tii Þorkels son- 
ar síns og dó þar. 


>) Epistolæ 0. Wormii, bls. 836-87, 340, 350. 

*) Epistolæ 0. Wormii II., bls. 1069. 

*) Grafskriptin er prentuð i Epist. Wormii I., bls. 848-49. 

4 ) Sveinn Jónsson á Barði vildi líka ná í Melstað eptir Arngrím 
og biður Ola Worm 1643 að útvega sér loforð hjá kanslaranum fyrir 
embættinu, en þá var búið að loía Arngrimi, að synir hans gengju 
fyrir, Epist. Wormii II., bls. 630. 

Arngrfmur lærði var frlður maður og höfðinglegur; 
mynd af honum á 28. ári, teiknuð af Dedekennus, er 
fraraan við bókina »Specimen Islandiæ historicum*. Arn- 
grimur varð nokkuð feitlaginn, en bar sig vel; raenn segja 
að hann hafi verið freraur drembilegur og þóttalegur 1 fasi 
og framgöngu; 1 hann var skrautmaður og er sagt um hann, 
að hann hafl látið syni sína ganga í kápum 8 þegar á unga 
aldri. Arngrímur var gott latínuskáld ogvar hinn fyrsti 
Islendingur eptir siðaskiptin, sem orti til muna á latinu; 
eptirmæli hans eptir Guðbrand biskup Þorláksson eru 
prýðisfögur; hann orti lika töluvert á íslenzku, 8 en ekki 
þótti mönnum eins raikið til þess koma. Páll Vidalin dótt- 
ursonur hans líkti skáldskap afa sins við óheflaða staura, 
rekna saman með ryðguðum járngöddum. 4 Margir af af- 
komendum síra Arngríms voru ágætlega skáldmæltir. 

Arngrímur Jónsson er vanalega kallaður Arngrimur 
hinn lærði og það er enginn efi á þvi, að það er rétt- 

‘) Jón frá Grrunnavík segirþessa sögu því til sönnunar: »Einu 
sinni á alþingi var sÍTa Arngrímur að ganga einsamall fram og 
aptur um lögréttueyrina. en sira Hallgrímur Pétursson lá þar uppi 
í hallanum og var að tala við ýmsa menn og gamna sér við smá- 
drengi, og sá síra Arngrim niðri á eyrinni; orti hann þá stöku 
þessa : 

Eins og forinn feitur, fénu mögru hjá, 
stendur strembileitur stórri þúfu á, 

Þegir og þykist frjáls, þetta kennir prjáls, 
regir hann sig og réttir upp róuna til hálfs, 
sprettir úr sporum með státi og sparðar af gravitáte*. 
í kveeðum Stefáns Ólafssonar I., bls. 74-75 er vísan prentuð og eign- 
uð síra Stefáni, en mér þykir allt eins líklegt, að það só rétt, er 
Jón Grunnvíkingur segir, að hún sé eptir Hallgrím Pétursson; en 
i sjálfu sér er nú samt þýðingarlaust, eptir hvern hún er; hún sýnir 
hugmyndir sumra um Arngrim. 

*) Á mynd þeirri af Magnúsi prúða og börnum hans, sem áður 
var i Haga á Barðaströnd, en nú er á Forngripasafninu, erubörnin 
Uka i kápum. 

3 ) Sbr. Jón Þorkelsson : Digtningen pá Island, bls. 473-79. 

4 ) Árni Magnússon sagði um kvæði Amgríms: »Arngrimo de- 

mas carmina, major erit« (takirðu kvæðin af Arngrími, verður hann 
meiri inaður). 

neftii. Eptir þvi gem þá gjörðist, var Arngrimur mjög 
lærður maður; i þeim fræðum, sem menn á 16. og 17. öld 
helzt stunduðu, var enginn hjer á landi hans jafningi; 
hina fornu latnesku höfunda þekkti hann ágætlega og 
miðaldafræði þau, sem þá tiðkuðust, kunni hann upp á 
tiu flngur. Enginn íslendingur i þá daga þekkti jafn vel 
hinar latnesku bókmenntir þeirra tíma, og er furða, hvernig 
hann, afskekktur uppi á íslandi, heflr getað kynntsérsvo 
mörg rit lærðra manna, er þá voru uppi erlendis. Sam- 
göngurnar í þá daga voru ekki miklar; eitt skip kom 
þó vanalega á_ ári á hverja af hinum stærri höfnum, en 
framan af 17. öldinni v T oru opt hafísar, svo skip náðu eigi 
höfnum fyrr en á haustin; sum fórust, sum tóku víkingar 
á leiðinni. Það sést vel á bréfaskriptum þeim, sem fóru 
á milli Arngríms og Ola Worms, hve samgöngurnar hafa 
verið örðugar og sjaldgæfar; bréf og sendingar fórust opt 
á skipbrotura eða víkingar taka skip með farmi og öllu, 
er á var. Mjög var örðugt að ná í nýjar bækur og 
komust þær ekki hingað til lands, fyrr en mörgum árum 
eptir að þær komu út. Oli Worm keypti bækur i Kaup- 
mannahöfn fyrir Arngrím og sendi honum með kaup- 
mönnum; þeir borguðu i peningum í Höfn, það sem Arn- 
grimur þurfti að láta fyrir bækur og annað, en sjálfur 
galt hann þeim i vörum í kauptíð; peninga vará íslandi 
ómögulegt að fá; jafnvel rikustu menn höfðu sjaldan 
nokkur peningaráð. 1 Það hefir hjálpað Arngrimi til þcss 
að fylgja með timans straumi, að hann þekkti marga 
menn í útlöndum og skrifaðist á við þá. Hér á Islandi 
heflr Arngrímur eflaust hlotið viðurnefnið »hinn lærði* 
fyrir þekkingu sina í eldri og yngri latneskum ritum, en 
i útlöndum var hann raest metinn fyrir kunnáttu sína í 
íslenzkri sögu og fornfræðum. Rit Arngrims eru opt full 
af tilvitnunum og greinum úr fornum höfundum og úr 

*) Magnús prestur Ólafsson í Laufási kvartar undan þv) í bráfi 
til Ola Worms 28. ágúst Í682, aö sanigöngur á Norðurlandi séu svo 
illar, að hann varla einu sinni eöa tvisvar á ári geti skrifaz.t á við 
síra Arngrím á Melstað. Epist. Wormii I„ bls, 363, 

rítningunni; áttí það stundum varla við efnið eða var að 
eins til óþarfra málalenginga; en það var tízka lærðra 
manna i þá daga, að sýna lærdóm sinn á þennan hátt. 

Arngrímur Jónsson er hinn fyrsti íslendingur, sem 
stundaði sagnfræði og fornfræði íslands, og öll rit hans 
eru að mestu leyti sögulegs efnis; af því hann ritaði á 
latinu, varð hann brátt kunnugur erlendis, og vakti hann 
fyrstur með bókum sinum áhuga útlendra og innlendra 
fræðimanna á sögu og fornfræði Norðurlanda, svo sumir 
útlendingar fóru jafnvel að læra dálítið i íslenzku. Árið 
1596 býður konungur íslendingum að láta af hendi við 
Arngrím afskript : r af fornritum, bréfum og skjölum ; átti 
Arngrímur að snúa þeim á dönsku og senda sagnaritara 
konungs Niels Krag, sem ætlaði að rita sögu Danmerkur 
og um afreksverk konunganna. 1 Miklu seinna (1625), 
skrifar Christian Friis kanslari Arngrimi og biður hann 
að útvega sér rit um sögu Noregs. Fyrir þessi störf sin 
fékk Arngrimur árleg afgjöld af Hallbjarnareyrarjörðum. 
Á þenna hátt gat Arngrlmur náð í mörg handrit, sem 
hann notaði við ritstörf sin; líklega hefir Arngrímur sent 
einhver íslenzk handrit til Danmerkur, en þó hefir lmnn 
víst varla látið mjög mörg af hendi rakna. Hinn ágæti 
danski visindamnður Oli Worm (f. 1588, d. 1654) vakti 
áhuga manna á fornfræði í Danmörku; hann hafði hið 
mesta álit á Arngrími, hafði fræðzt mikið á ritum hans 
o g skrifaðist lengi á við hann, og leitaði upplýsinga hjá 
honum um ýmislegt, er snerti sögu, fornfræði og rúnir. 
í bréfi til síra Jóns Árnasonar í Vatnsfirði talar Worm 
um lát Arngrims og um þá aðstoð, sem hann hafi veitt 
sér ; segir Worm, að löngunin til þess að fást við forn- 
fræði, hafi dofnað mikið hjá sér, síðan Arngríms missti 
við, en hann segist treysta Islendingum til að halda á- 
fram í þessa stefnu, einkum Brynjólfi biskupi Sveinssyni.* 

‘) Magnús Ketilsson : Forordninger og aabne Breve II., bls. 
206-207. 

*) Olai Wormii et ad eum doctorura virorum epistolæ. Hafniæ 
1751, bls. 1102. 

Bfokur Arngrims bárust víða um Európu, og varð hann 
því víðfrægari en flestir íslendingar aðrir, og aistaðar er 
hann lofaður fyrir lærdóm sinn, þar sem hans er getið 
i ritum. Arngrimur skrifaðist einnig á við marga fræði- 
menn í útlöndum og sumir sendu honum bækur. í riti 
Arngrims »Apotribe Calumniæ* eru prentuð bréf frá 
þessum útlendu merkismönnum, frá Páli Matthíassvni, 
Niculás Krag, Jonas Jacob Wenusinus, og Niculás Theo- 
philus i Kaupmannahöfn, frá Johannes Frederus og David 
Chythræus, sem voru háskólakennarar i Rostock, og frá 
Philippus Nicolai i Hamborg; auk þess hefir hann eflaust 
skrifazt á við marga aðra. Sumir þessir menn voru kunn- 
ingjar hans frá námsárunum; sumum hafði hann kynnzt 
á ferðum sínum; auk þess þekktu hann ijölda margir af 
ritum hans, og bera allir mikla virðingu fyrir lærdómi 
hans og gáfum. Sögurit Arngríms og áhrif hans á sögu- 
vísindi og bókmenntir íslands og Norðurlanda komaekki 
beinlinis við þessu riti, og því sleppi eg að tala um það, 
enda væri vonandi, að einhver sögumaðurinn eða forn- 
fræðingurinn tæki rögg á sig og ritaði um það. 

Náttúruvisindi og stærðfræði hefir Arngrimur alls ekki 
fengizt við; hugur hans er allur við sögu og fornfræði, 
enda sagði Gísli biskup Oddsson 1635 um Arngrim, að 
hann i ritum sínum um ísland hefði hoppað þurrum fæti 
yfir öll náttúruvisindi. 1 Náttúruvisindin voru þá rétt ný- 
lega farin að lifna við, og hjá mörgum lærðum mönnum, 
sem ekki beinlinis voru náttúrufræðingar, voru hugmynd- 
irnar um náttúruna enn þá mjög blandnar hjátrú og 
kerlingabókum ; menn gripu það sem var næst hendinni, 
og tóku sögusagnir alþýðunnar gildar, án þess að rann- 
saka eða leita að ástæðum : Oli Worm og Arngrimur 

skrifast stundum á um ýmislegt, er lýtur að náttúrufræði, 
og Arngrímur sendir Worm stundum náttúrugripi, þvi 
Worm átti mikið gripasafn. Til dæmis um hugsunar- 
leysi manna i þeim greinuui, set eg hér þrjár spurning- 


l ) Epistolæ 0. Wormii, bls. 695, 

ar, er Arngrímur sendir Ola Worm 11. ágúst 1638. 1. 

Hvernig stendur á þvi, að sjáaldur kinda sýnist vera 
kringlótt um flóð, en aflangt um fjöru? 2. Hvernig vik- 
ur þvi við, að ef ker erbarmafyllt með lívallýsi, hákarls- 
lýsi eða sellýsi, þegar hásjáað er, þá lœkkar i kerinu, 
þegar aptur fjarar út? 3. Hvernig stendur á þvi, að 
hrútar, sem á vetrum helzt vilja liggja á vinstri hlið, 
leggjast heldur á hina hœgrí á vorin, þegar sól gengur 
inn í hrútsmerki? 1 Oli Worm svarar fyrstu og annarl 
spurningunni svo, að slikt muni standa i sambandi við 
áhrif tunglsins, þvi það hafi áhrif á alla vökva, svo ostr- 
ur, krabbar og kræklingar eru fullir af vökva með vax- 
andi tungli, en þurrir og uppþornaðir með minnkandi. 
Um þriðju spurninguna segir hann, að líklega sé eitthvert 
samband milli hrútsins á jörðu og hrútsins á himni!.* 
Svona var nú röksemdaleiðslan i þá daga; engum datt í 
hug að rannsaka grundvöllinn, hvort hann var á rökum 
byggður, og leiddu svo, eins og eðlilegt var, skakkar á- 
lyktanir úr rammskökkum undirstöðugreinum. Slik trú 
á áhrif tunglsins á vökva líkamanna var algeng bábylja 
á miðöldunum, og er ekki enn horfln sumstaðar. 

í landafræði er í sjálfu sér litið að græða á bókum 
Arngríms lærða; þar eru svo að segja engar nýjar upp- 
lýsingar; hann hrekur orð fyrir orð með góðum rökum 
og mikilli málsnilld skripasögur útlendra höfunda um ís- 
land, og gefur þannig útlendingum réttari hugmynd ura 
það, sem áður hafði verið skrifað um, en hann bætir fáu 
nýju við, og ritar enga vísindalega landlýsingu; í sögu- 
legum fræðum ryður hann nýjar brautir, en í landfræð- 
inni rigbindur hann sig við hið gamla. Eiginleg íslands- 
lýsing er ekki til eptir Arngrím; hefði hann gefið út þess 
konar rit, mundi eflaust að miklu leyti hafa tekið fyrir 

*) Epistolæ O. Wormii bls. 831-32. Til er enn sú alþýðutrú á 
íslandi, að flóð og fjara sjáist í kindarauganu, og menn halda al- 
mennt, að tungl og straumar haíi áhrif á sjúkdóma, vessa líkam- 
ans o. fl. 

s ) Epistolæ 0. Wormii, bls. 633. 

skröksögurnar um íslund, þvi þá hefðu menn haft eln- 
hverja samanhangandi, rétta lýsingu að grípa til. Vinir 
Arngrims i útlöndum biðja Arngrím að rita íslandslýs- 
ingu, en hann sinnir þvi ekki. I bréfi frá JohannesFre- 
derus, háskólakennara í Rostock, 1594stendur t. d. þessi 
kafli : »Eg hefi með ánægju lesið íslands-vörn þína (Com- 
mentarius de Islandia), og ættjarðarást sú, er lýsir sér i 
þinni lærðu og iipru vörn, er lofsverð, en mér hefði þótt 
vænna um, hefðir þú fremur fengizt við samanhangandi 
landlýsingu íslands og minnzt meira á stjórnar- ogkirkju- 
sögu, en eigi eingöngu fengizt við að þerra i burtu ann- 
ara óhreinindi, sem óþægileg hafa verið fyrir föðurland 
þitt*. 1 Philipp Nicolai segist mjög sakna islenzkrar land- 
lýsingar, og biður Arngrim að útvega sér uppdrátt af 
Hólabiskupsdæmi og mynd af Hólum, og vill hann láta 
prenta það í »Crymogæa«. 8 Samt sem áður byrjar með 
Arngrími nýtt timabil i landfræðissögu íslands; bókmennt- 
irnar vakna úr löngum dvala og íslendingar fara sjálfir 
að hugsa um sögu landsins og landfræði þess; af bókum 
hans fá útlendingar betri hugmyndir um landið en áður, 
og nú þurfa útlendir fræðimenn, er vandvirkir vilja vera, 
ekki eingöngu að styðja sig við skröksögur sjómanna og 
kaupmanna; þeir geta sótt fróðleik sinn í bækur eptir 
íslendinga sjálfa. Þó var tíðarandinn svo, að það átti 
langt i land, að menn alveg losuðu sig við skripasög- 
urnar; þær ganga aptur hvað eptir annað; hvernig sem 
fróðir og sannorðir fræðimenn brytja niður illþýðið, þá 
ris það jafnóðum upp aptur, og illa menntaðir ferða- 
menn tyggja upp eldgamlar vitleysur jafnvel fram á 
19. öld. 

Arngrimur iærði ritaði margar bækur og útlagði ýms- 
ar guðsorðabækur á islenzku. 3 Hér skulum vér að eins 


l ) Apotribe Calumniœ, bls. 82. 

*) Apotribe Calumniœ, bls. 101, 105-tí. 

*) Rit Arngríins eru talin í kirkjusögu Finns biskups III., bls. 
447-48 og i bók Jóns Þorkelssonar, Digtningen pí, Island i det 15. 
og 16. Arliundrede, bls. 472-74. Hin iatnesku rit hans eru prentub 

fara nokkrum orðum um þau rit, er snerta landfræði Is- 
lands. í þvi efni er hið fyrsta rit Arngríms »Brevis com- 
mentarius de Islandia* langþýðingarrnest. í þessu riti 
hrekur hann skakkar frásagnir margra landfræðinga 
um ísland, og leiðréttir flestar missagnir um ísland, 
sem þá voru 1 útlendum bókum, en einkum snýr 
hann sér að ljóðunum eptir Gories Peerse, úthúðar hon- 
um og dæmir rit hans úalandi og úferjandi, og er opt 
æði harðorður. Bókin er tileinkuð Kristiáni IV.; þar næst 
kemur formáli eptir Guðbrand Þorláksson. Guðbrandur 
biskup getur þess, hver tilgangur bókarinnar sé, að leið- 
rétta ýmislegt skakkt, er útlendir höfundar segi um ís- 
land; segir hann þeir fari eptir skröksögum sjómanna 
og öðru þvilíku, en harðorðastur er hann um Gories 
Peerse, og kallar rit hans óþrifalegt og ógurlega van- 
skapað fóstur, og segir hann ljúgi hinum verstu löstum 
upp á íslendinga, og telur hann slíkt Þjóðverjum ómak- 
legt, er svo lengi hafi haft ábata af verzluninni við ís- 
lendinga. Segir Guðbrandur, að sér hafl lengi gramizt 
skröksögurnar um ísland, en nú l>afi Arngrímur Jónsson 
eptir áeggjan sinni skrifað þennan bækling til þess að 
verja föðurlandið fyrir eitruðu biti nokkurra þorpara. 
Ritinu sjálfu skiptir Arngrímur i tvo aðalkafla; er fyrri 
kaflinn helzt um landið, hinn seinni um þjóðina. Al- 
staðar prentar hann í hverjum kapítula kafla úr ritum 
erlendra höfunda með breyttu letri og hrekur þá jafnóð- 
um. Höfundar þeir, sem hann helzt snýr sér á móti, eru 
Gories Peerse, Munster, Frisius, Kranz og Saxó, og höf- 
um vér hér fyrir framan minnzt á frásögur þeirra um 
landið. I fyrsta hluta ritsins leiðréttir hann ýmislegt, er 
menn hafa sagt skakkt um hnattstöðu landsins, um nafn 
þess og um hafísinn, og andmælir þeirri skoðun manna, 
að Island sé Thule; hann hrekur bábyljur manna og 
skröksögur um fitu fénaðarins, og sýnir, hve vitlausar og 
hlægilegar sögurnar séu um draugaganginn og um kvala- 

í Kaupmannahöfn, Hamburg og Leiden; í þeim eru margar prent- 
villur, af því útlendingar urðu að annast prófarkalestur. 

staði i haftenum og Heklu ; hann nefnir enn fremur margs 
konar kynjasögur aðrar um uppsprettur, hvali, skrímsli, 
o. fl. í seinni hluta ritsins hrekur hann skröksögur 
manna um ibúana og háttsemi þeirra, og er einkum reið- 
ur við Gories Peerse, sem von var. 1 Arngrimur talar 
þar fj r r8t um trúna, og segir sögu kristninnar á íslandi; 
telur svo upp biskupana og getur um helztu æflatriði 
þeirra; sfðan talar hann um kirkjur á íslandi og húsa- 
skipun, og hrekur frásagnir þeirra Kranz, Mttnsters og 
annara, er segja, að íslendingar búi i hellum neðan- 
jarðar og byggi sér hús úr hvalbeinum; getur enn frem- 
ur um fæðu manna og búning, um verzlunina og ýmis- 
legt fleira, og hrekur alstaðar hina fyrri höfunda. 2 
Hvergi er i ritinu samanhangandi lýsing á landi og þjóð; 
þar eru að eins sundurlausar greinir um sitt hvað, enda 
er það eðlilegt, því ritið er deilurit, en eigi landlýsing; 
þó gátu menn i þá daga lært margt af riti þessu, og það 
hefði að minnsta kosti átt að verða til þess að lialda 
niðri fornum skröksögum og bábyljum. 

Næsta rit Arngrfms var »Crymogæa«; það er nokk- 
urs konar ágrip af sögu Islands; sú bók komí fyrstasinn 
út 1609 i Hamborg og var opt gefin út aptur, enda er 
hún mjög merkileg. 8 Þar fengu útlendingar í fyrsta sinn 

*) Þar sem hann talar um þá menn, er svívirt hafi íslendinKa, 
kemst Arngrimur svo að orhi : >Ex quorum numero scurra ille 

fuit, qui rhythmis aliquot, in gentis nostræ contumeliam, Germanica 
lingva editis, nomen sunrn immortali dedecori consecravit«. Brevis 
Comm. de Isl. fol. -18 b. 

s ) Brevis Commentarius de Islandia. Hafniæ 1693. 8vo; hókin 
er lika prentuð með enskri þýðingu hjá Hakluyt 1. c. L, hls. 616- 
690. Margir hafa notað úr henni kafla, t. d. La Peyrere, H. Megi- 
serus o. fl. 

s ) Crymogæa sive rerum Islandicarum libri III. Hamburgi 1609. 
4to; aðrar útgáfur voru prentaðar 1610, 1614, 1618, 1620, 1625, 1641 
og 1650. Síra Jóhann Jónsson í Otrardal iagði Crymogæu út á ís- 
lenzku og er sú þýðing til i handritasafni iandsbókasafnsins nr. 
157. 4to. Philipp Nicolai sá um prentunina í Hamborg og stóð 
lengi á henni ýmsra hluta vegna. Ekki fékk Arngrimur ritlann, 
en prentariun tók hana til prentunar með með því skilyrði, að Arq- 

vitneskju um sögu íslands, um hina merku fornöld ís- 
lendinga og um fornritin. í byrjun bókarinnar er ýmis- 
legt smávegis, er snertir lýsing landsins; þá talar hann 
um tungu íslendinga, um siði og hætti fornmanna, um 
stjórnarfyrirkomulagið, um goðafræðina og um kristni og 
biskupa. í öðrum kafla eru útdrættir úr íslendingasög- 
um og þáttuni um fornmenn; og í þriðja kafla segir frá 
því, hvernig landið komst undir Noreg; nefnir hann þar 
konunga þá, er ráðið hafa fyrir íslandi, og telur eptir 
annálum ýmsa viðburði, er gerzt hafa, á stjórnarárum 
þeirra. 

Eins og fyrr heflr verið getið gaf Arngrímur út 
»Anatome Blefkeniana®, 1 til þess aö hrckja níðrit Blefkens. 
í þessu riti tætir Arngrímur frásögn Blefkens alla í sund- 
ur og fer um hann mörgum háðslegum smánarorðum. í 
fyrri kafla bókarinnar kryfur Arngrimur Blefken eins og 
hræ, tekur fyrir ýmsa parta likamans, liöfuð, heila, brjóst 
og maga, og lýsir því, hverskonar óknyttir ogólyfjan búi 
í öllum líkama hans; hefir þetta eflaust í þá daga þótt 
fyndið, en er í sjálfu sér ekki mjög sannfærandi. Þó 
þessi kafli að efninu til sé ekki merkilegur, þá sýuir 
hann þó liðleik og lærdóm Arngríms i ritdeilum; þó 
mundi slikur ritháttur á vorum dögum þykja bæði sér- 
vitur og smekklaus. í seinni partinum fer Arngrímur 
gegn um allt rit Blefkens, hrekur vitleysurnar i hverjum 
kafla fyrir sig, og sýnir að bókin er ekki annað en upp- 
tuggur af kynjasögum eldri höfunda, sem Blefken heflr 
fært í stílinn og svo logið inn í. Guðbrandur ritaði for- 
mála fyrir bókinni og höfum vérgetið um, hvernig hann 
sannar, að Blefken ekki gat hafa komið til íslands á þeim 
tima, er hann segir. íslendingar hafa, sem eðlilegt var, 
mjög reiðzt þvættingi Blefkens og eru aptan við rit Arn- 
gríms prentuð 10 níðkvæði um Blefken á latínu og tvö á 
íslenzku. Eins og fyrr hefir verið getið, skrifaði Arn- 

grimur koypti sjálfur 100-200 eintök. Apotribe Calumniæ, bls. 
100 - 101 . 

‘) Anatome Bleíkeniana. Hólum 1612. 8vo. Hamburgi 1613. 4to. 

griraur líka rit á móti Fabricius. 1 Fraraan við þetta rit 
er einnig formáli eptir Guðbrand biskup og hefi eg áður 
drepið á hann. Rit þetta er stílað sera bréf til höfund- 
arins, og sýnir Arngrímur þar, að Fabricius hefir að mestu 
leyti þýtt bók Bleíkens, og til þess þvi glöggar að sýna sam- 
ræmið, prentar hann jafnhliða kafla úr Bletken á latinu 
og kafla úr riti Fabriciusar á þýzku. Framan við þetta 
rit eru latinsk kvæði eptir Magnús Olafsson í Laufási og 
Georg Dedeken i Hamborg. Hið seinasta rit Arngríms 
var »Specimen Islandiæ historicum*. Þessi bók 2 er eigin- 
lega mest rituð til þess að sanna og sýna, að Island hafi 
verið óbyggt, er Norðmenn fundu það, og geti þvi ekki 
verið Thule eins og Pontanus heldur; höfum vér áður (í 
1. kapitula) getið þessarar ritdeilu. I fyrri hluta bókar- 
arinnar segir Arngrímur nákvæmlega frá landnámssögu 
landsins og telur upp landnámsmenn í hverjum fjórðungi, 
en i seinni hlutanum snýr hann sér sérstaklega að Thule 
og fer nákvæmlega gegn um alla hina fornu grisku og 
latínsku höfunda, er nefnt hafa Tliule; hrekur Arngrím- 
ur Pontanus með hinum mesta lærdómi og hinum hvöss- 
ustu rökum. 

') Epistola pro patria defensoria, scripta ad Davidem Fabritium. 
Hamburgi 1618. 4to. 

! ) Specimen Islandiæ historicum et magna ex parte chorogra- 
phicum. Amstelodami 1G43. 4to. 

